
apărut in 2014, între timp s-a publicat un număr 
considerabil de noi lucrări importante — editări si 
traduceri de texte, articole şi monografii. Am ţinut 
seama de toate acestea pentru ediţia a treia, cea de fata, 
fiind semnalate în bibliografie şi în notele de subsol. În 


afara obligatiei esentiale de aducere la zi, ratiunea 
fundamentalá a noii editii a fost aceea de a acoperi un 
spaţiu mai larg prin adăugarea de indici şi extinderea 
capitolelor, rezultatul fiind, îmi exprim speranţa, o 
carte mai cuprinzătoare, care investighează mai 
profund acest subiect. 

procesul de producţie. În fine, noua ediţie nu ar fi fost 
posibilă fără rapoartele a doi referenti anonimi şi fără 
comentariile şi întrebările studenţilor mei legate de 
primele două versiuni ale volumului pe care le au la 
dispoziţie la Royal Holloway. 

Unele aspecte ale cărţii au rămas neschimbate faţă de 
ediţia precedentă, şi în special raţionamentul principal 


care plaseazá reactia bizantiná fatá de evenimentele de 


la sfârşitul secolului al XI-lea în contextul culturii, 


concepţiilor şi politicii externe preexistente. Ca şi mai 


devreme, am ales, ori de câte ori a fost posibil, să citez 


din lucrări la zi şi accesibile, iar sursele primare trimit 


la traduceri în engleză, atunci când există, şi nu la 


original. 

Introducere 


În mai 1204, împăratul proaspăt încoronat al 
Constantinopolului, Balduin de Flandra, i-a trimis o 
scrisoare papei Inocenţiu al III-lea. Redactarea ei nu era 
un lucru uşor, Balduin fiind unul dintre conducătorii 
Cruciadei a IV-a, pornite de Inocenţiu în august 1198. 
Cruciații plánuiserá initial să cucerească mai întâi 
Egiptul şi apoi Ierusalimul, aflat în mâinile 
musulmanilor de când fusese ocupat de Saladin, în 
1187. După cum s-a dovedit, în loc să se lupte cu 
necredincioşii, şi-au întors armele împotriva 
coreligionarilor lor. Nu numai că au atacat si au ocupat 
Constantinopolul, capitala Imperiului Bizantin creştin, 
dar i-au prădat sistematic palatele şi bisericile, i-au 
expulzat conducătorii si l-au încoronat ca împărat al lor 
pe Balduin. Ar fi fost cât se poate de firesc ca Inocențiu 
să fie furios față de devierea de la idealurile cruciadei si 
să excomunice întreaga armată, aşa cum făcuse si cu 
doi ani mai înainte, când cruciații comiseseră o faptă 
asemănătoare într-o altă cetate creştină, Zara, din 
Dalmatia. 

Surprinzător, în ciuda întorsăturii radicale luate de 
evenimente, justificarea dată de Balduin pentru 
acţiunile armatei a fost acceptată. În răspunsul dat de 
Inocenţiu în noiembrie 1204, el a incuviintat versiunea 


lui Balduin asupra celor întâmplate si nici măcar nu a 
ameninţat cu anatema. Dimpotrivă, a luat pe noul 
împărat, domeniile şi poporul lui sub protecţie papală, 
poruncind ca armata cruciată să renunțe la Egipt si sa 
rămână să apere Constantinopolul de orice încercare a 
bizantinilor de a-şi recupera oraşul. Şi nu a făcut-o cu 
retinere, ci în efuziuni lirice fata de ceea ce părea să 
indice fără dubii bunăvoința divină, exclamând că 
„asta s-a înfăptuit cu voia Domnului şi este în ochii 
nostri o minune"!. 

Mesajul lui Balduin şi disponibilitatea papei de a-i 
răspunde favorabil ridică o întrebare evidentă şi 
fundamentală. Cruciada I fusese pornită in 1095 de 
predecesorul lui Inocenţiu al III-lea, Urban al II-lea, 
aparent în scopul de a ajuta Imperiul Bizantin 
împotriva inamicilor musulmani. După mai bine de o 
sută de ani, evenimentele parcurseseră un cerc 
complet. Soldaţii Cruciadei a IV-a şi papa însuşi se 
considerau acum absolut justificati să atace şi să 
anexeze capitala imperiului. Cum se petrecuse această 
extraordinară răsturnare? Răspunsurile date în ultimii 
două sute de ani au fost foarte variate. 


1 Documentele lui Inocenţiu al III-lea, in Andrea, 2000, p. 117; Chrissis, 2013, pp. 
2-12 


Istoricii si abaterea din cale a Cruciadei a IV-a: Teoriile 
conspiratiei 


Cei dintâi istorici moderni ai cruciadelor au fost 
inclinati să privească abaterea spre Constantinopol si 
jaful ce a urmat ca fiind rezultatul unor evenimente 
petrecute doar în ultimii aproximativ cinci ani 
dinaintea acestui moment. Savantul francez Joseph 
Michaud (1767-1839) l-a prezentat ca pe un apogeu al 
unei serii de accidente începând cu 1201, urmând astfel 
îndeaproape naraţiunea principalei surse occidentale 
contemporane pentru Cruciada a IV-a, aparţinând lui 
Geoffroi de Villehardouin. 

Atunci când versiunea lui Michaud a fost contestată, 
nu s-au invocat cauze care să fi avut rădăcini înainte de 
1201, ci a intrat în discuţie dacă abaterea din cale spre 
Constantinopol ar fi fost sau nu întâmplătoare. 
Aristocratul francez Louis de Mas Latrie (1815-1897) şi 
academicul german Carl Hopf (1832-1873) au văzut-o 
ca pe ceva dinadins pus la cale de republica maritimă 
italiană Veneţia şi de bătrânul, dar formidabilul, ei 
doge, Enrico Dandolo. Potrivit acestui punct de vedere, 
venețienii au dorit să prevină atacarea Egiptului, 
deoarece Veneţia tocmai încheiase un tratat comercial 
avantajos cu regimul aiubid de acolo. Interesele 
republicii dictau, în schimb, un atac asupra 


Constantinopolului din cauzá cà impáratii blocau de 
multi ani activitátile comerciale venetiene. Prin urmare, 
dogele i-a manipulat cu viclenie pe cruciati sá devieze 
de la destinaţia iniţială, pácálindu-i să se angajeze 
într-o datorie enormă prin închirierea vaselor 
venețiene. Astfel, a reuşit să-i silească să-i împlinească 
voința şi să se îndrepte spre Zara, iar apoi spre 
Constantinopol. La o privire superficială, teoria părea 
convingătoare, fiind susţinută de dovezi din acea 
vreme. Cronicarul Ernoul, care scria în Răsăritul latin la 
începutul secolului al XIII-lea, afirma hotărât că 
venețienii erau îndemnați de sultanul Al Adil să trimită 
cruciada într-o altă direcţie. Hopf susținea chiar că 
descoperise în arhivele venețiene tratatul dintre 
Venetia şi sultan, pe care l-a datat in mai 12022 

Dar nu a durat mult până la demontarea teoriei 
conspirației venețiene. In 1877, Gabriel Hanotaux a 
demonstrat convingător că Hopf datase greşit tratatul 
Veneţiei cu sultanul aiubid. Documentul nu fusese 
perfectat în 1202, când Cruciada a IV-a tocmai pornea 
la drum, ci de fapt în 1208 sau 1212, la mai mulţi ani 
după ce Constantinopolul căzuse. Breşa creată de 
Hanotaux a fost apoi extinsă. Donald E. Queller a 
publicat Cruciada a IV-a. Cucerirea Constantinopolului în 


? Ernoul, 1871, pp. 345-346; Queller, 1971, pp. 21-25. 


1978, iar o a doua editie, revázutá, in colaborare cu 
Thomas F. Madden, a apárut in 1995. Dupá cum explicá 
limpede autorii in prefatá, obiectivul volumului era sá 
ia apárarea participantilor la Cruciada a IV-a, si in 
special a venetienilor, acuzati cá s-au folosit in mod 
cinic de o presupusă expediţie in Tara Sfântă ca să atace 
şi să prade Constantinopolul. La urma urmei, Veneţia 
nu avea cine ştie ce motive să pună la cale acest atac, 
căci îşi reînnoise tratatul cu împăratul bizantin în 1198 
şi îşi confirmase astfel toate privilegiile comerciale prin 
mijloace pasnice? Se renuntase astfel în mare măsură 
la versiunea duplicitátii venețiene, desi ea îşi făcea 
apariţia periodic în publicaţii populare, documentare 
TV şi chiar şi în unele volume academice. 

Au existat încercări de a arunca vina pe o serie de alti 
complotişti funeşti. Într-un moment sau altul, au fost 
identificati drept capi ai ráutátilor pretendentul la 
tronul imperial german Filip de Suabia, conducátorul 
cruciadei, Bonifaciu de Montferrat, si chiar si papa 
Inocenţiu al III-lea în persoană.” Asemenea bănuieli 
excentrice au fost combătute pe rând prin obiecţii 


3 Queller şi Stratton, 1969, p. 248; Queller, 1971, pp. 38-42; Harris, 2017, pp. 
108-112. 

4 Câteva exemple: Pears, 1885, pp. 263-267; Godfrey, 1980, p. 74; Nicol, 1988b, pp. 
124-126. 

5 Queller, 1971, pp. 26-38; Queller si Stratton, 1969, pp. 238-252; Brand, 1984, pp. 
33-45. 


convingátoare. Istoricul cruciadei Jonathan 
Riley-Smith, spre exemplu, s-a străduit să salveze 
reputaţia papei Inocenţiu al III-lea.* Însă nu numai cá 
aceste teorii ale conspirației sunt greu de fundamentat, 
dar ele nu sunt nici foarte utile ca să dea un răspuns la 
întrebarea de ce o mişcare menită să ajute Bizanțul s-a 
soldat în cele din urmă cu un atac asupra lui. 


Istoricii şi abaterea din cale a Cruciadei a IV-a: Teoria 
ciocnirii civilizaţiilor 


Abia la începutul secolului XX istoricii au început să 
abordeze cu înţelegere această chestiune şi să ia în 
considerare dacă nu cumva jefuirea 
Constantinopolului era urmarea unor evoluţii pe 
termen mai lung, începând din 1095. Printre primii s-a 
numărat Walter Norden (1876-1937), care a afirmat că 
evenimentele din 1204 au reprezentat apogeul 
neintelegerii, al intolerantei şi al ostilitatii crescânde 
dintre cele două jumătăţi ale lumii creştine: cea catolică, 
occidentală, a latinilor europeni, pe de o parte, şi cea 
ortodoxă, vorbitoare de greacă, a bizantinilor 
răsăriteni, pe de alta. Norden şi susţinătorii de după el 


$ Queller, 1971, pp. 44-54; Riley-Smith, 2002, pp. 51-52; Angold, 2006, pp. 
306-308. 


ai teoriei ciocnirii civilizaţiilor nu aveau decât să îi 
citeze pe contemporani ca să dezvăluie ceea ce părea să 
fie dovada incontestabilă a acestui profund 
antagonism. Autorii bizantini îi descriau adesea pe 
europenii apuseni ca pe nişte „barbari” neciopliti, in 
vreme ce omologii lor apuseni spumegau împotriva 
bizantinilor ,efeminati şi perfizi", a schismei lor cu 
Biserica Romei şi a presupusei înţelegeri secrete cu 
puterile musulmane. 7  Masacrarea latinilor la 
Constantinopol, în 1182, şi ocuparea şi jefuirea cetăţii 
bizantine Tesalonic înfăptuite de nomazi, în 1185, 
păreau un efect al acestei tensiuni în creştere, 
constituindu-se în pietre de hotar pe calea dreaptă care 
conducea spre catastrofa inevitabilă din 1204.5 

Teoria ciocnirii civilizațiilor era atât de 
convingătoare, încât părea că nu mai rămânea de 
stabilit decât perioada când începuse tensiunea şi cine 
era de vină. Unii istorici au considerat ca acest proces 
începuse încă din 1054, atunci când legatii papali îl 
excomunicaseră pe patriarhul Constantinopolului şi 
declanşaseră schisma dintre Bisericile bizantină şi 
occidentală. Alţii erau de părere că problema începuse 


7 Choniates, 1984, p. 167; Guibert of Nogent, 1997, p. 38; Ni Chleirigh, 2011, p. 
161. 

3 Queller şi Stratton, 1969, pp. 252-270; Queller, 1971, pp. 57-66; Brand, 1968a, p. 
43. 


odatá cu sosirea Cruciadei I la Constantinopol in 1096, 
cánd mii de cavaleri apuseni porniti sá cucereascá 
Ierusalimul tăbărâseră în Imperiul Bizantin, stârnind 
temeri în rândul bizantinilor că aceste armate 
intenționau de fapt să ocupe Constantinopolul sau alte 
parti ale teritoriului imperial. lar alţii afirmau cá 
momentul în care Andronic I, presupus antilatin, a 
obţinut puterea în, 1182, a fost adevăratul punct de 
pornire a antagonismului reciproc.” Indiferent de 
alegerea iniţială, teoria rămânea în esenţă identică. 
Oricât de atrăgătoare ar fi ideea ciocnirii civilizaţiilor, 
ea suferă de cel puţin trei defecte serioase. Mai întâi, 
pretinde că în secolul al XII-lea ar fi existat o înstrăinare 
generală şi crescândă între Răsăritul bizantin şi Apusul 
latin. De fapt, în ciuda schimburilor frecvente de replici 
dure şi a câtorva incidente neplăcute, cele două 
societăţi erau strâns împletite. Nu numai că împărații 
bizantini din perioada cruciadelor încheiau cu 
regularitate relaţii matrimoniale cu omologii lor 
apuseni şi din Tara Sfântă, însă şi statul lor depindea de 
personal vest-european. După cum erau gata să 
recunoască şi bizantinii, latinii alcătuiau partea cea mai 
eficientă şi mai loială din armata imperială şi tot ei 


? Despre 1054 ca început al ostilitatii reciproce, vezi Angold, 1997, pp. 233-240. 
Despre anul 1182, vezi Brand, 1968a, pp. 41, 175, 188; Godfrey, 1980, pp. 15-18. 


serveau împăratului ca ambasadori, tálmaci şi sfetnici. 
Prin urmare, ideea a două societăţi complet divizate 
care, în 1204, intrau în sfârşit în conflict este 
neconvingătoare. Atunci când soldaţii Cruciadei a IV-a 
au dat cel dintâi atac asupra zidurilor 
Constantinopolului în vara anului 1203, cea mai 
înverşunată rezistenţă întâmpinată a fost nu din partea 
bizantinilor înşişi, ci din partea trupelor vest-europene 
din serviciul imperial. 

Al doilea neajuns al teoriei ciocnirii civilizaţiilor este 
ipoteza potrivit căreia ar exista o legătură cauzală între 
presupusa ostilitate dintre Răsărit şi Apus şi devastarea 
Constantinopolului. Cand lovitura occidentală 
împotriva Constantinopolului a venit sub forma 
Cruciadei a IV-a, nu a existat niciun plan premeditat de 
atac împotriva capitalei bizantine. În drum spre Egipt, 
cruciada s-a abătut din cale la cererea unui print din 
familia conducătoare Anghelos, care avea nevoie de 
ajutor pentru a-şi repune tatăl pe tron. Dacă liderii 
individuali, inclusiv Bonifaciu de Montferrat şi dogele 
Veneţiei, Enrico Dandolo, au salutat poate schimbarea 
obiectivului, marea masă a armatei s-a opus vehement. 
Un număr considerabil de cruciați au părăsit oastea şi 


10 Choniates, 1984, pp. 210, 212-213; Robert of Clari, 1936, p. 95; Angold, 2003, p. 
28. 


au pornit pe cont propriu spre Tara Sfântă. Cei rămaşi 
au consimţit fără tragere de inimă la schimbare, după 
ce au fost supuşi unui amestec de şantaj financiar şi 
emoţional. Chiar şi aşa, mulţi au ezitat înaintea 
asaltului final din aprilie 1204, având dubii serioase că 
este legitim să ataci în acest fel un oraş crestin.11 

În sfârşit, trebuie să ne referim la ce s-a petrecut după 
1204. Dacă antagonismul reciproc ar fi fost atât de 
ascuţit pe cât se presupune, de ce ar fi fost dispuşi unii 
bizantini să-şi lege soarta de noul regim? De ce 
occidentalii au urmat cu tot mai mare reticentá 
chemările papei de a lupta pentru a menţine 
Constantinopolul sub stăpânire latină? Deoarece doar 
un număr restrâns de voluntari s-au dus să-l ajute pe 
Balduin de Flandra şi pe succesorii lui să apere oraşul, 
împărații latini au suferit de lipsă acuta de oameni si 
dominaţia lor la Constantinopol nu a durat decât 
cincizeci şi şapte de ani. În 1261, bizantinii au recuperat 
Constantinopolul şi o parte considerabilă din teritoriul 
deţinut înainte de 1204. Aceste evoluţii nu corespund 
prea bine ideii celor două societăţi opuse vehement şi 
ireconciliabil.12 

Având în vedere aceste lacune ale teoriei ciocnirii 


1 Villehardouin, 2008, pp. 30-31; Robert of Clari, 1936, pp. 59, 93-94. 
12 Jacoby, 2008, pp. 53-73; Barber, 1989, pp. 116-118, 123-124; Chrissis, 2013, pp. 
77-78, 156-157. 


civilizaţiilor, nu este surprinzător cá, în ultimii ani, 
majoritatea specialistilor au renuntat la ideea cà 
prádarea Constantinopolului din Cruciada a IV-a a 
reprezentat apogeul unei ostilitáti crescânde, ajungând 
la concluzia că nu poate fi avansată nicio teorie globală 
convingătoare. În schimb, se pot evidentia 
evenimentele neprevăzute care au împiedicat cruciada 
să meargă, conform planului, în Egipt: suma masivă 
datorată venețienilor din cauză că nu se prezentaseră 
suficienţi cruciați care să umple vasele închiriate; atacul 
asupra cetăţii Zara, întreprins de cruciați pentru a 
obţine o amânare a acelei datorii; şi propunerea lui 
Alexie Anghelos să fie însoţit de cruciadă la 
Constantinopol. Potrivit acestei perspective, 
deznodământul s-a produs ca o consecinţă a unui 
amestec extrem de complicat de factori şi motive care 
nu permit o clasificare facilá.? Această ipoteză de 
lucru nu diferă esenţial de abordarea lui Joseph 
Michaud de la începutul secolului al XIX-lea şi lasă fără 
răspuns întrebarea cum se face că relaţiile bizantinilor 
cu cruciadele au parcurs acest cerc complet. 


13 Queller si Madden, 1997, pp. ix-x; Riley-Smith, 2002, pp. 51-52; Phillips, 2004, 
pp. 310-312; Tyerman, 2004, p. 59; Housley, 2006, pp. 64-68; Constable, 2008a, pp. 
324-325. 


Istoricii si abaterea din cale a Cruciadei a IV-a: Filoeleni 
şi alții 


Orice stráduintá de a realiza o evaluare obiectivă a 
ciocnirii petrecute între Bizanţ şi cruciadă devine şi mai 
complicată în virtutea unui al treilea curent distinct de 
opinie. Unii istorici s-au lăsat vizibil influenţaţi de 
ataşamentul faţă de civilizaţia bizantină — sau de 
absenţa lui. Exemplul cel mai remarcabil de ataşament 
rămâne fără îndoială Steven Runciman. În Istoria 
cruciadelor, elaborată între 1951 şi 1954, el s-a situat pe o 
poziţie filoelenă şi pro-bizantină aproape fanatică, 
poziţie care l-a silit să adopte ambele teorii — ale 
conspirației şi ale ciocnirii dintre civilizaţii. Aici apare 
clasica relatare cum împăratul Alexie I i-a cerut cu 
inocentá papei Urban al II-lea să-i îndemne pe câţiva 
mercenari să slujească în armata sa împotriva turcilor 
selgiucizi şi s-a ales în schimb cu un val uriaş de 
războinici religioşi ferventi, asupra cărora nu avea 
niciun control. Cruciada, susținea Runciman, a avut 
efectul nefericit de a pune în contact nemijlocit două 
societăţi care în trecut avuseseră prea puţin de-a face 
între ele. Chiar acest contact a avut efectul de a 
deschide calea neintelegerii şi neîncrederii reciproce. O 
temă recurentă în capitolele care urmează este cea a 
resentimentului şi  invidiei cruciaților fata de 


rafinamentul şi bogăţia mediului social mai avansat pe 
care îl străbăteau în drumul spre Tara Sfântă. Totul a 
culminat, după părerea lui Runciman, cu jefuirea 
Constantinopolului din 1204, când latinii lacomi au 
înfăptuit în sfârşit ceea ce plănuiseră de mult, prin 
prădarea bogățiilor capitalei bizantine, eveniment 
caracterizat de el drept cea mai mare crimă la adresa 
umanitatii.'* 

Gratie vanzarilor masive ale lucrarii sale, abordarea 
lui Runciman a devenit extrem de influenta, ceea ce se 
reflectá adesea in scrierile ce l-au urmat. Cartea lui John 
Godfrey, din 1980, despre Cruciada a IV-a, spre 
exemplu, vorbeste despre ,monstrul" dezlántuit de 
Alexie I in 1095 si cum a fost distrusá ,minunea 
lumii”. 

Istoricii academici erau cât se poate de conştienţi că 
metodele de cercetare ale lui Runciman lăsau mult de 
dorit şi cá el se putea bizui pe cele mai subțiri dovezi ca 
să susțină cele mai vaste puncte de vedere. Dar multi 
dintre ei s-au lăsat sedusi. Un erudit de seamă care ar fi 
putut să aibă de obiectat a fost Paul Lemerle, istoric 
revizionist, care a construit o abordare foarte critică 
față de domnia lui Alexie I. În vreme ce majoritatea 


1 Runciman, 1951-1954, I, p. 116, II, pp. 123, 131, 475-476; Runciman, 2002, p. 
219. 
15 Godfrey, 1980, pp. 6, 160. 


istoricilor l-au privit pe Alexie ca pe un salvator al 
Bizantului în criza secolului al XI-lea, Lemerle l-a 
descris ca pe un reactionar care a distrus progresul 
social şi economic realizat de predecesori. Însă, când a 
venit vorba de geneza Cruciadei I, Lemerle a adoptat în 
mare măsură aceeaşi linie ca Runciman şi a considerat 
că Alexie nu ar fi jucat absolut niciun rol în ceea ce s-a 
întâmplat. Cruciadele, a tras el concluzia, au fost un 
fenomen străin bizantinilor, iar această neînțelegere a 
dus la conflict.^ Poate cá bizantiniştilor, conştienţi şi 
nelinistiti de marginalizarea subiectului lor, le-a venit 
greu să renunţe la imaginea de victimă a Bizanțului. 
Inevitabil însă, pe măsura trecerii anilor, părtinirea 
flagrantă a lui Runciman nu avea cum să nu stârnească 
o reacţie, iar criticii nu au întârziat să apară. Deloc 
surprinzător, istoricilor cruciadelor nu le-a convenit ca 
războinicii lor pentru cauza creştinătăţii să fie 
prezentaţi drept vandali irationali, iar bizantinii, ca 
victime nevinovate. Ei au avut tendința să subestimeze 
gradul de ostilitate „antigrecească” sau să semnaleze că 
bizantinii se angajau uneori într-un joc viclean, 
caracteristic lor." Până şi unii bizantinişti au simţit 
nevoia să pună la îndoială versiunea lui Runciman 


16 Lemerle, 1955, pp. 600-601, 615, 619; Dinshaw, 2016, pp. 383-385. 
17 Spre exemplu Phillips, 2007, pp. 205-206, 274-275. 


asupra evenimentelor. Ei au arátat cá abordarea lui 
reflecta indeaproape pe aceea a istoriografiei grecesti 
din secolele XIX si XX, in care Bizantul era prezentat ca 
victimă a unui complot catolic. Mai mult, atunci când îi 
prezenta pe cruciați ca barbari inculti şi lacomi, 
Runciman reflecta chiar prejudecățile bizantinilor. 18 
Au fost cercetate minuţios aspecte specifice ale acestei 
versiuni a întâmplărilor. Dacă vorbim de perioada care 
a precedat anul 1204, chiar şi fostul doctorand al lui 
Runciman, Donald Nicol, afirma că nu „barbaria” 
cruciaților, ci „complexul de superioritate” al 
bizantinilor a exacerbat tensiunile. ? Reactionand 
împotriva prezentării cruciaților ca  distrugátori 
depravati ai civilizaţiei bizantine, aşa ca la Runciman, 
Warren Treadgold sustine că, departe de a fi 
responsabili de distrugere, aceştia nu au făcut decât să 
aplice lovitura finală unei structuri putrede, care s-ar fi 
prăbuşit oricum curând. Poate cea mai divergentă 
opinie a fost cea a lui Peter Frankopan, care a contestat 
afirmaţia insistentă a lui Runciman că Alexie I nu a vrut 
şi nici nu a solicitat Cruciada I. Departe de a nu se 
aştepta la descinderea cruciaților în număr mare în 


18 Angold, 2006, pp. 303-306; Dinshaw, 2016, pp. 91-93, 401-402; Harris, 2016, p. 
197. 

1? Nicol, 1967, pp. 329-330. Cf. Magdalino, 1984, pp. 58-78. 

% Treadgold, 1997, p. 705. 


1096-1097, sustine Frankopan, Alexie I îi solicitase pe 
aceştia papei în mod expres, fixându-le drept ţintă 
Ierusalimul şi hotărând traseul care trebuia urmat. 
Astfel, cruciadele nu reprezentau intruziuni barbare, ci 
un fenomen inventat chiar de bizantini.” 


Pentru o înţelegere globală a Bizanțului şi a 
Cruciadelor 


Până la capăt însă, importantă nu este simpatia faţă 
de bizantini (sau lipsa ei). Adevărata problemă este 
posibilitatea de a înţelege în mod global interacţiunea 
între bizantini şi cruciade în perioada 1095-1291, iar 
asta sine ira et studio, adică impartial, obiectiv, fără a 
invoca loialitatea culturală, teoriile conspirației sau 
ideea ciocnirii civilizaţiilor. Este un demers pe care 
criticii lui Runciman nu l-au făcut încă. 

Abordarea alternativă a lui Peter Frankopan fata de 
Cruciada I, spre exemplu, îşi ratează scopul deoarece 
nu cuprinde decât etapa iniţială din 1095-1098, el 
nefiind preocupat să furnizeze o privire globală asupra 
motivelor care au provocat în cele din urmă 
înstrăinarea celor două parti şi dacă asta a jucat vreun 
rol în pregătirea momentului 1204. Mai trebuie 


?! Frankopan, 2012, pp. 60, 92, 101, 111, 115. 


subliniat cá existá foarte putine dovezi care sá sustiná 
ideea cà împăratul Alexie I a plănuit şi a organizat 
Cruciada I. În lipsa unei soluţii mai convenabile, 
Frankopan a recurs la două surse literare, mai degrabă 
inadecvate, pentru a-şi fundamenta vasta teorie: 
aşa-numita „scriere de la Cormery”, care relatează 
aventurile unui călugăr care vizita Constantinopolul la 
începutul anilor 1090, şi o scrisoare pe care împăratul ar 
fi trimis-o contelui de Flandra, în jurul anului 1090. Cea 
dintâi mărturie nu aparține unui martor ocular, dupa 
cum lasă să se înțeleagă Frankopan. Textul a fost 
redactat în abația Cormery din Franţa, la începutul 
secolului al XII-lea, pe baza informaţiilor aduse, se 
pare, de un călugăr itinerant. Cea de-a doua, nu încape 
îndoială în momentul de faţă, nu reprezintă o scrisoare 
imperială bizantină autentică, deşi ar putea fi o 
versiune extinsă şi prelucrată a unui asemenea 
document. Ambele surse pot fi folosite, şi ar trebui să 
fie, ca dovezi ale originilor Cruciadei I, dar sunt cu 
totul inadecvate să susțină povara grea a interpretării 
pe care le-o dă Frankopan.” 

Există o carte care încearcă să aşeze într-un context 
mai larg relaţiile dintre bizantini şi cruciați, pe baza 


? Frankopan, 2012, pp. 59, 96. Despre textul de la Cormery, vezi Shepard, 2005, 
pp. 287-291. Despre scrisoarea către contele de Flandra, vezi Joranson, 1949-1950, 
pp. 811-832 şi cap. 3. 


unor date adunate meticulos: Bizantul si statele cruciate 
de Ralph-Johannes Lilie. Publicat in germaná in 1981 si 
tradus in englezá in 1993, volumul propune o abordare 
criticá si impartialá a acestei probleme. Lilie cerceteazá 
riguros evenimente şi surse şi evită acel gen de 
generalizări vaste care caracterizează opera lui 
Runciman şi a lui Frankopan. Dar chiar acea tărie poate 
să însemne uneori slăbiciune. Prin preferința sa de a 
urmări meandrele şi întorsăturile politicii, Lilie evită să 
propună orice fel de teorie globală referitoare la ce 
anume i-a determinat pe bizantini să acţioneze aşa cum 
au acţionat. El susţine că urmăreşte să plaseze 
interacţiunile dintre bizantini şi cruciați în „întregul 
cadru al politicii bizantino-france”. Practic, asta 
înseamnă că orice eveniment şi orice acţiune sunt 
interpretate doar in termenii  considerentelor 
momentului. Spre exemplu, Lilie susţine că prin 
tratatul încheiat de bizantini cu Bohémond, la Devol, in 
1108, ei au adoptat practica apuseană a omagiului, 
ceremonial care nu era cuprins în cadrul lor legal, ca 
mijloc ingenios de rezolvare într-o anume 
împrejurare. Acest punct de vedere are darul să 
surprindă, sugerând că bizantinii erau capabili de mai 
mare flexibilitate si receptivitate culturală decât li se 


23 Lilie, 1993, pp. vii, 76-77; Lilie, 2003, p. 34. 


atribuie de obicei. Dar acest aspect nu este dezvoltat si 
nu se înţelege dacă aceeaşi flexibilitate era prezentă cu 
regularitate în diplomaţia bizantină sau dacă doar 
atunci, cu acel prilej, au renunţat la tipic din motive 
doar de ei ştiute. Mai mult, după cum indică limpede 
titlul, Lilie este preocupat de relaţiile dintre Bizanţ şi 
statele latine întemeiate în Siria şi în Palestina imediat 
după Cruciada I, prin urmare nu sunt luate în discuţie 
evenimentele desfăşurate la Constantinopol în 1204 şi 
cele ce au urmat. Aşadar, semnul de întrebare pe care il 
ridică corespondenţa dintre împăratul Balduin şi papa 
Inocenţiu al III-lea, în 1204, rămâne nerezolvat. 
Volumul de fata are intenţia să umple această lacuna 
prin propunerea unei abordări alternative a legăturii 
dintre bizantini, Europa apuseană, cruciade şi statele 
cruciate. Cheia, sau cel puţin una dintre cheile care 
dezleagă şarada, după cum sugerează lucrarea, nu o 
reprezintă nici ostilitatea generalizată dintre popoare, 
nici comploturile sinistre şi nici teoria întâmplării 
impersonale, ci natura Imperiului Bizantin şi filosofia 
de la baza lui, analizate prin studierea grupului de 
influenţă de la conducerea statului şi a metodelor şi 
principiilor la care apelau în raporturile cu lumea de 
dincolo de graniţe. Se va aduce argumentul că atât 
sosirea Cruciadei I, cát şi dezastrul din 1204 au fost 
rezultatul unei încercări din partea bizantinilor de a-şi 


implementa si sustine filosofia si politica externà in 
circumstante care le-au expus actiunile la interpretári 
gresite. Aceastá situatie a asigurat la rándul ei liderilor 
occidentali un pretext de a trece la actiuni militare 
impotriva Bizantului, pentru a garanta sustinere si 
alimente in vederea strádaniei de a recupera si pástra 
Ierusalimul, o abordare care nu ridicá pretentia de a le 
inlocui pe cele anterioare, ci se inspirá masiv din ele. 
Este foarte posibil ca Alexie I sá fi contribuit cu ceva la 
gândirea Cruciadei I, ţinând seama ca în secolul 
următor s-a instalat o anume neînțelegere culturală, şi 
nu trebuie exclusă ideea să fi existat o oarecare 
premeditare atunci când Cruciada a IV-a s-a abătut din 
cale. Însă în miezul întregii discuţii se află natura 
filosofiei şi a politicii externe bizantine. 

Urmărind țeluri cu totul diferite de cele ale papalității 
de dupa reforma gregoriană si de cele ale 
comandanților armatelor cruciate, şi apelând deseori la 
metode considerate dezonorante de vest-europeni, 
bizantinii au reuşit să lase impresia cá abdică de la 
participarea la cauza nobilă de apărare a Ierusalimului 
şi a [ării Sfinte în fata dusmanului musulman comun. 
Încercările occidentalilor, după 1187, de a smulge ceea 
ce considerau ei justa contribuţie financiară bizantină la 
acea acţiune au condus direct la ocuparea şi jefuirea 
Constantinopolului. Dar nu acesta a fost sfârşitul 


povestii. Doctrina si metodele de diplomatie bizantine 
au continuat să influenţeze relaţiile bizantine cu 
Apusul chiar şi după evenimentele din aprilie 1204. 
Ironia face, în mod straniu, că în momentul crizei 
supreme din 1282, când părea iminentă lansarea unei 
flote cruciate din Sicilia împotriva Constantinopolului, 
sub comanda lui Carol de Anjou, tot metodele bine 
încercate ale diplomaţiei bizantine au adus salvarea, 
asigurând supraviețuirea imperiului dupa ce statele 
latine din Siria şi Palestina dispăruseră, în urma 
intervenţiei decisive a mamelucilor, din 1291. 


Y 


m -" em arriva T0 var. 


osor €» 
'NILNVZI In miraamil 
TUH 


e sododijig 


viavo1ng 


Bine 


I93N323d 


1 
Imperiul lui Hristos (900-1050) 


Ín jurul anului 1050, Imperiul Bizantin, cunoscut si ca 
,Bizant", era cea mai întinsă si mai prosperă entitate 
politică din lumea creştină. În est, se întindea in Asia 
Mică, Anatolia, adică unde se află astăzi Turcia, în 
parte din Armenia şi în insula Cipru. În vest, cuprindea 
Grecia şi Balcanii, la sud de Dunăre, insulele din Marea 
Egee şi cele din Marea lonică şi Creta. Imperiul mai 
păstra sudul Italiei, provinciile Calabria şi Apulia, la fel 
şi câteva avanposturi izolate de dincolo de Marea 
Neagră, în Crimeea, cel mai important fiind oraşul 
Cherson. Aceste graniţe rezultaseră în urma extinderii 
considerabile petrecute anterior, de-a lungul a sute de 
ani. În est, bizantinii profitaseră de slăbiciunea tot mai 
mare a dusmanului lor musulman traditional, Califatul 
abbasid de la Bagdad. Creta fusese recuperată de la 
arabi în 961, iar Ciprul, în 965. În toamna anului 969, 
marea cetate Antiohia, aflată sub ocupaţie arabă de 
peste trei sute de ani, îşi deschisese porţile în fata unei 
armate bizantine, iar Edessa fusese luată în 1031. Mai la 
est, conducătorii creştini ai Armeniei fuseseră unul câte 
unul convinşi să-şi cedeze teritoriile împăratului de la 
Constantinopol, culminând cu anexarea cetăţii Ani, în 
1045. Şi graniţele de vest au fost extinse, după ce s-au 


reglat conturile cu vechea rivală, Bulgaria. În 1018, 
după mulţi ani de război intens, împăratul Vasile al 
II-lea a încheiat cucerirea şi ocuparea ţării. Existau şi 
planuri de continuare a extinderii, spre est şi vest. În 
1030, s-a făcut o încercare de a ocupa Alepul, iar 
expediţia din Sicilia, în 1038, s-a soldat cu anexarea 
părții răsăritene a insulei (Harta 1). 

O consecinţă a succesului militar bizantin a fost că 
multe regiuni s-au bucurat de o perioadă de relativă 
pace şi bunăstare, atât timp cât ameninţarea 
omniprezentă de secole a unei invazii străine se 
diminuase simţitor. Zonele de frontieră şi în special 
noile teritorii încorporate din Bulgaria, Siria şi Armenia 
au rămas în continuare vulnerabile la raidurile 
nomazilor vecini, prin urmare multe centre urbane ca 
Adrianopol, Filipopolis, Antiohia si Teodosiopolis 
şi-au păstrat funcţia militară şi garnizoanele. % În 
schimb, în provinciile din interior, mai ales în Grecia şi 
vestul Turciei, oraşele înfloreau graţie industriei şi 
comerțului. Săpăturile arheologice dezvăluie că zone 
din Corint şi Atena, părăsite de secole, au redevenit 
active — s-au construit clădiri noi şi au înflorit industrii 
importante. La Corint se produceau textile, bumbac, în 


4 Skylitzes, 2010, pp. 262, 359, 365; Leo the Deacon, 2005, pp. 132-134; Matthew 
of Edessa, 1993, pp. 51-54; Kaldellis, 2017, pp. 142-152, 160- 163, 191-192. 
25 Stephenson, 2000, pp. 80-83. 


şi mătase şi exista şi un mare atelier de sticlárie. Atena 
se concentra pe vopseluri si sápun. Teba era renumitá 
pentru mătăsurile de înaltă calitate, lucrate cu mult 
mestesug. Tesalonicul, cel de-al doilea oraş al 
imperiului, găzduia un târg anual care atrăgea 
negustori din toate părţile lumii mediteraneene, fiind 
în acelaşi timp centru al producţiei de mătase şi metal.?$ 
În Asia Mică, principala bogăţie provenea mai mult din 
agricultură decât din comerţ sau manufacturi, dacă 
existau condiţii paşnice în care să poată fi din nou 
cultivate suprafeţe mai întinse. Şi aici existau semne de 
expansiune şi de reînnoire în oraşe. Ikonion, de pe 
câmpia întinsă a Anatoliei, a înflorit graţie târgurilor 
organizate, iar Filadelfia, din teritoriul fertil al vestului 
Asiei Mici, era descrisă de contemporani ca „oraş mare 
şi prosper”. În nord-vest, principalul centru regional 
era Niceea, loc de importanță istorică unde se 
organizaseră două sinoade ecumenice ale Bisericii în 
325 şi 787, dar şi punct de popas în drumul spre est şi 
piață pentru produsele agricole şi peştele din lacul de 
acolo. Această prosperitate dobândită în provincii se 
reflecta în mozaicurile si decoratiunile interioare 
bogate ale mănăstirilor Dafni, de lângă Atena, şi Hosios 


% Choniates, 1984, p. 253; Harvey, 1990, pp. 213-237; Kazhdan şi Epstein, 1985, p. 
31. 


Loukas (Cuviosul Luca), din Grecia Centrală, indicând 
disponibilitatea unor patroni avuti de a face asemenea 
donații.” 

În general vorbind, la mijlocul secolului al XI-lea, 
Bizanțul reprezenta, aşadar, o societate probabil mai 
prosperă si mai aşezată decât ţările fragmentate si 
limitate din Apus. Dar acestei comparatii nu trebuie să 
i se atribuie o valoare exagerată. Hărțile moderne care 
infátiseazá zonele vaste dintre frontiere nu tin seama cá 
autoritatea centralá nu se exercita peste tot uniform. Cu 
cât creştea distanţa fata de capitală, cu atât localnicilor 
le revenea mai multă putere. Aristocratia — arhontii — 
din estul Asiei Mici ori din Balcanii de Vest se bucura 
de un grad mai mare de independenţă, de multe ori 
conducându-şi armatele în bătălii. Pe frontiere, 
conducătorilor locali li se permitea adesea să-şi exercite 
în continuare atribuţiile, cu condiţia să recunoască 
autoritatea împăratului bizantin.? Lăsând deoparte 
aceste realităţi de zi cu zi, Bizanțul deţinea, în opinia 
contemporanilor, o poziţie aparte fata de alte state 
creştine, având o capitală şi un centru de guvernare fix. 
Era vorba de Constantinopol, Istanbulul modern, situat 


27 Akropolites, 2007, p. 277; Harvey, 1990, pp. 208-213; Foss, 1996, pp. 29-39; 
Kazhdan şi Epstein, 1985, p. 38; Angold, 1997, pp. 86-87; Cormack, 2000, pp. 
145-150, 163-170. 

28 Neville, 2004, pp. 5-11; Stephenson, 2000, pp. 123-130. 


strategic la intretáierea dintre provinciile europene si 
cele asiatice, întemeiat în anul 330 de împăratul 
Constantin I, pe locul mai vechiului oraş numit 
Byzantion. Bizantinii erau extrem de mândri de el: era 
pentru ei un loc atât de important, încât rareori îi 
rosteau numele, preferând să apeleze la denumiri ca 
„Regina Cetátilor", „Marele Oraş” sau pur şi simplu 
„Oraşul”. Şi nu era vorba doar de patriotism local, 
deoarece şi vizitatorii străini lăudau Constantinopolul 
cu formule extravagante. Un preot francez vorbea cu 
entuziasm despre „minunatul şi frumosul oraş”, iar un 
vizitator arab afirma că acel loc îşi depăşeşte reputaţia. 
Un medic evreu se minuna de „nenumăratele edificii”. 
Scandinavii îl numeau Micklagard, „marele oraş”, iar 
ruşii — Țarigrad, „cetatea imperială” .30 


% Choniates, 1984, p. 317; Psellos, 1966, p. 114; Attaleiates, 2012, p. 21. 

3 Fulcher of Chartres, 1969, p. 79; El Cheikh, 2004, pp. 204-207; Benjamin of 
Tudela, 1907, p. 13; Ciggaar, 1996, p. 102; Obolensky, 1971, pp. 374-375; Macrides, 
2002, pp. 193-212. 


ILUSTRATIA 1 Zidurile continentale ale Constantnopolulu: la Blachernoe. 


Mândria pe care Constantinopolul o inspira 
cetátenilor lui si respectul si uimirea provocate celor 
veniţi din afară se bazau pe o serie de motive. În primul 
rând, oraşul era inexpugnabil. Se bucura de o excelentă 
poziţie defensivă naturală, fiind situat pe un 
promontoriu îngust, mărginit de Cornul de Aur şi de 
Bosfor la nord şi de Marea Marmara la sud. În partea 
continentală, împărații construiserá un formidabil 
sistem de ziduri întărite, de la Cornul de Aur până la 
Marea Marmara, de circa 9 metri înălțime şi 4, 5 metri 
grosime. De-a lungul zidurilor se ináltau nouăzeci şi 


sase de turnuri, cu platforme largi pentru arcasi si 
catapulte. Ín fata zidurilor era un sant lat, pe care 
oricine se incumeta la asalt trebuia să-l traverseze sub 
tirul nimicitor venit de pe metereze. Fortificațiile se 
continuau şi pe zonele de tárm, descurajând şi atacurile 
dinspre mare. 5! Graţie acestor fortificații, 
Constantinopolul rezistase la numeroase asedii de-a 
lungul secolelor. Unul dintre cele mai periculoase 
fusese pus la cale de persani şi de avari în 626, când 
instituiseră blocada simultan dinspre est şi dinspre 
vest. Arabii incercaserá şi ei în două rânduri, susținuți 
de flote puternice. Dar aceste trei mari asedii s-au 
dovedit neputincioase în faţa unei apărări de neclintit. 
Apoi îşi încercaseră puterile şi ruşii, şi bulgarii, dar tot 
fără succes. După ultimul atac rusesc, pornit dinspre 
mare, în 1043, au fost numărate circa 15000 de cadavre 
ale inamicilor, aduse de valuri pe ţărmul Bosforului. 
Turnurile de apărare ale Constantinopolului erau 
primele văzute de orice călător sosit pe uscat sau pe 
ape. Unii se arătau plini de dispreţ, remarcând că 
zidurile duceau lipsă de reparaţii, dar alţii erau 
cuprinsi de un fior la vederea lor.? 


31 Skylitzes, 2010, p. 37; Choniates, 1984, p. 117; Harris, 2017, pp. 43-47. 
? Skylitzes, 2010, pp. 405-406; Villehardouin, 2008, p. 34; Odo of Deuil, 1948, p. 
69. 


ILUSTRAT!A 2. Interiorul Catedralei Magia Sofia, Constantinopol. 


Constantinopol se distingea şi prin dimensiunile lui, 
deoarece, judecând după standarde medievale, era un 
oraş enorm, cu siguranță cel mai mare din lumea 
creştină. Roma, atât de întinsă şi de puternică 
odinioară, suferise un declin în secolul al XI-lea şi 
rămăsese doar o umbră a ceea ce fusese pe vremuri, cu 
întinse zone pustii, nelocuite, chiar în interiorul 
zidurilor. Londra încă nu începuse să crească, iar în 
ajunul invaziei normande din 1066 nu depăşea 
probabil 12.000 de locuitori. Spre comparaţie, potrivit 
estimărilor, Constantinopolul avea cel puţin 375.000 de 
locuitori, adică de peste treizeci de ori mai mulţi, 
depăşind de fapt numărul total al englezilor din regatul 
de la sud de Humber. % Oraşe de dimensiuni 


33 Ralph of Coggeshall, 1875, p. 150; Andrea, 2000, p. 285; Harris, 2017, p. 2. 


comparabile se găseau doar in lumea islamică. În 
Spania, Cordoba avea probabil cam aceleaşi 
dimensiuni, iar Bagdadul era considerabil mai mare. 
Ca în multe mari oraşe de astăzi, populaţia 
Constantinopolului era multirasială, reflectând atât 
compoziţia etnică a statului în general, cât şi lumea din 
jur. Vorbitorii de greacă reprezentau majoritatea, dar 
existau în număr mare şi armeni, ruşi şi georgieni. 
Exista şi o numeroasă comunitate de evrei, concentrată 
mai ales în suburbia Galata, de cealaltă parte a 
Cornului de Aur, şi chiar şi un mic grup de arabi, 
majoritatea negustori, care aveau şi o moschee. Erau 
acolo şi negustori italieni din oraşele Amalfi, Veneţia, 
Genova si Pisa, dar şi mercenari din Europa 
Occidentală şi Scandinavia. Patternul se repeta şi în 
provincii. Greaca era limba oficială, dar armeana şi 
slavona erau şi ele larg răspândite, mai ales în zonele 
de frontieră. Trăiau în Asia Mică şi comunităţi de slavi, 
iar în Balcani, şi de armeni, ca urmare a politicii de 
mutări forţate impuse de împărați de-a lungul vremii 
(Harta 2).% 


3: Komnene, 2009, p. 424; Ciggaar, 1996, p. 47; Harris, 2017, pp. 96, 138-143. 

Şi bogăţia Constantinopolului revenea adesea în 
comentariile localnicilor şi ale străinilor. Cetăţenii se 
lăudau că două treimi din bogăţiile lumii se concentrau 
acolo, iar nou-venitii erau coplesiti de opulenta care îi 
inconjura, in special de abundenta de aur, argint si 
mătase.% O parte era generată de manufacturile din 
Constantinopol, faimoase pentru măiestria lor în metal. 
Aurarii şi argintarii aveau o zonă rezervată în jurul 
pieţei principale, Augusteion, iar multe lucrări erau 
exportate, mai ales în Italia. Tot în capitală se prelucra 
şi se vopsea mătasea, se confectionau veşminte de 
mătase, se fabricau parfumuri, săpun şi lumânări. 
Activitatea bancară şi de împrumut monetar era şi ea 
înfloritoare, totul fiind strict reglementat. % Dar 
principala sursă de bogăţie era comerţul. Graţie poziţiei 
geografice între Europa şi Asia, cartierul de pe Cornul 
de Aur era în mod firesc un punct perfect de schimb al 
mărfurilor venite de peste tot. Arabii aduceau 
mirodenii, portelanuri şi bijuterii, italienii — cositor şi 
lână, ruşii — ceară, chihlimbar, miere şi blănuri. Ele erau 
vândute sau schimbate cu alte produse, transportate 
apoi şi vândute pe pieţele din ţările lor. Deşi o bună 
parte din tranzacţii erau în mâna negustorilor străini, 


35 Robert of Clari, 1936, p. 101; Liudprand of Cremona, 2007, p. 50. 
36 Choniates, 1984, p. 68; Harris, 2017, pp. 100-102. 


autoritátile bizantine beneficiau de pe urma lor prin 
perceperea taxei vamale, kommerkion, adică 10% din 
valoarea tuturor importurilor şi exporturilor, iar oraşul 
în întregime se imbogátea pe seama circulaţiei de 
negustori, mărfuri şi materii prime.” 

Prosperitatea Constantinopolului se vádea prin 
edifici -— publice, private sau ecleziastice. Fapt 
neobişnuit în rândul oraşelor medievale, construite în 
neorânduială, cetatea fusese plănuită cu grijă, cu spaţii 
rezervate evenimentelor publice şi ceremoniilor. Cele 
mai multe clădiri şi spaţii publice erau concentrate în 
partea de est, fiind legate de zidurile continentale din 
vest de lunga stradă principală, numită Mese. Aceasta 
pornea din extremitatea sudică a zidurilor continentale, 
la Poarta de Aur, o intrare impozantă, ornată cu patru 
mari elefanţi de bronz, prin care, potrivit tradiţiei, îşi 
făceau apariţia împărații victorioşi după campanii 
militare. De aici, strada mergea spre est, printr-o serie 
de pieţe publice, şi se termina la Augusteion, care era 
dominat de Catedrala Hagia Sofia şi de uriaşa statuie 
ecvestră din bronz a împăratului Iustinian I, din secolul 
al VI-lea. Împăratul stătea cu fata spre răsărit, ţinând 
globul încoronat într-o mână, iar cu cealaltă ridicată 


? Benjamin of Tudela, 1907, pp. 12-13; Harris, 2017, pp. 103-106. 


amenintátor spre dusmani.** 

La sud de Augusteion se afla Hipodromul, lung de 
400 de metri, unde încăpeau 100.000 de persoane. 
Initial, fusese destinat curselor de care, fiind prevázut 
cu o linie centrală si cu o pistă de alergări în jurul ei. 
Zona din mijloc era decoratá cu statui si sculpturi 
antice, aduse ca trofeu din intreaga lume a Mediteranei 
de împărații de dinainte, cu singurul scop de a 
împodobi oraşul. În secolul al XI-lea, Hipodromul era 
locul de desfăşurare a multor evenimente publice, de la 
execuţii la spectacole de mers pe frânghie. Împăratul 
însuşi asista din loja imperială, kathisma, unde primea 
aclamaţiile mulțimii înainte — de începutul 
reprezentatiei. La fel ca arenele moderne de fotbal, nici 
Hipodromul nu era scutit de accidente. În vara anului 
967, un spectacol de lupte între soldaţi înarmaţi a 
degenerat într-o învălmăşeală teribilă, dupa ce s-a 
răspândit zvonul că „actorii” aveau să întoarcă armele 
împotriva publicului, şi multi oameni au pierit cálcati 
în picioare.” 

În acea zonă publică dominată de pieţe şi spaţii 
deschise existau şi splendide resedinte private, 


38 Skylitzes, 2010, p. 249; Robert of Clari, 1936, p. 107-109; Harris, 2017, pp. 12-16. 
? Leo the Deacon, 2005, p. 112; Skylitzes, 2010, pp. 264-265; Constantine VII 
Porphyrogenitos, 2012, p. 365; Borelli si Toniato, 1979, pp. 127-128; Harris, 2017, 
p. 13. 


aparținând celor mai prosperi cetăţeni, mai ales de-a 
lungul şi în imediata apropiere a arterei Mese. Clădirile 
erau înălțate in jurul unei curți centrale, înzestrate cu 
capele private şi băi proprii. Curteanul şi istoricul 
Nicetas (Niketas) Choniates avea două: una, „de mari 
dimensiuni şi de incomparabilă frumuseţe”, după cum 
spunea el, în cartierul Sphorakion, la nord-est de Forul 
lui Constantin, iar o alta aproape de Catedrala Hagia 
Sofia. Deşi un observator atrăgea atenţia că asemenea 
clădiri umbreau strada, lăsându-i pe cei sărmani să 
trăiască în mizerie şi beznă, vizitatorii rămâneau în 
general extrem de plăcut impresionați de dimensiunile 
şi numărul lor.40 

Cât despre împărați, ei locuiau în două mari palate. 
Cel vechi era Marele Palat, alcătuit dintr-un complex 
întins de clădiri, la care aproape fiecare împărat mai 
adăuga câte ceva. Intrarea principală era Poarta de 
Bronz din Augusteion, deasupra căreia se găsea mica 
biserică închinată Mântuitorului. Urma imediat 
Magnavra, o bazilică încăpătoare, înzestrată cu trei 
naosuri, unde erau întâmpinați diplomaţii si 
demnitarii. Exista multă preocupare pentru 
decoratiunile interioare ale clădirilor destinate 
oaspeţilor. Pereţii parterului erau placați cu marmură 


% Choniates, 1984, p. 323; Robert of Clari, 1936, p. 105; Harris, 2017, pp. 72-74. 


de diverse culori, iar cei ai nivelurilor superioare si 
tavanele, cu mozaicuri strălucitoare, reprezentând 
nenumărate teme, de la triumfuri imperiale la păsări şi 
animale, naturale sau mitologice. În jur erau grădini 
bine îngrijite, cu suprafeţe întinse rezervate peluzelor şi 
teraselor. Centrul Marelui Palat era Boukoleon, o zonă 
zidită, cu un port propriu unde acosta galera imperială. 
Numele venea de la basorelieful clasic reprezentând un 
leu care atacă un bou, plasat pe zidul portului. 
Apartamentele private ale familiei imperiale se găseau 
în acest sanctuar interior, care mai cuprindea Porphyra, 
Camera de Purpura, rezervată nasterii copiilor 
împăratului in funcție.“ Spre sfârşitul secolului al 
XI-lea, Marele Palat şi-a pierdut din importanţă şi 
împărații dinastiei Comnenilor au locuit în Palatul 
Blachernae, de la celălalt capăt al oraşului, la 
extremitatea de nord a zidurilor continentale. Mai 
restrâns şi mai compact decât Marele Palat, Blachernae 
era probabil mult mai confortabil şi oferea privelişti 
minunate spre oraş, spre Cornul de Aur şi în afara 
zidurilor. 


4 Theophanes Continuatus, 2011, pp. 283-301; Theophanes Continuatus, 2015, 
pp. 201-211; Psellos, 1966, p. 252; Skylitzes, 2010, pp. 12, 51; Choniates, 1984, p. 
117. 

42 Komnene, 2009, p. 81; Odo of Deuil, 1948, p. 65; Benjamin of Tudela, 1907, p. 
13. 


ILUSTRATIA 3. Biserica Sfirtel Fecioare Koubeliciki, Kastoria, în nordul 
Greciei, începutul secolului al X-lea. 


Constantinopolul era la fel de bine înzestrat cu 
edificii ecleziastice. Printre sutele de mănăstiri, cea mai 
faimoasă era Sfântul loan de la Studion, ridicată cu 
vreo cinci sute de ani mai înainte. Alte asemenea 
lăcaşuri se aflau în afara zidurilor, printre care cel 
închinat Sfinţilor Cosma şi Damian, numit Kosmidion, 


nu departe de Blachernae. ? Dacă mănăstirile se 
remarcau prin număr, bisericile Constantinopolului 
erau vestite pentru dimensiunile şi frumuseţea lor. Cea 
dintâi era marea catedrală Hagia Sofia, „Sfânta 
înţelepciune”, situată la nord de Augusteion şi de 
Hipodrom. Construit în secolul al VI-lea la porunca lui 
Iustinian I, pe o fundaţie rectangulară şi cu o cupola 
enormă, cu diametrul de 32 de metri, edificiul domina 
probabil prin dimensiuni toate acoperişurile oraşului, 
vârful cupolei fiind vizibil de pe navele din largul 
mării. În interior, mozaicurile acopereau întreaga boltă, 
iar galeriile erau susţinute de coloane de marmură de 
culori diferite, producând un efect extraordinar sub 
efectul razelor de soare care pătrundeau pe ferestrele 
de sus. Bizantinii erau indreptatiti să fie mândri de 
catedrală, pe care preferau să o numească, simplu, 
„Marea Biserică”. Se întâmpla rareori ca ea să nu 
stârnească reacţii din partea vizitatorilor, care nu aveau 
cum să fi văzut structuri de asemenea grandoare şi care 
rămâneau uluiti de splendoarea ceremoniilor liturgice 
desfăşurate acolo.* 

Dar mai existau multe alte biserici aproape la fel de 
impresionante. Un contemporan sublinia „forma 


^ Komnene, 2009, p. 62; Harris, 2017, pp. 80-83. 
^ Choniates, 1984, p. 132; Cross şi Sherbowitz-Wetzor, 1953, pp. 110-111. 


mândră” a Bisericii Sfinţii Patruzeci de Mucenici. 
Biserica Sfântului Gheorghe din Mangana, din 
interiorul complexului Marelui Palat, a inspirat o altă 
frumoasă descriere care preaslăvea „măreţia bisericii, 
simetria admirabilă, armonia dintre părţi, varietatea şi 
ritmul alcătuirii ei minunate”. Monumentalul edificiu 
al Bisericii Sfinţii Apostoli era aşezat pe o înălţime, 
chiar in inima  Constantinopolului.  Adăpostea 
mormintele multor impárati, inclusiv pe cele ale lui 
Constantin cel Mare si Iustinian, si superbe mozaicuri. 
Spre deosebire de Hagia Sofia, baza în formă de pătrat 
de la Sfinţii Apostoli era încununată de cinci cupole 
mai mici, structură care avea să exercite o puternică 
influenţă în arhitectura ecleziastică bizantină. 


Forța, dimensiunea, bogăția si frumusețea 
reprezentau elemente ale prestigiului de care se bucura 
Constantinopolul în imperiu şi în afara graniţelor. Însă 
semnificaţia lui era mult mai profundă din punctul de 
vedere al contemporanilor: Constantinopolul era privit 
ca oraş sfânt. Alături de Roma, lerusalim, Antiohia şi 
Alexandria, era unul dintre cele mai prestigioase cinci 
Scaune ale lumii creştine, unde episcopii purtau prin 
tradiţie titulatura de „Patriarh”. Desigur, cetatea nu 


4 Mesarites, 2017, pp. 92-99; Choniates, 1984, p. 183; Harris, 2017, pp. 7-8. 
PP P PP 


avea cum pretinde cá Hristos ori Apostolii Petru si 
Pavel ar fi fost vreodată prezenţi fizic între zidurile ei, 
aşa ca la Ierusalim şi la Roma. În schimb, în secolul al 
XI-lea, se impusese convingerea că Biserica de la 
Constantinopol era întemeiată de Apostolul Andrei.* 
Dovezile pe care se baza erau în cel mai bun caz sărace, 
dar asta nu avea cu adevărat însemnătate câtă vreme 
aura spirituală a Constantinopolului se sprijinea nu 
atât pe o legătură directă cu evenimentele relatate în 
Noul Testament, ci pe ceea ce se petrecuse între timp. 
Respingerea cu succes a unor asedii, de multe ori din 
partea unor forte numeric superioare ale 
necredinciosilor si în condițiile unor sanse minime de 
reuşită, fusese interpretată ca dovadă limpede a 
bunávointei divine. „Oraşul aflat sub paza lui 
Dumnezeu” a devenit o altă metaforă cu care era 
descris Constantinopolul, şi se considera că se bucură 
de protecția specială a Sfintei Fecioare. Cronicarii au 
consemnat intervențiile ei personale salvatoare. O 
mărturie palpabilă a protecției sale, icoana făcătoare de 
minuni Hodighitria („îndrumătoarea”), care se 
presupunea că fusese pictată după original de 
Evanghelistul Luca, se păstra într-una dintre 
mănăstirile din oraş. Pe cât de mare si de grea, icoana 


46 Dvornik, 1979, pp. 85-87. 


era scoasă la vreme de primejdie şi purtată pe ziduri, 
zădărnicind invariabil, după cum se spunea, invazia 
duşmanilor.” 

Dăinuirea Constantinopolului peste secole, când 
atâtea alte oraşe creştine de seamă fuseseră ocupate şi 
jefuite, a permis păstrarea între zidurile sale a multor 
obiecte care altfel ar fi fost pierdute ori distruse, în 
special relicve, care erau pretuite şi venerate deoarece 
se credea cá sunt legate într-un fel oarecare de Iisus 
Hristos şi de sfinţi. Printre cele mai remarcabile se 
numărau două bucăţi din Sfânta Cruce - numită 
frecvent „Adevărata Cruce" -, cea pe care fusese 
răstignit Hristos. Crucea ar fi fost descoperită de Elena, 
mama lui Constantin I, în pelerinajul din Tara Sfântă şi 
o parte din ea a fost adusă în oraşul nou întemeiat de 
fiul ei. La fel şi Mandylionul de la Edessa, o imagine a 
chipului lui Hristos întipărită pe o bucată de pânză, 
trimisă, potrivit legendei, chiar de lisus regelui din 
Edessa. Fusese luată ca pradă din Siria de un general 
bizantin, în 944, şi adusă în triumf la Constantinopol. 
Până în secolul al XI-lea, Adevărata Cruce şi 
Mandylionul se păstraseră într-o capelă anume din 
interiorul Marelui Palat. Tot aici se afla şi cămaşa 
purtată de Hristos în timpul Patimilor, precum şi 


47 Skylitzes, 2010, p. 38; Wolff, 1948, pp. 319-328; Harris, 2017, pp. 39-41. 


Cununa de Spini, Sfânta Suliţă cu care L-au impuns, un 
flacon cu ceea ce se credea cá ar fi picături din Sângele 
Lui, parte din veşmântul Sfintei Fecioare si capul 
Sfântului Ioan Botezătorul.“ 

Existau şi alte astfel de relicve răspândite peste tot în 
oraş. În Catedrala Hagia Sofia se putea vedea capacul 
de piatră al fântânii unde Hristos se aşezase ca să stea 
de vorbă cu femeia din Samaria. Biserica Sfinţii 
Apostoli se mândrea cu stâlpul de care fusese legat 
Hristos ca să fie biciuit şi cu mormintele Sfinţilor 
Andrei, Luca şi Timotei. La Biserica Maicii Domnului 
din Blachernae (Vlaherne), de lângă zidurile 
continentale, se găsea Maphorionul, vălul Sfintei 
Fecioare. Şi sanctuarele mai mici aveau propriile lor 
relicve, aşa ca barba Sfântului loan Botezătorul din 
Biserica Mântuitorului de deasupra Porții de Bronz. 
Altele adăposteau icoane cu puteri miraculoase, ca 
icoana lui Hristos de la Biserica Patruzeci de Mucenici, 
care l-a luat prin surprindere pe un împărat vorbindu-i 
şi mustrându-l pentru păcate.” 

Chiar şi unele clădiri din Constantinopol dispuneau, 
la rândul lor, de o aură spirituală în sine, datorată nu 
numai obiectelor păstrate în ele, cărora de obicei li se 

atribuiau puteri miraculoase. Íntre ele se distingea 
Hagia Sofia, care de-a lungul secolelor devenise subiect 
pentru numeroase mituri si legende. Generatiilor mai 
noi nu le venea să creadă cá o asemenea structură a 
putut sá fie ináltatá fárá interventie diviná si afirmau 
cá, in timpul lucrárilor, cupola fusese sustinutá cu un 
lant de aur coborát din cer. Se considera cá fiecare 
coloaná din catedralá avea puterea de a vindeca de o 
boală anume, dacă suferindul se lipea de ea. În afara 
locurilor specific creştine, multe dintre stravechile 
statui şi columne aflate peste tot în Constantinopol 
dobândiseră mitologii proprii. Sculpturile de la baza 
columnelor, spre exemplu, aveau reputația de a 
prevesti evenimente, deşi înţelesul lor devenea 
limpede abia după ce faptele se consumau. O asemenea 
acumulare de relicve, obiecte sfinte şi legende conferea 
Constantinopolului caracterul de „oraş sfânt” şi loc de 
pelerinaj în toată puterea cuvântului, şi nu doar de 
popas in drum spre Sfântul Mormânt din lerusalim.5% 
Puterea si dimensiunile, bogăţia, frumusețea si 
sfintenia Constantinopolului erau slăvite şi admirate 
de localnici şi de străini deopotrivă. Însă bizantinii 
mergeau mai departe decât alţi creştini, şi mai ales 
decât cei din apusul Europei, prin încrederea că oraşul 

avea şi o semnificaţie spirituală deosebită. Din 
perspectiva lor, Constantinopolul ocupa o poziţie 
supremă în lumea creştină, mai presus de Roma, 
Ierusalim sau oricare alt loc, doctrină cunoscută ca 
translatio imperii, „transferul [puterii] imperiului”, cu 
referire la Imperiul Roman, având un profund înţeles 
pentru bizantini. Ei considerau că nu era deloc o 
întâmplare că domnia primului împărat roman, 
Augustus, a coincis cu naşterea Mântuitorului lumii, 
Iisus Hristos. Evident, ambele evenimente făceau parte 
din planul lui Dumnezeu de izbăvire a omenirii. Dacă 
sufletele credincioşilor urmau să fie salvate prin 
credinţa în Hristos, prosperitatea lor pe pământ era 
asigurată prin Pax Romana care se instalase după 
preluarea puterii de cátre Augustus. Devenea limpede 
că intenția Domnului era ca toti cei cu credinţă în 
Hristos să trăiască într-un singur stat, condus de 
împăratul roman. Părea că Hristos însuşi ar fi susținut 
acea convingere când ceruse celor ce-L întrebaseră: 
,Dati-i dar cezarului cele ce sunt ale cezarului si lui 
Dumnezeu cele ce sunt ale lui Dumnezeu”, vrând să 
spuná cá era de datoria crestinilor sá-l asculte pe 
impárat, asa cum se cuvenea sá-L asculte pe 
Dumnezeu. Acelaşi îndemn a fost rostit şi de Apostolul 


Petru către creştini: ,, Temeti-vá de Dumnezeu, cinstiti-l 
pe imparat.”>! Porunca a fost şi mai necesară dupa 313, 
când Constantin I a fost cel dintâi împărat roman 
convertit la creştinism. Teologii acelor vremuri s-au 
grăbit să profite de avantajul schimbării şi să integreze 
oficiul imperial într-o perspectivă creştină asupra 
lumii. Potrivit lor, imperiul pământesc reflecta 
împărăţia Cerurilor. În aceeaşi logică, şi conducătorul 
pământesc era o oglindire a celui ceresc, un fel de 
supleant pus să apere interesele oamenilor lui 
Dumnezeu pe pământ.” 

O altă măsură a lui Constantin a fost considerată 
aproape la fel de importantă ca adoptarea de către el a 
creştinismului. Până în ultimul sfert al secolului al 
III-lea d. Hr, capitala Imperiului Roman fusese, 
desigur, Roma. Însă, pe măsura creşterii presiunii 
asupra frontierelor, Roma s-a dovedit o bază 
nepotrivită. Împărații romani din epoca târzie au stat 
de aceea în oraşe mai aproape de graniţele amenințate: 
Milano, Ravenna ori Trier în Apus, Nicomedia ori 
Antiohia în Răsărit. Şi Constantin alesese Byzantion tot 
ca pe un avanpost. Probabil nu avea nicio intenţie să 
înalțe Constantinopolul la rangul de nouă capitală, dar 

asa au ales să interpreteze gestul său generaţiile 
următoare de bizantini. În vremea cruciadelor, Anna 
Comnena era convinsă că „puterea de la Roma a fost 
transferată în tara noastră si în Regina Cetátilor^». 

Ca urmare a hotărârii lui Constantin, 
Constantinopolul era considerat cel mai important oraş 
al lumii creştine, o nouă Romă şi un al doilea 
Ierusalim.** Împărații care domneau acolo erau de 
drept cei de care trebuia să asculte toţi creştinii prin 
porunca lui Hristos şi a Sfântului Petru. Natura 
solemnă a poziţiei imperiale se reflecta în titlul oficial 
de „împărat şi Autocrat al Romanilor”. Termenul 
utilizat de bizantini când vorbeau despre ei înşişi era 
romaioi, „romei”: „bizantin” şi „bizantini” sunt termeni 
prin care au fost desemnaţi doar relativ recent. În 
aceeaşi logică, statul lor era Imperiul Roman, structură 
politică căreia trebuia să i se supună toti creştinii. Însă, 
de multe ori, era cunoscut numit printr-un termen care 
sugera că el reprezintă cu mult mai mult decât un banal 
principat pământesc  oikoumene, cuvânt practic 
intraductibil, dar având sensul larg de „lume 
civilizată”. Nu avea nicio importanță că imperiul se 
redusese drastic fatá de dimensiunile lui din zilele lui 

Constantin, jumătatea de vest, din Italia până in 
Britania, fiind pierdută în secolul al V-lea, iar 
provinciile răsăritene Egipt, Siria şi Palestina, în cel 
de-al VII-lea. Doctrina rămânea total ruptă de 
întinderea geografică, căci pentru bizantini idealul 
însemna realitate. După cum pierderile teritoriale nu 
schimbau nimic, tot aşa nici noile achiziţii nu aveau 
însemnătate. Aşa cum afirma, intransigent, un călugăr 
bizantin: „Împărăţia noastră este cea a lui Hristos.”> 
Ţinând seama de doctrina militant creştină, ar fi fost 
de aşteptat ca bizantinii să dezvolte o teorie a 
„războiului sfânt” cu mult înainte de cruciade. În 
sensul acceptat astăzi, „război sfânt” înseamnă violenţă 
promovată şi aprobată de autoritatea religioasă care 
promite participanţilor o răsplată spirituală. În cazul 
cruciadelor, autoritatea a fost papa, iar răsplata a 
constat în ,indulgentá" — o asigurare că participanţilor 
avea să li se ierte păcatele, iar dacă mureau în 
campanie, urma să fie primiţi de îndată în paradis. 
Dacă bizantinii ar fi crezut cu adevărat că statul lor era 
o reflectare a împărăției Cerurilor pe pământ, atunci cu 
siguranță lupta pentru a-l apăra ar fi fost o faptă 
dreaptă, care să merite aprobarea ecleziastică şi o 
răsplată spirituală. Dar în Bizanţ nu au existat practic 

semne ale unei asemenea gândiri, lipsind atât 
aprobarea din partea autorităţii, cât şi răsplata. Biserica 
bizantină nu s-a implicat niciodată direct în ostilitáti şi 
se întemeia în această privinţă pe învăţătura Sfântului 
Vasile din Cezareea, Părinte al Bisericii din secolul al 
IV-lea. Confirmând că şi pentru creştini era uneori 
necesar să pună mâna pe arme în apărarea patriei şi a 
credinţei, Vasile spunea că uciderea semenilor nu poate 
fi o faptă de laudă şi nici nu aduce cu sine vreo răsplată 
spirituală. Recomanda ca ucigaşii din război să se 
oprească de la împărtăşanie vreme de trei ani. Dar 
povetele lui nu erau unanim acceptate. În anii 960, 
împăratul Nicefor (Nikephoros) al II-lea a cerut ca 
oştenii căzuţi în lupta împotriva musulmanilor să fie 
declaraţi martiri şi răsplătiți prin intrarea în rai. 
Patriarhul Constantinopolului l-a refuzat ferm.” 
Nicefor se afla în minoritate. Spre deosebire de 
Europa apuseană, unde bravura în bătălie aducea 
statut şi onoare, se pare că majoritatea bizantinilor 
educati considerau violenta în cel mai bun caz o 
necesitate  dezagreabilă. Cu două generaţii mai 
devreme, împăratul Léon al VI-lea insista că recurgerea 
la război era ultima soluție de a reacţiona la o 

agresiune. Despre Constantin al IX-lea se spune cá a 
incheiat pace cu pecenegii, in 1053, deoarece nu voia sá 
îngăduie ca Bizanțul „să fie ciopártit, începând cu 
tinerii lui”%. Alţii reactionau cu nedumerire şi dezgust 
la ideea ca un cleric să predice războiul şi să promită 
recompense spirituale. Anna Comnena s-a arătat şocată 
când papa Grigore al VII-lea, fiu al păcii, s-a pus in 
fruntea unei armate împotriva împăratului german. 
Concluzia ei a fost că „obiceiurile latine, în ce îi priveşte 
pe preoţi, se deosebesc de ale noastre”. În 1137, 
împăratul german Lothar al Ill-lea a ţinut papei 
Inocenţiu al II-lea şi Curtii sale un lung discurs despre 
erorile acelei instituţii, printre care organizarea şi 
participarea la războaie. Asta nu însemna desigur că 
bizantinii nu porneau la luptă. O făceau adesea şi cu 
destul succes. Însă se angajau în război în moduri total 
diferite de coreligionarii lor apuseni. Cât de diferite — 
vom explora în următorul capitol. 


2 
Puterea din spatele tronului (900-1050) 


În capitolul anterior am stabilit că Bizanțul secolului 

al XI-lea era un stat bogat şi puternic, de mare 
întindere, dar care nu se definea doar în aceşti termeni. 
Mai degrabă doctrina politică şi spirituală, minuţios 
elaborată, în care credeau cetăţenii lui era ceea ce îl 
deosebea de naţiunile înconjurătoare. Însă, ca în 
majoritatea societăţilor omeneşti, teoria şi practica erau 
deseori în dezacord la Bizanţ, iar în multe cazuri 
atitudinea doctrinară masca o realitate frustă. lar asta 
mai cu seamă în cazul împăratului, din câte se pare. Se 
aştepta din partea lui să imite starea divină, dovedind 
evlavia si generozitatea cuvenite în îndeplinirea 
menirii lui de a asigura poporului lui Dumnezeu 
bunăstarea pe această lume. Inutil să o spunem, puţini 
dintre deţinătorii titlului imperial s-au ridicat la 
înălţimea aşteptărilor. 

Nicăieri nu era mai mare distanța dintre ideal şi 
realitate ca atunci când se punea în discuţie natura 
absolută a puterii împăratului. El era, în teorie, cu 
nimic mai prejos decât reprezentantul lui Dumnezeu 
pe pământ. Îşi trăgea puterea direct din Cer, o idee 
reflectată în arta bizantină prin reprezentarea lui 
Hristos sau a Sfintei Fecioare încoronându-l pe împărat 
cu un nimb. Nu trebuia să dea nimănui socoteală şi el 
singur „cârmuia treburile de jos”, după cum formula 


un teoretician mai vechi.” În realitate, împăratul nu 
guverna câtuşi de puţin singur. Un portret imperial 
dintr-un manuscris din secolul al XI-lea, aflat acum la 
Paris, ne lămureşte cum stăteau lucrurile. Împăratul stă 
pe tron, însoţit de figuri alegorice reprezentând 
Adevărul şi Justiţia, dar nu este lăsat singur cu aceste 
manifestări ale gratiei divine. În spatele lui, în picioare, 
sunt reprezentate patru personaje mai mărunte, cu 
veşminte lungi şi turban pe cap. De-a dreapta sa se află 
protovestiarios, cu rol de seamă în guvernare şi 
administraţie. Langa  protovestiarios e secretarul 
imperial, cel care redacta scrisorile şi documentele. 
De-a stânga împăratului sunt alţi doi demnitari având 
funcţia de proedros, „preşedinte”. Aceştia erau sfetnicii 
împăratului, membri ai serviciului imperial civil.9? 


ILUSTRATIA 4, Monedă bizantină 
de aur (nomisma), care îl prezintă 
pe împăratul Roman a III-lea 
11028-1034) priming 


binecuvântarea Sfintei Fecioare. 


Existenţa unei birocratii laice era unul dintre multele 

aspecte din viata bizantiná care o diferentiau de 
Europa apuseană din aceeaşi perioadă. În Occidentul 
medieval timpuriu, regii se bizuiau pe preoţi pentru 
îndeplinirea putinelor îndatoriri administrative, 
existând oricum puţini laici cu nivelul de instrucţie 
necesar. Natura complexă a societăţii bizantine 
pretindea mai mult - o elită laică, educată, pregătită să 
îndeplinească muncile administrative. Puţini împărați 
domneau fără ajutorul lor; se spune că Vasile al II-lea ar 
fi procedat astfel în anii târzii de domnie, dar asta a fost 
suficient de neobişnuit încât să provoace comentarii de 
uimire, ca abatere de la norme.*! Această stare de fapt a 
avut urmări profunde asupra felului în care se luau 
decizii politice în Bizanţ. Politica nu era formulată de 
un individ, sub impulsul momentului, ca reacţie la 
nevoi imediate, ci era un act dezvoltat de-a lungul 
secolelor şi de multe ori consemnat în documente de un 
grup coerent de administratori, care păstrau, studiau şi 
elaborau pe baza experienţei trecutului. În vreme ce 
împărații veneau şi plecau, atât obiectivele, cât si 
metodele politice puteau fi transmise din generaţie în 
generaţie, menținând o remarcabilă continuitate. 

Când luăm în discuţie, aşadar, interacţiunea dintre 
Bizanţ şi cruciade, în miezul chestiunii se găsesc mai 

mult educatia si doctrina serviciului civil imperial, 
decât firea fiecărui împărat in parte. Trebuie să 
înţelegem cine erau membrii acestei elite politice, 
modurile în care se defineau pe sine şi se distingeau de 
cei din afară, principiile adoptate de ei când îi consiliau 
pe împărați în chestiunea politicii externe şi metodele 
la care recurgeau pentru a-şi atinge ţintele. Doar în 
acest fel se poate emite vreo apreciere cu privire la 
politicile adoptate de ei, dacă acestea au fost judicioase 
şi de succes, sau dacă s-au dovedit inerent greşite şi 
conducând inevitabil spre dezastru. 


Pătrunderea în elita politică şi în serviciul civil 
bizantin era asigurată unei persoane de un număr de 
factori. Oricât ar părea de straniu, unul dintre ei era 
castrarea în copilărie. De vreme ce funcţiona interdicţia 
ca eunucii să ocupe tronul imperial, li se acorda mai 
multă încredere. Zece funcţii la Curte care 
presupuneau un contact strâns cu împăratul le erau 
rezervate în mod expres.? Însă nu toti funcţionarii 
bizantini erau eunuci, desigur, aşadar pătrunderea în 
acel cerc ales depindea de două condiţii indispensabile: 
educaţia şi patronajul. Ambele aveau implicaţii 
profunde legate de cine alcătuia elita şi cum se priveau 

membrii ei pe sine si slujba lor. 

Educatia la nivel avansat reprezentase dintotdeauna 
cheia de pátrundere spre nivelurile superioare ale 
serviciului civil. Cu mult timp in urmá, in anul 360, 
împăratul poruncise ca nimeni să nu deţină un post în 
administraţie dacă nu „este atât de desăvârşit pe 
tărâmul literelor, încât cuvintele să iasă din mâna lui 
fără greşeli supărătoare”. Asta însemna parcurgerea 
unui program de învăţământ superior cu tradiţie, în 
care să fie studiată literatura Greciei antice, în special 
cea clasică de la Atena, care, considerau bizantinii, 
întruchipa modelul perfect în versuri şi proză. Printre 
autorii studiati se numărau poeţii Homer şi Hesiod, 
filosofii Platon şi Aristotel şi oratorii Demostene şi 
Lisias. 

După citirea acestor opere, urma însuşirea limbajului 
şi imitarea lor. Cel mai obişnuit exerciţiu al studenţilor 
consta, de regulă, în redactarea unor dialoguri în stilul 
lui Platon sau Lucian, formulate în frazeologia arhaică 
a anticilor. Asta avea în minte împăratul când vorbea 
de „desăvârşire pe tărâmul literelor”. 

Drept urmare, birocratii bizantini din vremea 
cruciadelor erau în general oameni de înaltă cultură. 
Un asemenea exemplu era cu siguranță Mihail Psellos, 

personaj dominant la Curtea bizantină în mijlocul 
secolului al XI-lea. În tinereţe, avusese reputaţia că 
învățase pe dinafară întreaga Iliadd, iar apoi a scris 
numeroase cărţi de filosofie si pe alte subiecte. 
Împăratul Constantin al IX-lea fusese atât de 
impresionat de elocinta si de stilul lui literar, încât şi l-a 
făcut secretar şi unul dintre cei mai apropiaţi sfetnici, 
lansându-i într-o carieră care avea să dureze peste 
treizeci de ani. La fel şi Nicetas Choniates, înalt 
funcționar sub împărații dinastiei Anghelos, între 1185 
şi 1204, care a fost trimis de mic la Constantinopol din 
oraşul lui natal Chonai, din Asia Mică, pentru a urma 
studii superioare, iar mai târziu a scris lucrări teologice 
şi istorice. Georgios Akropolites, sfetnic al împăraţilor 
din secolul al XIII-lea, educat în acelaşi sistem, a 
devenit autor şi învăţat, pe lângă rolul de sfătuitor 
politic.“ 

Educatia superioara prin care trecusera toti acestia 
era disponibila inainte de 1204 doar la Constantinopol, 
iar de ea beneficiau extrem de putini bizantini. Cei 
educati alcátuiau un fel de castá inchisá, care se 
deosebea de restul populatiei prin nivelul superior al 
cunoaşterii dobândite. 

Aceastá diferentá a fost ilustratá intr-o povestire 
relatată chiar de Mihail Psellos. Într-o zi, Constantin al 
IX-lea mergea prin palat însoţit de amantă şi de o ceată 
de curteni. Unul dintre ei, vrând să se remarce în faţa 
suveranului, a murmurat atât cât să se audă: „Nue 
păcat 


[7 


— suficient ca prin colegii lui curteni să treacă un 
fior de admiraţie. Erau cu toţii educati şi au recunoscut 
de îndată aluzia la Iliada: „Nu e păcat că de mult două 
neamuri, Troienii şi Aheii, pentru o femeie ca asta se 
luptă şi patimi indura”®, o trimitere la Elena din Troia 
şi la frumusețea ei de poveste. Din nefericire, gestul de 
curtoazie a rămas fără efect, deoarece ţinta lui, amanta 
împăratului, nu avea cum pătrunde înţelesul şi a 
trebuit să i se dea explicaţii. Aceasta era prăpastia 
dintre cei educati si cei fără carte. 

Oricât de eruditi erau aceşti bărbaţi, carierele lor 
depindeau, în ultimă instanţă, de patronaj, care putea 
veni din partea unei rude ajunse într-o poziţie 
influentă. Psellos a reuşit să dobândească titlul de 
protospatharios pentru viitorul lui ginere, Elpidios, în 
schimbul a 20 de livre de aur. Unchiul unui tânăr pe 
nume Simeon s-a folosit fără îndoială de aceeaşi cale ca 
nepotul său să fie numit spatharokoubikoularios, chiar 

dacă Simeon a renunţat mai târziu şi s-a călugărit. Însă 
cel mai eficient patronaj era chiar acela al împăratului 
în persoană. Astfel, Vasile Lekapenos, eunuc şi 
prim-sfetnic imperial, şi-a obținut rangul nu gratie 
educaţiei, ci faptului că era fiul nelegitim al fostului 
împărat.“ La fel, schimbarea monarhului putea să 
însemne o dramatică întoarcere a roții. Psellos a pornit 
cariera de succes deoarece l-a impresionat pe 
Constantin al IX-lea, dar, odată cu accesiunea lui 
Roman (Romanos) al IV-lea Diogenes, în 1068, s-a 
văzut tras pe linie moartă. Una dintre primele acţiuni 
ale lui Alexie I Comnenul ca împărat, în 1081, a fost să-l 
înlăture pe discipolul lui Psellos, Ioan Italos, sub 
acuzaţia de erezie. Lovitura care l-a adus la putere pe 
Alexie al V-lea Murtzuphlos (Murtuflos), în 1204, a fost 
imediat urmată de demiterea lui Choniates din postul 
de logothetes ton sekreton.** 

Drept urmare a capriciilor patronajului imperial, elita 
bizantină acorda o maximă importanţă titlurilor, 
deoarece marcau cât se poate de limpede nivelul exact 
din ierarhie atins de o persoană şi nivelul favorii 
imperiale de care se bucura. În secolele al IX-lea şi al 
X-lea, erau alcătuite cu autentică pasiune numeroase 


$7 Psellos, 1966, p. 28; Tougher, 2008, p. 138. 
$5 Psellos, 1966, p. 351; Choniates, 1984, p. 311; Komnene, 2009, pp. 146-152. 


liste oficiale (taktika) de titluri şi funcţii cuprinzând si 
uniforma, însemnele şi îndatoririle corespunzătoare. 
Este posibil ca listele să fi fost o încercare de a codifica 
întregul sistem, cu riscul de a deveni inutile, de vreme 
ce titlurile îşi modificau înțelesul şi importanţa pe cât 
de des se schimbau si împărații. Funcţia de 
protospatharios fusese cândva militară, dar în secolul al 
XI-lea rămăsese o funcţie de la Curte. Protovestiarios, o 
funcţie de maximă importanţă în vremea Cruciadei I, 
consta iniţial în supravegherea garderobei. Funcţia de 
logothetes asigura controlul asupra unui departament 
din administraţie, însă departamentele, la fel ca 
titlurile, aveau o importanţă variabilă. Alexie I a 
introdus un set cu totul nou de titluri cu care îşi onora 
susținătorii şi probabil îi cobora în rang pe deţinătorii 
vechilor titluri.” 

Odată cu titlurile veneau pensii anuale în aur şi 
veşminte de mătase, ambele pe măsura importanţei 
funcţiei. Existau veşminte specifice fiecărei funcţii de la 
Curte. Magistros avea dreptul să poarte haină albă cu 
broderii de aur, iar kouropalates, haină roşie şi 
cingătoare. Cât despre bani, exista o ceremonie specială 
de şapte zile, în săptămâna de dinaintea Duminicii 


s Constantine VII Porphyrogenitos, 2012, p. 708; Pseudo-Kodinos, 2013, pp. 
275-280. 


Floriilor, când fiecare oficial se înfăţişa înaintea 
împăratului ca să primească ce i se cuvenea. Onorariile 
unor oficiali superiori erau într-atât de generoase, încât 
aduceau cu ei oameni să-i ajute la căratul sacilor grei cu 
aur.” 

Importanța educației, a titlurilor si a recompenselor 
pentru susținerea nevoii de considerație si de etos a 
elitei nu este nicăieri mai evidentă decât în disprețul si 
indignarea cu care îşi coplesea rivalii care, după 
părerea sa, nu întruneau condițiile esențiale. Psellos, 
înlăturat temporar din poziția de consultant imperial, 
punea la îndoială că altcineva ar fi mai îndreptățit la 
funcţie, pe motiv cá nu avea „calificări bine întemeiate 
în domeniul literaturii sau oratoriei”. Choniates tuna şi 
fulgera împotriva judecătorilor numiţi de Manuel I, 
deoarece „grăiau într-o greacă stricată şi le curgeau 
balele odată cu vorbele”. Akropolites se simțea umilit 
când un împărat acorda titluri pompoase unor „bărbaţi 
jalnici, care nu valorau nici doi bani”. Ceea ce îi irita 
mai mult ca orice era pornirea stăpânilor lor imperiali 
de a încerca să răstoarne sistemul, inventând noi slujbe 
şi titluri pe care le ofereau apropiaților, scăzând în 
acelaşi timp valoarea celor de tradiţie prin conferirea 


7 Liudprand of Cremona, 2007, pp. 200-202; Constantine VII Porphyrogenitos, 
2012, p. 710. 


lor oricui si oricând. Era totuna cu distribuirea de 
onoruri „la întâmplare, la o mulţime de oameni” ori cu 
vânzarea de funcţii „după cum se vinde marfa la 
tarabá"7. 

Judecând după antipatia faţă de străinii necalificaţi, 
putem trage concluzia că membrii elitei educate se 
considerau cei mai potriviti pentru funcţiile pe care le 
ocupau. La nivelurile inferioare, activităţile se refereau 
la servicii ca strângerea impozitelor, guvernarea 
oraşelor provinciale si judecátile. Şi comandanții 
militari proveneau din rândul lor eunucul Eustathios, 
având funcţia de kanikleios (sau chartoularios tou 
kanikleiou), a devenit mai târziu amiral al flotei.”2 Li se 
încredința adesea conducerea delegatiilor la curţile 
străine, deoarece educaţia si forța retorică se 
considerau calificări esențiale pentru această 
însărcinare. loan Grămăticul a fost ales să plece în 
misiune la Bagdad în secolul al IX-lea, deoarece era 
înzestrat cu „formidabil talent în dezbateri”, iar sute de 
ani mai târziu, Nicetas Choniates scria cu entuziasm 
cum confratele său, intelectualul Mihail Italikos, l-a 
fermecat pe suveranul Germaniei cu elocventa. Fără 
îndoială, aceleaşi raţiuni au determinat alegerea lui 


71 Psellos, 1966, pp. 170-171, 263-264; Attaleiates, 2012, p. 31; Akropolites, 2007, 
p. 298. 
7 Choniates, 1984, pp. xii, xiii, 221; Komnene, 2009, p. 326. 


Ioan Anthypatos, in 946, ca ambasador la Damasc, 
unde si-a impresionat gazdele cu cunostintele sale de 
istorie si filosofie.” 

Funcţionarii plasati in cele mai înalte poziţii de la 
Curte nu erau în general trimişi să comande armatele 
sau să farmece vizitatorii străini. Principala lor 
îndatorire era să-l sfătuiască pe împărat şi să formuleze 
politica interna şi externă. Unii deținători de funcții 
erau, desigur, mai influenţi decât alţii şi se străduiau 
mereu să o arate deschis. Psellos afirma că unii 
împărați îi urmau sfaturile fără să ezite, sugerând că 
unul dintre ei chiar abdicase la sugestia lui. Mihail 
Attaliates a relatat minuţios cum împăratul Roman al 
IV-lea îi ceruse în mod special părerea. În realitate, 
bineînţeles, diversele facţiuni de la Curte se luau la 
întrecere să obţină atenţia imperială. Nicetas Choniates 
făcea parte dintr-un grup care a reuşit să-l convingă pe 
Isaac al II-lea Anghelos să-şi schimbe politica fata de 
Cruciada a I-a in 1190, probabil răzgândindu-se în 
privința sfaturilor primite mai înainte. Putea fi 
periculos să nimeresti într-un grup căzut în dizgrație: 
Georgios Akropolites a fost bătut la porunca 
împăratului din cauza unui dezacord legat de un tratat 
cu bulgarii. Oricum, indiferent de relaţiile unui oficial 


73 Theophanes Continuatus, 2015, pp. 138-143; Canard, 1964, p. 41. 


sau ale unei factiuni cu un impárat sau altul, curtenii 
erau considerati, ca grup, cei mai potriviti sá dea 
îndrumări politice.” 

Privind în urmă peste secole, pare absurdă 
convingerea elitei bizantine că educaţia clasică asigura 
toate aptitudinile necesare pentru asumarea 
răspunderilor dificile. Psellos a mers până acolo încât a 
pretins că Roman al IV-lea, general cu experiență, 
pierduse bătălia de la Manzikert din 1071 deoarece îi 
ignorase părerea. Probabil că Psellos nu fusese în viața 
lui pe un câmp de bătălie, dar citise despre asta în 
scrierile vechilor autori cu autoritate. Acelaşi punct de 
vedere reiese dintr-o scrisoare trimisă guvernului de la 
Genova, în 1199. Cel care a redactat-o nu a rezistat să 
nu facă o aluzie la Hesiod, fără îndoială convins că o 
asemenea paradă de erudiție îi va impresiona pe 
destinatari.” 

Iscusinta literară reprezenta, fără îndoială, o parte 
extrem de importantă din rolul elitei educate în 
guvernare si politică externă, de vreme ce membrii ei 
elaborau documentele care articulau, apărau şi uneori 
chiar criticau ţintele politice ale stăpânilor lor imperiali. 


7+ Psellos, 1966, pp. 335-336; Attaleiates, 2012, pp. 235-237; Choniates, 1984, p. 
225; Akropolites, 2007, p. 307; Angelov, 2006, pp. 49-68. 

73 Psellos, 1966, p. 353; Miklosich si Muller, 1860-1890, III, p. 46; Koutrakou, 1995, 
pp. 9-10. 


Spre exemplu, schitau scrisorile si tratatele cu puterile 
stráine. Ca de obicei, Psellos se considera strálucit in 
acest domeniu si i s-a incredintat redactarea mesajelor 
care urmau sá fie transmise califilor fatimizi si probabil 
şi conceperea tratatului dintre Mihail al VII-lea Ducas 
şi Robert Guiscard, ducele normand de Apulia şi 
Calabria, in 1074.76 

Numeroasele manuale de tactică militară si politică 
externa care s-au păstrat sub numele unor împărați, ca 
De administrando imperio şi alte tratate puse pe seama lui 
Constantin al VII-lea, împărat din secolul al X-lea, au 
fost probabil opera „la negru” a unor membri ai elitei. 
Ei erau păstrătorii unei intelepciuni, acumulate peste 
secole, despre aspecte cum ar fi primirea 
ambasadorilor străini sau grăbirea capitulării unei 
cetăţi asediate, contribuind în acest fel la menţinerea 
unei anumite continuitáti a politicii imperiale. 7 
Curtenii bizantini mai prezentau şi explicau această 
politică în public prin intermediul discursurilor 
încărcate de laude, susținute în zile de sărbătoare în 
elina oficială, ridicându-l în slăvi pe împăratul în 
funcţie şi realizările lui. Aceste discursuri aduceau de 
fiecare dată elogii hiperbolice suveranului, 


76 Psellos, 1966, p. 253; Bibicou, 1959, p. 44. 
7 Câteva exemple: Leo VI, 2010; Chatzelis si Harris, 2017; Constantine VII 
Porphyrogenitos, 2012. 


asigurându-l cá pe pământ nu exista nimeni mai 
asemănător lui Dumnezeu decât el. În spatele 
slugărniciei si al frazeologiei pompoase, aceste 
panegirice puteau totuşi fi folosite ca să se comunice 
critici voalate sau să se susțină o schimbare de 
politică.” 

Poate mai importantă decât toate celelalte era 
istoriografia. Mihail Psellos, Nicetas Choniates si 
Georgios Akropolites au scris, toţi, cronici de primă 
importanţă ale vremurilor lor, în elina clasică în care se 
pregătiseră. La fel şi Mihail Attaliates, care a slujit 
împăraţilor Roman al IV-lea şi Nicefor al III-lea 
(Nikephoros) Botaniates, şi loan Kinnamos, secretarul 
lui Manuel I. Există o succesiune aproape neîntreruptă 
de birocrati-istorici, mergând până la Nicefor 
(Nikephoros) Gregoras, în secolul al XIV-lea. La această 
listă trebuie adăugată şi Anna Comnena, autoare a unei 
biografii a tatălui ei, Alexie I. Ca prinţesă, nu făcea 
parte din corpul de elită al funcţionarilor, dar 
beneficiase de aceeaşi categorie de studii, după ce mai 
întâi luase lecţii în secret cu eunucii palatului, înainte 
de a urma planul de studii tradiţional. Din poziţia ei, 
era cât se poate de autorizată să prezinte intenţiile din 


% Magdalino, 1993, p. 437; Angold, 1997, p. 136. 


spatele politicii bizantine in epoca lui Alexie.? 

Aceste istorii sunt deosebit de importante deoarece, 
spre deosebire de panegirice, puteau fi critice fárá 
rezerve. Dupá cum observa laconic Anna Comnena: 
, loti il flateazá pe suveranul in functie, dar nimeni nu 
iroseste vreo laudá exageratá pentru cei plecati." 
Majoritatea istoriilor erau scrise cu o intárziere oarecare 
fata de evenimentele descrise, asigurându-le autorilor 
libertatea şi siguranţa să spună ce doreau. Chiar şi aşa, 
Mihail Psellos a fost pus într-o poziţie jenantá 
scriindu-şi cronica, fiind conştient că urma să 
consemneze multe dintre linguşirile aruncate de-a 
valma in elogiile adresate unui împărat acum 
dispărut.% Producțiile literare ale elitei bizantine, fie 
ele tratate, scrisori, manuale, panegirice ori istorii, sunt 
cele care ne pun la dispoziţie dovezi despre principiile 
pe care suveranii Bizanțului îşi întemeiau legăturile 
diplomatice cu puterile străine şi, în ultimă instanţă, cu 
cruciadele şi statele cruciate. În cele ce urmează vom 
examina aceste principii. 


Atunci când formula politica externă şi îi consilia pe 
împărați, elita politică bizantină acţiona în contextul 


7 Tornikios si Tornikios, 1970, pp. 244-245, 262-263; Komnene, 2009, p. 3. 
5? Komnene, 2009, p. 421; Psellos, 1966, pp. 167-168. 


unei doctrine politice bine definite, la care subscriau 
toti membrii ei, indiferent de neintelegerile dintre 
factiunile sau partidele in care se gáseau. Teoria, dupá 
cum am vázut, era cea din translatio imperii. Capitala 
romaná fusese mutatá de Constantin la Constantinopol 
şi, drept urmare, împăratul bizantin era împărat 
roman, autocrat suprem al lumii creştine prin acord 
divin, recunoaşterea acestui fapt fiind de datoria 
tuturor creştinilor. Putem judeca seriozitatea cu care 
elita politică bizantină privea această teorie prin reacţia 
violentă ori de câte ori era pusă la îndoială de oameni 
din afară. În 968, nişte nefericiti trimişi papali au sosit 
la Constantinopol cu o scrisoare adresată „împăratului 
grecilor”, şi nu „al romanilor” Curtenii bizantini 
prezenţi au fost indignati şi au ameninţat că, dacă solii 
ar fi fost de rang mai înalt şi mai vrednici de atenţie, ar 
fi sfârşit direct în mare. După cum a explicat unul 
dintre curteni mai târziu: 


Sfântul Constantin a transferat aici simbolurile 
imperiale şi a adus întregul senat şi toată cavalerimea 
romană, fără să lase nimic la Roma, în afara poporului 
de rând, adică pescari, vânzători ambulanți de 
mâncare, vânători de păsări, bastarzi, plebei şi sclavi.s! 


5! Liudprand of Cremona, 2007, pp. 267-270. 


Ioan Kinnamos mărturisea că îi dădeau lacrimile 
când se gândea la cei ce „se pripesc să afirme că 
imperiul de la Bizanţ este diferit de cel de la Roma”, iar 
un patriarh al cetăţii înfiera „îngustimea şi sminteala” 
oricui refuza să accepte că statul condus de la 
Constantinopol era chiar Imperiul Roman, cu tot cu 
protecţia divină pe care o presupunea.? După 800, 
când diverşi monarhi din Apus şi-au revendicat titlul 
de „împărat al romanilor”, bizantinii au făcut tot ce se 
putea ca să evite recunoaşterea faptului. O scrisoare 
trimisă de la Constantinopol împăratului francilor 
Ludovic cel Pios, în 824, i se adresa tăios cu „glorios 
rege al francilor şi al lombarzilor”, adăugând imediat: 
„care este numit de ei împărat”. Trimisul împăratului 
german Otto I îi raporta mânios stăpânului sáu, in 968, 
cum cancelarul bizantin „v-a numit nu «împărat», 
basileus pe limba lui, ci «rege», rex într-a noastrá"9. 

Statutul unic al împăratului bizantin era marcat în 
corespondența diplomatică şi în tratate. Psellos se 
lăuda că în schimbul de mesaje cu califul fatimid 
evidentia rangul stăpânului său împăratul şi denigra 
subtil pe cel al rivalului islamic. Tratatul redactat de el 


s Kinnamos, 1976, pp. 165-166; Philotheos (Filotei), in Nicol, 1988a, p. 60. 
5 Lemerle, 1965, pp. 255-297, 255; Liudprand of Cremona, 2007, pp. 239-240. 


cu ducele normand Robert Guiscard, in 1074, era mult 
mai mult decát o enumerare seacá de obligatii, 
deoarece cuprindea si o pledoarie atent întocmită a 
oficiului si drepturilor împăratului bizantin, 
asigurându-l pe duce că „vorba unui împărat cucernic 
era o adevărată pecete de aur”, cerându-i, desigur, si 
supunerea cuvenită. Statutul imperial era înscris si în 
legea bizantină, care stabilea nu numai că împăratul 
trebuia să asigure bunăstarea poporului său pe această 
lume, ci si că avea îndatorirea adâncă de a „păzi si 
garanta, prin priceperea sa, puterile de care dispunea 
[şi] de a le reface, prin neadormitá preocupare, pe cele 
pierdute”. 

Şi nu era o retorică goală. Atitudinea principială 
exprimată de Psellos şi de alţi curteni era factorul-cheie 
în stabilirea obiectivelor politicii externe bizantine. În 
practică, aceste obiective erau cuprinse în două 
preocupări de căpetenie. Cea dintâi era siguranța 
statului bizantin, oikoumene, adică a  máretului 
Constantinopol. Cea de-a doua însemna asigurarea 
recunoaşterii în lumea largă a principiilor bizantine: 
statul lor era Imperiul Roman, iar conducătorul lui 
avea un statut special acordat de Hristos. 

La prima vedere, ideea cá politica externá ar putea fi 
motivatá de un ideal metafizic pare neconvingátoare: 
uneori este tentant sá considerám pretentiile imperiale 
bizantine drept un simplu subterfugiu pentru 
„preocupări autentice”, cum ar fi anexarea de teritorii 
sau obţinerea de avantaje economice. Chiar termenii 
„imperiu” şi „imperial”, folosiți pentru a descrie 
Bizanțul, sugerează că pentru un stat este cu atât mai 
bine, cu cât este mai cuprinzător, singura lui ţintă fiind 
propria-i extindere. Dar, deşi ar putea să sune ilogic, 
politica externă bizantină nu urmărea asemenea ţinte, 
dar nici cruciadele, al căror scop era să ocupe şi să 
menţină cetatea Ierusalimului, fără valoare strategică, 
însă plină de semnificaţie spirituală. Apărarea unei 
teorii constituia chiar miezul interacțiunii bizantine cu 
lumea din jur, ceea ce şi explică de ce acţiunile lor erau 
de obicei defensive, nu acaparatoare. 

Pentru a înţelege acest punct de vedere, este suficient 
să luăm în considerare relaţiile dintre bizantini şi 
popoarele slave de la nord. Dacă faimosul Vasile al 
II-lea, „Bulgaroctonul”, a cucerit şi a anexat în cele din 
urmă Bulgaria, în 1018, asemenea acţiuni drastice erau 
foarte neobişnuite. Bizantinii se multumeau în general 
cu o recunoaştere a suzeranității împăratului lor. În 
874, spre exemplu, la Constantinopol a sosit o delegaţie 
sârbă, probabil în vederea încheierii unei alianţe. Un 


oficial de la Curte a consemnat momentul 
interpretându-l prin prisma principiilor bizantine. 
Trimişii, susținea el, au cerut „să se supună jugului 
blând al autorităţii romane”. Cererea a fost acceptată cu 
bunăvoință şi „autoritatea împăratului asupra ţării lor 
a fost pe deplin restabilită”. Dar asta nu însemna că 
Serbia era încorporată în imperiu. Delegaţia s-a întors, 
în schimb, cu preoţi bizantini care au trecut la 
convertirea si botezarea populaţiei. Sârbii au fost 
conduşi in continuare de domnitorii lor Evenimentul 
şi modul în care l-a prezentat cronicarul au fost 
revelatoare. Pentru bizantini, acceptarea creştinismului 
constantinopolitan echivala cu acceptarea autorităţii 
împăratului. Logica era impecabilă: dacă împăratul era 
conducătorul creştinătăţii lăsat de Dumnezeu, atunci 
toti creştinii îi datorau ascultare. Fictiunea era 
menţinută prin faptul că împăratul le „îngăduia” 
sârbilor să fie conduşi de propriii lor domnitori. Ei erau 
adesea numiţi „fii” ai împăratului, semn inconfundabil 
al naturii relaţiei lor, care în acelaşi timp îi aşeza în 
ordinea ierarhică a lumii, avându-l în frunte pe 
împăratul de la Constantinopol. Era prevăzut în 
protocoale ca din acel moment corespondenţa 
imperială trimisă domnitorilor sârbi să poarte pecete 


85 Theophanes Continuatus, 2011, pp. 194-197. 


de aur, reflectând statutul lor de fii ascultători. 8 
Aranjamentul avea şi o componentă practică, deoarece 
îl scutea pe împărat de nevoia de a-i ţine la respect pe 
sârbi prin forţa armelor. 

Bizantinii aveau preocupări asemănătoare cu vecinii 
lor musulmani de la est, care stăpâneau de multă 
vreme provincii pierdute de bizantini, ca Siria, 
Palestina şi Egipt. Există nenumărate episoade de 
război inversunat purtat de bizantini împotriva 
puterilor musulmane din regiune - fie Emiratul 
Hamdanid de la Alep, fie Califatul fatimid din Egipt -, 
de vreme ce împăratului roman, potrivit percepţiei 
bizantine, îi revenea rolul să îi apere pe creştini 
împotriva necredincioşilor. În 975, împăratul Ioan I 
Tzimiskes a purtat o campanie în Siria şi Palestina, 
ajungând până departe în sud, la Cezareea. Dar nu era 
un război de cucerire: principala grijă a împăratului a 
fost să smulgă mari sume de bani de la oraşele lipsite 
de apărare din Siria, înainte de a se retrage în spatele 
frontierei. loan mai era interesat în achiziţia de relicve 
pentru colecţia din Marele Palat şi, cu acest prilej, s-a 
întors cu sandalele lui Hristos şi o parte din barba 
Sfântului loan Botezătorul. Şi, oricât ne-am strădui să 
ne-o imaginăm aşa, expediţia nu a fost o cruciadă. Deşi 

armata bizantină a ajuns foarte aproape de Ierusalim şi 
împăratul s-a lăudat într-o scrisoare către regele 
Armeniei că spera să elibereze Sfântul Mormânt, totuşi 
el nu a încercat să ocupe cetatea.*” 

Dacă anexarea de zone întinse de teritoriu arab nu a 
constituit în general ţinta împăraţilor bizantini, în 
schimb îşi doreau recunoaşterea de capi ai lumii 
creştine, la fel de mult din partea „necredincioşilor” 
arabi, dar şi din partea sârbilor creştini. În 1027, s-a 
încheiat un tratat între împărat şi califul fatimid al 
Egiptului, care domnea peste sudul Siriei şi Palestina. 
Actul i-a permis împăratului să reconstruiască Biserica 
Sfântului Mormânt şi să-l numească pe patriarhul 
Ierusalimului. În schimb, bizantinii au promis să repare 
moscheea din Constantinopol, care exista spre folosul 
negustorilor arabi veniţi în oraş. Urma ca moscheea să 
aibă propriul său muezin, iar rugăciunile de vineri să 
fie rostite în numele califului fatimid siit, şi nu al 
rivalului său abbasid de la Bagdad. Tratatul a fost 
reînnoit în 1035, în 1047 şi iarăşi în 1063, când 
împăratul a negociat un statut legal special pentru 
cartierul patriarhului de la Ierusalim si a plătit 

ridicarea unui zid în jurul lui.% Aceste tratate au 
asigurat împăratului bizantin rolul de protector al 
Locurilor Sfinte şi al intereselor creştinilor aflaţi sub 
dominație musulmană, fiind, prin urmare, considerate 
un mare succes. Nu era nevoie să fie ocupat 
Ierusalimul, după cum avea să o facă, în 1099, Cruciada 
I. 


Dacá tintele si doctrina bizantinilor rámáneau stabile, 
mijloacele folosite de ei pentru a le realiza se dovedeau 
deseori de o infinitá adaptabilitate. Forta armatá, sau 
cel putin amenintarea ei, rámánea mereu o optiune. În 
864, bizantinii şi-au deplasat o armată spre nord, prin 
Balcani, şi au trimis o flotă de-a lungul țărmului de vest 
al Mării Negre. Scopul nu era anexarea Bulgariei 
învecinate, ci forțarea hanului Boris să accepte 
crestinarea cu clerici bizantini, renunțând la alianţa cu 
regele francilor răsăriteni, şi recunoaşterea autorităţii 
împăratului. Odată ce hanul a consimţit, trupele s-au 
retras.” În general, după cum am văzut, bizantinii se 
abtineau de la folosirea forţei şi priveau războiul nu ca 
pe un scop glorios în sine, ci ca pe o ultimă soluţie 
indezirabilă. Însă această abţinere nu trebuie 

confundatá cu pacifismul. Principala obiectie fatá de 
război venea din cauza primejdiei înfrângerii. „Nu vá 
lăsaţi niciodată atraşi într-o bătălie deschisă”, avertiza 
împăratul Léon al VI-lea, căci „succesul este mai 
curând o chestiune de noroc, decât o demonstraţie de 
curaj”. Dacă exista orice altă cale de atingere a țintei, ea 
trebuia urmată — iar Léon nu avea nicio îndoială despre 
ce fel de cale era vorba: 


Veţi obţine adesea victorii împotriva duşmanilor 
voştri fără un război propriu-zis, ci folosindu-vă de 
bani. Dacă, la rândul lor, au duşmani care îi pândesc de 
undeva, banii i-ar putea convinge pe acei oameni să 
pornească la război împotriva adversarilor voştri.” 


Era o alegere pe care împărații bizantini aveau 
privilegiul deosebit de a putea să o facă uşor graţie 
grămezilor de bani de care dispuneau oricând. Spre 
deosebire de suveranii din Apus, dintre care mulţi se 
alegeau cu servicii în natură din partea vasalilor, 
împărații bizantini domneau peste o societate în care 
moneda circula intens. Prin urmare, puteau impune un 
sistem de taxe atât conationalilor, cât şi celor aflaţi în 
trecere, care să le umple trezoreria. Exista kommerkion, 

mentionat mai inainte, un impozit impus negotului 
desfásurat prin portul Constantinopol. Un cálátor din 
secolul al XII-lea socotea cá fiscul imperial se alegea cu 
circa 20000 de galbeni pe zi din taxele vamale, din 
chirile pentru piete si magazine. În provincii, 
gospodăriile fără pământ plăteau un impozit pe vatră 
(„fumărit”), iar cele cu proprietăţi funciare plăteau un 
impozit combinat pe vatră şi pe pământ, toate în aur. 
Din aceste surse provenea un venit anual estimat la 
circa şapte milioane de galbeni, iar în 1025, vistieria 
dispunea de un surplus uriaş, ca rezultat al 
gospodăririi prudente a lui Vasile al II-lea. Nu-i de 
mirare că Mihail Psellos considera bogăţia, alături de 
sistemul de ranguri şi onoruri, unul dintre stâlpii 
gemeni ai „hegemoniei romeilor”?. 

Existau nenumărate moduri practice în care se putea 
recurge la această bogăţie aparent de nesecat pentru a 
ajunge la o înţelegere cu popoarele de dincolo de 
graniţe. În cazurile de urgenţă, banii puteau servi pur şi 
simplu pentru a evita atacul. Alexie I l-a sfătuit în mod 
expres pe fiul său, loan, să adune bunuri de valoare cu 
scopul de a „pune stavilă lăcomiei” naţiunilor din jur. 
Această practică nu se bucura însă de aprobare 

unanimă, fiind criticată cá ar fi un semn de slábiciune.? 
Asadar, aurul putea fi folosit mai constructiv pentru a 
angaja mercenari stráini care sá completeze armatele 
bizantine, adesea din rándul popoarelor turcice din 
Asia Centralá, spre exemplu khazari sau unguri, 
atestati in secolul al X-ea, si ,turcopoli", probabil 
pecenegi sau cumani, care apar in armatele bizantine in 
secolul al XI-lea.” Putea fi folosit şi pentru a plăti o 
națiune străină puternică să o atace pe alta. În 967, ca să 
nu-şi bată capul cu un război, bizantinii l-au plătit pe 
marele cneaz al Kievului, Sviatoslav, să îl atace pe 
incomodul lor vecin din nord, Bulgaria. Sau, mai 
economic, bizantinii puteau să ameninte doar că o vor 
face. În 968, oficialii bizantini l-au pisat pe trimisul lui 
Otto I, avertizându-l că „cu banii nostri, care ne dau 
putere, vom convinge toate naţiunile să îl atace [pe 
Otto] şi îl vom sfărâma ca pe un vas de lut”%. 

Existau însă şi moduri mai subtile de utilizare a 
bogăției, nu atât pentru a cumpăra securitatea imediată 
a Constantinopolului, ci pentru a-i impresiona pe cei 
din afară cu natura specială a împăratului, a oraşului şi 
a imperiului său. O tactică era de a coplesi prin măreție. 

La mijlocul secolului al X-lea, Olga, váduva printului 
rus al Kievului, a vizitat Constantinopolul si a primit 
botezul creştin. Dornici ca ea să-şi îndemne poporul în 
aceeaşi direcţie, bizantinii au invitat-o împreună cu 
însoțitorii săi la o serie de banchete somptuoase la 
Marele Palat. Oaspetii au fost întâmpinați de 
împărăteasă, în acorduri de orgă, înainte de a fi conduşi 
printr-o serie de săli strălucitoare până în faţa 
împăratului Constantin al VII-lea. După conversații 
politicoase, toată lumea s-a aşezat la masă, în cântări 
susţinute de grupuri de la Hagia Sofia şi Biserica Sfinţii 
Apostoli. Tuturor oaspeţilor li s-au împărțit sáculeti cu 
monede de argint, însă Olga le-a primit pe cele cinci 
sute ale ei pe un platou de aur incrustat cu pietre 
prețioase. Şi episcopul italian Liudprand de Cremona 
s-a bucurat de onoruri asemănătoare în timpul vizitei 
sale din 949, ca trimis al aliatului Bizanțului din Italia. 
A fost primit de împărat în Sala Magnavra din Marele 
Palat, iar la plecare a primit în dar o livră de aur.” 

O mare importanţă era acordată şi implicării 
străinilor în ceremonialul de la palat. Constantin al 
VII-lea susţinea că puterea imperiului se dovedea şi 
prin ceremonii si că, asistând la ele, străinii aveau să fie 

mai atenti sá isi indrepte purtárile. Existau indicatii 
anume ca aliatii stráini si detinátorii de titluri sá asiste 
la sărbători şi ceremonii la Constantinopol, fără 
îndoială pentru a observa şi pentru a face relatări 
despre parada de splendoare şi bogăţie la care asistau. 
La fel ca darurile, ceremoniile la care participau străinii 
erau impregnate de o semnificaţie masivă şi clară. 
Conform procedurii, suveranii aflaţi în vizită primeau 
un scaun plasat cu grijă mai jos decât tronul 
împăratului. Pentru a se asigura totuşi că mesajul nu va 
trece neobservat, tronul împăratului bizantin dispunea 
de un sistem mecanic capabil să-l înalțe până aproape 
de tavan, de unde suveranul îşi putea privi de sus 
umilul oaspete.” 

Surplusul de aur era folosit şi ca dar diplomatic, 
căruia i se acorda adesea şi o adâncă semnificaţie 
principială. O coroană de aur, dăruită, se pare, de 
Mihail al VII-lea regelui Geza I al Ungariei, pe la 1074, 
era împodobită cu portretul lui Mihail şi al fiului său 
Constantin, amândoi purtând nimbul obişnuit, cel 
dintâi fiind identificat ca „împărat al romanilor”. Geza 
este şi el reprezentat, dar fără nimb şi cu privirea fixată 
respectuos asupra împăratului, fiind identificat, 

simplu, drept ,crai" sau „domnitor” (krales) al 
Ungariei. Astfel, locul său din ordinea lucrurilor era 
precizat limpede şi fără ambiguitáti. Un alt cadou 
obişnuit consta în mátásuri, iar Constantin al VII-lea 
recomanda ca împărații să ia mereu cu ei în campanii o 
provizie suficientă, ca să facă faţă nevoilor. Raritatea 
unor asemenea lucruri în ţările din care veneau acei 
oaspeţi nerafinati contribuia la afirmarea reputației 
Constantinopolului drept centru al bogăției si al 
puterii. Uneori erau trimise în dar relicvarii din aur, cu 
moaşte - de pildă, regelui englez Eduard 
Mărturisitorul şi împăratului apusean Henric al IV-lea, 
în a doua jumătate a secolului al XI-lea. Şi acum vorbim 
de o semnificaţie mai adâncă: relicvele reprezentau o 
legătură între împăratul care le dăruia şi împărăţia 
Cerurilor, sursa puterii şi demnităţii lui, fiind un 
element vital în atingerea telurilor politicii externe.?? 
Cum spuneam, curteanul şi istoricul Mihail Psellos 
considera avutia unul dintre cei doi stâlpi ai 
supremaţiei bizantine. Celălalt era sistemul onorurilor. 
Am putea crede că se referea exclusiv la chestiunile 
interne din Marele Palat şi că reflecta obsesia tipică a 
funcţionarului civil bizantin legată de rang. Însă 

treptele titlurilor si ale onorurilor reprezentau o 
categorie tot atât de vitală a abordării bizantine a 
relatiilor externe, pe cát erau in structura ierarhiei de la 
Curte. Astfel, sub presiunea intensá a pecenegilor, din 
anii 1050, si dorind să încheie pace cu ei, bizantinii 
le-au invitat pe cápeteniile acestui trib de stepá 
supárátor la Constantinopol, unde li s-au oferit nu doar 
daruri, ci şi titluri si funcţii imperiale. Tratatul din 1074 
cu liderul normand Robert Guiscard îi conferea unuia 
dintre fiii lui titlul de kouropalates.? La fel ca în cazul 
oficialilor bizantini, deţinătorii de funcţii străini se 
puteau aştepta la o alocaţie anuală în aur şi la un 
veşmânt corespunzător din mătase, ceea ce contribuia 
fără îndoială la strălucirea titlului. 

Suveranii Bizanțului erau cât se poate de conştienţi 
că, pentru ca acordarea unor astfel de titluri şi veşminte 
să aibă efect deplin, trebuia ca ambele să fie întâlnite cât 
mai rar. De aceea, îşi luau toate măsurile ca anumite 
categorii de straie din mătase să nu fie prea răspândite. 
Negustorii care vindeau unor străini mătăsuri puse sub 
interdicţie riscau să fie biciuiti, iar când episcopul 
Liudprand a încercat să plece cu asemenea lucruri, i-au 
fost confiscate de oficiali imperiali. După cum avertiza 
un cleric din secolul al XIII-lea, tesáturile de mătase cu 

fir de aur erau „sângele romeilor”. 

Ín afara celor doi stálpi gemeni ai banilor si 
onorurilor, bizantinii excelau si prin genurile de 
strategii la care au apelat diplomatii de-a lungul vremii 
ca să-şi manipuleze prietenii şi să îşi neutralizeze 
inamicii. Spre exemplu, într-un rând s-au folosit de 
tactica ,recompensei şi pedepsei” ca să amenințe 
triburile de la granite. Teofilact, episcopul Ohridei, l-a 
lăudat într-un panegiric pe Alexie I, care s-a ocupat de 
pecenegi în 1087, mustrându-i mai întâi „cu vorbe 
scurte şi tăioase, iar apoi adresându-le cuvinte blânde 
ca fulgii de zăpadă” !!. Era vorba de principiul 
„dezbină şi stăpâneşte”. Constantin al VII-lea şi-a 
sfătuit fiul să se asigure că pecenegii nu vor avea 
niciodată relaţii de prietenie cu ruşii, altfel s-ar fi unit 
împotriva Constantinopolului. Bizantinii pescuiau în 
mediul complex al afacerilor dintre oraşele-stat din 
nordul Italiei ca să le împiedice să se unească împotriva 
lor.'? În sfârşit, erau maestri în însuşirea obiceiurilor 
străinilor ca să-i manevreze tocmai pe ei spre avantajul 
oikoumene-i. Un asemenea instrument era jurământul la 
care se apela în mod obişnuit pentru a asigura 

loialitatea aliatilor si mercenarilor stráini. Bizantinii 
erau suficient de flexibili să-i lase să depună acest 
jurământ potrivit propriilor tradiţii. Când câţiva recruți 
turci s-au legat prin jurământ fata de Nicefor al III-lea, 
spre exemplu, au făcut-o încrucişându-şi mâinile pe 
piept, după cum probabil că erau obişnuiţi. Când 
Alexie I le-a cerut unor turci înrolați în armata sa să 
depună jurământ, ei au făcut-o „după propriul lor 
obicei”1%. Pe scurt, împărații bizantini şi sfetnicii lor 
ştiau ce îi îndemnase Constantin al VII-lea, în secolul al 
X-lea: să cunoască obiceiurile şi stilul de viata al 
vecinilor şi cum să se folosească de ele spre propriul 
avantaj.!04 


Prin urmare, acestea erau o parte dintre metodele 
folosite de suveranii din Bizanţ în vederea realizării 
celor două țeluri esenţiale ale politicii lor externe: 
siguranţa  Constantinopolului si recunoaşterea 
caracterului imperial roman. Dar să stabilim cât succes 
au avut în urmărirea acestor scopuri. Privind în urmă 
spre perioada dintre secolele al IX-lea şi al XI-lea, 
trebuie să remarcăm că au reuşit în mare măsură, atât 
în ce priveşte relaţiile cu slavii din nord, cât şi cu arabii 

musulmani din est. Succesele lor diplomatice au 
depăşit cu mult câştigurile efemere aduse de victoriile 
militare ale lui Vasile al II-lea şi ale altor 
„împăraţi-soldaţi”. În ce îi priveşte pe slavi, bizantinii 
au reuşit nu numai să neutralizeze ameninţarea 
bulgarilor şi ruşilor asupra Constantinopolului, dar 
prin convertirea lor la creştinism au creat un 
„Commonwealth bizantin” în estul Europei, unde 
popoarele îl considerau pe împărat cap al lumii creştine 
ortodoxe.!® În cazul arabilor, bizantinii înfruntau o 
putere superioară, cu o religie şi principii la fel de 
convingătoare ca ale lor. Cu toate astea, au reuşit să 
scape de primejdia iminentă de răsturnare a statului 
lor, la sfârşitul secolului al VII-lea, şi să stabilească un 
modus vivendi cu puternicii vecini. Mai mult, chiar 
dacă nu se întrezărea nici cea mai vagă posibilitate ca 
musulmanii să recunoască orice fel de autoritate a 
împăratului asupra lor, erau totuşi gata să accepte că 
imperiul lui ocupa un loc în ordinea divină a lucrurilor 
şi că avea unele drepturi ca protector al creştinilor aflaţi 
sub stăpânirea lor.1% 

În pofida acestor succese din trecut, în secolele al 
XI-lea şi al XII-lea, elita bizantină a întreţinut o situaţie 

care în cele din urmă s-a soldat cu un dezastru pentru 
orasul si statul ei, in 1204. Pentru a explica ce s-a 
petrecut, unii comentatori moderni au invocat cá, prin 
chiar natura ei, clasa conducátoare bizantiná era, 
intr-un fel, responsabilá de catastrofá, fiind cát se poate 
de nepregătită să se ocupe de afacerile externe. 
Sistemul de educatie exclusivist in care se formaserá a 
justificat catalogarea lor ca fiind stăpâniţi de o 
„mândrie vecină cu îngâmfarea”. În ce priveşte politica 
externă, „complexul de superioritate” de care ar fi 
suferit şi tendinţa lor de a rămâne în „cochilia 
protectoare a propriilor tradiţii” i-au făcut să-i 
dispretuiascá „pe toti străinii, considerându-i brutali şi 
barbari”!Y. Este adevărat că în scrierile lor se refereau 
adesea la străini numindu-i „barbari” şi că îi descriau 
în termeni aparent denigratori sau incárcati de dispreţ. 
Anna Comnena nu s-a abținut să râdă de manierele 
normandului Robert Guiscard şi se plângea că numele 
imposibile ale şefilor pecenegilor îi stricau stilul prozei. 
loan Kinnamos nota, pe un ton superior, că „în condiţii 
de prosperitate barbarul tinde să fie exaltat şi să se 
laude peste măsură, dar în situaţii dificile se lasă afectat 
mai mult decât s-ar cuveni şi se umileşte peste poate”. 
Par să nu aibă cunoştinţă nici măcar de numele 

popoarelor stráine, vorbind despre ei in termeni 
iremediabil depăşiţi: turcii erau numiţi „persani”, iar 
normanzii, „celţi”. 108 În cazul în care conducătorii 
imperiului adoptau cu adevărat această linie în relaţiile 
lor de zi cu zi cu popoarele străine, este foarte posibil ca 
exclusivismul şi îngustimea lor să fi provocat 
prăbuşirea relaţiilor cu Apusul şi, implicit, dezastrul 
din 1204. 

Dar, dacă a fost aşa cu adevărat, lunga supraviețuire 
a Bizanțului şi succesele din secolele anterioare sunt 
extrem de greu de justificat. De fapt, atitudinea 
studiată faţă de străini, descrisă în istoria literară a 
Annei Comnena şi a lui loan Kinnamos, este derutantă, 
nefiind însă o urmare a dispretului ori a ignoranței. 
Stilul literar clasicizant în care scriau aceşti autori 
pretindea ca despre prezent să se vorbească în limbajul 
trecutului şi să se marcheze o linie strictă între „ei” şi 
,noi", urmând despărțirea clasică dintre greci si 
barbari. Există dovezi din abundență cá, în practică, 
membrii elitei demonstrau cunoaştere şi înţelegere a 
culturilor străine. Manuale ca De administrando imperio, 
al lui Constantin al VII-lea, sunt pline de informaţii 
adunate cu grijă despre stilul de viaţă al celor de 

dincolo de frontiere. Până si în istoriile literare, masca 
firesc clasicizantă cade suficient de des pentru a arăta 
că autorii erau bine informaţi despre anumite popoare 
străine şi uneori le considerau posesoarele unor 
abilităţi superioare celor bizantine. Anna Comnena nu 
a găsit o cale mai sugestivă de a lăuda priceperea de a 
călări a unui soldat bizantin decât spunând că aproape 
ai fi putut crede că era normand.!!0 

Chiar şi în cazul arabilor musulmani, cu care se 
aflaseră, secole întregi, într-un război aproape 
permanent, bizantinii educati au fost conştienţi de 
importanța înțelegerii limbii şi culturii inamicului. 
Fotie, învăţat şi birocrat bizantin tipic, purta un schimb 
de scrisori amicale cu conducătorii arabi în secolul al 
IX-lea, iar loan Anthypatos, trimis la Damasc ca 
ambasador în 946, a purtat dialoguri academice cu 
intelectualii locali. Drept urmare, bizantinii erau bine 
informați în legătură cu lumea islamică şi, dacă altfel 
elaborau polemici aprige împotriva islamului, rareori 
comiteau greşeala latinilor de a-l considera politeism 
sau idolatrie.!!! 

Această cunoaştere şi înţelegere a popoarelor străine 
se poate vedea în acţiune în practica diplomatică 

bizantină. Crearea unui grup de state în jurul 
Bizanțului a fost în mare măsură rezultatul aplicării cu 
folos a acelor informaţii, permiţând slavilor recent 
crestinati să aibă Liturghie şi Scripturi în limba lor, in 
loc să încerce să le impună o limbă străină, aşa cum 
procedaseră misionarii occidentali. La fel, în 1189, când 
de la Constantinopol a fost trimisă o delegaţie la Curtea 
lui Saladin (Salah ad Din), bizantinii au reuşit să 
găsească un vorbitor fluent de arabă care să o conducă. 
Dacă nimeni de la Curte nu ştia limba, în fruntea 
delegaţiei era pus un băştinaş. Asa se face că, in 1110, 
Wulfric de Lincoln a fost trimis in Anglia.!? 

Prin urmare, ideea conflictului dintre bizantini si 
cruciați, apărut din cauza  ingustimii clasei 
conducătoare bizantine, se bazează pe puţine 
argumente. Există totuşi motive de a căuta cauze ale 
conflictului în natura şi doctrina acestui grup, mai ales 
în ce priveşte priorităţile lor de politică, adică, după 
cum am văzut, în primul rând securitatea 
Constantinopolului si a oikoumene-i, iar în al doilea, 
asigurarea recunoaşterii conducătorului lor ca împărat 
creştin suprem. Aceste țeluri erau considerate atât de 
înalte şi de absolute, încât aproape orice acţiune care 
avea darul să le promoveze era nu doar legitimă, ci şi 

categoric demná de laudá. Ín secolul al X-lea, Léon al 
VI-lea remarcase cá modul cel mai sigur si mai 
profitabil de a-i aduce daune inamicului era 
„înşelăciunea”. Asemenea precepte aveau un aer vag 
modern, aducând aminte de recomandarea lui 
Machiavelli că un principe „nu trebuie să se ferească de 
viciile necesare pentru a pune la adăpost un stat'115. Ele 
erau întipărite în gândirea păturii conducătoare 
împreună cu educaţia lor clasică, fiind privite nu ca o 
duplicitate, ci ca o măsură a sofisticării, un semn de 
superioritate fata de cei lipsiţi de instruire şi cultură. 
Un iniţiat descria cum studenţii erau învăţaţi „să teasá 
pânze de fraze şi să transforme sensul scris în ghicitori, 
una să le iasă pe gură şi altceva să ascundă in minte”™. 

Aplicarea practică a acestor puncte de vedere se 
reflecta şi în politica externă, şi în diplomaţie. Psellos se 
lăuda că în scrisorile adresate califului fatimid poate 
redacta textul în aşa fel încât să pară că spune un lucru 
şi, de fapt, să sugereze cu totul altceva. Un alt curtean a 
reuşit să îl deruteze intenţionat pe conducătorul 
bulgarilor renunțând la punctuație şi introducând 
duble negaţii.!!5 Se recurgea deseori la trucuri, cum ar 
fi răspândirea de informaţii false prin scrisori secrete 

contrafăcute lăsate să ,scape" in mâini străine sau 
trimițând „dezertori” în tabăra dusmaná.!!$ Felul cum 
i-au tratat bizantinii pe ereticii paulicieni în 1083 
reprezintă un excelent exemplu de duplicitate 
permisibilă în acţiune. Paulicienii erau aşezaţi într-un 
teritoriu imperial din Tracia şi, deşi teoretic erau supuşi 
ai împăratului, constituiau o ameninţare pentru zona 
înconjurătoare. Nedorind să rişte un război deschis cu 
ei, împăratul i-a convocat să se adune într-un anume 
loc, unde s-a dus personal, deosebit de prietenos, 
spunându-le că voia să-i înregistreze în vederea 
serviciului militar. Odată ce suspiciunile le-au fost 
alungate, liderii au fost arestaţi şi oamenii de rând 
dezarmati. Familiile lor au fost alungate din case, 
proprietăţile fiind redistribuite ofițerilor loiali 
împăratului. Modul detaliat în care Anna Comnena 
relata povestea arăta limpede că nu considera deloc 
dezonorant acest siretlic, ci doar încă o faptă de vitejie 
în apărarea oikoumene-i. „Victoria — spunea ea - 
înseamnă unul şi acelaşi lucru, însă mijloacele prin care 
generalii ajung la ea sunt variate."!7 

Pentru cei din afara cercului restrâns de la Curte, 
plasarea intereselor statului mai presus de orice putea 

fi interpretatá intr-o luminá foarte diferitá. Dupá cum 
remarca amar clericul francez Eudes (Odo) de Deuil, 
bizantinii credeau cá „tot ce se face pentru sfântul 
imperiu nu poate fi considerat sperjur". Ceea ce Anna 
Comnena numea ,fireascá inventivitate" din afará 
aráta exact ca o smecherie, ca o ipocrizie. Un rus 
nemulţumit se plângea că „grecii au rămas vicleni până 
în ziua de azi”, iar cronicile occidentale din secolele 
dinaintea cruciadei erau pline de observații 
defáimátoare la adresa pornirii bizantinilor de a 
înfrânge prin înşelăciune pe cine nu puteau supune 
prin fortá.!! 

Acolo se gáseau germenii conflictului dintre politica 
externá a Imperiului Bizantin si idealurile cruciadei. 
Una dintre doctrine considera cá telul omenesc suprem 
al crestinului pios era sá pástreze oikoumene sub 
conducerea împăratului, fiind gata să adopte orice 
mijloc să-şi atingă acest scop. Potrivit celeilalte, țelul 
era războiul împotriva necredincioşilor pentru a ocupa 
şi a apăra Oraşul Sfânt, Ierusalimul, considerând 
bravura în bătălie una dintre cele mai înalte virtuti. 
După cum avea să arate timpul, aplicarea metodelor 
bizantine diplomatice tradiţionale în relaţiile cu 

papalitatea, cu cruciatii si cu statele cruciate avea sà 
producá urmári neprevázute si nefericite. 


3 
Răspunsul la criză (1050-1095) 


Ciocnirea dintre Imperiul Bizantin şi cruciade îşi are 
originile la mijlocul secolului al XI-lea, când, după mai 
bine de o sută cincizeci de ani în care bizantinii se 
aflaseră în ofensivă împotriva duşmanilor externi, 
graniţele lor au fost din nou luate cu asalt. La Dunăre, 
tribul pecenegilor, venit din stepe, începea să facă 
incursiuni în Balcani. În Armenia, turcii selgiucizi 
efectuau raiduri peste frontiere, iar în sudul Italiei 
normanzii cucereau treptat provinciile Apulia şi 
Calabria. Situaţia s-a înrăutățit apoi, mai ales in Asia 
Mică, şi nici tratatul încheiat cu turcii selgiucizi în 1055 
nu a dus la oprirea raidurilor, care loveau tot mai 
adânc în provinciile răsăritene. În 1058, a fost prădat 
oraşul Melitene, urmat la scurt timp de Sebastia. Şase 
ani mai târziu, sultanul selgiucid Alp Arslan a ocupat 
Ani, anexat de bizantini cu doar douăzeci de ani mai 
înainte. În 1067, a fost prădată Cezareea, cetate departe 
de granite, care ar fi putut să se considere în siguranţă. 
A fost profanată inclusiv Catedrala Sfântul Vasile. Era 
limpede că trebuia să se ia măsuri drastice şi, în august 


1071, o mare armatá comandatá chiar de impáratul 
Roman al IV-lea Diogenes a pornit spre Armenia. 
Roman s-a ciocnit lângă oraşul Manzikert nu cu bande 
izolate de turci, după cum se aştepta, ci cu armata 
principală comandată chiar de Alp Arslan. Trupele 
împăratului au fost risipite în bătălie, iar rezistenţa lui 
înverşunată alături de escortă nu a făcut decât să fie 
izolat şi luat prizonier de turcii victorioşi. 

După ce a fost martor la tot acel haos ca participant în 
bătălie, lui Mihail Attaliates nu i-a rămas decât să 
deplângă „potrivniciile teribile, ruşinea fără margini şi 
cea mai cumplită catastrofă care s-a abătut asupra 
romeilor” 19. Dincolo de cuvintele lui Attaliates, 
înfrângerea în sine nu a fost un dezastru. Condiţiile 
dictate de sultanul învingător au fost generoase, 
deoarece principalul lui scop era să-şi reia campania 
împotriva duşmanilor săi celor mai periculoşi, fatimizii 
sii din nordul Siriei. Prin urmare, a ridicat puţine 
pretenţii teritoriale şi l-a pus în libertate pe Roman 
după doar câteva zile. Generozitatea sultanului şi 
faptul că avea alte preocupări ar fi trebuit să le permită 
bizantinilor un răgaz ca să se refacă după înfrângere. 
Din nefericire însă, în timp ce Roman era luat prizonier 
de sultan, Mihail Psellos şi aliaţii lui din 

Constantinopol, familia Ducas, l-au proclamat pe 
Mihail al VII-lea Ducas împărat legitim. La întoarcerea 
lui Roman din captivitate, a izbucnit războiul civil 
dintre cei doi împărați rivali, din care Roman a ieşit 
înfrânt. Dar Mihail al VII-lea nu s-a putut bucura în 
tihnă de tron. Poziţia sa a fost constant contestată prin 
revolte şi tentative de uzurpare, până când s-a reuşit 
detronarea lui, în 1078. Succesorul, Nicefor al III-lea 
Botaniates, a domnit mai puţin de trei ani, după care a 
fost răsturnat de Alexie Comnenul.!% 

În confuzia provocată de aceste convulsii interne, 
autoritatea centrală din Armenia şi Asia Mică s-a năruit 
şi diverse grupuri s-au grăbit să umple vidul format. 
Când a fost trimisă o armată bizantină să restabilească 
ordinea, in 1073, Roussel de Bailleul, mercenar 
normand, a dezertat împreună cu câteva sute de acoliti 
şi şi-a întemeiat o formaţiune independentă în zona din 
jurul oraşului Amasia.?! Miniregatul lui Roussel a fost 
lichidat doi ani mai târziu de Alexie Comnenul, dar nu 
departe, în aceeaşi regiune, alţii au reuşit să preia 
teritoriul bizantin în forme de organizare mai stabile. În 
sud-est, un general armean numit Filaret (Philaretos), 
care îi slujise cu credinţă împăratului Roman al IV-lea 

până la înfrângerea de la Manzikert, a considerat că nu 
mai are niciun motiv să fie loial noului regim de la 
Constantinopol. Prin urmare, s-a instalat ca stăpân 
independent peste Cilicia, zona țărmului de sud-est al 
Asiei Mici, ocupând Antiohia in 1078.12 Alte zone au 
fost preluate de bande de turci care acționau în afara 
autorităţii sultanului selgiucid. Regiunea din jurul 
oraşului Sebastia a fost preluată de Danismend si 
oamenii lui, în vreme ce un alt grup a pătruns spre vest 
sub conducerea lui Suleiman Kutulmus, văr al lui Alp 
Arslan. Suleiman nu s-a luptat cu bizantinii, 
dimpotrivă, a acordat asistenţă unei parti sau alteia in 
războaiele civile din anii 1070. Aşa a intrat, în 1078, în 
posesia oraşului Niceea, la nici 100 de kilometri 
distanţă de Constantinopol. În 1084 i-a alungat pe 
armeni şi a dobândit Antiohia, oraş de importanţă 
strategică. În sud, Smirna, de pe ţărmul Mării Egee, a 
fost luată de un emir semiindependent numit Tzachas 
(Gaka Bei), astfel încât, în 1090, practic întreaga Asie 
Mică era în mâinile unor căpetenii războinice, fie turci 
sau armeni. Bizantinii controlau doar două mici 
enclave: una mai în interior faţă de Calcedon, vizavi de 
Constantinopol, cealaltă în jurul Trapezuntului, la 

Marea Neagrà."? 


ILUSTRATIA 5, Histamenon, moredă 


emisă de Alexie | Comnenul între 1081 


$ 1092 


Împărații de la Constantinopol ar fi putut să pună 
capăt acestui proces dacă nu ar fi trecut printr-o criză la 
fel de gravă în provinciile apusene. În 1053, fuseseră 
siliţi să ajungă la o înțelegere cu pecenegii şi să accepte 
ca ei să se aşeze pe pământ imperial la sud de Dunăre, 
dar asta nu a pus capăt atacurilor. În 1090, pecenegii au 
înaintat pana sub zidurile continentale ale 
Constantinopolului. În sudul Italiei, situaţia ajunsese în 
punctul de unde nu se mai putea face nimic - în 1071, 
normanzii conduşi de Robert Guiscard îşi încheiaseră 
cucerirea ocupând Bari şi punând capăt sutelor de ani 
de dominație bizantină în acea regiune. Zece ani mai 
târziu, Guiscard şi fiul sáu, Bohémond, au mers mai 
departe si au lansat un atac asupra Balcanilor bizantini 
de dincolo de Adriatică. În octombrie 1081, la 
Dyrrachion, i-au provocat lui Alexie I o înfrângere cu 

mult mai severă decât la Manzikert. De data asta 
împăratul, „plin de colb si stropit cu sânge, cu capul 
descoperit si cu părul lui rosu-aprins atârnându-i în 
dezordine peste ochi", a scápat sá cadá prizonier, dar 
numai după o teribilă cursă in galop, după ce l-a ucis 
pe unul dintre urmăritorii normanzi. Acum exista 
pericolul foarte real ca normanzii să îşi continue 
campania prin Tesalonic, spre Constantinopol.'* 


Mihail Psellos considera că această bruscă schimbare 
a destinului Bizanțului a fost nici mai mult, nici mai 
putin decât „un potop distrugátor" ^, dar, oricât de 
gravă era situaţia, existau doi factori atenuanti. Mai 
întâi, în ciuda repeziciunii ameţitoare cu care veneau şi 
plecau împărații între 1055 şi 1081, birocraţia civilă a 
rămas la locul ei şi a putut recurge la tezaurul de 
înțelepciune ca să se ocupe de problemele de zi cu zi. 
Apoi, acea înţelepciune spunea că situaţia nu era defel 
fără precedent. O cercetare prin cronici şi manuale ar fi 
dezvăluit că, în august 917, pentru a da un singur 
exemplu, o armată bizantină fusese distrusă la 
Anchialos, în Tracia, de hanul bulgarilor, Simeon, 
înfrângere în urma căreia cea mai mare parte a 


124 Komnene, 2009, pp. 125-127. 
5 Psellos, 1966, p. 159. 


Balcanilor a incáput pe mâna hanului, ajuns cu 
armatele sub zidurile Constantinopolului. Bizantul 
supravietuise si se refácuse după această lovitură nu 
învingându-l pe Simeon în bătălie, ci prin diplomatie 
abilă şi daruri generoase în aur. Simeon plănuia să 
cucerească oraşul, dar ştia că pentru asta avea nevoie 
de susținere navală. Prin urmare, a trimis soli la 
suveranii fatimizi din nordul Africii pentru a negocia o 
alianță. Când ambasadorii au pornit spre casă 
împreună cu trimişi ai fatimizilor care să confirme 
pactul, au fost interceptati de corsari din Calabria. Dar 
se pare că piraţii ar fi fost agenţi plătiţi ai bizantinilor, 
deoarece i-au trimis imediat pe captivi la 
Constantinopol. Împăratul i-a aruncat în închisoare pe 
diplomații bulgari, în schimb, a cerut ca solii africani să 
fie escortati cu amabilitate până acasă, plátindu-l 
generos pe suveranul lor ca să rupă alianţa, să păstreze 
neutralitatea si să-şi ţină flota în port. Între timp, au 
întins tentaculele diplomației şi spre nord, unde 
inamicii lui Simeon, sârbii si croații, au fost plătiți să îl 
atace, abătându-i atenția de la Constantinopol. Cu 
asemenea tactici, hanul bulgar a avut bătaie de cap 
până în 927, când a suferit un atac de cord fatal, la 
momentul potrivit. Cum sub succesorul lui hanatul nu 
a mai dovedit aceeaşi pricepere militară, bizantinii au 
avut prilejul să-şi refacă poziția în Balcani si să 


recupereze teritoriile pierdute.1% 

Într-o situaţie asemănătoare, spre sfârşitul secolului 
al XI-lea, conducătorii oikoumene-i au recurs la tactici 
aproape identice, aruncându-şi năvodul diplomatic 
până departe şi folosindu-se de bogății ca să-i convingă 
pe alţii să le atace inamicii. În anii 1050, l-au abordat pe 
califul fatimid al Egiptului în vederea unei alianţe 
împotriva turcilor selgiucizi, folosind de astă dată nu 
aur, ca în alte ocazii, ci un transport de grâu care să 
înlăture o criză de alimente.!” Diplomaţia bizantină a 
fost la fel de activă şi în Apus, în încercarea de a 
neutraliza ameninţarea normanzilor din sudul Italiei. 
Cu pragmatismul lor tipic, primul impuls al 
bizantinilor a fost să încerce o împăcare direct cu 
normanzii. În august 1074, cu asistenţa lui Mihail 
Psellos, împăratul Mihail al VII-lea a încheiat un tratat 
cu Robert Guiscard, consolidat apoi prin căsătoria 
dintre fiul său, Constantin, şi fiica lui Robert. Textul 
documentului era un exemplu clasic de diplomaţie 
bizantină, care punea la bătaie cei doi stâlpi, al 
onorurilor şi al banilor, de care dispunea Psellos: 
Robert urma să primească titlul de nobelissimos 
(vwBeAtoowos, în greaca bizantină), unul dintre fiii săi 

pe cel de kouropalates, iar lui Robert i se mai alocau 
patruzeci si trei de alte titluri pe care sá le impartá 
suitei lui, fiecare titlu presupunând, desigur, plata unei 
sume anuale în aur şi veşmintele de mătase 
corespunzătoare. În schimb, dobândeau un aliat. 
Robert urma să recunoască şi să apere frontierele 
bizantine, ceea ce sugera că Mihail al VII-lea se gândea 
la obţinerea ajutorului său împotriva pecenegilor şi a 
turcilor. Tratatul mai urmărea să asigure recunoaşterea 
statutului împăratului. Robert urma să confirme 
înţelegerea printr-un jurământ solemn şi să fie de acord 
să-i arate împăratului „supunerea şi bunele intenţii” pe 
care le datora.!% 

Însă detronarea lui Mihail al VII-lea, în 1078, a făcut 
acest tratat nul de drept. Robert Guiscard a avut astfel 
un pretext să traverseze Adriatica şi să pornească 
invazia din Balcanii bizantini, în 1081. Prin urmare, 
Alexie I a căutat o altă alianţă şi a trimis o delegaţie la 
împăratul din Apus, Henric al IV-lea, duşmanul de 
moarte al lui Robert. Termenii propuşi au fost 
asemănători celor negociati cu normanzii, mai puţin 
alianţa matrimonială. Diplomatii bizantini s-au dus 
înarmaţi cu 144.000 de galbeni, 100 de pânze de mătase 
purpurie, diverse relicve şi alte cadouri. Mai exista şi 

promisiunea de încă 216.000 de galbeni si salariile 
pentru 20 de titluri onorifice pe care Henric le putea 
acorda dupá voie. Titlul imperial al lui Henric fácea ca 
Alexie să nu poată fi la fel de hotărât în ce priveşte 
solicitarea recunoaşterii statutului său. Însă preciza în 
scrisoare, aşa cum a rămas consemnat de Anna 
Comnena, că restul banilor vor fi inmanati doar dupa 
ce Henric va depune jurământ potrivit unei formule 
explicate lui de reprezentanţii bizantini. Este de 
presupus că jurământul cuprindea o promisiune de 
atac asupra teritoriilor normande din sudul Italiei şi 
poate o referire la demnitatea imperială a lui Alexie, la 
fel ca acela redactat pentru Robert Guiscard.!% 

Încă o dată, tratatul nu a adus ajutorul aşteptat. 
Henric al IV-lea a invadat Italia în 1081, dar a fost mai 
interesat să ocupe Roma şi să-l pedepsească pe papă, cu 
care se certase în legătură cu chestiunea învestirii 
episcopilor. Pe de altă parte, un pact încheiat cu o altă 
putere avea să se dovedească foarte util după ce 
normanzii au năvălit în Balcani. Situată în punctul de 
nord al Adriaticii, republica maritimă Veneţia era un 
aliat ideal în acele circumstanţe, fiindu-i la îndemână să 
folosească flota puternică a lui Robert pentru a tăia linia 
de asigurare din sudul Italiei spre capul de pod din 

Balcani, cu tot cu oameni si materiale. Termenii propusi 
de bizantini pentru acest tratat, incheiat probabil in 
1082, cuprindeau aceeasi combinatie de aur si titluri cu 
care fuseserá ademeniti mai devreme Robert Guiscard 
şi Henric al IV-lea. Vistieria bizantină urma să asigure 
un dar anual de douăzeci de livre de aur, urmând să se 
împartă între bisericile Veneţiei. Primul magistrat al 
oraşului, dogele, şi succesorii lui au primit titlul 
perpetuu de protosebastos, rang rezervat de obicei 
membrilor familiei imperiale. Mai mult, la fel ca în 
tratatul cu Robert Guiscard, existau prevederi de 
păstrare a demnităţii cuvenite împăratului. Era precizat 
în mod expres că venețienii se vor bucura de aceste 
drepturi atât timp cât „arată o mare bunăvoință şi o 
atitudine corectă fata de Romania [adică Imperiul 
Bizantin] şi faţă de Majestatea Sa Imperială”. În schimb, 
alte clauze ale tratatului erau formulate anume spre 
avantajul Veneţiei, reflectând interesul acestui aliat faţă 
de comerțul maritim dintre Constantinopol şi Apus. 
Negustorilor venețieni li s-a acordat dreptul de a face 
comerț cu tot felul de mărfuri peste tot în teritoriul 
bizantin, cu scutire de kommerkion şi de alte impozite şi 
de taxe portuare, fiind apoi împroprietăriți pe Cornul 
de Aur, regiune care avea să devină baza unui cartier 


comercial propriu.1% 

De astá datá, tratatul a adus rezultate. Venetienii au 
atacat flota normandă pe când traversa trupe de la 
porturile din Apulia către capul de pod de lângă 
Dyrrachion. Deşi nu au reuşit să blocheze cu totul 
trecerea normanzilor şi la un moment dat au suferit o 
înfrângere severă, venețienii au provocat pierderi 
semnificative flotei şi liniilor de aprovizionare ale lui 
Guiscard, ceea ce i-a permis lui Alexie să se refacă după 
înfrângerea de la Dyrrachion şi, până în 1085, să-i 
respingă pe normanzi din Balcani.?! 

Negocierile cu Robert Guiscard, cu Henric al IV-lea şi 
cu venețienii au atras unele critici din partea 
contemporanilor, deoarece au fost făcute de frică, sub 
presiunea împrejurărilor, şi cu prea multă generozitate. 
Anna Comnena a fost oripilată de disponibilitatea lui 
Mihail al VII-lea de a contracta o înțelegere cu Robert 
Guiscard, in 1074, considerând că această 
„extraordinară” concesie i-ar fi dat lui Robert ideea 
invaziei în Balcani. Oroarea ei reflecta perspectiva 
bizantină, articulată de Constantin al VII-lea, potrivit 
căreia membrii familiei imperiale nu trebuie să se 

căsătorească cu stráini.!? După cum susţinea loan 
Kinnamos, concesiile comerciale din tratatul lui Alexie 
I cu venețienii au dus la „îmbogățirea şi fanfaronada 
lor nemăsurată”. Unii istorici mai noi au adoptat ideea, 
blamându-l pe Alexie pentru înstrăinarea unei 
proporţii semnificative din veniturile sale din taxe şi 
aşezarea venețienilor într-o poziţie din care au reuşit sa 
monopolizeze comerţul constantinopolitan.!? 

De fapt, niciuna dintre concesiile acceptate prin 
tratatele din 1074 şi 1082 nu era fără precedent. Alianţa 
matrimonială propusă de Mihail al VI-lea era 
prefigurată de cele două încheiate mai înainte de 
împăratul Roman I Lekapenos. În octombrie 927, el 
înlăturase ameninţarea asupra Constantinopolului 
venită dinspre bulgari căsătorindu-şi nepoata cu țarul 
Petru, fiul lui Simeon care decedase de curând. În 944, a 
abordat în acelaşi mod ameninţarea francilor din Italia, 
căsătorindu-şi nepotul cu fiica lui Hugues de Provence. 
În 988, când cneazul rus Vladimir ataca posesiuni 
bizantine din Crimeea, Vasile al II-lea şi-a asigurat 
liniştea oferindu-i lui Vladimir mâna surorii sale, 
Anna.“ Existau precedente si în privința concesiilor 
comerciale largi din tratatul cu Veneţia. Bizantinii 

aleseseră în trecut o soluţie asemănătoare, la scară cu 
mult mai restrânsă, pentru a obţine susţinerea navală 
venețiană. În 992, le acordaseră venețienilor o reducere 
a taxelor vamale în schimbul acordului lor de a 
transporta trupe bizantine în Italia, atunci când li s-ar fi 
cerut.^ Asemenea concesii fuseseră folosite şi pentru 
a-i cumpăra pe inamici. În 911, în fata amenințării 
agresiunii ruse de la nord, bizantinii acordaseră 
avantaje asemănătoare şi negustorilor ruşi: scutire 
totală de taxe vamale, debarcader propriu, loc de 
aşezare pe Bosfor, lângă  Diplokionion, şi o 
indemnizatie lunară pentru proviziile necesare pe o 
perioadă de şase luni. Asemenea condiţii generoase 
erau acordate doar pentru că bizantinii se găseau într-o 
poziţie delicată. Odată ce situaţia s-a schimbat radical, 
după înfrângerea severă a flotei ruse în 944, tratatul a 
fost renegociat. Taxele vamale au fost din nou impuse 
şi aşezarea de pe Bosfor interzisă. Este posibil ca Alexie 
să fi privit concesiile făcute venețienilor în acelaşi fel, ca 
pe un avantaj care trebuia acordat în prezenta situaţie 
extremă, pentru ca să poată fi retrase mai târziu. Pe de 
altă parte, Veneţia era un foarte vechi aliat, având 
puternice legături culturale si politice cu 
Constantinopolul. Dogele din vremea tratatului din 

1082, Domenico Selvo, era cásátorit cu o sorá a 
impáratului Mihail al VII-lea, prin urmare se putea 
considera rudă îndepărtată a lui Alexie I. Se poate ca 
împărații de mai târziu să fi acceptat continuarea 
concesiilor deoarece venețienii aveau în acest fel 
posibilitatea să dezvolte comerțul intern şi să stimuleze 
prosperitatea.1% 

Prin urmare, reacţia bizantină la criza secolului al 
XI-lea a urmat, în general, un model dezvoltat de 
generaţiile anterioare. Însă nu întru totul. A existat o 
diferenţă subtilă, dar şi remarcabilă. Pe lângă căutarea 
unor puteri străine cu rol de aliaţi, s-a pus mai mult 
accent pe recrutarea mercenarilor care să servească în 
armatele bizantine. Există două motive posibile ale 
acestei schimbări. Mercenarii de sub comandă 
bizantină directă erau poate consideraţi mai de 
încredere decât trupele aliate sub comandă proprie. La 
urma urmei, în 917, aliaţii pecenegi care ar fi trebuit să 
dea sprijin împotriva lui Simeon al Bulgariei nu îşi 
făcuseră apariţia pe câmpul de bătălie. În al doilea 
rand, în secolul de dinainte, împărații şi sfetnicii lor îşi 
pierduseră tot mai mult încrederea în armatele 
provinciale, cu baza în unităţile teritoriale militare 

cunoscute sub numele de ,theme". Erau ingrijorati ca 
nu cumva un general din fruntea unei asemenea 
armate să pornească spre Constantinopol, să-l 
răstoarne pe suveranul din dinastia macedoneană şi să 
se instaleze pe tron. După o serie de revolte din anii 970 
şi 980, Vasile al II-lea fusese avertizat să nu-i lase pe 
generalii porniţi în campanii cu prea multe resurse la 
îndemână, ca să nu se folosească de trupe pentru a 
încerca sa obţină tronul. Constantin al IX-lea 
Monomahul mersese şi mai departe în anii 1040, 
demobilizând complet o armată cu baza in Armenia.!% 
Împăratul se bizuia, în schimb, pe mercenari, care, fiind 
plătiţi direct de el, puteau să fie consideraţi mai de 
nădejde. În 989, Vasile al II-lea a adus mercenari ruşi în 
confruntarea cu generalul rebel Bardas Focas. Prin 
urmare, pe măsură ce creştea primejdia, în cea de-a 
doua jumătate a secolului al XI-lea, era de aşteptat ca 
împărații să o preîntâmpine prin încercarea de a 
recruta mai multi mercenari. In 1083, în actiunile 
împotriva normanzilor din Balcani, Alexie a desfăşurat 
7000 de turci, trimişi de Suleiman Kutulmuls. lar în fata 
primejdiei pecenege din 1090, a convocat mercenari 
„de prin tot locul”. 

Dacă în trecut mercenarii proveneau de obicei din 
rândul ruşilor, al khazarilor sau al altor popoare 
turcice, pe parcursul secolului al XI-lea tot mai multi 
dintre ei erau creştini apuseni, „latini“, dupa cum îi 
numeau bizantinii. Această evoluţie avea două motive 
principale. Mai întâi, ameninţarea pecenegilor şi a 
turcilor selgiucizi îi făcea pe bizantini să nu mai aibă 
aceeaşi încredere ca în trecut în trupele turcice. 
Primejdia folosirii mercenarilor împotriva unor inamici 
dintr-un neam înrudit cu ei devenise amenințătoare cu 
putin timp înaintea bătăliei de la Manzikert, în 1071, 
când un contingent de turci oguzi a dezertat, trecând 
de partea selgiucizilor.^ Apoi, europenii din Apus au 
ajuns deodată cu mult mai vizibili la Bizanţ, drept 
rezultat al creşterii pelerinajului spre Ierusalim. 
Cuceririle bizantine din Siria şi înțelegerea încheiată cu 
fatimizii care stăpâneau lerusalimul, în 1027, au făcut 
ca ruta pe uscat către Palestina să devină mult mai 
sigură, ceea ce a atras mai mulţi pelerini occidentali. 
Prin urmare, în acel secol au trecut prin Constantinopol 
din ce în ce mai mulţi călători occidentali aflaţi în drum 
spre Oraşul Sfânt Printre ei, clerici şi laici de rangul cel 
mai înalt, ca Robert, duce de Normandia, şi Sweyn, fiul 
contelui Godwin de Wessex. În 1064, a sosit un grup de 

circa 12.000 de germani, condus de mai multi episcopi. 
Pelerinii erau primiti cu cáldurá la Constantinopol, 
fiind deseori onorati cu daruri. Episcopul de Orléans, 
aflat la Constantinopol între 1025 şi 1028, a plecat cu o 
bucată din Adevărata Cruce şi perdele de mătase. 
Episcopul de Toul a primit un alt fragment din 
Adevărata Cruce, iar Robert de Normandia a fost 
onorat cu aur şi materiale de pret." 

Fárá indoialà cà aceastá generozitate era motivatá, in 
parte, de sustinerea imaginii impáratului ca sef al lumii 
crestine, patron si protector al pelerinilor si al tuturor 
crestinilor. Dar mai exista un motiv: episcopul de 
Orléans nu era simplu pelerin. Era si ambasador care 
aducea daruri din partea regelui Robert al II-lea al 
Frantei. Subiectul precis al negocierilor dintre impárat 
şi episcop nu este cunoscut, dar o întâmplare de mai 
tárziu ne lasá sá ghicim ce ar fi putut fi. Ín jurul anului 
1090, Robert I Frisianul, conte de Flandra, se întorcea 
din pelerinajul sáu la lerusalim. Călătorind prin 
teritoriul bizantin, l-a întâlnit pe împăratul Alexie 1 
lângă Tesalonic. În urma discuţiei, Robert i-a promis că 
îi va trimite 500 de cavaleri care să-i servească 
împăratului drept aliaţi. lar acei călăreţi au ajuns acolo 

şi au slujit direct sub comanda impáratului.!? Este 
limpede că împărații şi sfetnicii lor profitau de pelerinii 
aflaţi în trecere ca să recruteze mercenari pentru armata 
bizantină. 

Nevoia era atât de stringentă, încât nu s-au mulţumit 
să stea aşteptând potenţiali mercenari apuseni, sosiți ca 
pelerini. În 1051, un oficial bizantin, Argyros, a fost 
trimis în sudul Italiei încărcat cu stimulentele obişnuite 
constând din aur şi mătăsuri, ca să recruteze cavaleri 
normanzi. Şi se pare că asemenea eforturi au căpătat 
amploare cu timpul. Au fost trimise scrisori ducelui de 
Normandia, Wilhelm (Cuceritorul, iar tentaculele 
diplomaţiei bizantine s-au întins până dincolo de 
Canalul Mânecii, în Anglia. O delegaţie în toată regula 
a ajuns acolo în jurul anului 1110, probabil tot pentru 
recrutări, însă indiciile ne lasă să bănuim că bizantinii 
încercaseră cu mult mai înainte să atragă mercenari 
anglo-saxoni.!*% Şi se pare că aceste initiative şi-ar fi 
atins scopul. Normanzii se remarcau în mod deosebit 
în armatele bizantine din secolul al XI-lea, iar după 
1066, au apărut din abundență voluntari englezi, 
refugiaţi după ce normanzii le-au cucerit tara. Ei au 
constituit o parte importantă din forţele comandate de 

Alexie I impotriva lui Robert Guiscard la Dyrrachion, 
in 1081, servind si ca varegi, corpul de gardá al 
impáratului.'^ 

Ca politicá, recrutarea de mercenari latini nu 
funcţiona deloc rău. Însă au fost si situaţii în care nu au 
slujit împăratului în cel mai loial mod. În 1069, un 
cavaler normand din serviciul bizantin, pe nume 
Robert Crispin, nemulțumit de plată, a început să 
jefuiască perceptori de impozite locali. Roussel de 
Bailleul, care în anii 1070 a încercat să-şi întemeieze un 
principat propriu în Asia Mică, fusese inițial mercenar 
în serviciul bizantin. 1% În general însă, mercenarii 
occidentali au ajuns să fie văzuţi drept cei mai eficienţi 
şi mai demni de încredere soldaţi din serviciul 
împăratului. Varegilor li se încredința apărarea vieţii şi 
persoanei lui şi, potrivit Annei Comnena, ei socoteau 
„devotamentul fata de împărați şi protejarea lor drept o 
tradiţie de familie, un fel de convingere sacră şi de 
moştenire transmisă din generație în generaţie”. Şi cei 
care serveau în unităţile de luptă propriu-zise erau 
láudati de bizantini. Mihail Attaliates îşi aminteşte cu 

admiratie cum, in 1054, un soldat apusean a distrus 
singur o balistá a turcilor, in timpul asediului de la 
Manzikert. Prin urmare, nu a fost deloc o greşeală în 
sine a elitei bizantine să aducă mercenari apuseni, ci 
mai degrabă o continuare logică a politicii de căutare a 
ajutorului din afară ca răspuns la o ameninţare gravă. 
Functionase perfect în trecut şi în linii mari continua şi 
în prezent, la fel ca mai toate tacticile folosite de 
conducătorii bizantini. A existat un singur caz în 
care procedura standard a mers prost şi bizantinii au 
pierdut controlul asupra țintelor lor politice. Şi s-a 
întâmplat când au căutat ajutorul papal. 


Se poate ca, în Bizanţ, cercurile conducătoare să fi 
avut sentimentul că ştiau totul despre papalitate. La 
urma urmei, era o instituţie străveche, bine stabilită 
înainte de întemeierea Constantinopolului. Biserica de 
la Roma, condusă de papă, era una dintre cele cinci 
patriarhii, fiind considerată cea mai venerabilă şi cu 
mai multă autoritate, înfiinţată nu de unul, ci de doi 
apostoli, Sfinţii Petru şi Pavel. Prin urmare, papa era 
tratat în general cu mare respect de bizantini. Anna 
Comnena îl descria ca deținător al unui „nobil oficiu”, 

iar scrisorile trimise lui i se adresau cu „Preasfinte 
Părinte al străvechii Rome”. Protejarea Romei, la fel ca 
a lerusalimului, era considerată un punct esenţial al 
rolului împăratului roman, chiar dacă, după secolul al 
VIII-lea, ea se situa în afara teritoriului controlat de el. 
Legatii | papali veneau cu regularitate la 
Constantinopol, iar ambasadorii imperiali mergeau 
frecvent la Roma. Darurile duse de ei erau însă mai 
degrabă evangheliare si vase de cult, decât galbeni si 
veşminte de mátase.!^ 

Dar asta nu înseamnă că relațiile dintre Roma si 
Constantinopol au rămas mereu cordiale. De-a lungul 
secolelor, a apărut o diferență doctrinară în ce priveşte 
oficiul împăratului roman. În anul 800, papa a 
organizat o ceremonie la Bazilica Sfântul Petru de la 
Roma, în cadrul căreia l-a încoronat pe regele Carol cel 
Mare al francilor şi l-a proclamat „împărat al 
romanilor”. Gestul avea, fără îndoială, menirea să 
consolideze poziţia suveranului franc de protector şi 
susținător al papalității. Era justificat pe baza unui 
document fals, cunoscut sub numele de Donatio 
Constantini, care pretindea că atunci când Constantin I 
pornise spre răsărit să-şi întemeieze noul oraş, în 324, 

renuntase la autoritatea sa imperială din Apus în 
favoarea papalitátii. Prin urmare, papii pretindeau cá 
pot delega acea autoritate oricárui ales al lor, iar 
succesorii lui Carol cel Mare, în calitate de impárati 
romani de apus, printre care Otto I in 962, efectuau in 
general cálátoria la Roma pentru ca titlul imperial sá le 
fie conferit in acest fel. Aceste incoronári reprezentau o 
provocare directa fata de pretenţia împăraţilor 
bizantini de unici deținători de drept ai titlului roman. 
Potrivit convingerii lor, Constantin I transferase 
irevocabil puterea imperială la Constantinopol - 
aşa-numita translatio imperii. Bizantinii nu au 
recunoscut niciodată titlul adoptat de rivalii lor 
occidentali şi nici dreptul papei de a-l acorda. Un 
funcționar civil a mers până acolo încât să afirme că 
pontiful era „sărac cu duhul şi incompetent” pentru că 
nu înțelegea că singurul împărat al romanilor se afla la 
Constantinopol.!49 

Íntre Biserica de la Roma si cea de la Constantinopol 
au existat mai multe neînţelegeri acute legate de 
chestiuni de teologie si doctriná. Una dintre cele mai 
recente era legatá de formularea Crezului de la Niceea. 
Ín secolul al IX-lea, clericii bizantini au observat cá 

versiunea latină a Crezului, aşa cum era folosită în 
unele parti din Biserica Apuseană, suferise o 
modificare. Versiunea originală, formulată de Sinodul 
de la Niceea din 325 şi de următoarele sinoade ale 
Bisericii, stabilise că Sfântul Duh purcede de la Tatăl. În 
varianta latină, care circula în toată Europa apuseană, 
fusese adăugată formula Filioque („şi de la Fiul”). 
Bizantinii obiectau faţă de această inovaţie din două 
motive. Mai întâi, era greşită teologic, lăsând impresia 
că subordonează pe cea de-a treia persoană a Treimii 
celorlalte două. Şi mai important era că, de vreme ce 
Crezul fusese elaborat de sinoadele ecumenice ale 
întregii Biserici, nu putea fi schimbat decât tot de un 
asemenea sinod, şi nu de Biserica Apuseană singură. 
Dezacordul asupra acestei chestiuni a provocat scurta 
„schismă fotiană” dintre Biserica Răsăriteană si cea 
Occidentală, din 867, când papa şi patriarhul de la 
Constantinopol s-au excomunicat reciproc. În 1009, un 
alt patriarh înlăturase numele papei din dipticul din 
Hagia Sofia - lista celor pentru care trebuia să te rogi în 
timpul slujbei —, deoarece acesta trimisese o scrisoare 
însoţită de Crez in forma modificată.!% 

Indiferent cât de furtunoase puteau să devină uneori 
relaţiile, chestiunea încoronării imperiale şi Crezul nu 


14 Despre relaţiile dintre bizantini şi roma, vezi: Dvornik, 1979, pp. 27-123. 


au întrerupt în practică relaţiile dintre Constantinopol 
şi Roma. Chiar dacă bizantinii insistau să-i numească 
,regi" pe împărații papei, ei erau bucuroşi să şi-i facă 
aliaţi, ca Alexie pe Henric al IV-lea, în 1081. Filioque era 
trecut cu vederea tacit de cele mai multe ori. În orice 
caz, mare parte a secolului al X-lea şi începutul 
următorului, papalitatea s-a aflat într-o situaţie 
lamentabilă, nefiind disponibilă să se angajeze în 
dispute teologice. Oficiul papal căzuse pradă 
factiunilor aristocratice romane, care se întreceau să-şi 
plaseze candidaţii pe tronul Sfântului Petru. Pontifii 
nevrednici au provocat nenumărate scandaluri care au 
erodat prestigiul moral al papalității. Bizantinii au avut 
o dovadă directă a situaţiei de la Roma în 974, când un 
episcop a sosit la Constantinopol căutând azil şi 
pretinzând că fusese ales papă, cu numele Bonifaciu al 
VII-lea, dar fusese alungat de un rival. Bonifaciu s-a 
întors la Roma în 984 şi l-a răsturnat pe un alt pontif 
efemer, loan al XIV-lea, asasinat mai târziu la Castel 
Sant' Angelo. Bonifaciu a rămas apoi în scaun 
cincisprezece luni, când a avut o soartă asemănătoare, 
cadavrul său fiind târât pe străzi de o gloată de 
romani. 

Toate astea erau in bunà másurá irelevante din 


1 Duchesne, 1955-1957, II, p. 259. 


perspectiva curtii bizantine. Papii puteau sá aibá opinii 
dezagreabile, să fie inclinati spre uşurătate morală si 
partizanat politic, însă rămâneau în continuare aliaţi 
utili pentru protejarea provinciilor bizantine din sudul 
Italiei. În ultimă instanţă, ei erau capi ai statelor papale 
de la nord de Apulia şi Calabria şi aveau acelaşi interes 
de protejare a regiunii fata de invadatori. În trecut, 
cooperaseră cu bizantinii să o apere de arabii din 
nordul Africii care îşi stabiliseră acolo un cap de pod, 
culminând cu o victorie semnificativă în 915, când o 
forţă bizantino-papală luase cu asalt o fortăreață 
araba.°! 

Asadar, in cautarea de aliati impotriva amenintarii 
normande din a doua jumátate a secolului al XI-lea, se 
pare că papa era o opţiune evidentă. Avea toate 
motivele să privească activităţile lui Robert Guiscard la 
fel de alarmat ca bizantinii şi să se teamă de consecinţe 
dacă normanzii puneau sub control întreaga zonă. În 
1051, reprezentantul bizantin Argyros a fost trimis la 
Roma să negocieze o alianţă cu papa Léon al IX-lea. S-a 
stabilit un plan de acţiune comună, însă de data asta 
alianţa nu a avut succes. Înainte de a apuca să facă 
joncțiunea cu aliaţii bizantini, armata lui Léon a fost 


15 Liudprand of Cremona, 2007, p. 99; Constantine VII Porphyrogenitos, 1967, p. 
129. 


pusá pe fugá de Robert Guiscard si normanzii lui la 
Civitate, in iunie 1053. Normanzii victoriosi au fost 
oarecum pusi in incurcáturá cá l-au luat prizonier si pe 
papă. 1? După această deceptie, bizantinii şi-au 
continuat totuşi politica de a căuta o alianță cu papa 
împotriva normanzilor. După cum avea să se 
dovedească, ar fi fost mai bine să nu facă asta, deoarece 
reluarea negocierilor cu papa a avut un deznodământ 
total neprevázut. 

Probabil că Argyros şi cei care l-au trimis nu erau 
conştienţi că papalitatea sub Leon al IX-lea şi succesorii 
lui era o instituţie foarte diferită de cea cu care 
avuseseră de-a face în trecut, graţie unor schimbări 
fundamentale desfăşurate în ultimii ani dinaintea 
bătăliei de la Civitate. În urma scandalului alegerii 
celor trei papi rivali, în 1045, împăratul apusean Henric 
al III-lea a intervenit pentru a restabili ordinea, 
convocând Conciliul de la Sutri, în 1046, şi i-a destituit 
pe cei trei pretendenți, înlocuindu-i cu o succesiune de 
papi germani fara nicio legătură cu facțiunile 
aristocraților romani. Léon al IX-lea, unul dintre ei, era 
născut în Alsacia şi rudă cu Henric al III-lea. 

Odată refăcut prestigiul papal, Léon al IX-lea şi un 
grup de cardinali energici, dintre care s-au remarcat 


12 William of Apulia, 1961, pp. 135-136, 143-147; Robinson, 2004, pp. 150-152. 


Petrus Damianus din Ostia si Humbert de Silva 
Candida, şi-au asumat refacerea moralei Bisericii 
Apusene, concentrându-se asupra înlăturării a ceea ce 
considerau ei păcatele deosebit de grave ale căsătoriei 
clericilor şi simoniei (cumpărarea funcţiilor bisericeşti). 
Spre deosebire de predecesori, Léon a călătorit mult, 
convocând şi prezidând concilii în locuri departe de 
Roma şi destituind episcopi consideraţi nedemni de 
funcţie. 

Pentru a fi mai bine pregătiţi în vederea acestei 
reforme totale şi pentru a preveni orice acuzaţie de 
imixtiune neautorizată în treburile bisericilor locale, 
Léon al IX-lea şi cercul sáu au pus accent pe doctrina 
supremaţiei papale. În Evanghelia după Matei, Sfântul 
Petru este descris de Hristos ca piatra pe care va zidi 
Biserica Sa şi omul căruia îi va încredința cheile 
împărăției Cerurilor.!5 Pe baza acestui text, cardinalul 
Humbert şi alţi susținători au afirmat că Biserica de la 
Roma, întemeiată de Apostolul Petru, reprezenta 
„capul şi mama” Bisericii. Papa, ca succesor al 
Sfântului Petru, moştenea puterile lăsate de Hristos şi 
avea autoritate asupra întregii Biserici, nu numai la 
Roma. Odată cu puterea şi autoritatea, la fel ca în cazul 
împăratului bizantin, veneau şi mari îndatoriri. Papa 


15 Matei 16, 18-19. 


era ráspunzátor de sánátatea spiritualá a Bisericii, deci 
a întregii creştinătăţi. , Vigoarea ei — scria Humbert — 
corespunde vigorii Bisericii Romane si se bucurá sau 
lâncezeşte în unire cu ea."!* Această doctrină nu era 
cátusi de putin o noutate, insá acum era afirmatá mai 
deschis ca oricând. Ca urmare a acestor evoluţii, 
bizantinii negociau de astă dată cu o putere care, spre 
deosebire de bulgari, normanzi ori arabi, ridica 
propriile pretenţii la conducerea universală în cadrul 
creştinătăţii, cerinţă care devenea cu repeziciune 
element central al relaţiilor externe ale papalității. 
Aproape instantaneu, elita bizantină a primit un 
avertisment despre schimbarea petrecută. 

Pe când se afla în captivitate printre normanzi, la 
începutul lui 1054, papa Leon al IX-lea a primit două 
scrisori. Una era de la împăratul bizantin Constantin al 
IX-lea, care îl îndemna să reînnoiască alianţa, iar 
cealaltă de la patriarhul Constantinopolului, Mihail 
Cerularie (Keroularios), care îi propunea să-l introducă 
din nou în diptic. În pofida conţinutului 
necontroversat, scrisoarea patriarhului a avut exact 
acelaşi efect asupra lui Léon şi anturajului său ca 
primirea la (Constantinopol a scrisorii adresate 


A 


„împăratului grecilor”, în 968. Papa şi cardinalii au fost 


15 Humbert of Silva Candida, 1929, p. 128; Ullmann, 1952, p. 112. 


revoltati cá patriarhul Mihail se adresa papei ca , frate", 
şi nu ca , párinte", şi cá semna ca „Patriarh Ecumenic”. 
Tradus în latină ca „Patriarh Universal” (Patriarcha 
Universalis), titlul suna ca o pretenţie din partea 
patriarhului de la Constantinopol exact la acea 
autoritate universală la care era îndreptăţit numai 
urmaşul Sfântului Petru. Adevărul este că formula 
avea pur şi simplu sensul de „patriarh al oikoumene-i", 
adică al Imperiului Bizantin, însă reflecta şi teoria 
politică bizantină de bază potrivit căreia domeniul lui 
coincidea cu întreaga lume creştină, teorie a cărei 
apărare reprezenta unul dintre principalele țeluri ale 
politicii imperiale externe. Astfel, în atmosfera acestei 
perioade de reformă papală, principiile bizantine 
puteau trece drept o provocare directă la adresa 
supremaţiei papale.!5 

În atmosfera jignirii provocate de scrisoarea 
patriarhului, alianța antinormanda a rămas în bună 
măsură uitată, Léon şi cercul său concentrându-se 
asupra unei serii de chestiuni ecleziastice care 
despárteau atunci Bisericile Romei şi 
Constantinopolului. Patriarhul Mihail Cerularie se 
plânsese că normanzii, aparent cu aprobare papală, 
impuneau obiceiuri ecleziastice occidentale, în special 


15 Harris, 2014, pp. 15-16. 


folosirea pâinii nedospite la euharistie, populaţiei 
greceşti în zonele din sudul Italiei aflate acum sub 
controlul lor. În 1052, drept răzbunare, Cerularie 
închisese bisericile latine din Constantinopol. Ca 
răspuns, Léon al IX-lea a hotărât, in vara anului 1054, 
să trimită o legatie la Constantinopol, condusă chiar de 
cardinal Humbert, care să-l aducă pe calea cea dreaptă 
pe patriarhul căzut în greşeală în ce priveşte autoritatea 
Scaunului roman. Cardinalul şi oamenii săi s-au dus la 
Cerularie înarmaţi cu o scrisoare agresivă, care îi 
amintea baza biblică a supremaţiei papale: 


Cât de deplorabilă şi cu adevărat lamentabilă este 
acea uzurpare blasfematoare atunci când vă declaraţi 
„Patriarh Universal” peste tot, în scriere şi în vorbire, 
când orice om apropiat de Dumnezeu ar tremura să fie 
onorat fiind numit în acest fel: şi cine după Hristos ar 
putea fi mai vrednic să fie distins cu acest calificativ 
decât cel desemnat chiar prin glasul divin: ,Tu esti 
Petru şi pe această piatră voi zidi Biserica Mea”? Dar 
cum nu s-a aflat [ca Sfântul Petru] să fi fost numit 
„Apostol Universal”, chiar dacă i s-a spus „Prinţ al 
Apostolilor”, nici măcar unul dintre urmaşii lui nu a 
acceptat să i se atribuie un titlu cu asemenea greutate.1% 


156 Leo IX, 1882, col. 773-774. 


Pentru a da si mai multá fortá atacului, Cerularie era 
acuzat in scrisoare cá isi obtinuse scaunul prin mijloace 
incorecte, unul dintre principalele abuzuri pe care 
urmărea să le elimine reforma papală. 

Deşi legatii au rămas la Constantinopol câteva 
săptămâni după ce îşi înmânaseră misiva, Cerularie nu 
şi-a retras critica la adresa practicilor latine şi nici 
măcar nu a discutat chestiunea cu ei. Prin urmare, la 16 
iulie, Humbert şi oamenii lui au intrat în Catedrala 
Hagia Sofia şi, mergând în altar, au aşezat pe sfânta 
masă bula de excomunicare împotriva lui Mihail 
Cerularie şi a clerului lui. Deloc surprinzător, Cerularie 
a răspuns cu aceeaşi monedă, convocând sinodul şi 
pronuntánd excomunicarea membrilor  legatiei 
papale.!” 

Au existat numeroase dezbateri despre semnificaţia 
excomunicărilor reciproce din 1054. La un nivel, 
acestea puteau fi considerate începutul unei situaţii de 
schismă între Bisericile Romei şi Constantinopolului 
care continuă să despartă şi astăzi pe ortodocşi de 
catolici. Însă pare o interpretare extremă. Humbert a 
indicat limpede că excomunicarea se adresa doar lui 
Cerularie si prietenilor lui, nu împăratului si 


15 Robinson, 2004, pp. 148-149; Will, 1861, pp. 155-168. 


bizantinilor în general, declaraţi de el „buni creştini şi 
ortodocşi”15. Mult mai semnificativă era reacţia elitei 
bizantine la aceste evenimente — sau mai degrabă lipsa 
ei totală. Nu există nicio menționare anume a vizitei 
cardinalului Humbert şi a excomunicării rostite de el în 
scrierile rămase de la Mihail Psellos sau oricare alt 
membru al Curţii, deşi, ca sfetnic apropiat al 
împăratului, Psellos nu avea cum să nu fie la curent. 
Singura referire limpede apare în discursul ţinut de 
Psellos la funeraliile lui Cerularie din 1059, în care 
lăuda rezistenţa eroică a fostului patriarh în fata 
doctrinelor greşite.!* Prin urmare, ar fi poate mai 
prudent să tragem concluzia că Psellos şi alţii nu şi-au 
dat seama că de atunci înainte aveau să întâmpine 
greutăţi în încercarea de a se folosi de papalitate ca 
mijloc de sustinere a celor două țeluri ale politicii 
externe bizantine. Orice tentativă de a angaja 
papalitatea spre promovarea primului tel, siguranţa 
Constantinopolului, avea toate şansele să producă 
repercusiuni în ce îl privea pe cel de-al doilea: 
asigurarea recunoaşterii statutului special al 
împăratului. 

Aşadar, împărații bizantini şi sfetnicii lor au 


15 Harris, 2014, pp. 2-4; Shepard 2017, pp. 141-142; Kaldellis, 2019, pp. 9-24. 
15 Kaldellis, 2019, p. 12. 


continuat politica de căutare a unei înțelegeri cu 
papalitatea. Constantin al IX-lea se gândea probabil la 
reînnoirea propunerii unei alianțe antinormande în 
discuţiile cu cardinalul Humbert de la Constantinopol, 
din iunie 1054. Putem fi siguri că i-a întâmpinat pe 
diplomaţi cu toată căldura, găzduindu-i într-un palat 
imperial, chiar în afara Porții Pege din zidurile 
continentale. Când un călugăr prea zelos de la 
Mănăstirea Sfântul loan de la Studion a periclitat 
negocierile punând în circulaţie un pamflet împotriva 
practicilor ecleziastice latine, Constantin l-a obligat să 
facă o retractare publica în fata legatilor şi a dat 
poruncă să fie ars pamfletul ofensator. L-a încurajat 
chiar pe Humbert să redacteze un tratat de expunere a 
poziţiei occidentale legate de subiectul Filioque.!% Cu 
toate eforturile lui Constantin, excomunicarea lui 
Cerularie şi plecarea precipitatá a legatilor au pus capăt 
oricăror tratative în vederea alianţei. 

În anii următori, situaţia din sudul Italiei s-a 
schimbat dramatic. Văzându-se obligat să lupte cu o 
grupare locală pentru controlul asupra Romei, papa 
Nicolae al II-lea a căzut la înţelegere cu normanzii, 
învestindu-l pe Robert Guiscard cu ducatul Apulia şi 


15 Humbert of Silva Candida, 1924, pp. 97-111. 


Calabria in 1059.161 Bizantinii nu au renunţat nici 
atunci. În mai 1062, trei reprezentanţi au sosit la Roma 
cu scrisori ale impáratului Constantin al X-lea Ducas. 
Momentul fusese calculat cu grijă. Cu un an în urmă, se 
desfăşuraseră alegeri papale controversate. După ce un 
grup de cardinali îl alesese pe episcopul de Lucca drept 
papa Alexandru al II-lea, un altul l-a promovat pe 
Pietro Cadalo (Petrus Cadalus), episcop de Parma, ca 
Honorius al II-lea, care tocmai pusese mâna pe Roma. 
La Constantinopol nu trecuse neobservat faptul că 
Honorius se bucura de susținerea împăratului apusean 
Henric al IV-lea, care se opunea înverşunat şi 
normanzilor. Prin urmare, existau motive să se 
presupună că putea fi convins de o schimbare a politicii 
şi de o reînnoire a alianţei antinormande. Încercarea de 
a profita de o schismă papală nu a avut niciun rezultat, 
căci la scurt timp susţinătorii lui Alexandru al II-lea 
l-au gonit pe Honorius din Roma.!? Următoarea 
încercare a avut loc în 1073, când împăratul Mihail al 
VII-lea a trimis doi călugări la succesorul lui Alexandru 
al II-lea, papa Grigore al VII-lea, dar din nou fara 
rezultat. La detronarea lui Mihail al VII-lea, în 1078, 


161 Bonizo of Sutri, 1865, pp. 642-643; William of Apulia, 1961, pp. 153-155. 

Grigore l-a excomunicat pe succesorul lui Nicefor al 
III-lea ca uzurpator si a reinnoit sentinta la instalarea 
lui Alexie I, in 1081. Chiar in aceste conditii, Alexie a 
încercat, încă din primele luni de domnie, să îl 
convingă pe Grigore al VII-lea să nu-l mai susţină pe 
Robert Guiscard, până când papa a asigurat sprijin 
moral invaziei lui Robert Guiscard în Balcani. Oricum, 
între timp, Grigore era implicat într-un război cu 
împăratul apusean Henric al IV-lea.!* Pentru moment, 
nu exista nicio speranţă de ajutor de la Roma. 


Această lacuna în relaţiile bizantino-papale a 
reprezentat un bun prilej de explorare a mutatiei 
semnificative a dialogului lor, aşa cum putea fi 
perceput în anii 1060 şi 1070. Pentru început, subiectul 
principal în discuţie era alianţa împotriva normanzilor, 
prima condiţie pentru pornirea dialogului fiind 
restabilirea bunelor relaţii ecleziastice. Apoi, a început 
să se insinueze un nou element: se pare că bizantinii ar 
fi încercat obţinerea asistenței papei în efortul lor de a 
recruta mercenari apuseni care să se lupte cu ceilalți 
inamici ai lor, necreştini. Abordarea lui Honorius al 
II-lea din mai 1062 a fost un exemplu. Scrisorile aduse 
de diplomaţi nu s-au păstrat, dar există un rezumat al 

lor fácut de Benzo, episcop de Alba, prezent la Roma in 
acea perioadá ca trimis al impáratului Henric al IV-lea. 
Potrivit acestui text, Constantin al X-lea il mágulea pe 
papá amintindu-i că amândoi erau „romani” şi chiar îi 
oferea pe unul dintre fiii săi drept ostatic, înainte de a-i 
cere papei ajutorul pentru a „şterge mizeria 
normanzilor”. Dar asta nu era totul, împăratul îi 
adăuga pe „păgâni” în rândul inamicilor cu care 
trebuia să se înfrunte şi apoi îl îndemna pe Honorius al 
Il-lea să pornească o expediţie care să elibereze 
Ierusalimul şi Sfântul Mormânt de sub stăpânirea 
necredinciosilor.!6 

Dar e straniu de ce impáratul a legat alianta 
impotriva normanzilor din Italia de opozitia fatá de alti 
inamici ai bizantinilor de la sute de kilometri distantá 
de Balcani si de Asia Mică. Şi mai surprinzătoare era 
însă invocarea neaşteptată a Ierusalimului. Este posibil 
ca Benzo să fi denaturat, să fi trunchiat sau să fi înțeles 
greşit sensul exact al mesajului împăratului. Pe de altă 
parte, nu era nici naiv, nici neinformat şi nici nu avea 
motive să falsifice acest mesaj. Prin urmare, s-ar părea 
că scrisoarea din 1062 reprezenta un exemplu timpuriu 
care arată în ce fel bizantinii profitau de imensa putere 
a papei. Desi nu dispunea de o forță militară 


16 Benzo of Alba, 1996, p. 226 (traducere în Anexa 1). 


formidabilă, papa avea enormă influenţă morală in 
toată Europa Occidentală, de care se putea folosi, de 
pildă, ca să îndemne cavalerii apuseni să se angajeze ca 
mercenari în armatele bizantine. Dar pentru a-l 
convinge să o facă, susţinerea împăratului bizantin 
trebuia să reprezinte mult mai mult decât o slujbă bine 
remunerată. De vreme ce majoritatea inamicilor, în 
afara normanzilor din sudul Italiei, erau necredinciosi 
sau păgâni, acel angajament trebuia să ia şi caracterul 
de act de credinţă. Dar poate şi mai mult de atât Era 
imposibil ca bizantinii să nu fi fost conştienţi ce anume 
îi atrăgea cel mai mult pe creştinii apuseni spre Răsărit. 
Judecând numai după numărul pelerinilor care treceau 
prin Constantinopol, era evident că lerusalimul şi 
Sfântul Mormânt exercitau o atracţie extraordinară 
asupra imaginaţiei apusene. Era locul de pe pământ cel 
mai apropiat de paradis, unde orice păcat, oricât de 
greu, putea fi iertat, ceea ce făcea să merite tot 
disconfortul şi pericolul călătoriei. Invocarea 
Ierusalimului trebuie să fi fost cât se poate de tentanta 
în acea campanie de recrutare a latinilor, ştiut fiind că 
majoritatea occidentalilor habar nu aveau la ce distanţă 
se afla Oraşul Sfânt de Constantinopol.1% 

Este posibil ca o abordare asemănătoare să fi fost 


16 Morris, 2005, pp. 143-146. 


folositá si in 1073, cánd impáratul Mihail al VII-lea a 
luat legătura cu papa Grigore al VII-lea. Din nou, 
conţinutul precis al scrisorii nu este cunoscut şi nu 
poate fi dedus decât din răspunsul lui Grigore, care 
oricum nu spune prea mult, deoarece s-a mulţumit cu 
fraze vagi despre dorinţa lui de a vedea refăcută vechea 
armonie dintre Bisericile Romei şi Constantinopolului, 
afirmând că principala chestiune va fi comunicată de 
mesagerul sáu. Pare totuşi putin probabil ca Mihail să-i 
fi scris doar ca să discute chestiuni legate de unirea 
ecleziastică, câtă vreme în 1073 bizantinii pierduseră 
rapid controlul asupra Asiei Mici. Ar fi fost un moment 
potrivit pentru Mihail să-i ceară papei să se folosească 
de autoritatea sa morală pentru a-i îndemna pe 
cavalerii apuseni să se înroleze în serviciul bizantin, 
ceea ce explică şi următoarea mutare făcută de Grigore. 
În februarie 1074, i-a scris contelui Guillaume al 
Burgundiei Superioare, cerându-i să adune un corp de 
cavaleri care mai întâi să restaureze pacea în Italia şi 
apoi să traverseze marea la Constantinopol, ca să-i 
ajute pe creştinii de acolo. O lună mai târziu, primind 
de la pelerinii întorşi de acolo ştirea deteriorării 
situaţiei în Asia Mică, Grigore a emis o enciclică 
adresată tuturor credincioşilor, prin care îi avertiza că 
turcii se aflau practic în fata zidurilor 
Constantinopolului, îndemnându-i pe creştini sa 


pornească spre est ca să-l ajute pe împăratul bizantin in 
lupta împotriva lor.!% La sfârşitul anului a venit o nouă 
chemare a papei, care de data asta se oferea să conducă 
el însuşi armata spre Răsărit. Între timp şi sfera de 
acţiune crescuse, deoarece Grigore îi mărturisise 
împăratului Henric al IV-lea că spera să-şi conducă 
partizanii „până la Mormântul Domnului nostru”. Este 
imposibil de stabilit în ce măsură aceste planuri 
reprezentau un răspuns direct la inițiativele 
împăratului bizantin. Totuşi, ar fi fost util pentru 
reuşita recrutării ca Grigore să poată prezenta apărarea 
Constantinopolului ca pe o îndatorire de credinţă, 
legând-o de Ierusalim şi de Sfântul Mormânt, chiar 
dacă în acel stadiu nu se vorbea de o răsplată spirituală 
anume. 168 

Aceeaşi legătură se poate discerne si în apelurile 
bizantinilor către alti suverani, nu numai în cele 
adresate papei. 

Deşi normanzii au fost goniti din Balcani în 1083, in 
iarna anului 1090 situaţia era critică din nou, 
Constantinopolul devenind ţinta atacului dat de 
pecenegi dinspre uscat şi de emirul turc al Smirnei, 
Tzachas, dinspre mare. Potrivit relatărilor 


167 Gregory VII, 2002, pp. 20, 50-51, 54-55; Cowdrey, 1982, pp. 29-31. 
168 Gregory VII, 2002, pp. 122-124, 127-128; Cowdrey, 1982, pp. 34-36. 


contemporane, un val de scrisori si de delegatii s-a 
pornit spre vest, ,cersind in lacrimi ajutorul intregului 
popor creştin şi promițând recompense cât se poate de 
generoase celor ce vor da ajutor” !? . Printre 
conducătorii laici abordati s-au numărat contele Robert 
I de Flandra, care, pe drumul de întoarcere de la 
Ierusalim, nu demult, se întâlnise cu împăratul Alexie 
1.70 Încă o dată, scrisoarea iniţială trimisă de Alexie în 
jur de 1090 nu s-a păstrat, ci doar o versiune latină care 
trebuie să fi fost „prelucrată”, abătându-se de la 
original, cu tot felul de absurditáti flagrante. Alexie se 
descria ca „împărat al Constantinopolului” şi povestea 
cum nu a putut stăvili înaintarea inamicilor, fiind 
nevoit să fugă dintr-un oraş în altul ca să scape cu viaţă. 
Este puţin probabil ca scrisoarea lui Alexie să fi fost 
formulată în asemenea termeni. După cum am discutat, 
statutul superior al împăratului era cheia 
corespondenței diplomatice bizantine. Până şi tratatul 
încheiat cu Robert Guiscard în 1074, care făcea concesii 
de anvergură după o înfrângere suferită de bizantini, 
adopta un ton semet, de superioritate.!! 

Pe de altă parte, scrisoarea nu poate fi considerată o 
pură invenţie şi clasată pe loc. Ştim dintr-o altă sursă cá 

a fost trimisă. "7? Mai mult, textul, asa cum a 
supraviețuit, păstrează elemente bine atestate în alte 
locuri. Spre exemplu, promitea generoase recompense 
băneşti pentru cavalerii înrolați în serviciul 
împăratului, argumentul forte al diplomaţiei bizantine. 
Apoi, existau unele afirmaţii asemănătoare abordării 
din 1062 fata de Honorius al II-lea. Este de presupus cá 
împăratul Alexie prezenta serviciul în armata bizantină 
ca pe un război drept, descriind năvala pecenegilor şi 
îndemnându-i pe fraţii creştini să-i sară în ajutor 
„pentru mântuirea sufletelor lor”. Evidentia apoi firea 
sălbatică a dusmanului si relata în culori teribile 
atrocitățile comise împotriva unei populaţii iubitoare 
de pace. Trecea în revistă relicvele legate de Patimile lui 
Hristos, pe care recrutii aveau să le găsească la 
Constantinopol, şi avertiza fata de pericolul ca ele sa 
cadă in mâna necredincioşilor. Iar în finalul scrisorii 
intra în scenă şi lerusalimul, cu avertismentul că, dacă 
s-ar întâmpla să cadă Imperiul Bizantin, Sfântul 
Mormânt ar pieri odată cu el.173 

Este tentant să respingem evocarea unui război drept 
şi menţionarea lerusalimului, considerând că au fost 
adăugate mai târziu, fără nicio legătură cu scrisoarea 


7? Gilbert of Mons, 2005, p. 25. 
75 Robert the Monk, 2005, pp. 219-222; Joranson, 1949-1950, pp. 811-832. 


originală iesitá din mâinile lui Alexie. Nimeni, 
niciodată, nu va şti cu certitudine adevărul. Însă ideea 
că Alexie manipula sentimentele religioase apusene 
pentru a-i încuraja pe cavaleri să vină în est se corobora 
în parte cu o cronică bizantină atribuită lui Teodor 
Skoutariotes, episcop de Cizic, care descria acţiunile lui 
Alexie după ce a plănuit să recucerească Asia Mică de 
la turci şi cum a fost „o ocazie venită din cer” faptul cá 
latinii „nu puteau admite ca persanii să stăpânească 
lerusalimul si dátátorul de viaţă Mormânt al 
Mântuitorului nostru lisus Hristos”. El s-a folosit de 
acest argument, pretinde cronica, pentru a-i convinge 
pe războinicii latini să vină în Răsărit ca să-l ajute.!+ 
Cronica lui Skoutariotes trebuie tratată cu oarecare 
precauţie, fiind scrisă cu circa două sute de ani după 
evenimentele din anii 1090. Dar, şi aşa, s-ar putea să 
reprezinte o reproducere fidelă a unei surse 
contemporane de informaţii, acum pierdută. 

Asta nu înseamnă totuşi că Alexie a plănuit şi a 
orchestrat Cruciada 1.1” Faptul că el spunea cu folos 
poveşti cumplite şi exploata forța de atracţie a 
Ierusalimului este în deplină armonie cu eternele 
strategii bizantine, în care Alexie I excela. Avea chiar şi 


7* Charanis, 1949, pp. 33-34. 
75 Frankopan, 2012, p. 6. 


in rándul bizantinilor reputatia de personaj siret si 
ascuns, dornic să iasă învingător prin subtilitate, şi nu 
prin forţă. Era expert în cercetarea deopotrivă a 
prietenilor şi a duşmanilor şi în exploatarea spre 
propriul avantaj a calităţilor şi defectelor lor. În 1087, le 
bágase frica în oase unor trimişi ai tribului cumanilor 
prezicând cu exactitate o eclipsă de soare.!” Nu era 
omul căruia să-i scape ocazia de a spori numărul 
mercenarilor folosindu-se de credinţele cele mai 
scumpe ale latinilor şi profitând de poveştile venite 
dinspre Ierusalim despre maltratările la care erau 
supuşi pelerinii de autorităţile musulmane.!77 Dacă aşa 
stăteau lucrurile, s-ar părea că Alexie s-a implicat în 
elaborarea unei noi pagini de strălucită diplomaţie tipic 
bizantină, manevrându-şi subtil potenţialii aliaţi 
împotriva a numeroşi inamici. Era şi un tribut adus 
abilității elitei bizantine de a pătrunde şi exploata 
valorile unei alte culturi. Şi, la fel ca în 1054, tactica 
strălucită avea să se întoarcă împotriva initiatorilor 
când a fost aplicată papalității reformate. 


Contactul diplomatic dintre împăratul bizantin şi 
papă avea să se reia la sfârşitul anilor 1080. Grigore al 


7$ Komnene, 2009, pp. 54, 190, 367; Choniates, 1984, p. 6. 
77 Jotischky, 2008, p. 52; Frankopan, 2012, pp. 89-93. 


VIl-lea nu a ieşit bine din ciocnirea cu împăratul 
apusean Henric al IV-lea. În 1084, Henric a intrat în 
Roma şi a trebuit ca Robert Guiscard să îl salveze pe 
Grigore şi să îl ducă în exil la Salerno, în sudul Italiei. 
Henric l-a declarat destituit pe Grigore şi a numit un 
nou papá, Clément al III-lea. Susţinătorii lui Grigore au 
refuzat ferm să-l recunoască pe Clément, iar după 
moartea lui Grigore au ales pe cont propriu o serie de 
succesori. Unul dintre ei, Urban al II-lea, a reuşit să se 
întoarcă la Roma, unde a avut nevoie stringentă de 
aliaţi. Prin urmare, a hotărât să restabilească bunele 
relaţii cu Constantinopolul. Ajuns papă, în 1089, pentru 
început a ridicat excomunicarea lui Alexie dată de 
Grigore al VII-lea şi a cerut, în schimb, ca latinii creştini 
să-şi poată redeschide bisericile din Constantinopol. 
Alexie a răspuns convocând un sinod care să discute 
căile de refacere a prieteniei dintre Biserica Răsăriteană 
şi cea Apuseana.’” 

Primul pas fusese făcut, însă situaţia lui Urban era 
extrem de precară. Roma nu era un loc sigur pentru el, 
deoarece mulţi de acolo nu-l recunoşteau ca papă, 
preferându-l pe candidatul lui Henric al IV-lea, 
Clément al III-lea. Situaţia era atât de volatilă, încât 
Urban era silit să-şi ia cu el o gardă puternică ori de 


7$ Bernold of St. Blasien, 2008, p. 298; Frankopan, 2012, pp. 19-21. 


câte ori ieşea din palat. În toamna anului 1094, a părăsit 
oraşul şi s-a mutat în nord, alegând Piacenza ca loc de 
desfăşurare a unui conciliu, un gest de sfidare calculat, 
atât timp cât acel oraş se afla în Lombardia, provincia 
lui Henric al IV-lea. Tot aici l-a găsit în martie 1095 o 
altă delegaţie bizantină. 

Din păcate, la fel ca în 1062 şi 1073, scrisorile primite 
de Urban al II-lea de la reprezentanţii lui Alexie nu s-au 
păstrat. Întâlnirea nu a fost amintită nici de Anna 
Comnena, nici de loan Zonaras şi de nicio altă sursă 
bizantină contemporană ori apropiată în timp. Prin 
urmare, este imposibil să ştim cu certitudine ce anume 
i-au comunicat papei bizantinii. Aşa se face că a rămas 
mult loc pentru interpretări şi dezacorduri târzii în 
legătură cu natura abordării lui Alexie faţă de Urban. 
Vreme îndelungată s-a crezut că împăratul bizantin pur 
şi simplu i-a cerut papei să-l ajute în recrutarea de 
mercenari, fără să aibă nici cea mai vagă idee unde va 
duce solicitarea lui inocentă.!7* Însă comentatorii de 
mai târziu au pus la îndoială această perspectivă şi 
chiar au sugerat că omisiunea Annei Comnena de a 
menţiona acea vizită a fost o încercare deliberată de a 
ascunde rolul lui Alexie la originea Cruciadei 1.180 


7? Runciman, 1951-1954, I, p. 104. 

Aceste argumente nu sunt cu totul convingátoare. 
Faptul cá istoricii bizantini nu menţionează abordarea 
lui Urban al II-lea nu înseamnă nimic. Ei consemnează 
extrem de puţine dintre numeroasele contacte 
diplomatice atestate cu Occidentul în secolul al XI-lea. 
Într-o categorie de scrieri care punea accent mai întâi 
de toate pe evenimentele de la Constantinopol şi din 
oikoumene, relatările unor întâmplări petrecute mai 
departe erau rare sau, când apăreau, erau adesea 
confuze si neconcludente. Scopul recrutării de 
mercenari corespunde practicilor bizantine mai vechi. 
Aparent, Urban îndeplinise şi mai înainte acest rol: în 
timpul campaniei pecenegilor din 1090-1091, lui Alexie 
i se alăturase un grup de mercenari trimişi de la 
Roma.!*! Mai mult de atât, spre 1095, venise timpul sa 
se reconsidere controlul bizantin în Asia Mică şi se 
poate ca misiunea diplomatică să fi fost legată şi de 
acest aspect. Criza se mai potolise întrucâtva. În 1091, 
pecenegii fuseseră zdrobiţi în bătălia de la Muntele 
Levounion şi în Balcani domnea pacea în mare măsură. 
Şi turcii din Asia Mică îşi mai pierduseră din vigoarea 
ofensivă, deoarece, după moartea lui Suleiman 
Kutulmuş în 1086, se implicaseră într-o serie de 
complicate lupte pentru putere între sultanul selgiucid 


15! Komnene, 2009, p. 224. 


şi căpeteniile războinice din Siria.!? Prin urmare, 
probabil că trimişii lui Alexie au ajuns în Italia într-o 
vizită de rutină, pentru a-i cere papei să ajute la 
recrutarea de mercenari. Astfel, se poate presupune că 
diplomaţii lui Alexie au făcut apel la aceleaşi 
sensibilitáti religioase ca predecesorii lor în 1062 si 
1073. Ceea ce a dat semnificaţie colosală misiunii 
bizantine a fost că, din motive de el ştiute, papa a 
recepționat apelul şi l-a reinterpretat din propria sa 
perspectivă, nu din motivaţie antibizantină, ci ca 
reacţie pe fundalul conflictului său cu împăratul 
apusean. 

Sub presiunea evenimentelor, partida reformei 
papale răspunsese la provocarea împăratului apusean 
cu o mai intensă retorică a autorităţii papale. Merseseră 
mult mai departe în pretenţiile lor decât Petrus 
Damianus şi Humbert, în anii 1040 şi 1050. În 1075, 
Grigore al VII-lea promulgase Dictatus Papae, o serie de 
declaraţii legate de puterile papale, de pildă că ar putea 
detrona împărați. Documentul nu a beneficiat probabil 
de o circulaţie largă, în schimb a avut implicaţii 
importante. Sensul lui era că papa îşi revendica 
autoritatea asupra tuturor conducătorilor laici, fie ei 
împărați, şi chiar împărați romani. Autoritatea 

supremà in lumea crestiná, prin urmare, era cea a 
papei. Prin faptul că îşi desfăşura conciliul la Piacenza, 
pe teritoriul împăratului apusean, Urban afirma public 
că autoritatea lui nu avea granite.!? 

Această agenda s-a reflectat în două cronici 
monastice, una scrisă de Ekkehard, abate la Aura, şi 
cealaltă de Bernold din St. Blasien, care reprezintă 
singurele relatări contemporane ale evenimentului din 
1095. Potrivit acestora, trimişii au citit împăratului 
scrisoarea, care zugrăvea în culori sumbre situaţia din 
Răsărit. Se pare că Alexie se plângea din nou că 
necredincioşii ajunseseră pana sub zidurile 
Constantinopolului şi implora să primească ajutor de la 
coreligionarii creştini. Până în acest punct, relatările lui 
Ekkehard şi Bernold sunt cu totul credibile, reflectând 
scrisoarea lui Alexie către Henric al IV-lea, din 1081, în 
care cerea ajutor împotriva „criminalilor şi păcătoşilor 
duşmani ai lui Dumnezeu şi ai creştinilor”. Credibilă 
este şi remarca unui alt cronicar, Guibert de Nogent, că 
Urban a primit daruri de la Alexie. Toate aceste 
elemente se regăsesc în alte exemple de practică 
diplomatică bizantină.15 

Într-o altă privință însă, tonul ambasadei, după 


15 Bernold of St Blasien, 2008, pp. 316, 323; Gregory VII, 2002, pp. 149-150. 

descrierea făcută de Bernold şi Ekkehard, a fost foarte 
diferit de cel obişnuit. Bernold susţinea că împăratul 
implora „umil” ajutorul papei şi Ekkehard spunea că 
„se lamenta că nu are forţe suficiente să apere bisericile 
din Răsărit”. Alexie era prezentat într-o postură de 
solicitant servil, dar bine pregătit să-şi recunoască 
neputinta în rolul de protector al creştinilor. Cuvintele 
lui Ekkehard şi Bernold erau un ecou straniu al 
versiunii măsluite a scrisorii către contele de Flandra, 
în care Alexie s-ar fi plâns că nu putea face nimic, doar 
să aştepte sosirea duşmanilor şi apoi să fugă.1% Asa 
cum spuneam, nu acesta era modul în care se 
prezentau împărații bizantini în corespondenţa lor 
diplomatică externă, ceea ce demonstrează că 
intervenise o anumită denaturare. 

Deformarea era provocată de perspectiva scriitorilor 
latini. Bernold din St. Blasien era susţinător al 
papalității reformate şi prin urmare reflecta pretenţiile 
vehemente de autoritate universală ridicate de papi în 
acele momente. Ekkehard se afla în tabăra lui Henric al 
IV-lea, fiind, desigur, mai putin favorabil ambițiilor 
papale. Dar a participat la cel de-al treilea val al 
Cruciadei I, pornit spre Răsărit în 1101. Nu era un 

prieten al impáratului bizantin, pe seama cáruia a pus o 
mare parte din vina esecului expeditiei. Asa se explicá 
pártinirea arátatá de el in relatarea actiunii diplomatice 
din 1095, mai ales sublinierea detaliului cá Alexie 
promisese cà va asigura provizii pentru toti cruciatii. 
Pe scurt, din motive personale, Ekkehard si Bernold au 
întors pe dos politica externă bizantină. Dacă bizantinii 
se considerau indreptátiti să apere ferm pretenţiile de 
universalitate ale împăratului lor, Alexie era acum 
prezentat ca solicitant umil dispus să-şi cedeze 
imperiul unor apuseni mai merituosi. 

Urban însuşi avea să reinterpreteze public apelul lui 
Alexie într-o predică ţinută la câteva luni după 
întâlnirea de la Piacenza. În noiembrie 1095, într-un alt 
conciliu bisericesc desfăşurat la Clermont, în Franţa, 
papa s-a adresat unei mulțimi enorme aflate sub cerul 
liber, deoarece nicio clădire din oraş nu era suficient de 
încăpătoare. Nu există o relatare contemporană 
incontestabilă despre discursurile ţinute, iar cuvintele 
lui Urban trebuie reconstituite pe baza rezumatelor 
făcute de patru cronicari latini din acea vreme, care 
prezintă mici diferenţe între ele. În pofida acelor 
diferenţe, conţinutul predicii poate fi în linii mari 
stabilit în mod convingător. Probabil la fel ca în 
apelurile de până atunci ale împăraţilor bizantini, 
Urban a descris atrocitățile comise de turcii invadatori 


şi a chemat publicul să meargă împotriva lor în ajutorul 
creştinilor din Răsărit. În unele versiuni, ca o reflectare 
a practicilor diplomatice bizantine, a menţionat chiar şi 
câştigul material cu care aveau să se aleagă cei care 
ráspundeau chemării.!% 

După aceea însă, mesajele au început să intre în 
dezacord cu apelul. Este foarte posibil ca împărații 
bizantini să fi prezentat serviciul mercenarilor din 
armatele lor ca pe un fel de îndatorire creştină, însă, ca 
om al Bisericii, papa putea merge mult mai departe, 
asigurând că participanţii aveau să-şi primească 
indulgenta: anularea  penitentei cuvenite pentru 
păcatele comise şi „darul gloriosului martiriu” rezervat 
celor căzuţi pentru cauză. Scopul expediției arăta cele 
mai mari nepotriviri. Dacă unele versiuni ale predicii se 
refereau la Constantinopol şi la Imperiul Bizantin, 
niciuna nu-l menţiona pe împăratul Alexie. În schimb, 
în trei dintre cele patru, Ierusalimul, şi nu 
Constantinopolul, trebuia salvat de hoardele 
necredinciosilor. Apelurile împăraților bizantini din 
vechime mentionau Ierusalimul pentru a face mai 
atrăgătoare călătoria spre Răsărit, însă Urban l-a adus 
direct în centrul atenţiei. Nu şi-a făcut niciun scrupul că 
miza pe emoţiile acelor oameni, lamentându-se că 

Oraşul Sfânt fusese „înrobit de cei care nu aveau habar 
de căile urmate de poporul lui Dumnezeu”, 
îndemnându-i să ţină seama că  ,providenta 
atotputernică putea să îi aleagă chiar pe ei pentru 
misiunea de a salva Ierusalimul"!55, 

Prezentând tot demersul ca pe un pelerinaj de 
penitentá la Sfântul Mormânt, Urban transformase 
planul lui Alexie de a atrage occidentali care să 
contribuie la apărarea oikoumenei în ceva cu totul 
diferit, afirmându-şi în acelaşi timp pretenţia de 
autoritate deplină în lumea creştină. Astfel, ca să 
folosim cuvintele lui Bernold din St. Blasien, „papa a 
fost cel dintâi autor al acestei expediţii 1%. Cat despre 
Alexie şi sfetnicii lui, ei s-au văzut de departe depăşiţi 
de evenimente. Mult încercatele tactici ale aurului şi 
onorurilor pentru a atrage state şi războinici 
vest-europeni care să acorde susţinere împotriva 
acestor duşmani noi şi primejdioşi functionaserá bine 
până atunci, dar, aplicate papalității reformate, ele au 
fost interpretate în mod total diferit, în concordanţă cu 
o teorie a papalității aflată în evoluţie rapidă. Drept 
urmare, suveranii de la Bizanţ aveau să se confrunte în 
1096 cu o situaţie cât se poate de nouă şi de aparte. 

4 
Cruciada I 


Cu greu ar fi putut Urban al II-lea sá formuleze un 
apel mai convingátor multimii adunate la Clermont, in 
noiembrie 1095. Autoritatea centrală din Europa 
apuseană era firavă în secolul al XI-lea, iar războaiele 
locale şi izbucnirile de violenţă se dovedeau inevitabile 
atât timp cât în interiorul clasei cavalerilor se purtau 
lupte pentru protejarea şi extinderea domeniilor. Prin 
urmare, multi nobili apuseni erau nelinistiti de sângele 
care le păta mâinile şi de perspectiva osândei veşnice. 
De aceea atât de mulţi dintre ei porniseră în deceniile 
din urmă în pelerinaj la lerusalim ca să-şi spele 
greşelile. Acestor războinici de elită, obsedati de 
consecințele păcatului de moarte, dar care erau siliţi de 
circumstanţele sociale să îl comită, Urban le propunea 
acum un pelerinaj armat, în care aveau nu numai să 
participe în călătoria la Sfântul Mormânt, ci şi să-l 
elibereze de stăpânirea necredincioşilor şi în acelaşi 
timp să se mântuiască. Era o combinaţie irezistibilă. În 
momentul în care papa şi-a încheiat discursul, multi 
dintre cei prezenţi s-au jurat cu înflăcărare să se alăture 
expediției la Ierusalim, prinzându-şi cruci de postav pe 
umeri, ca semn al hotărârii luate. Succesul extraordinar 


al predicii lui Urban s-a văzut în lunile următoare. În 
primăvara anului 1096, el a străbătut vestul Franţei, 
repetându-şi chemarea prin oraşele unde poposea şi 
trimițând apeluri scrise în regiunile unde nu putea 
ajunge personal. Mai mulţi nobili de seamă au ridicat 
crucea, însă Urban a luat măsuri sa nu treacă 
neobservat faptul că el se afla în fruntea acestei mişcări 
şi l-a numit pe Adhémar, episcopul din Le Puy, 
reprezentant al sáu în expediţie. S-a plănuit ca 
voluntarii, majoritatea din Franţa şi Italia, să formeze 
mai multe armate separate, care să pornească pe rute 
diferite şi să ajungă în punctul comun de întâlnire, la 
Constantinopol. De acolo, armata combinată urma să 
traverseze în Asia Mică prin Bosfor, de unde începea 
următoarea etapă a călătoriei spre Ierusalim. 

Aşa se face că bizantinii au dat piept cu rezultatul 
neaşteptat al vizitei de rutină făcute la Piacenza sub 
forma a trei valuri de armate cruciate venind spre 
Constantinopol. Cel dintâi a sosit în vara anului 1096 — 
o armată pestriță, prost echipată şi aparent 
indisciplinată, numită de unii cruciada „ţăranilor”, a 
„săracilor” sau „a poporului”, condusă de Petru 
Eremitul si Gautier cel Sárac. Cel de-al doilea val 
cuprindea un număr de armate independente. Vârful 
de lance era Hugues, conte de Vermandois, fratele 
regelui Filip I al Franţei, care a traversat din sudul 


Italiei la Dyrrachion. Era urmat de un contingent 
condus de Godefroy de Bouillon, duce al Lorenei 
Inferioare, aláturi de fratii sái, Eustache, conte de 
Boulogne, si Balduin, care au intrat pe teritoriul 
bizantin traversând Dunărea si au ajuns la 
Constantinopol în decembrie. Boh&mond de Taranto şi 
însoțitorii săi au urmat ruta lui Hugues de Vermandois, 
peste Adriatică, şi au sosit la 10 aprilie 1097. Raimond 
de Saint-Gilles, conte de Toulouse, şi armata sa de 
provensali au ajuns în capitala bizantină la câteva zile 
după Bohémond. lar corpul de armată al contelui 
Ştefan de Blois a sosit în mai. Acest al doilea val a fost 
cel care mai târziu avea să treacă prin Asia Mică, 
ocupând Antiohia şi în cele din urmă şi Ierusalimul. 
Cel de-al treilea val, format din trupe din Lombardia, 
Franţa şi Bavaria, a sosit în primăvara şi la începutul 
verii anului 1101, traversând Asia Mică spre susţinerea 
forţelor ajunse înaintea lor in Tara Sfântă. 

Urban al II-lea i-a scris lui Alexie, probabil la 
începutul verii anului 1096, ca să-l instiinteze că oastea 
lui Petru Eremitul era pe drum, urmată de cea a lui 
Godefroy de Bouillon.!% Chiar si aşa, factorilor de 
decizie de la Constantinopol le-a rămas prea puţin timp 
înainte de apariţia lor ca să mai poată hotărî cum să 


1% Urban II, 1853, p. 485. 


reactioneze, ceea ce nu le-a usurat deloc situatia: 
manualele nu spuneau nimic despre o eventualá 
invazie in masá a unor aliati. Pe de o parte, armatele 
cruciate veneau în Răsărit pasámite ca să îi asiste pe 
bizantini împotriva duşmanilor musulmani. Pe de alta, 
nu intenționau să se pună sub comanda împăratului, ci 
sub propriii lor lideri, sub autoritatea nominală a papei, 
reprezentat de legatul lui, Adhémar. Mai mult de atât, 
erau înspăimântător de numeroşi: circa 60.000 doar în 
primele două valuri. Având în vedere mentalitatea 
bizantină, nu era deloc surprinzător că Alexie şi 
apropiații lui îi priveau cu circumspectie pe acei 
presupuşi osteni ai lui Hristos, considerându-i o 
potenţială primejdie chiar la adresa 
Constantinopolului. Vestea atacurilor lansate de unele 
trupe asupra comunităţilor de evrei din Renania şi de 
pe teritoriul Ungariei se poate să fi ajuns în capitala 
bizantină înaintea celui de-al doilea val de cruciaţi.!”! 
Prin urmare, nu era deloc de mirare că bizantinii au 
adaptat tehnici verificate şi de încredere pentru a 
preveni primejdia percepută de ei. S-au împărţit 
cadouri, s-au conferit titluri şi s-au obţinut jurăminte de 
respectare a drepturilor împăratului, dar în acelaşi 
timp s-a apelat şi la viclenie, s-a profitat de neînţelegeri 


1?! Albert of Aachen, 2013, I, pp. 35-40. 


şi s-a recurs si la forță, când nu a existat altă soluţie. 
Aceste tactici s-au dovedit, din multe puncte de vedere, 
de mare succes şi le-au permis bizantinilor să profite de 
trecerea armatelor cruciate pentru a recuceri vestul 
Asiei Mici. Însă altfel aveau să deschidă calea 
conflictului legat de cetatea Antiohia şi să pună bazele 
proastei reputatii de care urmau să sufere mai târziu 
bizantinii din perspectiva vest-europenilor.!?? 


Nu există însă nicio sursă de informaţii bizantină din 
acea perioadă. Evenimentele au fost descrise în greacă 
doar de doi istorici, câteva decenii mai târziu. Unul 
dintre ei, loan Zonaras, ar fi putut foarte bine să 
consemneze punctul de vedere al elitei bizantine, 
ținând seama că ocupase o funcţie însemnată în anii 
târzii de domnie ai lui Alexie I. Însă relatarea sa despre 
cruciadă - sau „mişcare“, după cum o numea el — este 
atât de scurtă, încât devine aproape inutilă. Cuprinde 
erori demonstrabile, ca afirmaţia că Niceea ar fi fost 
ocupată de cruciați pe cont propriu, in 1097, şi apoi 
vândută bizantinilor. % În aceste condiţii, Anna 
Comnena, fiica lui Alexie I, a rămas singura care să 
reprezinte punctul de vedere bizantin despre Cruciada 


1% Vezi şi Shepard, 1996, pp. 68-132; Frankopan, 2012, pp. 127-137. 
1% Zonaras, 1999, pp. 262-263; Macrides, 2000, pp. 72-75. 


I. Spre deosebire de Zonaras, ea a realizat o cronicá vie 
şi detaliată in Alexiada, biografia dedicată tatălui sáu. 
Este o operá extraordinará, pliná de detalii descriptive 
frapante si schite de caracter pátrunzátoare. Comnena, 
la fel ca multi alti autori bizantini, avea obiceiul 
captivant de a interveni personal în istorie, 
mărturisindu-i la un moment dat cititorului: „În timp 
ce scriu aceste cuvinte, aproape s-a făcut vremea când 
se aprind lămpile; pana alunecă mai încet pe hârtie şi 
mă simt aproape prea toropită ca să mai adun cuvintele 
ce par să mi se risipească. 14 

Lăsând deoparte meritele literare, opera sa a fost 
criticată din mai multe motive, fiind considerată 
cronica evenimentelor din 1096-1100 cel mai puţin 
vrednică de încredere. La urma urmei, Comnena scria 
despre întâmplări petrecute când era copil, de care nu 
avea cum să-şi amintească în amănunt. Relatarea ei este 
influenţată si de privirea retrospectivă, ţinând seama cá 
scria imediat după ce normanzii ocupaseră Antiohia, în 
1098, ceea ce explică probabil şi de ce deseori 
cronologia ei o ia — lucru demonstrabil — razna. Exista şi 
o prăpastie culturală. Ea nu avea nicio simpatie faţă de 
ideologia „războiului sfânt” care îi impulsionase pe 
cruciați să plece spre Răsărit, susţinând cá nu era decât 


4 Komnene, 2009, p. 373. 


un pretext pentru un asalt asupra Constantinopolului, 
şi îşi exprima oroarea fata de participarea preotilor.'?» 
Avea tendinţa să-i privească pe cruciați printr-o prismă 
clasică şi să-i prezinte ca pe nişte barbari imprevizibili a 
căror sosire între graniţele bizantine prezenta o 
primejdie cumplită la adresa ordinii şi civilizaţiei.1% În 
ultimul rând, şi poate cel mai important, opera ei 
abundă în elogii dincolo de orice limită, autoarea 
afirmându-şi menirea de a susţine reputaţia postumă a 
lui Alexie I si de a-l ridica aproape la rang de erou 
homeric. În plus, probabil că urmărea şi să discrediteze 
realizările succesorilor lui, căci Comnena nu avea nicio 
simpatie pentru fratele ei, Ioan al II-lea, nici pentru 
nepotul sáu, Manuel I. Prin urmare, ea interpreta 
relaţiile lui Alexie într-o lumina personală.!” 

Indiferent cât de grave ar fi aceste defecte, ele nu scad 
cu nimic importanţa Alexiadei ca declaraţie de atitudine 
a cercurilor conducătoare din Constantinopol faţă de 
trecerea Cruciadei I. Dacă Anna Comnena nu făcea 
parte din acele cercuri în 1096, în anii următori a avut 
nenumărate prilejuri să discute cu cei care fuseseră 


15 Komnene, 2009, pp. 277, 279, 283; France, 1984, pp. 21-22. 

1% Komnene, 2009, pp. 274-275, 290; Thomas, 1991, p. 273; Roche, 2018, pp. 
143-173. 

15 Magdalino, 2000, pp. 24-29; Shepard, 1997, p. 109; Thomas, 1991, pp. 293-296; 
France, 1984, p. 31; Frankopan, 2012, pp. 9-10; Neville, 2018, pp. 174-185. 


acolo si, potrivit propriei declaratii, a obtinut o multime 
de informatii. Unul dintre ei, Georgios (Gheorghe) 
Paleolog, era unchiul său, care fusese de faţă când 
Alexie I a discutat viitoarea strategie împreună cu 
cruciații, la Pelekanon, în iunie 1097. Un altul era soțul 
ei, Bryennios, care luase parte la ciocnirea cu armata lui 
Godefroy | de Bouillon în fata zidurilor 
Constantinopolului, de Joia Mare, în 1097. Anna 
susţinea că ar fi ascultat conversațiile dintre Paleolog şi 
Alexie despre probleme de stat şi că ar fi inclus în 
istoria ei materiale culese de Bryennios. Astfel, oricât 
de tendentioasá ar fi Alexiada în chestiuni de 
cronologie, interpretare şi ton, poate fi totuşi 
considerată un ghid de nădejde în ce priveşte 
perspectiva si atitudinile.!% 

Comnena spunea limpede de la bun inceput pe ce 
anume se fundamenta politica bizantină. Alexie si 
sfetnicii lui vedeau în cruciada care se apropia nu 
sosirea unor aliați de mult aşteptaţi, ci mai degrabă o 
amenințare potenţială fata de oikoumene. Sosirea lor era 
„temută” şi declaraţia conducătorilor cruciadei că se 
îndreaptă spre Palestina ca să elibereze Sfântul 
Mormânt era privită cu oarecare scepticism, ca 
acoperire a planului de a ocupa chiar 


1% Komnene, 2009, pp. 286-288, 304-305, 421; Macrides, 2000, pp. 70-71. 


Constantinopolul. Suspiciunile erau agravate de 
prezenţa în fruntea uneia dintre armate a lui 
Bohémond de Taranto, normand din sudul Italiei, care 
jucase un rol de seamă în invazia din 1081 a tatălui său, 
Robert Guiscard. Afirmațiile Annei Comnena au fost 
adeverite de preotul francez Fulcher de Chartres, care a 
călătorit alături de armata lui Ştefan de Blois şi care mai 
târziu şi-a amintit că împăratul „se temea că am putea 
pune la cale un rău oarecare împotriva lui” 1. 
Comnena sublinia deopotrivă că cruciada era privită 
nu numai ca o ameninţare, ci şi ca un prilej favorabil. 
Organizate aşa cum se cuvine, aceste armate puternice 
puteau să provoace mari pierderi inamicilor răsăriteni 
ai Bizanțului: „Puteau distruge oraşele ismailitilor sau 
îi puteau sili să ajungă la o înţelegere cu suveranii 
romani şi să extindă în acest fel hotarele teritoriului 
roman” 2%. Astfel, în pregătirea sosirii armatelor 
cruciate, Alexie şi sfetnicii lui încercau să risipească 
primejdia şi totodată să întoarcă situaţia spre propriul 
avantaj. 

Cum puteau fi atinse aceste două scopuri? 
Înţelepciunea tradiţională dicta ca atunci când forţele 
inamice erau mai slabe decât cele adunate de bizantini, 


15 Komnene, 2009, pp. 277, 279, 285, 292; Fulcher of Chartres, 1969, p. 78. 
2% Komnene, 2009, pp. 400-401. 


trebuia să fie puse la respect printr-o demonstraţie de 
putere militară. Când erau vădit mai puternice, lupta 
deschisă trebuia evitată cât mai mult cu putinţă, 
recurgând în schimb la alte mijloace.?! Este posibil ca 
armatele cruciate să fi fost percepute undeva la mijloc 
între cele două posibilităţi, fiind vorba, după cum 
spune Comnena, despre o situaţie fără precedent: erau 
mari şi bine înarmate, dar în teorie aliate, şi nu 
duşmane. Prin urmare, s-ar părea că politica adoptată a 
fost un fel de compromis ce presupunea simultan 
recompensă şi ameninţare. La frontierele balcanice au 
fost trimise forte însoţite de tălmaci, cu instrucţiuni să 
întâmpine armatele cruciate amical şi să li se ofere 
provizii. Aveau însă datoria să le urmărească 
îndeaproape în marşul lor spre Constantinopol şi să 
intervină dacă ar fi încercat să prade zona rurală, adică 
să facă tot posibilul ca diversele armate şi comandanții 
lor să rămână la distanţă, ca să nu se unească împotriva 
bizantinilor. Ca să împiedice coordonarea lor în afara 
Constantinopolului, fiecare armată urma să fie 
traversată în Asia Mică, peste Bosfor, cât mai repede cu 
putință.” 

În cazul primului val, constituit din grupul destul de 


201 Chatzelis si Harris, 2017, p. 35. 
?? Komnene, 2009, pp. 276, 285, 289. 


disparat condus de Petru Eremitul si Gautier cel Sárac, 
recompensele au lăsat curând loc măsurilor mai 
radicale. Când Petru şi partizanii lui au ajuns la 
Constantinopol, relata Comnena, Alexie i-a sfătuit 
iniţial să aştepte pe malul european al strâmtorii până 
la sosirea celorlalte contingente. Dar Petru a ignorat 
sfatul, nota ea, şi a traversat Bosforul. Acolo, forțele 
sale au intrat repede într-o confruntare cu o armată 
turcă, lângă Niceea, şi au fost distruse aproape în 
totalitate. Alexie a trimis trupe care să-i salveze pe 
supraviețuitori şi i-a ţinut lui Petru o prelegere despre 
prostia de a ignora un sfat înțelept? Relatarea Annei 
Comnena devine suspectă în acest punct, în măsura în 
care contrazice propria ei afirmaţie, făcută în alt 
moment, conform căreia Alexie îşi dorea mai mult ca 
orice să evite ca armatele cruciate să se coordoneze 
între ele pe malul european. Retrospectia joacă, 
desigur, rolul ei în acest context, deoarece Comnena 
încerca să-l apere pe Alexie de acuzaţiile ce i-au fost 
aduse mai târziu, care susțineau că acesta îl dăduse pe 
Petru pe mâna turcilor. O cronică occidentală, Gesta 
Francorum (Faptele francilor), a oferit o versiune mai 
convingătoare a evenimentelor. De cum a ajuns Petru 
la Constantinopol, însoțitorii lui au început să prade 


203 Komnene, 2009, pp. 277-279. 


suburbiile, smulgând plumbul de pe acoperisuri ca să-l 
vândă. Prin urmare, Alexie a fost cel care, pe drept 
cuvânt, a insistat să fie purtaţi pe celălalt mal al 
Bosforului. ?* Siguranța  Constantinopolului avea 
întâietate fata de cea a lui Petru şi a armatei sale 
indisciplinate. 

În timpul celui de-al doilea şi al treilea val, Comnena 
a descris cum Alexie şi curtea sa au aplicat o politică 
mai sofisticată, căutând să tragă foloase de pe urma 
cruciaților si, în acelaşi timp, să neutralizeze 
ameninţarea pe care ei o reprezentau. În înaintarea lor 
prin teritoriul bizantin spre Constantinopol, armatele 
erau supravegheate strict de cetele de mercenari 
pecenegi din serviciul bizantin. Când ajungeau la 
porţile oraşului, nu li se permitea să intre, ci erau 
convinse să-şi facă tabăra în zonele din extremitatea 
nordică a Cornului de Aur, în apropierea Mănăstirii 
Kosmidion, în afara zidurilor, dar aproape de reşedinţa 
lui Alexie din Palatul Blachernae.2%%5 Unele dintre 
metodele de a menţine sub control această hoardă de 
temut erau dure, ca să nu spunem mai rău. Pentru a 
preveni ca armatele să nu facă joncțiune, mesagerii care 
circulau între ele erau interceptati. Când Hugues de 


204 Hill, 1962, pp. 2-5; Morris, 1997, pp. 23-24. 
?5 Komnene, 2009, pp. 284, 290. Cf. Hill, 1962, p. 6. 


Vermandois a ajuns pe tármul bizantin al Adriaticii cu 
doar câţiva însoțitori, după ce flota îi fusese risipita de 
o furtună, guvernatorul bizantin din Dyrrachion l-a 
pus sub escortă şi l-a dus la Constantinopol ca pe un 
prizonier. 2% Odată impus un asemenea control, se 
putea adopta o linie mai blândă. Fiecărui comandant i 
s-a cerut să depună un jurământ, descris de Anna 
Comnena ca „legământul obişnuit al latinilor”, care 
cuprindea promisiunea de a ceda lui Alexie orice oraş 
ocupat din cele care aparținuseră Imperiului Bizantin. 
După ce toţi s-au supus acestei cerinţe, atmosfera 
primirii s-a schimbat radical. Alexie a împărțit cu 
generozitate cantităţi de aur, argint şi pânze scumpe ca 
semn al bunávointei sale, umplând o încăpere întreagă 
de la Kosmidion cu daruri pentru Bohémond. În plus, 
se pare că unora dintre lideri li s-a atribuit calitatea de 
membri onorifici ai familiei imperiale, fiind adoptați ca 
fii ai lui Alexie.?°” 

Descrierea Annei Comnena nu aducea nimic nou. 
Supravegherea strictă fusese dintotdeauna aplicată 
numeroşilor străini aflaţi în trecere. În tratatele lor cu 
ruşii încheiate în urmă cu un secol, bizantinii se 
îngrijiseră să prevadă ca oamenii lor să fie obligaţi să 


2% Komnene, 2009, pp. 279-281, 285; Hill, 1962, pp. 5-6; Albert of Aachen, 2013, I, 
pp. 48-49. 
27 Komnene, 2009, pp. 281, 285, 289, 293; Albert of Aachen, 2013, I, pp. 54-55. 


intre in Constantinopol doar printr-o anumită poartă, 
neinarmati si în grupuri de cel mult cincizeci, 
întotdeauna supravegheați de un ofițer bizantin. Aşa 
cum spuneam, devenise o tradiţie ca străinii să depună 
un jurământ. Mihail Attaliates procedase la fel cu 
mercenarii turcici din armata bizantină în ajunul 
bătăliei de la Manzikert, din 1071, pentru a se asigura 
de fidelitatea lor. De puţin timp, li se ceruse şi lui 
Robert de Flandra, Robert Guiscard şi Henric al IV-lea 
să depună un jurământ când au încheiat o înțelegere cu 
împăratul. Şi tot atunci „barbarilor” avizi li s-au făcut 
daruri constând în aur, argint şi mătăsuri. Nici 
adoptarea unora dintre liderii lor ca fii nu era o noutate 
— se mai procedase în acest fel cu hanul bulgar Boris, în 
865. Erau practici standard în vederea neutralizării 
amenințărilor externe şi întoarcerea lor spre folosul 
oikoumene-i.208 

În multe privinţe, judecând după expunerea făcută 
de Anna Comnena, Alexie şi sfetnicii lui au avut succes 
cu aceste tactici. În mai 1097, când cel de-al doilea val 
de cruciați traversase in Asia Mică, tinta lor era oraşul 
Niceea, aflat în mâinile turcilor din 1078. Latinii au 
asediat oraşul dinspre uscat, în vreme ce o escadrilă de 
vase bizantine a fost lansată pe marele lac ce mărginea 


208 Attaleiates, 2012, p. 289; Bibicou, 1959, p. 47; Obolensky, 1971, pp. 118, 245. 


Niceea la vest, ca sá impiedice aprovizionarea pe acea 
cale. Când armata venită în ajutor, sub conducerea 
sultanului turc Kilij Arslan I, nu a reuşit să pătrundă, 
garnizoana a capitulat în fata împăratului bizantin, la 
19 iunie 1097. În aceeaşi lună, armatele cruciate au 
pornit să traverseze Asia Mică, însoţite de o modestă 
forţă bizantină, şi au dat o lovitură severă turcilor 
selgiucizi în bătălia de la Dorylaion. În 1097 şi 1098, 
Alexie a profitat de deruta provocată în rândul turcilor 
de venirea acestor adversari noi şi redutabili şi l-a 
trimis pe cumnatul său, marele duce loan Ducas, cu o 
armată în vestul Asiei Mici, împotriva emirului 
independent turc Tzachas, stabilit la Smirna. Luând cu 
el pe fiica lui Tzachas, care fusese ostatică la Niceea, 
Ducas a purtat o campanie de succes, ocupând Smirna, 
Efesul şi Filadelfia, unde a instituit din nou stăpânirea 
bizantină. Alte izbânzi au urmat trecerii celui de-al 
treilea val de cruciati, în 1101. Un contingent a pătruns 
în nord-estul Anatoliei. Deşi a înregistrat puţine 
succese împotriva turcilor, acesta a ocupat Ankyra 
(Ankara), oraşul fiind predat lui Alexie, potrivit 
promisiunilor făcute la Constantinopol. Drept urmare, 
bizantinii au reuşit mai târziu să-şi reafirme controlul 
asupra unei bune parti din ţărmul Mării Negre.?” 


2% Komnene, 2009, pp. 298-302, 309-312, 319; Albert of Aachen, 2013, IL, pp. 


Modul cum au abordat Cruciada I Alexie si sfetnicii 
sái poate fi considerat, asadar, incá un exemplu de 
aplicare cu succes a unei intelepciuni acumulate de 
secole, care le-a permis bizantinilor nu numai să 
blocheze orice încercare de a ocupa Constantinopolul, 
ci şi să recupereze o parte substanţială din Asia Mică. 
Însă Anna Comnena tot se lamenta că ostenelile lui 
Alexie legate de cruciadă „nu aduseseră niciun avantaj 
Imperiului Roman”2. Privind, aşa cum făcea ea, de la 
mijlocul secolului al XII-lea, era uşor de constatat că 
evenimentul se soldase cu ocuparea Antiohiei de 
normanzi şi cu propaganda antibizantină care circula 
în Europa Occidentală. Ea punea eşecul pe seama unui 
complot sinistru ticluit chiar de autorul faptei, 
Bohémond de Taranto, pe care îl descria ca pe un 
,pungas de profesie”, gata să pună mâna pe teritoriul 
bizantin de cum i se oferea prilejul. De prisos să o 
spunem, dincolo de presupusele slăbiciuni de caracter 
ale lui Bohemond, cauzele situaţiei încordate erau mult 
mai adânci?! 


Indiferent cât de impresionante şi de reuşite fuseseră 
în trecut procedurile bizantine de politică externă, ele 

erau proiectate să asigure acceptarea pretentiei 
împăratului lor de supremație asupra lumii creştine. 
Aceste strategii fuseseră dezvoltate în mare măsură 
spre a fi aplicate în relaţiile cu popoare care acceptau 
fără greutate acest fapt. Este adevărat, apăruseră 
modificări legate de relaţiile cu puterile musulmane, 
dar ele nu se împotriveau să recunoască hegemonia 
împăratului asupra creştinilor. În schimb, în cazul 
cruciaților, la fel ca al papalității, apărea problema că 
aveau propria lor doctrină creştină, foarte greu de 
reconciliat cu perspectiva bizantină asupra lumii. Ei se 
considerau soldati ai lui Hristos, imputerniciti chiar de 
Dumnezeu, prin papa Urban, să elibereze Ierusalimul 
de necredincioşi. Nu avea cum să existe o cauză mai 
înaltă, mai nobilă pentru creştinul pios. După cum 
spunea Guibert de Nogent, cruciații erau oastea 
Domnului, purtând un război „cum nu se poate mai 
legitim” în apărarea Sfintei Biserici. Însuşi Dumnezeu îi 
conducea şi se lupta prin ei. Astfel, tratamentul precaut 
de care au avut parte cruciații odată ce au ajuns in 
Imperiul Bizantin şi purtarea lui Alexie, care a pus 
interesele propriului său stat mai presus de ocuparea 
Ierusalimului, au venit ca un soc. Este putin probabil ca 
acei cruciați să fi fost de acord cu punctul de vedere al 
unui istoric recent, care susţine că preocuparea lui 
Alexie de a redobândi vestul Asiei Mici, mai degrabă 


decât să pornească spre lerusalim, reprezenta o parte a 
obiectivelor expeditiei.2" 

Acestea fiind zise, se poate ca neînțelegerile de la 
început să nu fi fost consecința politicilor puse la cale 
pe coridoarele puterii de la Constantinopol. Ca în toate 
statele medievale, cuvântul scris al împăratului 
bizantin îşi pierdea din putere pe măsură ce se adresa 
unor supuşi aflaţi tot mai departe. Subordonatii lui 
Alexie, ducii din fruntea provinciilor de frontieră, 
pentru care prezența unor armate de mari dimensiuni 
la graniţe echivala de obicei cu o invazie, au preferat să 
aplice mai degrabă măsurile de restricţie. Când 
armatele cruciate au început să pătrundă pe teritoriul 
bizantin, fie pe uscat, fie pe mare, s-a constatat că 
acestea erau urmărite îndeaproape de cete bizantine şi 
curând s-au iscat şi ciocniri. Contingentul de normanzi 
din sudul Italiei, condus de Boh&mond, a fost atacat 
fără avertisment de mercenari pecenegi la traversarea 
unui râu. În timpul luptelor, normanzii au capturat mai 
multi pecenegi care, întrebaţi de ce atacaserá, au spus 
că aşa le ordonase împăratul. Raimond de Aguilers şi 
Pierre Tudebode au povestit cum contele Raimond de 
Toulouse şi armata sa provensală, după ce fuseseră 
atacați de slavi când coborau pe coasta dalmatá, au 

considerat, ajunşi în oraşul bizantin Dyrrachion, că se 
aflau în siguranţă pe teritoriul creştin. Însă hártuielile 
au continuat din partea pecenegilor, care se pare că l-au 
atacat şi l-au prădat pe legatul papal, Adhémar de Le 
Puy. Cronicarii apuseni s-au simţit deosebit de jigniti 
de acest tratament, deoarece contrasta flagrant cu 
scrisorile prietenoase din partea împăratului sosite în 
acelaşi timp, care vorbeau de pace, frátie şi alianţă: 
probabil că Alexie încerca pur şi simplu să se distanteze 
de acţiunile subalternilor lui prea zelosi.? Dacă aşa 
era, nu a reuşit. Un cronicar latin îl acuza de 
„permanentă urzeală plină de ură în inima lui 
împotriva oştirii lui Hristos”?". 

Nu au funcționat bine nici ordinele de la 
Constantinopol despre furnizarea de hrană pentru 
cruciați. Potrivit Annei Comnena, împăratul a poruncit 
să fie aprovizionati „din abundență cu merinde 
adunate de peste tot, de-a lungul traseului lor”. Practic, 
hrana a existat cu intermitențe, ceea ce nici nu era de 
mirare, ţinând seama de numărul de guri care aşteptau 
să fie săturate. Corpul de armată condus de Godefroy 
de Bouillon a fost bine aprovizionat când a ajuns la Niş 
şi Filipopolis, dar altor grupuri nu le-a mers la fel de 

bine. Multe orase isi inchideau portile la apropierea 
cruciatilor si refuzau să vândă mâncare, nelăsându-le 
latinilor decât opțiunea de a prăda ce le ieşea în cale. 
Armata lui Raimond de Toulouse a ajuns chiar să 
ocupe şi să prade Roussa, oraş din Tracia.” 

Odată ce armatele ajungeau lângă Constantinopol, 
împăratul putea să controleze mai bine evenimentele şi 
să asigure provizii. Şi atunci, în urma cererii lui Alexie 
ca toţi liderii să-i facă jurământ, a început să se 
adâncească o prăpastie principială. Unii ca Bohémond 
de Taranto, Robert al II-lea al Flandrei şi Stefan de Blois 
au consimţit fără proteste: este posibil să fi fost bine 
informati şi ştiau de la bun început că li se va cere asta. 
Alţii s-au opus vehement, protestând că o asemenea 
pretenţie era „nevrednică de noi'"?!5. Acesta pare să fie 
motivul care a provocat, între decembrie 1096 şi aprilie 
1097, mai multe ciocniri între trupele bizantine şi cele 
ale lui Godefroy de Bouillon în afara zidurilor 
Constantinopolului, deşi până la urmă Godefroy a 
jurat, dar fără nicio tragere de inimà.?"7 Nepotul lui 
Bohémond, Tancred, s-a străduit să evite momentul şi a 

traversat in secret Bosforul impreuná cu oamenii sái. 
Mai tárziu, cánd a fost convocat de Alexie sá se 
conformeze, a protestat vehement cá nu-si dorea un alt 
suzeran în afara unchiului sáu şi totul s-a încheiat cu o 
jenantă încăierare cu Georgios Paleolog, cumnatul 
împăratului, înainte de a consimti şi el să jure.218 Cel 
mai hotărât s-a opus Raimond de Toulouse, care a 
insistat că se jurase înaintea lui Dumnezeu, făcând 
referire probabil la jurământul de a se alătura 
expediției la Ierusalim, şi nu a cedat decât după mari 
insistente din partea celorlalţi lideri. Chiar şi aşa, a 
acceptat doar o versiune modificată: a promis fie să nu 
păteze viaţa sau onoarea lui Alexie, fie să nu atenteze la 
viaţa sau posesiunile împăratului, în funcţie de cum a 
fost tradusă latina cronicilor. 2” Este verosimil ca 
jurămintele din 1096-1097, la fel ca acela făcut de 
Robert Guiscard în 1074, să fi cuprins un angajament 
care să arate „supunerea şi bunele intenţii” cuvenite 
împăratului. 2% Poate cá acest element, şi nu 
promisiunea de a ceda oraşele cucerite, justifica 
întreaga ostilitate. 

Íntregul episod pare sá fi provocat mari nemultumiri, 
fiind privit ca o umilinţă nemeritatá. Poveştile Annei 
Comnena despre  îngâmfarea şi aroganta 
conducătorilor cruciadei, deşi fără îndoială exagerate, 
probabil cá reflectau indignarea si nevoia de 
recunoaştere a unor oameni aflaţi departe de casa, cu 
sentimentul că au fost denigrati şi injositi. Într-o zi, pe 
când Alexie primea câţiva lideri în Palatul Blachernae, 
unul dintre ei, căruia Comnena îi atribuia numele 
neplauzibil „Latmus”, a comis afrontul de a se aşeza pe 
tronul lui Alexie, încălcând flagrant regula care dicta ca 
toată lumea să rămână în picioare în prezenţa 
împăratului.?! Conducătorii cruciadei simțeau desigur 
că nu le erau cu nimic mai prejos bizantinilor, iar 
uneori adoptau o atitudine de dispreţ faţă de darurile 
oferite de amfitrioni celor care se conformau voinței 
imperiale. Unii se plângeau că primiseră prea puţin. 
Raimond de Aguilers bombănea cá, din cauza 
incapatanarii legate de jurământ, cota stăpânului sáu, 
Raimond de Toulouse, fusese drastic redusă. Albert din 
Aachen avea sentimentul că nici nu se puteau numi 
daruri, deoarece se întorceau direct în vistieria lui 
Alexie când erau folosite pentru a cumpăra mâncare 
chiar din pieţele împăratului. Cadourile oferite de 

Alexie dupá capturarea orasului Niceea, in 1097, au 
fost considerate o recompensá insuficientá fatá de ce ar 
fi fost de câştigat dacă armatei i-ar fi fost permis să 
prade oraşul. Până şi cei trataţi cu generozitate se 
puteau simţi insultati. Bohémond a trimis initial înapoi 
bogăţiile ce îi fuseseră aduse de servitorii împăratului, 
iar Tancred a considerat cele primite de el „lucruri 
neînsemnate”, ridicând pretenţii, în schimb, la cortul 
lui Alexie, bogat ornamentat.” Într-o privinţă cât se 
poate de importantă, cea a máiestriei militare, cruciații 
se considerau evident superiori. Comnena îl punea pe 
„Latinus” să declare cu mândrie că nu a fost niciodată 
învins în lupta cu un singur adversar, în vreme ce 
relatările occidentale îi criticau fátis pe bizantini, 
considerati „molâi şi efeminaţi "2%. 

O altă pricină de resentimente a fost modul în care, 
aparent, împăratul adopta uneori o atitudine mai 
prietenoasă faţă de musulmani, duşmanii credinţei, 
decât fata de oştenii lui Hristos. După ce au ocupat 
Niceea, în iunie 1097, cruciații au rămas socati de 
tratamentul indulgent aplicat de împărat soldaţilor din 
garnizoană, cărora li s-a dat să aleagă între a fi lăsaţi să 
se întoarcă la ei în ţară şi a se înrola în armata bizantină. 

Apusenii au suspectat cá urma ca turcii sá fie folositi 
mai târziu împotriva lor" Şi nu se înşelau cu totul. 
Desi Alexie nu-si dorea in mod deosebit sá asiste la 
eşecul cruciadei, el nu intenţiona nici să rămână în 
proaste relaţii cu vecinii musulmani dacă, după cum 
era probabil, acțiunea se împotmolea. După victoria 
cruciaților de la Dorylaion, din iulie 1097, împăratul a 
răscumpărat mulţi prizonieri turci şi i-a adus la 
Constantinopol. Fără îndoială, li s-au oferit aceleaşi 
condiţii ca garnizoanei de la Niceea. Alexie a considerat 
şi că nu avea niciun motiv să întrerupă contactele 
amicale stabilite în timp de predecesorii lui cu fatimizii 
din Egipt, care stăpâneau în acel moment Ierusalimul. 
Le-a scris chiar, avertizându-i de apropierea cruciadei. 
Probabil că în 1101 i-a alertat şi pe turcii danişmendizi 
şi selgiucizi de venirea celui de-al treilea val. Desigur, 
Alexie nu făcea decât să urmărească interesele sale de 
stat prin toate mijloacele posibile, însă, potrivit 
standardelor ideologice ale cruciadei, asemenea gesturi 
puteau fi uşor considerate acte de trădare.” 

Oricât de adâncă ar fi fost mânia conducătorilor 
cruciadei, ar fi greşit să îi acordăm prea multă 

semnificatie pe termen lung. Ín primul ránd, se pare cá 
frustrarea nu era generală în rândul liderilor cruciadei. 
După cum erau dispuşi să recunoască unii, hărţuirea la 
care erau supuse armatele lor din partea trupelor 
bizantine, în Balcani, era mai mult decât compensată de 
stricăciunile şi jafurile comise de oamenii lor. În 
Ungaria, asemenea acțiuni ale unor cruciați 
provocaseră un răspuns pe măsură din partea 
autorităţilor de acolo. * Cât despre şederea la 
Constantinopol, unii nu au avut deloc sentimentul că 
primirea ar fi fost neprietenoasă ori înjositoare. Atât 
Ştefan, conte de Blois, cât şi Fulcher de Chartres, preot 
în armata sa, ne-au lăsat relatări strălucitoare, 
lăudându-l pe Alexie pentru generozitate şi afirmând 
că acea călătorie nu ar fi putut să se desfăşoare fără 
ajutorul lui.?7 

În cazul celor care avuseseră motive de nemulțumire, 
nu existau raţiuni ca neînțelegerile şi tensiunile din 
1096 şi 1097 să nu fie date uitării mai târziu. Cu 
siguranţă aşa stăteau lucrurile în cazul lui Raimond de 
Toulouse. Deşi trupele lui au dat unele dintre cele mai 
aprige bătălii cu forţele bizantine din Balcani şi deşi 
fusese  contestatarul cel mai încăpățânat al 

jurământului, după cucerirea lerusalimului, in 1099, 
Raimond s-a întors la Constantinopol şi a devenit aliat 
loial al lui Alexie. Schimbarea sa de atitudine era, fără 
îndoială, motivată de teama faţă de intenţiile 
camarazilor săi cruciați Bohémond şi Tancred si de 
tensiunile apărute între ei, în 1098. Bizantinii erau 
întotdeauna bucuroşi să poată profita de asemenea 
rupturi în rândul inamicilor.?* 

Prin urmare, niciunul dintre resentimentele 
exprimate de unii dintre conducători referitor la modul 
cum fuseseră tratați de bizantini nu ar fi trebuit să 
reprezinte mai mult decât un episod trecător de furie. 
Însă, la doar câțiva ani după cucerirea Ierusalimului, el 
a ajuns baza unei virulente propagande antibizantine 
în Europa Occidentală. A fost urmarea unui alt efect 
neprevázut al politicii bizantine față de Cruciada I, mai 
exact reacția la anexarea Antiohiei înfăptuită de 
Bohémond. 


Atât cruciații, cât si gazdele lor bizantine ştiau 
probabil, în iarna si primăvara dintre 1096 si 1097, că, 
pentru a ajunge la Ierusalim, armata occidentală 
trebuia mai întâi să ocupe Antiohia. Oraşul se găsea la 

mijlocul căii principale din Asia Mică spre Siria si 
Palestina, fiind prevăzut cu solide fortificaţii. Era 
imposibil să fie lăsat în urmă, ca punct de rezistenţă al 
turcilor din spatele liniilor. Deşi se aflase sub stăpânire 
musulmană pentru o lungă perioadă, între secolele al 
VII-lea si al X-lea, in 969 revenise sub dominaţia 
bizantină. A revenit din nou turcilor selgiucizi relativ 
recent, în 1084, când îl preluaseră de la armeanul 
Filaret.2% Alexie îl considera, desigur, parte integrantă 
a teritoriului său şi deci cuprins în jurământul făcut de 
liderii cruciadei. Potrivit Annei Comnena, fiecare 
dintre ei promisese „ca oraşele, ţările ori fortărețele 
care iniţial aparținuseră Imperiului Roman şi care ar fi 
fost cucerite [în cruciadă] să fie predate ofițerului 
desemnat de împărat în acest scop”2%. 

Aceşti conducători se simțeau, cu siguranţă, obligati 
de jurământul făcut, deoarece în lumea lor legătura 
solemnă dintre suveran şi supus constituia o bază 
esenţială a obligaţiei sociale, iar încălcarea unui 
jurământ însemna, pentru ei, un păcat de moarte. Pe de 
altă parte, din prezentarea făcută de Anna Comnena 
jurământului, el pare mai degrabă unilateral. În mod 
normal, liderii ar fi trebuit să se aştepte ca, în schimbul 

ascultárii, seniorul lor, Alexie, să-şi îndeplinească la 
rândul său angajamentul, adică să-şi protejeze şi să-şi 
ajute vasalii, acordându-le sfatul şi ajutorul lui în 
momentele grele. Autorul anonim al cronicii Gesta 
Francorum exprimă acest punct de vedere, afirmând că 
Alexie a spus că va garanta securitatea expediției, că o 
va însoţi spre lerusalim şi îi va asigura aprovizionarea 
în cálátorie.?! După cum ştie toată lumea, acordul nu a 
fost consemnat niciodată în scris. Este posibil ca 
asemenea angajamente din partea împăratului să fi fost 
mai degrabă subintelese, şi nu formulate explicit. După 
toate probabilitățile, curtenii bizantini vorbiserá în 
fraze bine construite, însă ambigue, pentru a întări 
impresia de sprijin, fără a face niciun angajament 
precis. Fapt cert este că o scrisoare trimisă papei din 
Antiohia de conducătorii cruciadei, în prima jumătate a 
anului 1098, vorbind despre înţelegerea cu împăratul 
nu face nicio referire la angajamentele revendicate mai 
târziu în Gesta Francorum. Scrisoarea menţionează doar 
că Alexie promisese că „niciun pelerin, în drumul său 
spre Sfântul Mormânt, nu va avea de suferit”: nu se 
face nicio menţiune la vreo promisiune de a însoţi sau 
de a aproviziona expediţia. Totuşi, evenimentele ce au 
urmat ne lasă să înțelegem că liderii cruciadei credeau 

cá Alexie ar fi avut obligatia sá-i ajute direct2? 

Orice discuție concretă despre Antiohia, din 
primăvara anului 1097, a fost rezervată de Alexie lui 
Bohémond, fostul său duşman, pe care se presupunea 
că îl suspecta profund. Potrivit unui pasaj straniu din 
Gesta Francorum, Bohemond a fost chemat la împărat şi 
i s-a promis că, dacă va face jurământul cerut, i se va da 
„pământ, începând de la Antiohia cale de cincisprezece 
zile de călătorie, iar în lăţime opt”. Acest pasaj, copiat 
în mai multe cronici, se aşază foarte ciudat în textul 
Gestei, intervenind într-o relatare despre cât a fost de 
regretabil şi de umilitor pentru Bohémond şi ai săi să li 
se ceară jurământul. Este motivul pentru care a fost 
deseori respinsă ca fiind o interpolare adăugată mai 
târziu cronicii, cu scopul de a justifica hotărârea lui 
Bohémond de a ocupa Antiohia.” Cu toate astea, pare 
posibil ca Alexie să fi încercat să ajungă la un acord 
oarecare cu Bohémond, poate legat de Antiohia, în 
urma căruia bizantinii să se poată folosi de serviciile 
lui. Anna Comnena consemna că la întâlnirea dintre 
Alexie şi Bohemond, normandul a pretins să fie învestit 
cu oficiul de megas domestikos, comandant al armatelor 
din Răsărit, care operase în trecut din baze de la 

frontieră, cum era şi Antiohia. Alexie, spunea ea, nici 
nu a acceptat, nici nu a respins cererea, încântându-i pe 
normand cu speranțe şi invocând că încă nu sosise 
momentul. Aparent, Comnena nu a redat acolo 
întreaga poveste. Alte dovezi arată cá Bohémond se 
considera, fără discuţie, în serviciul bizantinilor. Când 
Raimond de Toulouse a refuzat hotărât să jure, 
Boh&mond a fost cel care a ameninţat că îi va lua partea 
împăratului, obligându-l pe conte să se conformeze. În 
mai 1097, tot Bohemond a fost cel care a organizat 
aprovizionarea armatei cruciate, ceea ce era îndatorirea 
împăratului, care fusese probabil delegatà ?* 

Purtarea lui Bohémond ar sugera că Alexie urma 
politica obişnuită de recrutare a mercenarilor pentru 
armata imperială. Încercarea de a recruta un fost 
inamic nu era câtuşi de puţin neobişnuită: pe pecenegii 
înfrânți îi integrase la el în armată, în 1091. Mai mult, 
nu se străduia să-l angajeze doar pe Boh&mond. În 
iunie 1097, s-a oferit să-i plătească pe cei din oastea 
cruciată care nu doreau să-şi continue drumul spre 
Ierusalim, ca să rămână de strajă la Niceea. Nepotul 
său, Manuel I, avea să facă oferte similare în vremea 
Cruciadei a Il-a. Termenii in care au fost obţinute 

serviciile lui Bohémond nu vor fi, desigur, niciodată 
cunoscuţi, însă cuvintele de tergiversare ale lui Alexie, 
relatate de Comnena, l-au făcut poate pe normand să 
creadă că era, într-un fel oarecare, îndreptăţit la 
Antiohia.2%5 

Indiferent dacă era sau nu aşa, desfăşurarea 
evenimentelor după ocuparea cetăţii Niceea, în iunie 
1097, avea să transforme Antiohia într-un măr al 
discordiei. După victorie, Alexie a convocat o întâlnire 
a conducătorilor cruciadei la Pelekanon, între Niceea şi 
Constantinopol. Adunarea era menită, în parte, să se 
asigure ca toate personalităţile care luau parte la 
expediţie şi încă nu depuseseră jurământul să o facă 
chiar atunci.2% Acela a fost momentul în care cruciații 
l-au îndemnat pe împărat să li se alăture, pornind în 
fruntea lor în marş spre lerusalim, dar el s-a arătat 
deosebit de evaziv. După cum i-a mărturisit lui 
Raimond de Toulouse, era îngrijorat ca imperiul său să 
nu fie invadat de duşmani străini dacă el nu se va mai 
afla în capitală. Anna Comnena nota că tocmai 
prezenţa în număr atât de mare a cruciaților l-a 
determinat să nu li se alăture. Indiferent de scuza reală, 
s-a convenit cá, la plecare spre Ierusalim, oştirea 

cruciaților va fi însoţită doar de un mic detaşament 
aflat sub conducerea unui general bizantin, Tatikios, a 
cărui îndatorire era „să-i ajute si să-i protejeze tot 
timpul şi, de asemenea, să preia de la ei toate oraşele 
ocupate”27. Încă o dată, Alexie punea pe primul plan 
propria sa strategie şi investea cât mai puţine resurse în 
ceea ce i se părea, mai mult ca sigur, un demers 
îndoielnic. Aşadar, când armata cruciată a pornit spre 
Asia Mică, în vara lui 1097, Alexie şi grosul forţelor sale 
au rămas în spate. Înfrângerea trupelor turceşti trimise 
să îi împiedice la Dorylaion, în iulie 1097, s-a realizat 
aproape fără contribuţie bizantină. Cu toate astea, 
cruciații au continuat să-şi respecte cuvântul. În 
septembrie, când au eliberat oraşul Komana, chiar la 
sud de Cezareea, care se afla sub asediul turcilor 
danişmendizi, un cavaler provensal a fost lăsat cu o 
garnizoană să ţină oraşul pentru Alexie şi liderii 
cruciadei.258 

Înțelegerea a început să se destrame abia la Antiohia. 
Oastea a ajuns în fata cetăţii în octombrie 1097, dar a 
constatat cât de greu era de ocupat acel loc. Principala 
problemă era lungimea foarte mare a zidurilor, ceea ce 
le-a făcut cruciaților imposibil să le blocheze in 

intregime si, implicit, sá impiedice aprovizionarea 
garnizoanei turce aflate sub asediu. Cruciatii, pe de altà 
parte, duceau mereu lipsá de provizii, fiind siliti sá 
îndure mari greutăţi în iarna dintre 1097 şi 1098. În acel 
răstimp, a dispărut aproape total cooperarea, oricum 
limitată, a bizantinilor cu cruciații. Prin februarie 1098, 
Tatikios a abandonat armata cruciată şi a plecat în 
Cipru. În izvoare se găsesc motive extrem de diferite 
legate de dezertarea lui. Profitând de faptul că putea 
privi în urmă la cele petrecute, Anna Comnena spunea 
că totul a fost pus la cale de Boh&mond, care ştia că 
dacă ar fi ocupat Antiohia ar fi fost silit de jurământ să 
o predea lui Alexie. Prin urmare, a hotărât să scape de 
Tatikios, spunându-i că ceilalți lideri complotau să-l 
asasineze. Generalul bizantin, în orice caz istovit după 
o lungă perioadă de foamete, nu era deloc convins că 
Antiohia va fi cucerită, prin urmare a ales să se retragă 
discret, după cum fusese sfătuit. Sursele latine, 
inspirându-se din Gesta Francorum, susțineau cá 
Tatikios s-a speriat aflând de apropierea unei armate 
turce şi a plecat spre Cipru, sub pretextul că de acolo se 
va întoarce cu provizii. Niciuna dintre versiuni nu este 
deosebit de convingătoare, deşi poate rămâne 
semnificativ faptul că Alexie nu s-a arătat deloc 
nemulţumit de acţiunea generalului său care îşi 
părăsise postul, iar la scurt timp l-a numit la comanda 


flotei bizantine. Ţinând seama de cele ce s-au întâmplat 
câteva luni mai târziu, Alexie nu ar fi avut cum să-şi 
învinuiască subordonatul pentru că alesese să fugă 
dintr-o situaţie aparent fără ieşire.2% 

Antiohia a căzut în cele din urmă, la 3 iunie 1098, 
după aproape nouă luni de la începerea asediului. 
Meritul principal i-a revenit lui Bohémond. Luase 
legătura cu un renegat armean din cetate, care, într-o 
noapte, a lăsat să atârne o frânghie de pe ziduri şi aşa 
au reuşit să pătrundă mai multi cruciați. În lupta care a 
urmat au fost ucişi mulţi locuitori ai Antiohiei, precum 
şi guvernatorul turc, Yaghi-Siyan. Dar acest triumf nu a 
pus capăt calvarului cruciaților, pentru că, odată ce au 
invadat oraşul, garnizoana turcă s-a refugiat în 
fortăreaţa plasată la circa 300 de metri deasupra lui. Au 
rezistat până la apariţia unei mari forte venite să-i 
salveze, sub comanda lui Kerbogha, atabegul 
Mosulului, cavalerii occidentali văzându-se acum la 
rândul lor asediați la Antiohia, în fata unui număr 
copleşitor mai mare de musulmani. Lipsa alimentelor 
i-a dus la disperare pe cruciați, ei fiind prinşi între 
fortăreață şi armata lui Kerbogha, prin urmare lipsiţi de 
posibilitatea de a face raiduri în zona din jur. Au ajuns 

să mănânce scaieti si frunze şi să gătească şi din piei de 
cai şi de măgari. Le rămăsese o singură speranţă: ca 
împăratul Alexie să le vină în ajutor cu armata sa.2% 

Ştirea acestor evenimente a ajuns la Constantinopol 
şi, potrivit Annei Comnena, Alexie „a fost foarte 
preocupat să le dea personal ajutor” cruciatilor?^ De 
altfel, şi el spunea acelaşi lucru într-o scrisoare către 
abatele Mănăstirii Montecassino din Italia, care îl 
îndemnase cu toată tăria să le sară în ajutor: 

Sfintia Voastră să aibă toată încrederea în această 
privinţă, căci prin voia noastră ne-am pus la dispoziţia 
lor şi îi vom ajuta şi îi vom sfătui în toate aspectele: cu 
adevărat, am cooperat cu ei după toate puterile noastre, 
nu ca prieten sau rudă, ci asemenea unui părinte. Şi am 
cheltuit, în ce îi priveşte, mai mult decât poate număra 
oricine altcineva. lar de nu am fi fost Noi să lucrăm 
împreună cu ei şi să le dăm sprijin, cine altcineva şi-ar fi 
îngăduit să le vină în ajutor? Şi nu este împovărător 
pentru Noi să ajutăm şi a doua oară. 

ILUSTRATIA 6. Fortăreaţa Antiohie: 


Aceastá productie infloritá, tipicá pentru cancelaria 
bizantină, era însoţită de un la fel de tipic indulcitor, 
sub forma unui dar din aur.?? Însă, in pofida 
afirmatiilor din scrisoare, in iarna dintre 1097 si 1098 se 
făcuse foarte puţin. Navele bizantine încercaseră cu 
adevărat să ajungă la Antiohia cu provizii, dar 
povestea că Alexie l-ar fi trimis pe Edgar Aethling cu o 
flotă si maşini de război pentru cruciați nu era 
adevarata.** Nu existau nici semne că împăratul s-ar fi 
grăbit să ajungă personal în Antiohia. Scrisoarea către 
abatele de la Montecassino a fost trimisă de la 
Constantinopol în iunie 1098, indicând că încă nu 
pornise, la luni de zile după începerea asediului şi chiar 
când armata cruciată înfrunta cea mai mare primejdie. 

Nu incape dubiu cá Alexie avea prioritátile lui, in 
primul ránd sá asigure securitatea pentru oikoumene. 
Anna Comnena spunea că Alexie a rămas acasă din 
cauza pagubelor făcute pe ţărmul bizantin de piraţii 
turci care actionaserá la ordinele emirului Tzachas din 
Smirna. Chiar în timpul asediului Antiohiei, în 
sezoanele de campanie din 1097 şi 1098, Alexie a lăsat o 
mare parte din forțele sale armate sub comanda 
marelui duce loan Ducas şi l-a trimis să se bată cu 
Tzachas şi să readucă sub control bizantin o bună parte 
din Asia Micá?^ 

Abia la inceputul verii anului 1098, Alexie insusi a 
pornit, in fruntea unor forte considerabile, in mars spre 
Antiohia. A ajuns până la Philomelion, aproximativ la 
jumătatea distanţei dintre Constantinopol şi cruciații 
asediați. Acolo i-au întâmpinat contele Stefan de Blois 
şi doi cavaleri latini care, la fel ca Tatikios, ajunşi la 
disperare, abandonaserá armata impresurata la 
Antiohia. L-au pus la curent pe împărat cu situaţia 
extremă în care ajunseseră camarazii lor şi au declarat 
sub jurământ că armata creştină era la un pas de 
capitulare. Mai mult, în tabăra bizantină circulau 
zvonuri că o uriaşă armată turcească era pe cale să-l 

impiedice pe impárat sá facá jonctiunea cu fratii 
creştini din Antiohia. Având în vedere aceste 
informaţii, probabil că Alexie nu a stat mult pe 
gânduri, deşi Comnena lăsa impresia că s-a frământat 
îndelung, asupra deciziei finale. Principalul considerent 
a fost că „ar putea pierde şi Constantinopolul, pe lângă 
Antiohia”. Nu avea cum să fi uitat că Roman al IV-lea 
pierduse bătălia de la Manzikert, în 1071, după ce 
înaintase, netinánd seama de sfaturi, ca să înfrunte o 
mare forţă turcească. Prin urmare, a decis să se retragă, 
evacuând odată cu el populaţia creştină din acea zonă. 
Era cea mai logică soluţie, care în esenţă ţinea seama de 
interesele oikoumene-i, dar imediat ce a fost luată, Alexie 
i-a părăsit intenţionat pe cruciați, lăsându-i în voia 
sortii.?^ 

Soarta s-a dovedit insá cu totul diferitá fatá de cea la 
care se aşteptau, căci evenimentele de la Antiohia au 
luat deodată o turnură extraordinară. Un preot din 
armata lui Raimond de Toulouse, numit Pierre 
Barthelemy, a povestit că Sfântul Andrei i s-a arătat în 
vis. Apostolul i-a dezvăluit că sub un altar din 
Catedrala Sfântul Petru din Antiohia se găsea Sfânta 
Suliţă cu care centurionul împunsese coasta lui Hristos 

in timpul Rástignirii, iar descoperirea ei va fi un semn 
al Domnului arátat cruciatilor cá vor triumfa asupra 
dusmanilor. Treisprezece bárbati au fost trimisi la 
catedralá sá cerceteze cele afirmate de Petru si, dupá o 
zi de trudă, au scos la lumină sulița. Nu toti s-au lăsat 
convinşi de descoperirea miraculoasă. Fulcher de 
Chartres bănuia că relicva fusese special plasată acolo. 
Anna Comnena, care ştia că Sfânta Suliţă se afla la loc 
sigur, în Marele Palat, a numit relicva lui Pierre 
Barthelemy „Sfântul Piron”, ca şi cum ar fi fost cu totul 
altceva. Însă, pentru majoritatea cruciaților, 
descoperirea a avut un efect impresionant asupra 
moralului si i-a motivat să pregătească un contraatac 
disperat împotriva turcilor.2% 

La 28 iunie 1098, după trei zile de post, slujbe şi 
procesiuni religioase, cruciații au ieşit din Antiohia 
ordonati în şase linii de bătaie, executând un atac 
furibund împotriva armatei turce a lui Kerbogha. Deşi 
mult mai puţini la număr şi slabiti de post si de lipsuri, 
soldaţii creştini aveau enormul avantaj al credinţei că 
Dumnezeu lupta alături de ei. Mai târziu, multi cruciați 
au afirmat că în fruntea oştirii văzuseră făpturi călare 
pe cai albi: fără îndoială, erau Sfântul Gheorghe şi alti 
sfinţi militari trimişi în ajutor de Domnul. Chiar si 

Anna Comnena recunostea cá „o forţă divină s-a 
manifestat în susţinerea creştinilor”. Descurajati de 
atacul năvalnic, turcii lui Kerbogha s-au risipit, lăsând 
în urmă tabăra şi proviziile. De la înălțimea fortăreței 
Antiohiei, comandantul garnizoanei turce a fost martor 
al dezastrului şi a înţeles imediat consecinţele. S-a 
predat fără întârziere, lăsându-i pe cruciați stăpâni 
incontestabili ai întregului oraş - un deznodământ 
neanticipat de nimeni.2” 


Acum se punea problema ce o să se întâmple cu 
Antiohia. Potrivit acordului făcut la Constantinopol, ar 
fi trebuit predată bizantinilor, fapt imposibil în absenţa 
lui Tatikios. Chiar in timp ce asediul mai era în 
desfăşurare, Bohémond, poate pe baza unei vagi 
înţelegeri a sa cu Alexie, îi îndemnase pe ceilalţi lideri 
să-i îngăduie să preia guvernarea oraşului. %8 Dar 
jurământul fata de Alexie nu fusese uitat, iar în acel 
moment era puţin probabil ca aceşti conducători să fi 
aflat că Alexie se întorsese de la Philomelion, când ei 
aveau atâta nevoie de ajutor. Prin urmare, Hugues de 
Vermandois şi contele Balduin de Hainaut au fost 

trimisi la Constantinopol, in iulie 1098, ca sá il invite pe 
împărat să vină să ia în stăpânire Antiohia, dar şi să-i 
sugereze să respecte ceea ce cruciații considerau 
promisiunea sa de a-i ajuta să cucerească Ierusalimul. 
O anume exasperare era evidentă din formularea 
mesajului încredinţat lui Hugues. Cruciații afirmau in 
mod expres că vor considera nul acordul în cazul în 
care împăratul nu li se alátura.?? 

Inexplicabil, Alexie nu s-a grăbit să dea un răspuns 
delegaţiei conduse de Hugues şi cu atât mai puţin să se 
deplaseze la faţa locului. Abia în martie 1099 
reprezentanţii săi i-au prins din urmă pe liderii 
cruciadei, care ajunseseră departe, la sud de Antiohia, 
la Arqa (Arka), în Siria, în următoarea etapă a călătoriei 
lor spre Ierusalim.2 Între timp, situaţia se schimbase 
radical. De-a lungul întregii toamne care trecuse, 
Bohémond făcuse multe demersuri pentru a i se 
permite să ia în stăpânire Antiohia. Era atât de 
încrezător de succes, încât chiar încheiase o înțelegere 
cu genovezii, promitandu-le concesiuni comerciale în 
oraş şi în zona înconjurătoare. Cel care i s-a împotrivit 
ferm a fost Raimond de Toulouse, pe motiv că ar fi fost 
o încălcare a jurământului făcut împăratului. În vreme 

ce alti lideri erau mai putin ostili, l-au prevenit pe 
Bohémond sá-si retragá trupele din portul invecinat 
Laodiceea (din Siria sau ad Mare), care îi aparţinea de 
drept împăratului. S-a ieşit din impas la sfârşitul anului 
1098, la scurt timp după ce armata cruciată a cucerit 
oraşul sirian Maara. Bohémond părăsise armata si se 
întorsese cu oamenii săi în nord, la Antiohia. Acolo a 
alungat garnizoanele instalate de Raimond în unele 
turnuri de fortificaţie şi a preluat controlul total?! 


ILUSTRATIA 7. Cupola Biserici: Parrmakaristos din Constantinopol 


(astăzi moscheea Fetiye}, întemeiată de Adrian, fratele lui Alexie |. 


Când trimisii lui Alexie au sosit la Arqa în primăvara 
următoare, probabil trecuseră prin Antiohia şi ceruseră 
fără succes ca oraşul să le fie predat. Tot ceea ce le mai 


2351 Caffaro, 2013, p. 169; Hill, 1962, pp. 75-76, 80; Albert of Aachen, 2013, I, pp. 
192-193; Fulcher of Chartres, 1969, p. 113; William of Tyre, 1943, I, pp. 312-313; 
Komnene, 2009, p. 315. 


rámásese de fácut a fost sá se plángá amarnic de 
Bohémond. Ín fata lui Godefroy de Bouillon, Raimond 
de Toulouse si a celorlalti conducátori, au declarat cá, 
ocupând în continuare Antiohia, Bohémond încălcase 
acordul de a retroceda împăratului toate oraşele 
recuperate. Nu li s-a răspuns cu multă simpatie. Liderii 
au ridicat obiectia cá Alexie nu-şi respectase 
jurământul, atât timp cât nu îi urmase imediat cu o 
armată şi nu le asigurase provizii. Într-o încercare de a-i 
câştiga de partea lor, diplomaţii au împărţit darurile 
obişnuite şi i-au rugat pe lideri să aştepte până în iulie 
continuarea expediției spre Ierusalim, deoarece atunci 
împăratul avea să sosească cu armate. Doar Raimond 
de Toulouse a susţinut această propunere. Ceilalţi au 
votat să nu ţină seama de ea şi să-şi continue imediat 
marşul spre sud, către portul Tripoli, trimişii fiind siliți 
să plece cu mâinile goale. Inutil să adăugăm, armata 
bizantină promisă nu a sosit, mai exact nici măcar nu a 
pornit la drum? 

Lipsa de interes arătată de majoritatea conducătorilor 
cruciadei faţă de plângerea lui Alexie nu părea de 
mirare, deoarece în acel moment oamenii erau hotărâți 
să-şi atingă țelul suprem, sfânta cetate a Ierusalimului. 
Nereusind să cucerească fortăreaţa Arqa, cruciații au 

pornit spre sud, în mai 1099, ajungând la Tripoli si apoi 
la Cezareea. La 7 iunie, oastea se afla in fata zidurilor 
Ierusalimului^? Din luna august a anului 1098, oraşul 
se găsea sub controlul fatimizilor din Egipt şi era cât se 
poate de pregătit pentru atac. Cruciații au început 
asediul, dar, la fel ca la Antiohia, asaltul s-a împotmolit 
curând. Zidurile erau prea lungi şi cruciații prea puţini 
ca să poată înconjura complet oraşul, iar hrana şi apa 
erau greu de găsit; apa trebuia cărată de la izvoare 
aflate la peste zece kilometri. În tabăra creştină au 
început să circule zvonuri de rău augur: califul fatimid 
s-ar fi aflat în marş spre nord, în fruntea unei armate. 
Prin urmare, conducătorii s-au străduit să reînvie 
entuziasmul religios care se dovedise atât de eficient la 
Antiohia, ordonând desfăşurarea unei procesiuni 
solemne în jurul zidurilor şi a unui post, invocând 
ajutorul lui Dumnezeu. În atacul asupra Ierusalimului, 
care a urmat la 15 iulie 1099, doi cavaleri din Tournai, 
care făceau parte din forţele lui Godefroy de Bouillon, 
au reuşit să ocupe un punct de sprijin pe ziduri, sărind 
pe metereze de pe un turn de asediu din lemn, şi au 
deschis calea cruciaților care s-au revărsat în cetate.?™ 
Nu se ştie în ce fel a fost primită la Constantinopol 

vestea cáderii Ierusalimului, dar se poate bánui cá nu 
cu entuziasmul cuvenit unui extraordinar triumf 
creştin. Anna Comnena îi acorda doar câteva rânduri şi 
nota dezaprobator că „mulţi sarazini şi evrei din oraş 
au fost masacrați” 2%. Fără îndoială cá la Curtea 
bizantină ajunseseră relatări despre cum evreii care se 
refugiaseră în sinagogă au pierit arşi şi cum imamii, 
învățații şi pelerinii din moscheea Al Aqsa au fost ucişi 
la întâmplare.2% Oricât de lipsiţi de scrupule si de 
vicleni puteau fi deseori bizantinii, erau foarte 
conştienţi de efectul posibil primejdios şi destabilizator 
al fanatismului religios asupra relaţiilor internaţionale. 

Lipsa de interes a Annei Comnena faţă de căderea 
Ierusalimului mai reflecta şi obsesia Curţii bizantine în 
privinţa pierderii Antiohiei. Dezamágirea ei vizavi de 
deznodământul Cruciadei I era, aşadar, absolut de 
înțeles. Desi o parte din Asia Mică fusese retrocedată 
puterii imperiale, cel mai important oraş făcea excepţie. 
Însă ceea ce nu recunoştea Comnena era că tocmai 
metodele la care apelaseră Alexie şi sfetnicii lui 
contribuiseră la instalarea acelei situaţii. Stârniseră 
resentimente în rândul liderilor cruciați prin susţinerea, 
aparent calduta, dată cruciadei. Judecând după modul 

táios în care fuseseră trataţi trimişii lui Alexie la Arqa, 
acesta fusese şi pretextul ocupării Antiohiei. lar 
statutul pe care urma să-l aibă oraşul avea să dicteze 
relaţiile Bizanțului cu Occidentul în anii următori. 


9 
Ierusalim si Antiohia (1100-1143) 


Dacă decidentii politicii externe bizantine trataserá 
Cruciada I în singurul mod cunoscut de ei şi obtinuserá 
un succes limitat in atingerea telurilor, problemele 
stárnite de expeditie nu s-au stins dupà 1099. Desi 
cruciada in sine venise si trecuse, ea a lásat in urmá o 
moştenire sub forma a patru noi state creştine în Siria şi 
Palestina, stabilind baza prezenţei apusene, care avea 
să dureze până în 1291. Primul înfiinţat dintre aceste 
state a fost comitatul Edessa. A fost întemeiat de 
Balduin de Boulogne care, în vreme ce restul oştirii 
asedia Antiohia, la sfârşitul anului 1097, a plecat cu 
trupele la Edessa în urma invitatiei armenilor creştini 
din oraş, luând în stăpânire şi zona din jur. După 
Edessa a urmat principatul Antiohia, în 

urma refuzului lui Bohémond de a preda oraşul cucerit 
lui Alexie I, in 1098. La sud, Raimond de Toulouse, 
dezamăgit de esecurile suferite când a încercat să 
obțină mai întâi Antiohia şi mai târziu Ierusalimul, a 
cucerit până în 1104 mare parte din ţărmul dintre 
Gibelet şi Maraclea şi a întemeiat comitatul Tripoli. Cel 
mai întins şi mai însemnat stat latin a fost regatul 
Ierusalim. Odată ce Oraşul Sfânt a ajuns in mâna 
creştinilor, Godefroy de Bouillon a fost ales să îl 
conducă, dar s-a abținut să adopte titlul de ,rege", 
multumindu-se cu cel de ,protector" (advocatus) sau 
,principe"?7, Ín 1100, cánd a murit, i-a urmat fratele 
sáu, Balduin de Boulogne, care a venit de la Edessa si 
nu şi-a făcut scrupule să devină cel dintâi rege al 
Ierusalimului. Victoria cruciaților asupra armatei 
fatimizilor, în august 1099, şi campaniile următoare au 
consolidat regatul care, la sfârşitul domniei lui Balduin, 
se întindea din Beirut până în deşertul Negev. Deşi 
coloniştii occidentali din regatul Ierusalimului şi din 
alte state cruciate erau în număr mult mai mic decât 
noii lor supuşi musulmani şi creştini răsăriteni, 
alcătuind un avanpost izolat de creştinătate într-o 
regiune a lumii dominată de Islam, ei au reuşit să 
reziste graţie câtorva aspecte interesante. Lipsa de 

unitate dintre musulmani a fost poate cel mai de 
seamă, însă fără îndoială cá a jucat un rol si programul 
intens de construire a unor castele care au alcătuit o 
reţea de fortărețe inexpugnabile, menţinând controlul 
asupra zonelor rurale din jur. Templierii şi ospitalierii, 
două ordine cavalereşti organizate potrivit principiilor 
monahismului, au asigurat forța permanentă care a 
apărat castelele şi care a ieşit la luptă deschisă cu 
armatele musulmane. Toţi aceşti factori au făcut ca 
statele cruciate să nu rămână un fenomen trecător şi ca 
şirul de împărați bizantini şi sfetnicii lor să decidă 
politica faţă de ele vreme de aproape două sute de ani. 

Ar fi fost de aşteptat ca membrii Curţii bizantine să 
vadă cu ochi buni întemeierea acestor state creştine în 
regiune. Se aflau dincolo de teritoriul din Asia Mică 
ocupat de diverse grupuri în anii de după Manzikert: 
armenii în Cilicia, turcii danişmenizi în zona din jurul 
oraşului Sebastia şi turcii selgiucizi care, după ce 
pierduseră Niceea în 1097, îşi concentraseră puterea în 
oraşul Ikonion. Aceştia erau duşmanii pe care ar fi 
trebuit să-i supună bizantinii ca să-şi refacă dominaţia 
asupra întregii Asii Mici, iar latinii le erau potenţiali 
aliaţi. Este cert că bizantinii nu şi-au exprimat nicio 
obiectie atunci când Balduin de Boulogne a preluat 
cetatea Edessa, chiar dacă ea aparținuse Bizanțului 
recent, în 1087, şi cuprindea o populaţie considerabilă 


vorbitoare de greacă, loială împăratului. În ce priveşte 
ambițiile lui Raimond de Toulouse în zona Tripoli, 
Alexie l-a susţinut activ în cucerirea regiunii, ordonând 
guvernatorului bizantin al Ciprului să-l ajute pe conte 
să construiască o fortăreață pe aşa-numitul Mons 
Peregrinus. A menţinut relaţii cordiale şi cu Bertrand, 
succesorul lui Raimond 2% 

Cu totul alta a fost însă linia adoptată fata de 
principatul Antiohia şi regatul Ierusalimului, dictată in 
parte de caracteristicile curţii bizantine de la începutul 
secolului al XII-lea. Alexie I venise la putere în urma 
unei lovituri militare, într-un moment de criză 
națională. Pentru a-şi legitima poziţia, a pus accent pe 
rolul său de salvator al statului, care a restabilit valorile 
tradiţionale abandonate, pretindea el, de predecesorii 
slabi şi incapabili. Una dintre primele sale acţiuni după 
preluarea Constantinopolului, în 1081, a fost să o aducă 
pe formidabila lui mamă, Anna Dalassena, să refacă 
atmosfera morală de la palat. Potrivit Annei Comnena, 
reşedinţa imperială fusese „scena unei depravări 
absolute”, însă sub regimul impus de Anna Dalassena 
a început să semene cu o mănăstire şi se pare că s-a 
desfăşurat şi o epurare în rândul funcționarilor de la 

palat. Dacá intelectualul Mihail Psellos dominase viata 
politică aproape în totalitate in anii 1050, 1060 si 1070, 
discipolul sáu, Ioan Italos, a fost acuzat de erezie si a 
intrat in dizgratie la cáteva luni dupá intronarea lui 
Alexie. Apoi, Alexie isi alegea deseori sfetnicii din 
rândul propriei familii, náscocind noi titluri şi onoruri 
pentru a-şi promova rudele peste oficialii existenți.” 
Într-o asemenea atmosferă, politica externă adoptată de 
Alexie nu avea cum să fie decât tradiţională, în cel mai 
bun caz, şi lipsită de imaginaţie, în cel mai rău, iar fiul 
şi succesorul său, Ioan al II-lea, avea să urmeze aceeaşi 
cale. În relaţiile cu statele latine, aveau să urmărească 
aceleaşi țeluri ca predecesorii lor şi să folosească 
aceleaşi metode. Micile formaţiuni nu reprezentau o 
primejdie directă pentru Constantinopol, prin urmare 
scopul nu era protejarea marelui oraş. Relaţia cu 
Ierusalimul şi Antiohia a fost dictată mai degrabă de 
celălalt mare obiectiv al politicii externe, cel de 
asigurare a recunoaşterii statutului împăratului. 

În ce priveşte Ierusalimul, chiar dacă nu mai 
conduseseră direct oraşul de sute de ani, împărații se 
străduiseră întotdeauna să-şi asigure recunoaşterea ca 
protectori ai Sfântului Mormânt şi ai altor locuri sacre 
de acolo din partea oricui se întâmpla să le stăpânească. 

În secolul al XI-lea, ei încercaseră să-şi atingă scopul 
prin negocieri cu fatimizii din Egipt. Odată cu plecarea 
fatimizilor, urma inevitabil, mai devreme sau mai 
târziu, să se caute aceeaşi recunoaştere din partea 
regilor franci ai Ierusalimului care şi-l însuşiseră.20 Cât 
despre Antiohia, atitudinea autorităţilor bizantine era 
mai complexă. La un anumit nivel, se pare că ar fi 
considerat oraşul şi zona din jur pur şi simplu ca parte 
a teritoriului lor smuls pe nedrept de Bohémond, pe 
care doreau să-l recupereze. La urma urmei, spre 
deosebire de Ierusalim, Antiohia se păstrase în 
memoria vie ca parte a Bizanțului, fiind ocupată de 
turci abia în 1084. Mai mult, poziţia strategică şi faptul 
că se afla pe ruta comercială dintre Asia şi Marea 
Mediterană îi conferea o importanţă deosebită. Totuşi, 
unii comentatori moderni au fost nedumeriti de ce 
bizantinii s-au implicat atât de adânc în disputa din 
jurul Antiohiei, mergând până la alocarea de trupe şi 
de resurse care, am putea considera, ar fi fost mai bine 
utilizate pentru recucerirea Anatoliei centrale de la 
turci.261 

Singurul mod de a înțelege politica bizantină în 
Antiohia este să o situăm în cadrul tradiţiilor şi 

concepţiei elitei bizantine, care, după cum am văzut, 
pretuia ideologia revendicării de teritorii cu mult mai 
mult decât dobândirea lor. Pe acea scară a valorilor, 
recucerirea podişului golaş al Anatoliei nu avea 
niciodată să ocupe un loc de frunte pe agenda lor.” 
Antiohia, pe de altă parte, purta o semnificaţie 
spirituală care cântărea de departe mai mult decât 
avantajele militare sau comerciale, ceea ce reiese din 
două comentarii păstrate ale lui Nicefor al II-lea Focas, 
împăratul în timpul căruia fusese recuperată cetatea, în 
969. Nicefor descria Antiohia ca pe cel de-al treilea oraş 
al lumii, depăşit ca însemnătate doar de 
Constantinopol şi Roma. lar Saxonia, vatra împăratului 
apusean Otto I, „nu intră în vederile noastre”, după 
cum îi replicase Nicefor tăios episcopului italian 
Liudprand de Cremona. Antiohia nu era o simplă 
bucată de teritoriu, ca Saxonia ori Anatolia. Ocupa un 
loc de seamă în Faptele Apostolilor, iar biserica ei, la fel 
ca a Romei, fusese întemeiată de Sfântul Petru. Era una 
dintre cele cinci patriarhii ale lumii creştine, prin 
urmare „oraş sfânt”, la fel ca Ierusalimul sau 
Constantinopolul 26 

Ocuparea lerusalimului şi a Antiohiei de către 

cruciati a avut aproape instantaneu un impact negativ 
asupra influentei si prestigiului bizantin, in special in 
privința Bisericilor de acolo. Un sir de împărați 
bizantini reusiserá să negocieze cu puterile islamice în 
aşa fel încât să dispună de influenţă în numirea 
patriarhilor de la Ierusalim şi Antiohia. În 1099, 
patriarhul Ierusalimului era Simeon al II-lea, care 
locuia însă de mai multă vreme în insula bizantină 
Cipru, din cauza neliniştilor din cetatea lui de scaun. 
De acolo, a semnat, împreună cu Adhémar de Le Puy, o 
scrisoare în care îi îndemna pe cavalerii occidentali să 
vină şi să intre în bătălia pentru Antiohia, iar în 1099 a 
trimis provizii constând în fructe, carne şi vin 
cruciaților care asediau lerusalimul.%* La scurt timp 
după cucerirea Oraşului Sfânt, Simeon a murit fără să 
mai ajungă în acel loc. Clericii care însoțeau cruciada 
l-au ales să administreze Biserica din Ierusalim in 
calitate de cancelar pe unul dintre ei, Arnulf de 
Chocques, însă scaunul patriarhal a rămas, pentru 
moment, vacant. În decembrie 1099, liderii cruciadei, 
mai ales la imboldul lui Bohemond, au decis să 
numească un patriarh al lor, Dagobert (Daimbert), 
arhiepiscopul Pisei.” Când Bohémond s-a întors la 

Antiohia după pelerinajul la Ierusalim din primăvara 
anului 1100, a făcut acelaşi lucru şi acolo. Patriarh al 
Antiohiei era loan al IV-lea Oxites, bizantin numit de 
împărat în 1091. În timpul asediului din 1097-1098, 
guvernatorul turc l-a întemnițat şi, din când în când, il 
atârna în frânghii prinse de zidurile cetăţii în aşa fel 
încât să-l vadă cruciații asediatori. Eliberat dupa 
cucerirea oraşului, în iunie 1098, loan şi-a reluat iniţial 
funcţia de patriarh, dar poziţia lui a devenit tot mai 
nesigură dupa decembrie 1098,  Bohémond 
considerându-l potenţial spion al lui Alexie. În 1100, 
Ioan a fost silit să părăsească Antiohia şi să se retragă la 
Constantinopol, unde a abdicat. Alexie l-a înlocuit cu 
un nou titular, dar, între timp, Bohémond îl instalase pe 
Bernard de Valence, cleric latin. De atunci, au existat 
câte doi pretendenți la funcţia de patriarh din Antiohia 
şi lerusalim, unul latin, celălalt grec, acesta din urmă 
rămânând la Constantinopol sub aripa împăratului.2% 
Uzurparea controlului exercitat de împăratul bizantin 
asupra acestor numiri a reprezentat o provocare 
deschisă la adresa pretentiei lui de conducător al lumii 
creştine şi aşa se justifică şi hotărârea cu care Alexie I si 
succesorii lui s-au străduit să aducă la ascultare 

principatul Antiohiei şi să-şi afirme autoritatea asupra 
regatului Ierusalimului. 

Cel dintâi prilej a venit în primăvara anului 1101. La 
Constantinopol a sosit un al treilea val de cruciați, 
format dintr-un amestec de lombarzi şi franci, printre 
care Ştefan, conte de Blois, dornic să facă uitată fuga lui 
de la Antiohia. Nou-sosiţii abia aşteptau să se lanseze 
în bătălie după ce aflaseră de cucerirea Ierusalimului, 
iar Alexie a căutat să se folosească de avântul lor 
belicos spre propriul avantaj, prin vechile metode: le-a 
cerut să depună aceleaşi jurăminte ca liderii celui de-al 
doilea val, iar un general bizantin, Tzitas, a primit 
misiunea să însoţească armata cruciată cu o trupă. A 
existat însă o mică diferenţă, căci Alexie l-a trimis în 
această campanie şi pe Raimond de Toulouse. Raimond 
devenise între timp duşman aprig al lui Bohémond şi 
revenise la Constantinopol după umilința de la 
Antiohia, când oamenii lui Boh&mond îi alungaseră pe 
partizanii săi din oraş. După toate probabilitățile, 
Alexie spera ca, odată ce valul al treilea ajungea în 
Siria, Raimond să-i scoată pe normanzi din Antiohia şi 
să pună din nou oraşul sub stăpânire imperială. Dar 
nădejdea sa avea să se dovedească iluzorie. Armata s-a 
îndreptat spre nordul Asiei Mici, ocupând Ankyra, 
masacrând un grup de creştini localnici, ieşiţi în 
întâmpinarea lor. In august, cruciații au întâlnit o 


puternicá rezistentá a turcilor, la nord-est de Ankyra, 
armata lor fiind risipitá. Tzitas, Raimond şi Ştefan de 
Blois au reuşit să scape şi să se întoarcă la 
Constantinopol, însă multi alţii au fost ucişi sau luaţi 
prizonieri. Rámásitele armatei au traversat, lipsite de 
glorie, spre Tara Sfântă pe nave bizantine2* 

Un alt grup, condus de ducele Welf de Bavaria şi de 
Guillaume al IX-lea, duce de Aquitania, a pornit in 
marş spre Antiohia în septembrie. Printre ei, Hugues 
de Vermandois, care se întorcea în Răsărit deoarece 
nu-şi îndeplinise jurământul de a se duce la Sfântul 
Mormânt, şi cronicarul Ekkehard din Aura. Nici 
această armată aquitano-bavarezá nu s-a descurcat mai 
bine. După traversarea Bosforului, s-a despărțit în 
două, o jumătate călătorind direct spre Tara Sfântă, pe 
mare. Se pare că Ekkehard din Aura s-ar fi aflat în acest 
grup. Ceilalţi au traversat Asia Mică până la Herakleia, 
unde au fost prinşi într-o ambuscadă de sultanul de la 
Ikonion, Kilij Arslan. Guillaume şi Welf au scăpat, dar 
armata a suferit pierderi grele si Hugues de 
Vermandois a fost rănit de moarte. Supraviețuitorii au 
ajuns în cele din urmă la Antiohia?* Aceste dezastre 
au pus capăt oricăror eventuale speranţe ale lui Alexie 

să profite de noile expediţii pentru a dicta termenii săi 
normanzilor din Antiohia şi latinilor din Ierusalim. Nu 
peste mult, avea să renunţe la orice alte mijloace in 
favoarea forţei militare. 


La sosirea în Antiohia a  supravietuitorilor 
expedițiilor din 1101, Bohémond personal nu se mai 
afla acolo. În august 1100, pornise cu trupe spre nord 
pentru a ocupa Melitene. Normanzii au căzut într-o 
ambuscadă a turcilor danişmendizi şi Bohemond a fost 
luat prizonier. Auzind de asta, Alexie a negociat cu 
emirul danismendid să plătească recompensa şi 
Bohémond să fie pus în libertate, fiind probabil predat 
împăratului. În acest fel, Antiohia ar fi putut reveni în 
mâinile bizantinilor, însă propunerea împăratului a 
fost respinsă şi, în absența unchiului său, Tancred a 
preluat stăpânirea la Antiohia.%* Tancred era conştient 
că pentru existența principatului era vital să aibă ieşire 
la mare, prin urmare era dornic să ocupe Laodiceea. 
Dar Raimond de Toulouse i-a luat-o înainte şi a predat 
portul flotei bizantine venite din Cipru. Drept răspuns, 
Tancred a declanşat asediul şi ostilitățile dintre Bizanţ 
şi normanzii din Antiohia.*” Laodiceea era solid 

fortificată, astfel încât si după ce s-a plătit 
răscumpărarea lui Bohémond şi el a reuşit să se 
întoarcă în Antiohia, asediul a continuat. Laodiceea a 
capitulat abia în 1103, iar Tancred a consimţit fără 
tragere de inimă să o predea lui Boh&mond.”! 

Pentru Alexie, pierderea Laodiceei a fost picătura 
care a umplut paharul. La scurt timp, au fost trimişi soli 
la Bohémond înarmaţi cu scrisori care, dacă este să îi 
dăm crezare Annei Comnena, săreau peste obişnuitele 
înflorituri şi îl invitau direct la luptă: 


Aveţi ştiinţă de jurămintele şi promisiunile pe care 
le-aţi făcut personal Imperiului Roman, la fel ca toti 
ceilalți conti. Acum sunteţi cel dintâi care le încalcă. 
V-aţi însuşit Antiohia şi prin viclenie ati intrat şi în 
posesia altor puncte fortificate, printre care şi 
Laodiceea. Vă invit să vă retrageti din Antiohia si din 
toate celelalte locuri, procedând aşa cum se cuvine, şi 
să nu încercaţi să vă atrageti noi ostilitáti şi bătălii 27? 


Bohémond a trimis un răspuns sfidător, acuzându-l 
pe Alexie că nu şi-a respectat jurământul de a-i urma pe 
cruciați la Antiohia, cu provizii şi forte masive. Prin 

urmare, ambele tabere erau hotărâte să lupte, iar Alexie 
a trimis din Cipru o flotă care a recuperat Laodiceea, în 
1104. Bohémond i-a cerut, printr-un mesaj, 
comandantului bizantin să cedeze portul şi a primit o 
ripostă tipic bizantină: „Aliaţii noştri îşi iau banii 
pentru a-şi dovedi vitejia în bătălie.'2% 

În cele din urmă, nu a fost nicio luptă. Bohémond 
începuse să-şi dea seama cât de vulnerabil era 
principatul abia întemeiat de el, prins la mijloc între 
bizantini şi emiratele turceşti. În mai 1104, el şi nepotul 
său suferiseră o mică înfrângere din partea emirului de 
la Mosul şi fuseseră siliți să fugă. Acum, când si 
bizantinii se aflau în ofensivă, se spune cá Bohémond i 
s-ar fi plâns lui Tancred că „Răsăritul ne înspăimântă 
dinspre uscat, iar Apusul, dinspre uscat şi mare" 77, 
Aşadar, şi-a schimbat brusc tactica. l-a încredinţat 
Antiohia lui Tancred şi a plecat cu o mică flotă din 
portul Sf. Simeon, ferindu-se cu atenţie de navele de 
război bizantine care patrulau în larg. Bizantinii 
povesteau că, pentru a nu fi urmărit şi luat prizonier, el 
a călătorit tot drumul într-un coşciug, pe pieptul său 
fiind aşezat un cocoş mort şi în putrefacție, pentru a-i 
tine departe pe curiosi. După plecarea lui, Tancred a 

reluat asediul la Laodiceea, recucerind portul in 1106.275 

Ajuns cu bine in Apulia, Bohémond a pornit intr-un 
lung turneu prin Franta si Italia. Povestile despre 
isprávile sale in Cruciada I ajunseseră acolo înaintea 
lui. Peste tot a fost întâmpinat ca un erou, iar regele 
Franţei, Filip I, a fost bucuros să-i dea mâna fiicei sale, 
Constance. Un motiv al vizitei era pelerinajul la 
mormântul Sfântului Léonard din Limousin, ca 
Bohémond să-şi respecte jurământul făcut pe când era 
prizonier al danişmendizilor. Şi mai jurase că va chema 
voluntari la o nouă cruciadă la Ierusalim - si o mulțime 
s-au adunat sub steagul său. Însă, după cum trebuie să 
fi fost evident, expediţia propusă avea un alt obiectiv. 
Era însoţit în turneul său de mai mulţi membri ai 
familiei bizantine Diogenes, rude ale fostului împărat 
Roman al IV-lea. În 1094, unul dintre fiii lui Roman, 
Nicefor, eşuase într-o tentativă de lovitură împotriva 
lui Alexie şi multi mai aveau încă sentimentul cá 
pretenţiile la tron ale acestei familii erau mai justificate 
decât ale Comnenilor. Când Robert Guiscard a dat 
atacul din 1081, a afirmat că acţionează în numele lui 
Mihail al VII-lea cel detronat. Bohemond pregătea, cu 
siguranţă, un pretext asemănător pentru propria sa 

încercare de a regla conturile cu Alexie I, nefiind ultima 
dată când împotriva Constantinopolului urma să se 
întreprindă o acţiune în numele câte unui pretendent 
nedreptăţit la tronul bizantin.27 

Astfel, când Bohémond a pornit în expediţie, în 
octombrie 1107, tinta inițială nu au fost duşmanii 
musulmani ai statelor cruciate. Armata sa a traversat 
Marea Adriatică şi a debarcat la Avlona, pe teritoriu 
bizantin, pornind apoi spre nord ca să asedieze portul 
Dyrrachion. Călcând în acest fel pe urmele tatălui său, 
ne putem imagina că Bohémond a sperat, la fel ca 
Robert Guiscard, să ocupe ţărmul adriatic înainte de a 
porni în marş spre Siria. În acel moment, ameninţarea 
trebuie să fi părut la fel de gravă ca aceea din 1081, dar 
în cele din urmă a fost risipită prin aceleaşi utile şi 
încercate instrumente ale politicii externe bizantine: 
evitarea bătăliei, stratageme viclene şi folosirea 
judicioasă a aurului. Dyrrachion era solid fortificat şi 
bine adăpostit, iar lui Bohemond nu i-a rămas decât să 
împresoare locul şi să aştepte, pe măsură ce toamna lui 
1107 trecea şi se instala iarna. La rândul său, Alexie nu 
s-a grăbit să îi înfrunte direct pe invadatori, ca în 1081. 
Prima lui reacţie după primirea ştirii acestei debarcări, 
în timp ce se întorcea de la o vânătoare, a fost să 

porunceascá prânzul, cu calm. Poate se baza şi pe 
profetia fácutá de pustnicul Chiril din Filea cá ,trufasul 
şi cufundatul in visare” Bohémond avea să fie răsplătit 
după fapte. Apoi şi-a adunat armata şi s-a deplasat spre 
vest, încercuind forțele lui Bohémond, care asediau 
Dyrrachionul, şi apelând la vechile lui tehnici.2” A pus 
la cale un plan de a semăna discordie în tabăra inamică 
prin scrisori măsluite, chipurile din partea lui Alexie 
către nobili din armata lui Bohémond, care ajungeau 
intenționat în mâna lui, cu mesaje care lăsau să se 
înțeleagă că el ar fi gata să se alăture împăratului. 
Tactica nu a funcţionat însă, deoarece Bohemond şi-a 
dat uşor seama că este un şiretlic şi nu şi-a acuzat 
apropiații de trădare. În săptămânile care au urmat 
însă, odată cu imputinarea proviziilor, armata lui 
Bohémond a început să înregistreze dezertări. 
Guillaume de Clarelés a trecut în tabăra împăratului cu 
alţi cincizeci de cavaleri, primind obişnuitele daruri şi 
titluri. Robert de Montfort şi până şi fratele vitreg al lui 
Bohémond, Guy, s-au lăsat seduşi în aceeaşi manieră. 
Drept urmare a acestor mişcări, Bohémond s-a văzut 
silit să ceară pacea şi, în septembrie 1108, s-a încheiat 
un acord.77%8 

Spre deosebire de jurámintele din 1096 si 1097, care 
probabil nu au existat niciodată in formă scrisă, 
termenii exacti ai aşa-numitului Tratat de la Devol 
dintre Alexie si Bohémond s-au păstrat, fiind 
consemnați cuvânt cu cuvânt de Anna Comnena. 
Punctele principale erau următoarele: acordul făcut la 
Constantinopol în 1097, pe care Bohémond recunoştea 
că l-a încălcat, a fost anulat. Însă un aspect din el era 
păstrat - Bohémond se declara supus şi vasal 
împăratului şi fiului acestuia, loan. S-a angajat să-l 
silească pe Tancred să retrocedeze împăratului toate 
celelalte oraşe ocupate de el, inclusiv Laodiceea, şi să-l 
accepte ca patriarh al Antiohiei pe cel numit de Alexie. 
În schimb, Alexie îi dădea în stăpânire lui Boh&mond 
Antiohia si alte câteva zone vecine, pe durata vieţii, 
deşi aceste drepturi puteau oricând fi retrase. A mai 
consimţit să-i plătească anual lui Bohémond 200 de 
galbeni.?? 

Aceste prevederi se pretează la o varietate de 
interpretări. Potrivit unei şcoli de gândire, Tratatul de 
la Devol era o nouă abordare în diplomaţia bizantină. 
El reprezenta un progres faţă de jurămintele privite cu 
neplăcere în timpul Cruciadei I şi era formulat în 
lumina practicilor legale apusene. Acea influenţă a fost 

deslusitá in utilizarea unei traduceri directe in greacá 
(lizios) a termenului occidental homo ligius pentru a 
defini relaţia dintre Bohémond şi Alexie si în 
prevederile legate de relaţia dintre vasalii proprii ai lui 
Bohémond şi împărat.2% Însă această variantă este 
puțin convingătoare. [Indiferent de influența 
occidentală asupra detaliilor tratatului, în cele din 
urmă acesta era, la fel ca metodele care îl aduseseră pe 
Bohémond la masa negocierii, un exemplu standard de 
politică externă bizantină. Clauza care prevedea ca 
Bohémond să acorde asistență militară împăratului nu 
era atât obligația unui vasal față de suzeran, ci 
preocuparea cunoscută a împăraţilor bizantini de a-şi 
înrola duşmanii înfrânți în rândul mercenarilor, la fel 
cum procedase Alexie în cazul turcilor din Niceea în 
1097. Altfel, nu ar fi fost nevoie să cadă de acord să-i 
plătească lui Bohémond o sumă anuală, care, fără 
îndoială, reprezenta simbria pentru serviciile pe care 
urma să le presteze normandul. La fel, si indulgenta 
tratatului arăta că recuperarea fizică a Antiohiei nu era 
principala preocupare. 

Scopul era mai degrabă asigurarea recunoaşterii 
cuvenite a poziţiei împăratului, textul fiind presărat de 

referinte specifice la natura functiei lui Alexie: 
„Împăratul divin orânduit” şi suveran al Imperiului 
Roman. Din această perspectivă, Tratatul de la Devol îl 
reflecta pe cel încheiat de Mihail al VII-lea cu tatăl lui 
Bohémond, în 1074, când ducele normand promitea 
să-i arate împăratului „supunerea şi bunele intenţii” 
cuvenite. Asta explică şi introducerea clauzei că 
patriarhul Antiohiei avea să fie numit de împărat, şi nu 
de Boh&mond.%! Asigurarea recunoaşterii supremaţiei 
imperiale era, evident, considerată suficientă, nefiind 
nevoie să fie revendicată şi posesia fizică a Antiohiei. 
Cu siguranţă, exista un precedent. În timpul secolului 
al X-lea si la începutul celui de-al XI-lea, împărații 
bizantini transformaseră Emiratul de la Alep din Siria 
într-un fel de stat clientelar. Conducătorii lui 
musulmani plăteau tribut anual, însă nu a existat vreo 
încercare de anexare a oraşului.?% Aşadar, până la 
urmă, Bohémond a primit ceea ce ar fi putut foarte bine 
să ceară de la început la Constantinopol în 1097. 

În acea vreme, Tratatul de la Devol a fost considerat 
probabil un triumf pentru Alexie, atât timp cât vechiul 
lui inamic fusese obligat să-şi pună sigiliul pe un 
document care arăta foarte limpede natura sublimă a 

oficiului imperial bizantin. Împăratul îşi putea permite 
acum să fie generos, ingáduindu-le insotitorilor înfrânți 
ai lui Bohémond să ierneze (în 1108-1109), înainte de a 
hotărî în primăvară încotro doreau să meargă. 
Bohémond însuşi s-a întors pe mare în Apulia. Punctul 
slab al acordului era, desigur, ca Tancred să îl accepte, 
ceea ce era greu de crezut că se va întâmpla. Bohémond 
promisese prin tratat că îşi va obliga nepotul să o facă, 
dar nu a mai apucat să se întoarcă în Antiohia, murind 
în Italia în primăvara anului 1111. Eşecul său în această 
privință nu înseamnă neapărat că nu şi-a respectat 
cuvântul. Poate pur şi simplu slăbiciunea l-a cuprins 
înainte de a porni la drum. Nu este lipsit de 
semnificaţie că mausoleul său de lângă catedrala de la 
Canosa, în Apulia, pare să fi avut drept model Biserica 
Sfinţii Apostoli din Constantinopol, o acceptare vizuală 
a rolului conducător al cetăţii imperiale.?% 

Moartea lui Bohémond a lăsat în seama lui Alexie să 
pună presiune pe Tancred ca să accepte înțelegerea de 
la Devol. Mai mulţi soli au plecat, cu ameninţări, spre 
Antiohia şi, după ce au fost respinşi, s-au trezit 
abordati de regele Ierusalimului si de contele de la 
Tripoli, acum Bertrand, fiul lui Raimond de 
Saint-Gilles. Propunerea era cea obişnuită: sume 

generoase de bani in schimbul asistentei militare 
impotriva lui Tancred. Negocierile s-au prelungit, fárá 
să se ajungă la un acord. O propunere similară i-a fost 
făcută, spre sfârşitul anului 1110 sau la început de 1111, 
şi marelui sultan selgiucid, însă tot fără rezultat.2% 
Tancred a murit în 1112 şi a fost urmat în calitate de 
regent al micului Bohémond al II-lea de ruda sa, Roger 
de Salerno.? Astfel, normanzii rămăseseră stăpâni 
neclintiti ai Antiohiei, când, în vara anului 1118, Alexie 
s-a îmbolnăvit grav, fiind dus de la Blachernae la 
spitalul Mănăstirii Sfântul Gheorghe din Mangana. 
Ironia face că, având în vedere ambiguitatea lui din 
1097 fata de cruciați, legată tocmai de acest aspect, mai 
multi călugări au afirmat că li s-ar fi descoperit prin 
inspiraţie divină că împăratul nu va muri înainte de a 
se ruga în Sfântul Mormânt de la Ierusalim. S-au 
înşelat: Alexie s-a stins la 15 august, în patul său de la 
Constantinopol 256 


Succesorul lui Alexie, fiul sáu cel mare Ioan al II-lea 
Comnenul, era un bárbat foarte asemánátor tatálui sáu. 
Şi el era soldat si general capabil şi, tot ca Alexie, 

cultiva o aură de moralitate riguroasă, puritană chiar. 
Avea obiceiul să îi alinieze pe membrii casei sale şi să le 
inspecteze părul şi pantofii şi interzicea orice „exces 
alimentar sau de vestimentaţie” in palat.?7 Nu era 
genul de om care să declanseze o reconsiderare 
dramatică a politicii, iar Alexie îi lăsase un adevărat 
testament politic, cunoscut sub numele de Mousai. 
Fostul împărat îi aducea aminte fiului său, de dincolo 
de mormânt, cá tinea „sceptrul Romei si 
preabinecuvântatul lui tron” şi îl îndemna să strângă 
aur pe care să-l poată folosi ca să stăvilească lăcomia 
popoarelor ostile de dincolo de hotare. Mai presus de 
orice, loan trebuia să ţină seama că rolul său reprezenta 
o moştenire străveche, darul lăsat chiar de Dumnezeu. 
Prin urmare, se impunea ca Ioan al II-lea să îi forţeze pe 
stăpânitorii Antiohiei să recunoască autoritatea 
imperială şi să repună pe tapet pretenţia bizantină de 
protectorat asupra Locurilor Sfinte de la lerusalim.?** 
În prima parte a domniei, loan a avut puţine ocazii să 
se preocupe de vreunul dintre aceste aspecte. Mai întâi, 
a trebuit să facă faţă unui complot menit să-l împiedice 
să-şi preia succesiunea, orchestrat de sora sa, Anna, şi 
de mama lor, Irina, care îşi doreau ca pe tron să ajungă 

soțul Annei, Nicefor (Nikephoros) Bryennios. Pe când 
Alexie îşi petrecea ultimele clipe la mănăstirea din 
Mangana, loan a reuşit să obţină inelul cu sigiliu al 
tatălui său, pe care l-a arătat gărzii palatului, ca dovadă 
că el era succesorul ales.” Apoi au venit ani grei, de 
invazie şi război cu venețienii, ungurii, turcii 
danişmendizi şi pecenegii. Abia după 1130 factorii de 
decizie politică de la Constantinopol au putut să-şi 
îndrepte atenţia către Răsăritul latin. Între timp, loan al 
II-lea îşi consolidase poziţia. leşise învingător din 
luptele cu pecenegii şi ungurii şi ajunsese la o 
înțelegere cu venețienii. Probabil că veniturile sporite 
provenite din impozitele aplicate unei economii 
renăscute i-au asigurat mijloacele susţinerii unei mari 
armate pe care a condus-o în două mari expediţii în 
Siria, între 1137 şi 1138 şi între 1142 şi 1143. 

Inevitabil, au apărut ciocniri de opinie legate de ce 
anume urmărea loan prin aceste campanii, care deseori 
au fost considerate încercări de a extinde frontierele 
până la Eufrat. Recuperarea de teritorii pierdute era, 
fără îndoială, un motiv. În campania din 1137-1138, 
loan i-a avut în vedere pe armenii care luaseră în 
posesie Cilicia în deceniile de după înfrângerea de la 
Manzikert. Tatăl său, Alexie, făcuse şi el mişcări în 

vederea reocupárii acelei zone, trimițând o flotă care 
ocupase portul Seleucia, in 1099. Ioan a dus atunci la 
capăt acţiunea, înlăturându-l pe conducătorul armean, 
Léon, şi aducându-l ca prizonier la Constantinopol.2% 
Cât despre Antiohia, din câte se pare, nu se punea 
problema anexării directe. loan şi sfetnicii lui au socotit 
probabil că ocuparea Antiohiei şi a zonei de dincolo de 
ea ar fi fost un pas îndrăzneţ, nesustinut de suficiente 
resurse. Un incident revelator s-a petrecut în 1150, când 
soţia contelui Joscelin al II-lea a predat bizantinilor ceea 
ce mai exista din comitatul Edessa, în schimbul unei 
pensii generoase. Deşi în fortărețele rămase s-au 
instalat garnizoane, noul teritoriu a fost pierdut, în mai 
putin de un an, in fata musulmanilor. Aşadar, se pare 
că Ioan al II-lea ar fi căutat mai ales recunoaşterea 
suzeranității împăratului, si nu posesiunea 
propriu-zisă, continuând politica tatălui său, conturată 
de Tratatul de la Devol din 1108. 

Această impresie este întărită dacă examinăm cu 
atenţie cele trei principale surse de informaţie despre 
expedițiile siriene ale lui Ioan. Din punctul de vedere al 
occidentalilor, există lucrarea lui Guillaume, 
arhiepiscop de Tir, iar din cel bizantin, cele lăsate de 
Ioan Kinnamos şi Nicetas Choniates. Aceşti autori sunt 

cu totii greu de interpretat si au scris la multi ani dupá 
sfârşitul domniei lui Ioan. Guillaume de Tir şi-a 
compus istoria dupá 1170, la circa patruzeci de ani 
dupá evenimente, iar cei doi bizantini chiar mai tárziu, 
Kinnamos după 1180 si Choniates, în versiunea finală, 
probabil dupa 1204.%! Prin urmare, este aproape sigur 
că de-a lungul anilor au apărut erori şi denaturări, ceea 
ce ar putea explica de ce diferă toate trei între ele, 
uneori frapant, ca atunci când relatează incursiunile lui 
Ioan în Siria şi ce anume le-a motivat. Mai există însă şi 
o altă explicaţie pentru diferențe, în special pentru cele 
dintre Guillaume de Tir şi scriitorii bizantini, şi anume 
chestiunea perspectivei şi a interpretării. 

Ca european apusean, cu toate că se născuse la 
Ierusalim, Guillaume de Tir era un produs al unei 
societăţi în care statutul se baza pe proprietatea asupra 
pământului. Drept urmare, dobândirea de teritoriu era 
un ţel important în sine, chiar şi în cadrul unui demers 
spiritual cum era o cruciadă. Guillaume caracteriza 
rezultatul Cruciadei I în aceşti termeni, remarcând cum 
latinii „au luat în posesie Tara Fagaduintei si, practic, 
întreaga Sirie"??, Deloc surprinzător, el prezenta 
consecvent acţiunile lui loan ca şi cum ar fi urmărit 

cucerirea propriu-zisă a cetăţii Antiohia şi a regiunii 
din jur. Kinnamos şi Choniates făceau parte dintr-o 
societate în care statutul se întemeia pe poziţia ocupată 
la Curtea imperială, semnalat prin deținerea de titluri şi 
onoruri. Politica externă era, în esenţă, o extindere a 
acelei ierarhii către naţiunile de dincolo de hotare, iar 
cucerirea de teritorii reprezenta doar un mijloc de 
atingere a acelui scop. 

Prin urmare, cei trei autori nu au reuşit să se pună de 
acord ce anume l-a mânat pe loan să decidă campania 
din Antiohia din 1137. Choniates nu a propus nicio 
motivaţie şi a lăsat să se înţeleagă că loan a venit acolo 
doar împotriva armenilor din Cilicia, care amenințau să 
ocupe din nou Seleucia. Deplasarea spre Antiohia doar 
după încheierea campaniei armene era prezentată 
aproape ca un gând apărut mai târziu in minte.” 
Guillaume de Tir şi Kinnamos, pe de altă parte, au legat 
expediţia de furia lui loan după o alianță matrimonială 
ratată. În 1126, fiul lui Bohémond si al lui Constance 
sosise în Antiohia să o guverneze ca principele 
Bohémond al II-lea, dar domnia sa nu a fost de durată. 
A căzut ucis într-o ambuscadă a armenilor în 
combinaţie cu turcii danismendizi, în 1130, lăsând ca 
succesor doar pe fiica sa de doi ani, Constance. loan al 

II-lea a intrat in negocieri cu regenta si s-a ajuns la un 
acord de cásátorie intre Constance si fiul cel mic al lui 
Ioan, Manuel. Kinnamos sublinia cá Ioan pregátise 
aceastá unire dintre Manuel si Constance deoarece isi 
dorea controlul asupra Antiohiei. Avea să fie 
dezamăgit. În aprilie 1136, regența din Antiohia s-a 
răzgândit, acordând mâna fiicei lui Bohémond al II-lea 
unui fiu mai mic al ducelui de Aquitania, Raimond de 
Poitiers. Potrivit lui Guillaume de Tir, la auzul ştirii, 
Ioan al II-lea „a revendicat Antiohia cu toate provinciile 
adiacente ca proprietar de drept, dorind să le readucă 
sub jurisdicţia sa”, invocând ca justificare înţelegerea 
dintre Alexie I şi cruciați din 1096-1097.2% Prin urmare, 
odată ce şi-a încheiat socotelile cu armenii din Cilicia, 
şi-a continuat drumul în Răsărit, spre Antiohia. 

Stilul imprecis al lui Guillaume de Tir şi Kinnamos 
lăsa deschisă întrebarea la ce fel de suveranitate se 
gândea loan. Indiferent care ar fi fost răspunsul, el era 
pregătit să recurgă la forte considerabile pentru a-şi 
atinge țelul. 

Cei doi istorici au descris cum, ajunsă în Antiohia la 
sfârşit de august 1137, armata lui loan a recurs la 
formidabile maşini de asediu ca să lovească zidurile. În 
fata unor forte superioare, lui Raimond de Poitiers nu 


24 William of Tyre, 1943, II, p. 83; Kinnamos, 1976, pp. 22-23; Tibble, 2020, p. 75. 


i-a rămas decât calea înţelegerii. Cât despre condiţiile 
convenite, informaţiile date de bizantini diferită radical 
de cele venite din partea lui Guillaume de Tir. 
Guillaume a prezentat detalii ale acordului redactat 
atunci. Raimond s-a declarat vasal al împăratului şi a 
depus un jurământ solemn că împăratul va putea să 
intre în Antiohia şi în fortăreaţa ei ori de câte ori va 
dori. În schimb, Raimond avea să primească oraşele 
Alep, Shaizar, Hama şi Homs. Acestea se aflau pentru 
moment sub stăpânire musulmană, însă, odată ce ar fi 
fost cucerite şi predate lui Raimond, el avea să îi 
transfere Antiohia lui loan „să o stăpânească de drept”, 
în timp ce el avea să domnească la Alep.” Versiunea 
bizantină a tratatului, pe de altă parte, este mult mai 
vagă. Kinnamos nota doar că s-a convenit ca 
„împăratul să fie recunoscut şi proclamat domn [al 
Antiohiei], iar [Raimond] să fie protector al ei de drept 
prin autoritatea conferită”. Choniates s-a arătat şi mai 
succint, afirmând doar că loan îl considera pe Raimond 
un vasal al său. Cel mai semnificativ este că niciunul nu 
a adus în discuţie vreun gest de predare a Antiohiei 
făcut de Raimond către Ioan.” 

Acest dezacord dintre sursele greceşti şi latine ridică 


?5 William of Tyre, 1943, II, pp. 92-93. 
26 Kinnamos, 1976, pp. 23-24; Choniates, 1984, p. 16. 


întrebarea, aparent fără răspuns, pe cine trebuie să 
credem. Majoritatea expunerilor moderne au înclinat 
spre Guillaume de Tir, întrucât versiunea lui despre 
evenimente era mult mai amănunţită decât a lui 
Kinnamos sau Choniates şi scria într-un moment mai 
apropiat in timp.” Tot aici trebuie să luăm în 
considerare diferenţele de interpretare si de 
perspectivá. Guillaume de Tir prezenta acordul ca si 
cum ar fi presupus predarea propriu-zisá a Antiohiei, 
deoarece pornea de la presupunerea cá asta cáuta 
împăratul mai întâi de toate. Kinnamos si Choniates, în 
schimb, impregnati de judecata de la Curtea bizantină, 
vedeau totul prin prisma recunoaşterii autorităţii 
împăratului bizantin. Nu avem niciun motiv să credem 
că detaliile prezentate de Guillaume ar fi neapărat 
false, ci doar că bizantinii nu le-ar fi interpretat 
neapărat la fel. 

Dacă acceptăm acest punct de vedere, conduita lui 
Ioan al II-lea pe parcursul expediției din 1137-1138 este 
cu atât mai de înţeles. În urma acordului dintre Ioan şi 
Raimond, indiferent de termenii lui exacti, în mai 1138 
o armată combinată bizantino-francă a pornit spre 
Alep, alăturându-i-se şi trupe comandate de contele 
Joscelin al II-lea de Edessa. Desfăşurarea expediției ne 


27 Lilie, 1993, pp. 120-125; Phillips, 1996, pp. 68-71. 


lasá sá tragem concluzia cá telul ei nu a fost in primul 
rând acela de a dobândi pământ pentru a-l compensa 
pe Raimond pentru pierderea Antiohiei, ci mai degrabă 
Ioan reafirma un alt aspect al rolului sáu de împărat 
roman, uzurpat de Cruciada I. Deşi evitarea 
războaielor, pe cât posibil, era un principiu de politică 
bizantină, o parte a rolului unui împărat era să îi 
protejeze pe creştini împotriva necredincioşilor, chiar şi 
prin confruntări armate. loan se pregătea acum să o 
facă apelând la toate mijloacele pe care le avea la 
dispoziţie. Un martor ocular arab a descris atunci 
spaima inspirată de maşinile de asediu ale lui Ioan, in 
stare să lanseze pietre de moară mai departe decât o 
săgeată pornită dintr-un arc, demolând case întregi 
dintr-o lovitură. Văzând oastea impresionantă a lui 
loan aflată în trecere prin Cilicia, un medic evreu a 
prezis, sigur pe el, că va intra curând in Damasc.2% 


28 Usamah Ibn-Mungidh, 2000, pp. 143-144; Goitein, 1964, pp. 300, 303. 
q PP PP 


uy ti]. 


ILUSTRATIA B. Marea Moschee cin Damasc. 


Cel dintâi obiectiv al armatei creştine era Alepul, al 
cárui stápánitor musulman, Zengi, prezenta o 
ameninţare din ce în ce mai acută la adresa 
principatului Antiohia şi a comitatului Edessa. Atunci 
când fortificațiile de la Alep s-au dovedit prea 
puternice chiar şi pentru forțele bine înzestrate ale lui 
loan, armata şi-a îndreptat atenţia spre sud, către 
oraşul Shaizar, de pe râul Oronte. Guillaume de Tir, 
care a prezentat campania ca pe o încercare de a-i pune 
la dispoziţie lui Raimond un principat alternativ, 
descria cum, în vreme ce loan se remarca prin energie 
şi curaj în timpul asediului de la Shaizar, Raimond se 
expunea cât mai puţin cu putinţă, poate pentru că 
victoria lui loan l-ar fi lipsit de Antiohia şi îşi petrecea 
mai tot timpul „practicând jocuri de noroc” alături de 
contele Joscelin. loan era într-atât de înfuriat de aceste 
purtări, încât a ridicat asediul după o lună, în schimbul 


unei plăţi generoase din partea emirului din Shaizar.?” 

Kinnamos şi Choniates interpretau episodul într-un 
mod cu totul diferit, nepunând comportamentul lui 
Raimond pe seama faptului că loan abandonase 
asediul. Kinnamos spunea că loan acceptase 
despăgubirea din partea emirului deoarece pricepuse 
că îi era imposibil să ocupe cetatea. Choniates nota că 
Ioan renuntase la Shaizar deoarece auzise cá Edessa era 
atacată şi s-a grăbit să-i vină în ajutor. Mai mult, cum 
amândoi erau influenţaţi de modul de gândire 
bizantin, considerau că împăratul câştigase ceva mult 
mai de pret decât oraşul în sine. Ca parte a plăţii pentru 
a-l convinge pe loan să se retragă, locuitorii din Shaizar 
i-au predat o cruce săpată în marmură roşie, despre 
care se spunea că fusese făcută potrivit poruncii lui 
Constantin I. Fusese luată de la Roman al IV-lea după 
înfrângerea de la Manzikert, din 1071.30% Împărații 
bizantini consideraseră dintotdeauna că lor le revenea 
rolul important de a recupera pentru creştini obiecte 
religioase şi relicve de preţ. În secolul dinainte, 
aduseseră din campaniile lor în Siria o suvitá din părul 
Sfântului loan Botezătorul, sandalele lui Hristos, o 
placă pe care se imprimase în mod miraculos chipul lui 


29 William of Tyre, 1943, II, pp. 94-97. 
3% Kinnamos, 1976, pp. 24-25; Choniates, 1984, pp. 17-18. 


Hristos si faimosul Mandylion. Asemenea obiecte, 
adăugate la colecţia oricum impresionantă de la 
Constantinopol, sporeau prestigiul împăratului şi al 
capitalei lui, iar recuperarea lor justifica şi cheltuielile, 
şi încercările unei campanii.%! 

Versiunea lui Guillaume de Tir despre evenimentele 
ce au urmat decurge din motivul indicat de el al 
retragerii lui loan de la Shaizar. La întoarcerea în 
Antiohia, împăratul şi-a făcut o intrare triumfală, 
însoţit de procesiuni de preoți şi popor, după care a 
cerut ca oraşul să-i fie totuşi predat, chiar dacă nu luase 
Alepul şi Shaizarul. Raimond a reuşit să evite acest pas, 
deoarece Joscelin al II-lea a stârnit o revoltă în rândul 
populaţiei latine din oraş, care nu dorea ca el să fie 
cedat bizantinilor. Împăratul, care îşi lăsase armata în 
fata zidurilor, s-a văzut într-o poziţie cât se poate de 
dificilă şi pe loc şi-a retras cererea şi a părăsit oraşul. 
Îndată ce s-a aflat suficient de departe, Raimond a 
trimis soli în tabăra lui loan ca să-i domolească mânia şi 
chiar s-a oferit să-i cedeze citadela. Însă Ioan a refuzat 
şi s-a întors la Constantinopol.*? Relatarea bizantină 
este cu mult mai laconică. Kinnamos a trecut cu totul 
peste orice episod al întoarcerii la Antiohia, iar loan a 


301 Matthew of Edessa, 1993, p. 32; Skylitzes, 2010, pp. 223, 259; Guscin, 2009, p. 

mers direct la Constantinopol. În schimb, Choniates a 
descris intrarea lui Ioan in Antiohia, punánd, dupá 
cum era de asteptat, un accent deosebit pe semnificatia 
ideală, subliniind primirea caldă a poporului din 
Antiohia şi splendoarea întâmpinării lui loan. Încă o 
dată, relatarea greacă şi cea latină nu sunt deloc 
incompatibile, diferenţa ţinând doar de interpretare. 
Versiunea lui Guillaume se baza pe premisa că loan 
dorea neapărat să intre în posesia oraşului, iar 
Choniates o prefera pe cea a căutării recunoaşterii lui ca 
suzeran.*? 


Aceeasi diferentá de interpretare dintre relatarea 
latină si cea greacă apare şi în cazul celei de-a doua 
expediţii a lui loan în Siria, din 1142-1143. La o primă 
vedere, istoricii bizantini par să lase să se înțeleagă că 
anexarea Antiohiei şi a zonei din jur a reprezentat 
principalul motiv al expediției. Kinnamos spunea că 
loan urmărea să transforme Antiohia împreună cu 
Cilicia, Attalia şi Cipru într-un apanaj pentru fiul său 
cel mic, Manuel. Choniates susținea că loan avea 
dorinţa arzătoare „să  alipeascá Antiohia de 
Constantinopol” şi să-şi extindă dominaţia asupra ei, 


3% Choniates, 1984, p. 18. 


aceasta fiind raţiunea secretă din spatele campaniei.?* 
Ambele afirmaţii sunt doar la un pas de a vorbi direct 
despre o cucerire. Este improbabil ca Ioan să fi plănuit 
să separe o parte din teritoriul său ca să-l dea lui 
Manuel, aşa cum sugera Kinnamos. Ideea de a proceda 
în acest fel ar fi contrazis flagrant conceptele bizantine 
de indivizibilitate a puterii imperiale. Mai degrabă loan 
avea în vedere pentru Manuel o alianţă matrimonială, 
aşa ca înainte de 1137. Cât despre Choniates, cuvintele 
sale pot fi interpretate şi ca dorinţă de a forţa Antiohia 
să recunoască suzeranitatea Bizanțului, aducând-o în 
orbita lui. 

Pe de altă parte, Guillaume de Tir, în naraţiunea lui 
mult mai detaliată, preciza mult mai limpede care erau 
telurile lui Ioan, după părerea lui. Descria cum 
împăratul s-a dus în Siria cu o oştire uriaşă „căreia, 
aparent, niciun regat din lume nu i-ar fi rezistat”. 
Împăratul a cerut din nou ca Raimond să cedeze 
Antiohia, împreună cu citadela şi fortificațiile sale, 
potrivit acordului dinainte, în aşa fel încât loan să 
poarte războiul cu oraşele musulmane învecinate în 
condiţii mai prielnice. Deşi Raimond l-a invitat în mai 
multe rânduri pe loan să vină în oraş, nobilii şi poporul 
susțineau cu tărie să nu fie dat pe mâna „grecilor 

efeminati". Prin urmare, o delegatie condusá de 
patriarh a fost trimisă la Ioan, ca să-i comunice cá 
Raimond nu avea puterea să predea Antiohia, 
forțându-l pe împăratul mânios să petreacă iarna, 
împreună cu armata, in Cilicia. Divergenta era aceeaşi: 
obsesia latină de posesiune fizică şi dominație fata cu 
preocuparea bizantină pentru recunoaşterea corectei 
ordini a lucrurilor. 

Însă expediţia din 1142-1143 a fost diferită de cea de 
dinainte dintr-un anumit punct de vedere. Aşa cum 
arată limpede sursele, loan şi-a extins obiectivele, 
cuprinzând şi protectoratul asupra Locurilor Sfinte din 
Ierusalim şi declarându-şi intenţia de a merge acolo in 
pelerinaj. Choniates susţinea că loan îşi dorise 
dintotdeauna să viziteze Sfântul Mormânt şi să-l 
împodobească cu daruri. Guillaume de Tir spunea că 
împăratul i-a trimis mai multe scrisori regelui 
Ierusalimului, Foulques, anuntandu-i intenţia de a veni 
acolo, în fruntea armatei, iar regele s-a neliniştit, 
temându-se de o invazie bizantină. Astfel, i-a răspuns 
că regatul Ierusalimului nu era destul de bogat şi de 
cuprinzător să găzduiască armata împăratului, 
rugându-l să aducă doar 10.000 de oameni. loan a 
hotărât atunci să renunţe, deoarece „nu considera 

potrivit pentru gloria sa imperialá ca el, deprins 
dintotdeauna sá umble insotit de multe mii de supusi, 
să pornească la drum cu o escorta atât de restrânsă”306, 
Insistenta lui Ioan legată de acest punct, arătând cât era 
de interesat de semnificatia spiritualá a vizitei si de 
refacerea rolului de protector al Locurilor Sfinte 
instituit de predecesorii săi din secolul al XI-lea prin 
tratatul cu fatimizii. Moartea prematură si neaşteptată 
a lui loan a pus capăt negocierilor cu Antiohia şi cu 
Ierusalimul. In timpul unei vânători de mistreți in 
pădurile din Cilicia, s-a tăiat din greşeală la mână într-o 
săgeată din tolbă. Rana s-a infectat şi el a murit, la 8 
aprilie 1143. Fiul său Manuel s-a întors imediat cu 
armata la Constantinopol, ducând şi trupul 
împăratului decedat, care a fost în cele din urmă 
înhumat în Mănăstirea Pantokrator, întemeiată chiar de 
e].307 

Ín pofida acestui sfársit brutal, atát expeditiile lui 
Ioan în Siria, cât si politica lui generală faţă de statele 
latine au părut contemporanilor bizantini un succes. 
Un discurs ţinut de Mihail Italikos la scurt timp după 
întoarcerea lui loan la Constantinopol, în 1138, ne 
permite să aruncăm o privire asupra gândirii celor din 


3% Choniates, 1984, p. 22; William of Tyre, 1943, II, pp. 126-127. 

jurul tronului. Rezumând realizările lui Ioan din 
Răsărit, Italikos afirma că principele din Edessa îi 
oferise susţinerea lăncii sale, regele Ierusalimului îşi 
scosese coroana şi îl recunoscuse pe loan ca unic 
împărat, iar suveranitatea Constantinopolului se 
intinsese si peste Antiohia.*5* Am putea obiecta cà, 
având în vedere cá oratia se tinuse aproape sigur în 
prezenta impáratului, se depusese tot efortul ca el sá 
audă ceea ce îşi dorea. Italikos nu făcea decât să dea 
expresia cea mai fericită unui demers ratat, flatându-l 
pe împărat, deşi se întorsese cu mâna goală, după ce nu 
reuşise să ajungă la premiul scontat. Cu toate astea, se 
pare că expediţia din 1137 ar fi fost considerată un 
succes de unul dintre adversarii politici ai lui loan. Sora 
sa, Anna Comnena, a scris că loan „îngenunchease 
cetatea Antiohia”. Dacă Ioan ar fi tintit să o cucerească 
şi ar fi eşuat, Anna nu ar fi scăpat prilejul să-l critice, 
mai ales că soţul ei, Nicefor Bryennios, murise în urma 
unei boli contractate în acea campanie. În alt loc 
deplânge cât de multe dintre realizările lui Alexie I au 
fost zadarnicite de ,stupiditatea celor care i-au 
moştenit tronul"*?. Campaniile in Siria întreprinse de 
loan pot, prin urmare, să fie comparate cu cea 


58 Ttalikos, 1972, pp. 243, 259-260. 

impotriva Bulgariei din 864, cu scopul nu de a anexa 
tara, ci de a-l sili pe hanul Boris să recunoască 
suveranitatea împăratului bizantin. Din această 
perspectivă, loan realizase mult din ceea ce îşi 
propusese.?!? 


ILUSTRATIA 9. Domul Stancil, lerusalim. 


Până şi unele surse latine lăsau să se înţeleagă acest 
lucru. Orderic Vitalis, care scria la doar câţiva ani după 
expediţia din 1137-1138, nu menţiona deloc acordul de 
cedare a Antiohiei lui loan, ci spunea că, după o 
ciocnire iniţială dintre trupele lui loan şi cele ale 
principelui Antiohiei, Raimond şi-a dat seama că 
pretenţiile bizantine asupra Antiohiei erau întemeiate 
şi prin urmare a devenit vasalul împăratului, primind 
Antiohia de la el împreună cu promisiunea de ajutor 


310 Symeon the Logothete, 2019, pp. 183-184. 


impotriva dusmanilor musulmani, o versiune a 
evenimentelor destul de asemănătoare cu aceea a 
istoricilor bizantini.’ Un alt autor latin, Eudes (Odo) 
de Deuil, ne-a pus la dispoziţie o perspectivă a 
prioritátilor lui Ioan, consemnând că, atunci când a 
ocupat oraşele Tars şi Mamistra, în 1137, loan i-a 
expulzat pe episcopii latini găsiţi acolo, înlocuindu-i cu 
oameni de-ai sái?? Aceste atitudini contemporane fara 
îndoială că au constituit puncte de plecare pentru 
Kinnamos şi Choniates în relatările lor despre un 
împărat de care nu aveau cum să-şi amintească 
personal. Amândoi îi erau favorabili aproape fără 
rezerve, şi este uşor de înțeles de ce. Se considera că 
Ioan îşi îndeplinise toate îndatoririle de împărat roman. 
Apárase oikoumene, purtând campanii de succes 
împotriva duşmanilor de la est si vest, si sustinuse 
ordinea lumii divin ránduitá prin impunerea 
recunoaşterii autorităţii sale. Prin urmare, pentru 
Choniates, loan era „cel mai distins monarh” dintre 
împărați, aşa cum îl înfăţişează imaginea păstrată 
pentru veşnicie în portretul său în mozaic din 
Catedrala Hagia Sofia. 

Ín vreme ce intelectuali bizantini ca Anna Comnena, 
Kinnamos şi Choniates puteau să privească înapoi cu 
nostalgie plină de admiraţie la domniile lui Alexie I si 
Ioan al II-lea, ca împărați destoinici, este mai uşor ca, 
dintr-o perspectivă mai îndepărtată, să observi că 
politica lor faţă de statele cruciate era încărcată de 
primejdii. Dacă reputaţia în ochii propriilor supuşi era 
în creştere, imaginea lor din Apus, şi în special cea de la 
Curia Papală, era aproape neluată în seamă. Din 
această perspectivă, puteau fi percepuți ca lucrând 
împotriva piosului tel de a menţine prezența latina in 
Răsărit şi de a păstra Ierusalimul în mâinile creştinilor, 
o percepţie care şi-a croit drum până şi în lumea 
islamică, unde un trimis de la Alep în Bagdad îl mustra 
pe marele sultan selgiucid, spunându-i că împăratul 
bizantin făcea mai mult decât el pentru apărarea 
Islamului. 34+ Cei ale căror interese vremelnice se 
ciocneau cu cele ale bizantinilor s-au grăbit să 
folosească această acuzaţie ca mod de a justifica 
înfruntările lor cu împăratul. 

Cel dintâi care a făcut-o a fost Bohémond. Sosirea lui 
în Occident, în 1106, a reprezentat începutul unui 
război de propagandă, desfăşurat în vreme ce străbătea 
Italia şi Franţa adunând trupe pentru a sa „expediţie 

peste mári". La un moment dat, Bohémond i-a trimis o 
scrisoare papei Pascal al II-lea, in care lansa o serie de 
acuzatii la adresa lui Alexie pentru a justifica atacul 
plánuit de el. Multe dintre invinuiri erau dintre cele 
folosite de obicei ca sá legitimeze actiunea militará in 
Evul Mediu. La fel ca tatăl sáu, Robert Guiscard, 
Bohémond pretindea că Alexie nu era împărat legitim, 
ci un uzurpator care venise la putere prin „oribile 
comploturi şi trădări” - referire la răsturnarea 
împăratului de dinaintea sa, Nicefor al III-lea, în 1081. 
Acuzaţia suna foarte grav în urechile apusenilor, 
deoarece însemna că Alexie îşi câştigase tronul 
răsculându-se împotriva seniorului său de drept, o 
încălcare a jurământului de credință pe care, 
presupuneau occidentalii, îl făcuse fostului împărat. 
Exact aceeaşi acuzaţie justificase invazia normandă în 
Anglia, din 1066.315 

Alte acuzaţii puse în circulaţie de Bohémond lăsau să 
se înţeleagă că Alexie, deşi creştin, lucrase împotriva 
acţiunii „pioase” de „eliberare” a Ierusalimului, ţinând 
astfel partea necredincioşilor. După spusele Annei 
Comnena, când a sosit la Roma din Antiohia, 
Bohémond adusese câţiva mercenari pecenegi ai 


315 Holtzmann, 1935, pp. 280-282. Cf. William of Poitiers, 1998, pp. 70-71, 76-79, 
100-101. 


bizantinilor prinsi de el, pe care i-a prezentat la Curtea 
papală ca dovadă cá Alexie îi asmutea pe păgâni 
împotriva creştinilor. Este posibil ca Bohémond să fi 
ştiut şi să-i fi spus papei că Alexie primise ajutor militar 
de la sultanul turc din Niceea în campaniile împotriva 
normanzilor din anii 1080. 51 Si alte masinatiuni 
sinistre au fost puse pe seama împăratului. În 
scrisoarea către papá, Bohémond afirma criptic că 
Alexie se făcea răspunzător de „jefuirea şi înecarea 
unor pelerini"?"7. Probabil era o referire la primirea 
făcută de Alexie Cruciadei I şi momentele proaste 
avute de armatele cruciate la traversarea prin Balcani. 
Acuzatia făcută în treacăt şi pieziş în scrisoare a fost 
dezvoltată într-o scurtă relatare latină anonimă a 
Cruciadei I, Gesta Francorum, care circula în Europa 
apuseană în vremea turneului de recrutare al lui 
Bohémond. Era aproape sigur opera unui cavaler sau 
cleric din armata lui Bohémond, prezentându-l pe 
liderul normand ca pe un mare războinic şi eroul 
incontestabil al întregii campanii. Portretul lui Alexie I, 
pe de altă parte, a rămas ostil cu consecvență, fiind 
descris ca un „împărat abominabil”, fiecare faptă a sa 
transformându-se într-un complot sinistru în vederea 


316 Komnene, 2009, pp. 140, 220, 352; Ibn al-Qalanisi, 1932, p. 80. 
317 Holtzmann, 1935, p. 281. 


nimicirii cruciatilor. lar insistenta lui de a obţine un 
jurământ nu era decât o încercare de a-i „confisca 
viclean şi fraudulos pe aceşti cavaleri ai lui Hristos”. 
S-a bucurat când turcii i-au masacrat pe partizanii lui 
Petru Eremitul şi a uneltit cu ei spre pierzania 
cruciatilor.?? O altă istorie antibizantină care circula în 
Apus între 1106 şi 1107 îi aparţinea lui Ekkehard din 
Aura şi era despre cel de-al treilea val al Cruciadei I. 
Diversele grupuri aparţinând acelei expediţii, cum era 
cel însoţit de Tzitas şi Raimond de Toulouse, au dat de 
greu, fără excepţie, în Asia Mică în vara anului 1101, 
dezastru pe care Ekkehard, martor ocular şi 
participant, i l-a pus în cârcă lui Alexie. Una dintre 
acuzaţiile aduse de Ekkehard era că împăratul uneltise 
să-i înece pe cruciații care au traversat Bosforul in Asia 
Mică, poveste la care poate se referea şi Bohémond în 
scrisoarea către papa Pascal al II-lea.?? 

Oricât de eficientă şi de răspândită ar fi fost 
propaganda lui Bohemond, expediţia lui nu s-a bucurat 
de succes şi s-a încheiat prin umilirea Tratatului de la 
Devol. Însă eforturile sale au avut, fără îndoială, efectul 
imaginii copleşitor de negative a bizantinilor în 
literatura occidentală a vremii, în mare parte din cauza 


318 Hill, 1962, pp. 5, 7, 11, 12, 17; Krey, 1928, pp. 57-78; Wolf, 1991, pp. 211-215. 
31? EKkehard of Aura, 2014, pp. 162-166. 


influentei exercitate de Gesta Francorum. Modul cum a 
zugrăvit Cruciada I a fost copiat de cei care nu 
cálátoriserá niciodată in Răsărit — Robert Călugărul, 
Guibert de Nogent, Wilhelm de Malmesbury şi Orderic 
Vitalis. Au repetat cu toţii poveştile de groază din Gesta 
şi le-au adăugat şi altele. Alexie I era „şiret şi 
convingător în vorbe, un maestru prolific şi ingenios al 
artei înşelăciunii”, care a uneltit să-i otrăvească pe 
cruciați, să asmută asupra lor lei şi leoparzi sălbatici şi 
să-i îndrepte spre ambuscade pregătite de turci.% Pe 
parcursul secolului al XII-lea, descrierile deloc 
măgulitoare s-au extins de la Alexie asupra tuturor 
bizantinilor, acuzaţi de debilitate şi efeminare, fiind 
totodată mincinoşi şi trădători. Erau întotdeauna 
numiţi „greci” şi niciodată „romani”, refuzându-li-se 
implicit pretenţia de continuitate cu Imperiul Roman. 
Guibert de Nogent se îndoia chiar de fundamentul 
gândirii politice bizantine, de oficiul împărătesc, 
criticând cu asprime nebunia şi nestatornicia grecilor 
care azi ridică la putere un om, iar mâine îl trimit în 
surghiun. Unii îi comparau pe aceşti greci moderni cu 
strămoşii lor antici, constatând că bizantinii pierduseră 
toate virtuțile celor din vechime şi le mostenisera doar 


30 Robert the Monk, 2005, pp. 97, 99; Orderic Vitalis, 1969-1980, pp. 46-47, 
331-332. 


viciile, ca parte a unui îndelung declin început după 
Războiul Troian.?! 

Ar fi greşit să atribuim prea multă importanţă acestor 
insulte. Bizantinii mai fuseseră tinta unor asemenea 
diatribe din partea scriitorilor latini, în special din 
partea celor ale căror planuri fuseseră zădărnicite prin 
subtilele practici diplomatice bizantine. Papa Nicolae I 
dezaprobase vehement politica bizantină fata de 
Bulgaria, din secolul al IX-lea, criticându-i pe împărat 
că i-a supus pe bulgari sub pretextul religiei. 
Liudprand de Cremona, care nu reuşise să încheie o 
alianță matrimonială între Ottoni şi împăratul bizantin 
în secolul al X-lea, s-a dezlántuit împotriva „poporului 
moale, efeminat, purtător de mâneci lungi, de diademe 
şi de glugi, mincinos, asexuat şi leneş”, întâlnit de el la 
Constantinopol. Un cronicar german din secolul al 
X-lea îşi declara dezgustul fata de faptul că grecii îi 
biruiau prin trucuri pe cei pe care nu îi răzbeau prin 
fortá.?? După cum părerile negative nu erau o noutate, 
tot aşa nu erau nici universale. Cronicarul 
anglo-normand Orderic Vitalis, după ce a avut cuvinte 
aspre despre atitudinea lui Alexie fata de Cruciada I, 


?! William of Tyre, 1943, II, pp. 461-462; Guibert of Nogent, 1997, pp. 30-31, 38, 
60; Odo of Deuil, 1948, pp. 56-59; Ni Chleirigh, 2011, pp. 161-188. 

322 Nicholas I, 1925, p. 601; Liudprand of Cremona, 2007, pp. 272; Widukind of 

după moartea lui din 1118 l-a descris ca pe „un bărbat 
de mare înțelepciune, milos faţă de cei săraci, un viteaz 
şi ilustru războinic, bland fata de soldaţii lui, 
mărinimos şi cel mai sârguitor slujitor al legii 
divine", 

Poate cel mai important lucru dintre toate e cá 
bizantinii erau conştienţi de primejdie. Se pare că 
inteleseserá că ceea ce pentru ei reprezenta un demers 
legitim în apărarea oikoumene-i sau a poziţiei de drept a 
împăratului lor putea să primească o interpretare cu 
totul diferită în Apus. Chiar în timpul trecerii Cruciadei 
I, Alexie I şi sfetnicii lui inteleseserá perfect necesitatea 
de a-şi prezenta acţiunile în aşa fel încât să evite 
părerea că nu ar fi susținut un demers atât de 
îndreptăţit. Anna Comnena îşi amintea că Alexie dorea 
să obțină un succes oarecare pentru a creşte în ochii 
cruciaților si scrisorile sale către abatele de la 
Montecassino din 1097 şi 1098 dovedesc o preocupare 
asemănătoare.*4 În urma cruciadei, Alexie a depus 
mari eforturi să infirme propaganda care circula în 
Apus. În vremea turneului de recrutări pornit de 
Bohémond, când şi-a dat seama că liderul normand îl 
denunța ca pe „un duşman al creştinilor”, împăratul a 


323 Orderic Vitalis, 1969-1980, IV, pp. 14-15. 
?* Komnene, 2009, p. 296; Hagenmeyer, 1901, pp. 140-141, 152-153. 


scris guvernărilor din Pisa, Genova si Venetia 
prevenindu-le sa nu dea crezare versiunii 
evenimentelor asa cum le prezenta Bohémond ori sá se 
aláture expeditiei lui. Ca sá se puná in lumina unui 
principe crestin cucernic, a mijlocit eliberarea unor 
cavaleri latini căzuţi în mâinile fatimizilor, i-a primit 
cum se cuvine la Constantinopol şi apoi i-a trimis 
înapoi in Italia, cu speranţa cá vor contracara 
propaganda făcută de Bohémond.* Bizanțul mai avea 
prieteni în Occident, răul făcut nu trebuia neapărat să 
rămână permanent. 

Mai exista însă o altă acuzaţie a lui Bohémond 
împotriva lui Alexie în scrisoarea către papă, care avea 
să se dovedească mai penetrantă şi mai insidioasă: că 
Alexie „îşi îndepărtase poporul de la unitatea în 
Biserica universală şi apostolică”, astfel încât „se 
despártise de Biserica Romană”, un fapt pe care Gesta 
Francorum şi alte cronici nu il pomenesc.?6 Bohémond 
a înţeles, sau 1 s-a spus, că exista o separare între 
Bisericile Bizantină şi Occidentală şi că nu se mai aflau 
în comuniune. Clericii erau mult mai conştienţi de asta 
decât laicii şi, pe măsura trecerii secolului al XII-lea, au 
fost produse în număr tot mai mare lucrări despre 


95 Albert of Aachen, 2013, II, pp. 141-142. Cf. Orderic Vitalis, 1969-1980, p. 351. 
326 Holtzmann, 1935, p. 281. 


,tátácirile" grecilor. Clerici de marcă, asa ca Rupert 
von Deutz, tunau si fulgerau împotriva refuzului 
bizantinilor de a accepta autoritatea universală a 
Scaunului Apostolic, impotriva pornirii lor irationale in 
chestiunea Filioque si a utilizării pâinii dospite în 
euharistie. Omologii lor din Bizant, asa ca fostul 
patriarh al Antiohiei, Ioan Oxites, au fost bucurosi sá 
răspundă.* O asemenea despicare a firului in patru in 
manieră teologică nu prezenta, în sine, nicio primejdie. 
Pericolul pentru Bizanţ consta în ideea, implicită în 
scrisoarea lui Bohemond, că atât timp cât bizantinii se 
găseau în schismă cu Biserica Romană, războiul cu ei 
era legitim. Şi este posibil să fi convins Curia Papală că 
aşa era, deoarece Bohémond a fost acompaniat în turul 
său de recrutare în Franţa de un legat papal, Bruno di 
Segni, sugerând binecuvântarea papei. Anna 
Comnena, la rândul ei, era convinsă că invazia din 1107 
avea susţinerea papei.75 O generație mai târziu, un 
papă avea să declare pe faţă că îl considera pe 
împăratul de la Bizanţ a nu fi un bun creştin. În martie 
1138, când la Roma a venit vestea primei expediţii a lui 
Ioan al II-lea împotriva lui Raimond de Poitiers din 
Antiohia, papa Inocenţiu al II-lea (1130-1143) a fost 


37 Guibert of Nogent, 1997, p. 31; Van Engen, 1983, p. 362. 
328 Komnene, 2009, pp. 352-353; Suger, 1992, p. 45. Vezi şi Whalen, 2010, pp. 

indignat. A emis un edict chemând pe toti latinii care 
slujeau in armatele bizantine sá dezerteze, pe motiv cà 
împăratul „se desparte de unitatea Bisericii”, adică era 
schismatic. În 1147, un episcop francez a mers şi mai 
departe, susţinând că atacul lui loan asupra Antiohiei 
arăta că bizantinii erau creştini doar cu numele, prin 
urmare era legitim chiar si un atac asupra 
Constantinopolului. Şi declaraţiile clericilor din armata 
Cruciadei a IV-a, în aprilie 1204, au fost foarte 
asemănătoare." 


?? Innocent II, 1885, col. 354-355; Odo of Deuil, 1948, pp. 68-71; Lilie, 1993, p. 131. 


ILUSTRATIA 10. Vultur imperial pe zidul Mănăstirii Kosmosoteira 
de la Feres, in nordul Greciei, construită de Isaac Comnenul, 
fratele lui loan al Ii-lea. 


Si de data asta, Alexie I si Ioan al II-lea au fost cát se 
poate de constienti de pericol si au luat másuri sá 
stabileascá punti cu papalitatea. Ín 1112, Alexie a scris 
poporului din Roma,  compătimindu-l pentru 
tratamentul aspru recent aplicat papei Pascal al II-lea 
de împăratul apusean Henric al V-lea. Putin după 
aceea, când arhiepiscopul din Milano a trecut în drum 
spre lerusalim prin Constantinopol, Alexie a organizat 
o serie de dezbateri despre chestiuni care divizau 


Bisericile.*° [oan al II-lea a procedat la fel, trimițând în 
1124 o delegaţie la Roma cu propunerea întrunirii unui 
sinod ecleziastic în vederea rezolvării schismei şi 
organizând o dezbatere la Constantinopol în 1136 între 
reprezentanţi ai Bisericilor romana şi bizantiná.?! Dar 
aceste iniţiative nu au dus nicăieri. Schisma a continuat 
şi odată cu ea şi scuza potenţială a unei acțiuni militare 
împotriva Bizanțului. În concluzie, prin susţinerea 
punctului de vedere propriu asupra lumii, bizantinii îl 
încălcau inevitabil pe cel al papalității reformate si al 
realizărilor ei: cruciadele şi statele latine din Răsărit. 
Când acționau pentru a proteja rolul împăratului lor de 
conducător al creştinătăţii, puteau fi acuzaţi că sunt 
duşmani ai ei şi complici ai necredincioşilor. Abia în a 
doua jumătate a secolului al XII-lea, unele persoane de 
la Curtea bizantină au învăţat din greşeli şi s-au 
străduit să-şi prezinte politicile în moduri acceptabile 
din perspectiva occidentală. 


6 
Prietenul latinilor (1143-1180) 


5?» Hoffman, 1980, p. 514; Bloch, 1946, pp. 222-223; Kazhdan si Epstein, 1985, p. 

Manuel I, succesorul lui Ioan al II-lea si cel de-al 
treilea împărat al dinastiei Comnenilor, a venit la 
putere in urma unei lovituri in care nu a curs sánge. Era 
cel mai tânăr dintre cei patru fii şi, desi doi dintre ei 
muriseră înaintea lui Ioan, era de presupus în mod 
firesc să urmeze Isaac, fiul mai mare supravieţuitor. 
Dar, la moartea lui loan, în Siria, Isaac se afla la 
Constantinopol, în vreme ce Manuel rămăsese alături 
de părintele său. Se spune că împăratul muribund l-ar 
fi desemnat succesor pe fiul lui cel mic, iar Manuel a 
fost cel care a comandat armata în drumul de 
întoarcere la Constantinopol. Sustinatorilor săi din 
capitală le-a trimis mai multe scrisori prin care le cerea 
să îl pună sub arest pe Isaac, în caz cá se va hotărî să îi 
conteste succesiunea. Isaac a fost eliberat, 
acceptându-şi cu stoicism înfrângerea, abia după ce 
Manuel a revenit în oraş, în iunie 1143, şi şi-a asigurat 
poziţia. Ceea ce, oricum, nu i-a afectat popularitatea lui 
Manuel: poporul din Constantinopol nu era preocupat 
de o asemenea încălcare a dreptului primului născut şi 
i-a făcut noului împărat o primire tumultuoasă. Deşi 
nu-i lipseau detractorii, el şi-a cultivat cu grijă 
popularitatea, reuşind să o păstreze mare parte a 
domniei. La fel ca tatăl şi bunicul său, a fost un general 
capabil şi a avut grijă să-i fie bine cunoscute victoriile, 
ca aceea asupra sârbilor din 1149, 

organizând pompoase intrări  triumfale in 
Constantinopol. Ştia bine valoarea gesturilor plăcute 
mulțimii. Când a fost adusă de la Efes o relicvă de preţ, 
lespedea de marmură pe care se credea că fusese aşezat 
trupul lui Hristos după răstignire, împăratul a aşteptat 
în port şi a purtat-o chiar el, în spate, până la Marele 
Palat, inspirând un imens devotament celor care îl 
slujeau. A fost eroul unei istorii scrise de secretarul său, 
Ioan Kinnamos, care i-a atribuit toate virtuțile posibile, 
nu numai curajul în luptă, ci şi inteligenţă, omenie şi 
chiar şi o bună cunoaştere a filosofiei şi medicinei. Un 
soldat bătrân care luptase sub comanda lui îl numea 
„binefăcător universal” (Harta 4).5% 

Mai surprinzător este că Manuel era bine privit şi în 
cronicile latine scrise în Occident şi în regatul 
Ierusalimului, ai căror autori îl ridicau în slăvi: „bărbat 
generos şi vrednic”, „preaevlavios”, „iubit de 
Dumnezeu”, „un bărbat cu suflet mare şi cu forţă fără 
egal”, a cărui „amintire va fi veşnic pomenită” 333. 
Strălucita excepţie în tabloul general deloc măgulitor 
destinat „grecilor” pretinde o explicaţie. Ar fi tentant să 
considerăm ca Manuel s-a rupt de politicile 


32 Kinnamos, 1976, pp. 30, 33, 144, 168, 184, 207, 217; Choniates, 1984, pp. 26, 29, 
53, 125; William of Tyre, 1943, II, p. 128; Phokas, 1988, p. 332. 

333 William of Tyre, 1943, IL, pp. 452, 461; Robert of Clari, 1936, p. 46; Caffaro, 
2013, p. 143. 


predecesorilor, fiind un inovator inspirat care a recurs 
la cooperare în locul confruntării ín relaţiile cu 
Occidentul si cu statele cruciate.9^ Dar trebuie sa 
rezistăm acestei ispite. Chiar dacă Manuel a investit, 
fără îndoială, mai multă imaginaţie şi pricepere în acest 
domeniu al politicii externe decât tatăl şi bunicul său, 
nu trebuie să exagerăm capacitatea sa de inovaţie şi 
cooperare. Manuel nu a fost ,prolatin": a fost, 
bineînţeles, probizantin. O examinare amănunţită a 
acțiunilor lui arată că el şi sfetnicii urmăreau aceleaşi 
țeluri ca Alexie I şi Ioan al II-lea. Cu singura diferenţă 
că erau mai preocupaţi să-şi prezinte faptele într-un 
mod acceptabil, ca să evite să îi ofenseze pe 
conducătorii statelor cruciate şi pe susţinătorii lor din 
Apus, şi în special papalitatea. Mai mult, această 
abordare mai precaută s-a făcut simțită doar în anii 
târzii ai domniei lui Manuel, când învățase din greşelile 
mai vechi. Lăsând deoparte aceste considerente, nu 
încape nicio îndoială că deschiderea sa fata de opiniile 
occidentale i-a permis lui Manuel să-şi atingă în bună 
măsură scopul de a extinde suzeranitatea bizantină 
asupra statelor cruciate. 


În anii de început ai domniei, atitudinea lui Manuel I 


34 Lilie, 1993, p. 141; Magdalino, 1993, pp. 44-46. 


fata de principatul Antiohia nu s-a distins de cea a 
predecesorilor a menţinut pur şi simplu direcţia lăsată 
de Ioan al II-lea în momentul morţii lui premature. 
Chiar înainte ca Manuel să intre în Constantinopol, 
insotind cosciugul tatălui său, a fost ajuns din urmă de 
mesagerii lui Raimond de Poitiers. Simtind că Manuel 
se găsea într-o poziţie mai şubredă, înainte de a-şi fi 
asigurat controlul asupra capitalei, Raimond i-a cerut 
să cedeze acele zone din Cilicia, din vecinătatea 
Antiohiei, pe care le ocupase armata bizantină. 
Răspunsul lui Manuel a fost păstrat de Kinnamos. Se 
poate ca vorbele lui care au fost consemnate să nu fi 
fost exact cele rostite atunci, însă ele redau corect 
poziţia adoptată de Curtea bizantină în această 
chestiune. Manuel nu numai că a respins cererea, dar 
le-a amintit trimişilor că Antiohia însăşi „aparţine în 
primul rând statului nostru” Când Raimond a încercat 
să-şi impună pretenţia atacând oraşele deţinute de 
bizantini, Manuel a trimis o armată comandată de 
Andronic şi loan Kontostephanos, care a înaintat până 
sub zidurile Antiohiei. Aflat din nou în faţa unei forţe 
superioare, Raimond a fost obligat să vină la 
Constantinopol, în 1145, şi să facă pace. Pentru început, 
Manuel a refuzat să îl vadă pe vizitator, umilindu-l 
peste măsură. Abia după ce Raimond a făcut o vizită de 
ispăşire la mormântul lui loan al II-lea, din Mănăstirea 


Pantokrator, i s-a permis să depună jurământul 
obişnuit ca să devină lizios, vasalul lui Manuel, la fel 
cum îi jurase lui Ioan al II-lea in 1137.5% 

Astfel, Manuel urma nu numai politica mai veche 
faţă de Antiohia, dar şi linia bizantină faţă de micile 
state învecinate, căutând de la ele recunoaşterea 
senioriei împăratului şi a statutului său special. Serbia 
era un exemplu. În 1172, după înăbuşirea unei revolte a 
sârbilor, Manuel i-a acordat o audienţă conducătorului 
lor învins, Ştefan Nemania. În vreme ce împăratul 
stătea pe o estradă înaltă, Nemania s-a apropiat 
descult, cu o funie în jurul gâtului, cerşind îndurare. 
Scena a fost imortalizată mai târziu, spre consum 
public, într-un mozaic. Când sultanul selgiucid Kilij 
Arslan al II-lea a vizitat Constantinopolul, în 1162, el 
venea nu ca duşman învins, aşa ca Nemania, ci pentru 
a cimenta o alianţă cu împăratul. Dar şi maniera în care 
a fost întâmpinat transmitea acelaşi mesaj, cu subtile 
îndreptări. În opinia lui Kinnamos, sultanul se afla 
acolo „în calitate de supus”. Din nou, împăratul îşi 
primea oaspetele aşezat pe un tron de aur foarte înălţat, 
cu veşmintele împodobite cu numeroase pietre scumpe 
şi perle şi purtând un rubin enorm la gât. Sultanul a 


35 Kinnamos, 1976, pp. 32-33, 35-36; Choniates, 1984, p. 31; Lilie, 1993, p. 143. 

primit daruri bogate, care demonstrau generozitatea si 
patronajul împăratului.3% 

Însă, la câţiva ani după ce Manuel a urcat pe tron, s-a 
petrecut ceva ce avea să îi trezească atenţia faţă de 
primejdiile aplicării acestor politici si tactici 
vest-europenilor, cruciadelor şi avanposturilor lor din 
Siria şi Palestina. Este vorba de aşa-numita Cruciadă a 
1l-a. Expediția a fost iniţiată de papa Eugeniu al III-lea, 
în 1145. Bula emisă de el în vederea cruciadei, Quantum 
praedecessores, a fost o reacţie la ocuparea cetăţii Edessa, 
în 1144, de Zengi, atabeg al Mosulului şi al Alepului, şi 
la amenințarea la adresa Răsăritului latin pe care o 
reprezenta victoria musulmană. Ca răspuns la 
chemarea papei, s-au alcătuit două mari armate, una 
condusă de regele francez Ludovic al VII-lea, cealaltă 
de împăratul occidental desemnat, Conrad al M-lea.38 
Spre deosebire de predica lui Urban al II-lea, din 1095, 
apelul lui Eugeniu nu a fost în niciun fel inspirat de un 
contact diplomatic cu împăratul bizantin, însă Bizanțul 
nu avea cum să evite implicarea, atât timp cât şi 
Ludovic al VII-lea, şi Conrad al III-lea hotărâseră să 
aleagă ruta Cruciadei I şi să îşi poarte armatele prin 
Balcani şi pe la Constantinopol. 


577 Kinnamos, 1976, pp. 156-158; Choniates, 1984, pp. 67-68. 

Replica lui Manuel a fost frapant de asemănătoare cu 
aceea a lui Alexie din urmă cu o jumătate de secol. 
Similitudinile sunt cu adevărat atât de pregnante, încât 
unii au fost tentaţi să considere că versiunea Annei 
Comnena despre evenimentele din 1096-1097 le-a avut 
drept model pe cele din 1147-1148, petrecute cam în 
aceeaşi perioadă cu aceea in care scria ea.% O 
asemenea explicație nu este neapărat utilă. 
Continuitatea politicii externe si a perspectivei elitei 
bizantine reprezintă un motiv suficient pentru care cele 
două expediții au fost abordate aproape identic. În 
ambele cazuri, a existat o puternică bănuială că sosirea 
armatelor cruciate reprezenta o primejdie. Ioan 
Kinnamos afirma chiar la începutul relatării că acea 
călătorie spre Ierusalim era doar un pretext, cucerirea 
Constantinopolului fiind adevăratul țel. La apropierea 
acestor forțe, s-a instaurat o teamă profundă. Se spune 
că soția unui curtean a visat că zidurile 
Constantinopolului erau din cărămidă, nu din piatră, 
iar pe străzile lui se plimbau bărbați blonzi, 
impunători. 5% Manuel si apropiații săi se temeau 
probabil cá din nou cruciada va fi exploatată de 
normanzii din sudul Italiei, si nu fárá temei. Este 

posibil sá fi stiut cá planul initial al lui Ludovic al 
VII-lea fusese să călătorească prin Italia si să-l 
întâlnească acolo pe suveranul normand, Roger al 
II-lea. Roger nu a luat parte la expediţie, dar în toamna 
anului 1147, chiar când Cruciada a Il-a traversa 
teritoriul bizantin, a pornit un atac dincolo de 
Adriatică, la fel ca Robert Guiscard si Bohémond în 
1081 şi 1107. Flota lui a ocupat insula bizantină Corfu şi 
apoi s-a deplasat în Golful Corint, ca să prade 
prosperele oraşe Corint şi Teba. Acţiunea lui Roger a 
avut darul să crească tensiunea la Constantinopol, prin 
urmare Manuel trebuie să se fi simţit obligat să urmeze 
sfatul bunicului său de a proteja „oraşul râvnit” când 
națiunile apusene se aflau în miscare.?!! 

Tactica aplicată era şi ea foarte asemănătoare cu 
abordarea în stil „recompensă şi pedeapsă” la care a 
recurs Alexie în 1096-1097, deşi se pare că, de data asta, 
bizantinii au fost mai bine informaţi şi pregătiţi pentru 
sosirea armatelor. Trimişi ai conducătorilor lor au venit 
la Constantinopol în toamna anului 1146, cu un an 
înaintea trupelor, ca să discute chestiunea atât de 
importantă a proviziilor. Vara următoare, la începerea 
marşului, soli bizantini au fost trimişi spre vest să-i 


541 Otto of Freising, 1953, pp. 69-70; Kinnamos, 1976, p. 76; Choniates, 1984, pp. 

întâmpine. L-au întâlnit pe Ludovic al VII-lea în oraşul 
bavarez Regensburg şi i-au transmis acolo aceleaşi 
cereri făcute de Alexie liderilor Cruciadei I: ca regele 
francez să nu atace teritoriul împăratului şi să-i predea 
orice oraş capturat de la turci care îi aparținuse mai 
demult. Dacă regele era dispus să jure în aceşti termeni, 
diplomaţii i-au promis că armatei franceze i se vor 
pune la dispoziţie proviziile necesare.?? 

Indiferent de planul întocmit cu grijă, odată ce 
primele corpuri de oaste au început să traverseze 
graniţa teritoriului bizantin, în vara anului 1147, s-a 
declanşat o serie de incidente neplăcute. Armata lui 
Conrad al Ill-lea a traversat prima Dunărea, 
îndreptându-se spre sud, către Niş şi Sofia, în vreme ce 
francezii lui Ludovic al VI-lea soseau din urmă, la 
câteva săptămâni. Necazurile au început când cruciații 
au încercat să cumpere alimente. Unii localnici nu au 
rezistat tentatiei de a scoate un profit propunând un 
curs de schimb inechitabil pentru monedele de cupru 
ale cruciaților. Un alt truc era să rămână în spatele 
zidurilor şi să coboare coşuri în care occidentalii erau 
sfátuiti să pună banii cuveniti pentru achiziţie. lar 
odată ce inhátau banii, coborau de la înălțimea 
meterezelor coşuri cu alimente de calitate inferioară 

pentru cruciatii infuriati, dar neputincioşi. Au fost si 
momente când, în loc să plătească pentru provizii, 
cruciații le luau cu forţa. În momentul în care forțele 
germane au ajuns la Filipopolis, relaţiile cu localnicii 
bizantini ajunseseră, oricum, într-un punct critic. 
Câţiva germani beti au fost deranjati de un spectacol cu 
şerpi dintr-o tavernă, crezând că era de fapt o 
stratagemă ca să fie otraviti, şi au incendiat o mulţime 
de construcţii din afara zidurilor oraşului. La 
Adrianopol, când un german care zăcea bolnav într-o 
mănăstire a fost asasinat de câţiva localnici 
răzbunători, nepotul lui Conrad, Frédéric Barbarossa, 
s-a simţit dator să facă dreptate şi a incendiat pe loc 
mănăstirea. La fel ca în Cruciada I, aceste incidente nu 
erau urmarea unei politici, ci a lipsei individuale de 
onestitate sau de bunăvoință. Mai mult, nu era vorba 
doar de ciocniri între bizantini şi cruciați: francezii şi 
germanii se încăierau de câte ori se întâmpla să se 
întâlnească în acelaşi oras.?? 

Manuel şi sfetnicii lui au restabilit controlul asupra 
situaţiei abia la apropierea armatei germane de 
Constantinopol, în septembrie. Având în vedere 
incidentul de la Adrianopol, este de înţeles că 

impáratul nu ii dorea pe germani in apropierea 
capitalei. Prin urmare, şi-a trimis un reprezentant în 
tabăra germană, rugându-i să se îndrepte spre Gallipoli 
şi să traverseze în Asia Mică prin Dardanele, şi nu prin 
Bosfor. Dar Conrad a refuzat, menținând traseul spre 
Constantinopol. În această situaţie, confruntarea 
militară devenea inevitabilă, deşi Manuel şovăia să-i 
atace deschis pe germani din cauza „scopului lor 
aparent” de a călători spre Tara Sfântă. Cu toate că 
pierduseră mulţi oameni şi echipament după ce tabăra 
le fusese inundată de o viitură, germanii au rămas ostili 
şi o luptă deschisă s-a desfăşurat în fata zidurilor 
Constantinopolului. Potrivit lui Kinnamos, singura 
sursă care pune la dispoziţie detalii despre relaţiile lui 
Manuel şi Conrad din acel moment, germanii au fost 
înfrânți de armata mai putin numeroasă a împăratului, 
compusă în mare parte din mercenari turci şi cumani, 
pentru că bizantinii erau „superiori prin ştiinţa militară 
şi perseverenta în bătălie” Kinnamos relata apoi cum 
Manuel a schimbat tactica, recurgând la obişnuitele 
„alte mijloace”. Lui Conrad cel deprimat şi umilit i s-a 
trimis o scrisoare cuprinzând o lecţie de teorie politică 
bizantină şi amintindu-i că avea de-a face cu Imperiul 
Roman: ,,Tineti seama cá stăpânesc aceasta tara (...) si 
domnesc peste voi şi peste orice alt neam de sub soare.” 
Principelui german i s-a pus apoi la dispoziţie o navă 


care să-l treacă pe malul asiatic. La scurt timp, a fost 
trimisă după el şi armata sa, deoarece Manuel dorea să 
fie sigur că nu face joncţiunea cu francezii, care aveau 
să-i ajungă din urmă după câteva săptămâni. Înainte de 
a traversa, cavalerilor germani li s-au făcut oferte 
generoase pentru a intra în slujba bizantinilor. Unii 
dintre ei au acceptat cu bucurie, renunțând la 
jurământul de cruciat.5% 

Până la sosirea lui Ludovic al VII-lea, pe 4 octombrie, 
germanii plecaseră şi ordinea fusese restabilită. De data 
asta, nu s-a produs nicio ciocnire militară şi regelui 
francez i s-a făcut splendida şi cordiala primire, 
obişnuită pentru capetele încoronate aflate în vizită, 
dar care să nu-i lase niciun dubiu că se află într-o 
postură subordonată. A fost întâmpinat de împărat în 
Palatul Blachernae şi, ca de obicei, i s-a oferit să stea pe 
un scaun plasat mai jos decât tronul imperial. Apoi a 
fost condus într-o vizită prin oraş, trecând pe la 
relicvele Patimilor din capela Pharos de la Marele Palat. 
Apoi, după ce şi-a reînnoit jurământul şi i-a dat 
împăratului asigurări de prietenie şi alianţă, Ludovic şi 
armata lui au fost trecuţi peste Bosfor.%5 

În ce priveşte traversarea Asiei Mici, situaţia din 1147 

era diferită de cea din 1097, armatele cruciate urmând 
să mărşăluiască o vreme prin teritoriul bizantin înainte 
de a pătrunde pe pământul stăpânit de turcii selgiucizi 
de la Ikonion. Astfel, Manuel a luat asupra lui sarcina 
de a aproviziona trupele aflate în trecere prin estul ţării 
sale. Însă, la fel ca în 1101, cruciații francezi si germani 
au întâmpinat rezistenţa înverşunată a turcilor când au 
avansat spre Ikonion. Conrad al III-lea s-a avântat în 
luptă fără să-i aştepte pe francezi şi trupele sale au 
suferit înfrângeri severe. Armatele s-au unit în cele din 
urmă, regrupându-se la Niceea, şi au reuşit să-şi 
croiască drum până în portul Attalia, în ianuarie 1148, 
de unde au plecat pe mare la Antiohia.3% 

La fel ca bunicul său, Manuel a izbutit să profite 
cumva de pe urma evenimentelor, nu recuperând 
vreun teritoriu, ci întărind o alianţă utilă. Când Conrad 
al II-lea s-a îmbolnăvit la Efes, în decembrie 1147, 
Manuel a trimis un vas şi l-a adus la Constantinopol. 
După cum declara chiar Conrad, Manuel „ne-a acordat 
mai multe onoruri decât a primit vreodată oricare 
dintre înaintaşii nostri". In primăvara următoare, 
Conrad, însănătoşit, a plecat pe mare spre Tara Sfântă 

ca să-şi împlinească jurământul de cruciat.%7 Întors 
acasă tot pe mare, la sfârşitul lui 1148 ori la început de 
1149, Conrad, însoţit de nepotul său Frederic, s-a oprit 
ca să-l întâlnească din nou pe Manuel la Tesalonic, 
unde au încheiat un tratat de alianță, pecetluit cu 
obişnuitul jurământ. Înțelegerea se îndrepta împotriva 
normanzilor din sudul Italiei, duşmani ai ambilor 
suverani. Alexie I si Ioan al II-lea se adresaserá si ei 
împăratului occidental pentru a îndepărta ameninţarea 
normandă, iar Manuel se căsătorise cu Bertha von 
Sulzbach, cumnata lui Conrad, încă din 1146. La fel 
cum s-a întâmplat cu Alexie I şi Raimond de Toulouse, 
Manuel a reuşit să-şi transforme duşmanul în aliat.5%8 

Nu încape îndoială că, la Curtea bizantină, modul 
cum Manuel manevrase trecerea Cruciadei a 1l-a a fost 
salutat ca mare succes. loan Kinnamos prezintă ca atare 
episodul — oraşul imperial a fost protejat şi cruciații 
siliți să admită dominaţia împăratului. După cum 
spunea într-un discurs de laudă adus lui Manuel un alt 
membru al elitei educate, arhiepiscopul Eustatie 
(Eusthatios) al Tesalonicului: 


Trecând astfel cu uşurinţă în tabăra opusă, au dat 

gres in ceea ce jinduiau. Cáci le-ati dat astfel de 
dispoziţii încât să-i treacă un scurt fior (...) si au plecat, 
uitând de cutezanta lor. 


Oratorul de la Curte Manganeios Prodromos a urmat 
aceeaşi linie, ridicându-l în slăvi pe Manuel pentru că a 
salvat Constantinopolul de „fiara sălbatică de la Apus”. 
La fel ca în Cruciada I, multi dintre ,beneficiarii" 
tacticilor bizantine nu au fost deloc entuziasmati.?? 


Dacă ar fi obţinut Cruciada a H-a succesul 
spectaculos al celei dintâi, fără îndoială că orice 
dificultăţi prilejuite 

IL USTRATIA 11. Biserica Sfântului Mormânt din lerusalim [secţiune 


pástratà din reconstrucția bizantină de la mijlocul secolului al XI-lea), 


De traversarea teritoriului bizantin ar fi fost curând 
date uitării. Dar expediţia a avut prea puţine reuşite. 
Odată ajunse în Tara Sfântă, cele două armate au ratat 
în mod jalnic obiectivul principal de cucerire a 
Damascului, în iulie 1148. Damascul a intrat, în schimb, 
sub stăpânirea fiului şi succesorului lui Zengi, Nur ad 
Din (Nurredin), în 1154, sporindu-i mult resursele şi 
capacitatea de a ameninţa regatul Ierusalim şi celelalte 


state latine. Era nevoie de un tap ispăşitor pentru 
explicarea dezastrului şi, in vreme ce unii l-au învinuit 
pe principele Antiohiei, Raimond de Poitiers, politicile 
urmate de bizantini i-au făcut perfect potriviti în acest 
rol.%? 

Reprosurile nu veneau dinspre tabara lui Conrad, 
acum prietenul si aliatul lui Manuel. Scurta relatare a 
expeditiei, scrisa de ruda sa, Otto, episcop de Freising, 
nu aducea nicio acuzaţie bizantinilor.% În schimb, 
expunerea făcută ca martor la evenimente de Eudes de 
Deuil, capelanul lui Ludovic al VII-lea, se distinge 
printr-o virulentă pornire antibizantină. La fel ca Gesta 
Francorum, Guibert de Nogent şi alte relatări ale 
Cruciadei I, scrierea lui Eudes conţinea toate 
insinuările obişnuite despre efeminarea grecilor, dar 
aducea bizantinilor şi anumite acuzaţii distincte: că 
împăratul şi reprezentanţii lui erau linguşitori guralivi 
şi duplicitari, că nu s-au ţinut de promisiunea de a 
aproviziona cruciada şi că i-au instigat cu premeditare 
pe turci să-i atace pe cruciați după traversarea în Asia 
Mică. 

În ce priveşte prima acuzaţie, potrivit lui Eudes, 
ipocrizia grecilor s-a dovedit atunci când delegaţii 

bizantini s-au întâlnit cu Ludovic al VI-lea la 
Regensburg. Eudes comenta caustic mágulirile 
pompoase cu care ei şi-au început discursurile şi 
scrisorile prolixe recitate de ei, încercând cu „ineptă 
umilinţă” să-şi câştige bunăvoința francezilor. lar când 
regele francez a ajuns la Constantinopol, a descoperit 
că împăratul Manuel se purta exact ca subalternii lui, 
copleşindu-l cu vorbe plăcute şi măgulitoare şi 
ascunzându-şi gândurile adevărate sub o mască 
zâmbitoare. Cât despre provizii, angajamentul făcut la 
Regensburg a fost repede uitat, se plângea Eudes. După 
ce armata franceză a trecut Dunărea pe teritoriul 
bizantin, a constatat că Manuel nu asigurase suficiente 
alimente şi Eudes îl învinuia pe împărat că trimisese 
chiar şi provizii alterate, care fuseseră coborâte în 
coşuri peste zidurile cetăților. Situaţia s-a ameliorat 
când armata a ajuns in împrejurimile 
Constantinopolului, însă atunci împăratul a limitat 
aprovizionarea ca să smulgă concesii de la regele 
francez. Când trupele au pornit să traverseze Bosforul, 
proviziile au fost deliberat îngrădite ca să-l silească pe 
rege să dea asigurări suplimentare că va returna 
bizantinilor oraşele cucerite, iar Eudes auzise că mai 
multi cruciați muriseră de foame in Asia Mică. 
Acuzatia finală şi cea mai gravă era cea de înțelegere 
secretă cu turcii selgiucizi de la Ikonion. Când au ajuns 


la Constantinopol, in octombrie 1147, francezii au 
descoperit cá Manuel tocmai incheiase un armistitiu pe 
doisprezece ani cu turcii din Ikonion, exact dusmanul 
cu care urmau să se bată cruciatii ca să ajungă la 
Ierusalim. Judecând după cele constatate mai târziu de 
francezi în Asia Mică, aparent împăratul consimtise nu 
atât la un armistițiu, cât la o alianţă militară cu turcii. 
Potrivit lui Eudes, călăuzele puse la dispoziţie de 
Manuel au condus armata pe un drum greşit, 
părăsind-o apoi şi lăsând-o expusă atacurilor turcesti ?*? 

Ar fi uşor să respingem aceste acuzaţii ca simplă 
tentativă părtinitoare de a pune eşecul cruciadei pe 
seama bizantinilor, iar afirmaţiile despre proasta 
aprovizionare a cruciaților făcute de Eudes sunt, cu 
siguranță, greu de susţinut. De lipsa de alimente 
pentru francezi au fost probabil de vină, în parte, 
localnicii necinstiti şi, în parte, cruciații germani care, 
cu câteva săptămâni mai devreme, rechizitionaserá 
mare parte din ce aveau nevoie fără să plătească.’ 
Celelalte două acuzaţii ale lui Eudes, în schimb, erau o 
reacţie de înţeles la metodele tradiţionale bizantine. În 
ce priveşte limbutia si duplicitatea, abilitatea de a 
spune ceva şi de a sugera cu totul altceva era, în cultura 

bizantină, un foarte apreciat talent retoric, care îl 
deosebea pe un romeu civilizat de barbarii ce se 
îmbulzeau la hotare. Prin urmare, relatarea lui Eudes 
despre ambasadorii prolicşi, dar perfizi, expusă la 
întâlnirea cu regele francez, de la Regensburg, suna 
chiar autentic, fiind susținută şi de alte dovezi din 
aceeaşi perioadă. În august 1146, în timpul pregătirii 
Cruciadei a Il-a, Manuel i-a scris lui Ludovic al VII-lea. 
În misiva sa plină de înflorituri, împăratul se declara 
prin multe cuvinte dornic să-l întâmpine pe regele 
francez la Constantinopol. Însă, mai târziu, ca şi cum 
atunci i-ar fi venit ideea, Manuel amintea de 
jurămintele făcute de liderii Cruciadei I în 1096-1097 de 
a returna oraşele şi teritoriile ocupate. Scrisoarea era un 
produs tipic al cancelariei imperiale bizantine, în care 
cererea riguroasă de garanţii din partea francezilor era 
disimulată sub un munte de măguliri. %* Asa se 
proceda la Bizanţ, însă nici reacţia lui Eudes nu a fost 
deloc surprinzătoare. 

Până şi nemulţumirea cea mai întemeiată a lui Eudes, 
că Manuel i-a încurajat activ pe turci să-i atace pe 
cruciații aflaţi în trecere prin Asia Mică, nu era chiar 
lipsită de sens. În scrisoarea sa către Ludovic al VII-lea, 

din august 1146, Manuel poza ca participant la lupta 
împotriva dusmanului musulman comun. Îl asigura pe 
rege cá era in război cu turcii selgiucizi şi cá îşi 
conducea armata împotriva lor în momentul în care a 
aflat de planul Cruciadei a II-a. Cu toate astea, aflăm 
limpede de la Kinnamos că Manuel a încheiat pace cu 
selgiucizii în anul următor, pact de care francezii nu au 
avut ştiinţă, după spusele lui Eudes, până să ajungă la 
Constantinopol. Fără îndoială, Manuel dorea să nu aibă 
alte complicaţii ca să se poată ocupa de ceea ce 
considera o primejdie mai mare: cea venită dinspre 
Apus. Cu turcii de la Ikonion bizantinii ajunseseră să 
aibă o relaţie din ce în ce mai simbiotică şi de toleranţă 
reciprocă.’ Eudes nu era nici pe departe singurul din 
oastea franceză care credea că atacurile turceşti asupra 
cruciaților din Asia Mică fuseseră încurajate de 
bizantini. Însuşi Ludovic al VII-lea, într-o scrisoare 
către abatele Suger, lăsat de el regent în Franţa, susţinea 
cá atacurile s-au petrecut „prin trădarea 
împăratului” 5%. Faptul este adeverit de doi autori 
sirieni şi chiar şi de bizantinul Nicetas Choniates, care a 
afirmat mai târziu că Manuel a trimis scrisori 

sultanului din Ikonion, îndemnându-l să atace?? Din 
nou, acţiunea nu se abate de la mai vechile proceduri 
bizantine. Sultanul selgiucid trimisese trupe în ajutorul 
lui Alexie în războaiele împotriva lui Robert Guiscard 
din Balcani, între 1081 şi 1083, şi împotriva lui 
Bohémond la Antiohia, in 1106.58 Apelul la aliaţii 
musulmani împotriva creştinilor era absolut legitim 
pentru a proteja oikoumene. 

Chiar şi aşa, asemenea acţiuni erau deosebit de 
periculoase. Chiar dacă versiunea evenimentelor şi 
opiniile antibizantine extreme ale lui Eudes nu au avut 
o difuzare la fel de largă ca Gesta Francorum, poveştile 
sale despre duplicitatea şi trădările grecilor au ajuns 
curând în relatările la mâna a doua sau a treia despre 
cruciadă. În Occident, a ajuns să se considere pe scară 
largă, dar în niciun caz în mod unanim, că eşecul 
cruciadei era măcar partial cauzat de masinatiile 
bizantine.?? La fel ca în primii ani ai secolului al 
XII-lea, răspândirea unei asemenea propagande putea 
servi drept justificare a acţiunii militare împotriva 
Constantinopolului, urmărind logica invaziei lui 

Bohémond din 1107. Ideea fusese discutatá in timp ce 
Ludovic al VIl-lea se afla la Constantinopol, in 
octombrie 1147, de Godefroy de Langres, unul dintre 
episcopii din armată. Un asemenea fapt ar fi 
îndreptăţit, susţinea episcopul, în parte ţinând seama 
de acţiunile bizantine împotriva principelui Antiohiei, 
dar şi din cauza ereziilor bizantinilor. Pe lângă 
chestiunile referitoare la pâinea dospită sau nedospită 
şi Filioque, Eudes a descris cum descoperiseră francezii 
că, dacă un preot latin slujea la altarul unei biserici 
bizantine, preoţii bizantini curátau locul după aceea ca 
şi cum ar fi fost pângărit. Dacă un latin se căsătorea cu 
o bizantină, trebuia să se boteze din nou, de parcă 
botezul iniţial nu ar fi fost valabil. „Din cauza asta — 
trăgea concluzia Eudes - erau socotiți necrestini, iar 
francii considerau uciderea lor un fapt fără nicio 
importanţă.” Era aceeaşi justificare invocată de 
Bohémond în scrisoarea către papa Pascal al II-lea.*9? 
Propunerea episcopului Godefroy nu a fost luată în 
seamă la acea vreme si armata lui Ludovic al VII-lea 
şi-a văzut de drum spre vest, conform planului. Însă, 
imediat după cruciadă, o serie de personaje influente 
din Europa Occidentală s-au străduit să fabrice o 
alianță împotriva împăratului bizantin. Petru 

Venerabilul, abatele de la Cluny, i-a scris lui Roger al 
II-lea al Siciliei îndemnându-l să încheie pace cu 
Conrad al III-lea pentru ca împreună să se răzbune pe 
„greci şi pe nevrednicul lor rege”. Abatele Suger de la 
Saint-Denis, apropiat al lui Ludovic al VII-lea, era şi el 
în legătură cu Roger, în încercarea de a-l angaja într-o 
nouă cruciadă, poate cu intenţia de a lovi întâi 
Constantinopolul. Dar s-a dovedit că planul s-a bucurat 
doar de puţină susținere în Franţa sau la Roma, iar 
până în 1150 se renuntase la el. %1! Oricum, 
conducătorilor Bizanțului li se adusese aminte din nou 
de furia pe care o putea provoca urmărirea politicii lor 
obişnuite în Occident. Se pare că Manuel ar fi perceput 
primejdia dintr-un stadiu incipient, iar după 1150 a 
început să se facă simțită o schimbare de ton în relaţiile 
sale cu Occidentul, care îl deosebea de tatăl şi de 
bunicul său. 


Întâmplarea a făcut ca schimbarea de ton a lui 
Manuel să intervină chiar în momentul în care se 
modifica harta politică atât a Europei Occidentale, cât şi 
a Orientului Mijlociu. În Apus, aliatul lui Manuel, 
Conrad al III-lea, a murit în 1152, fiind urmat de 

nepotul sáu, Frédéric I Barbarossa. Ín primii ani de 
domnie, alianta impotriva normanzilor din sudul 
Italiei, incheiatá de Barbarossa si de unchiul sáu cu 
Manuel, la Tesalonic, in 1149, s-a mentinut ferm. Însă, 
după 1158, împăratul german a început o campanie de 
impunere a voinţei sale în Italia, trecând la acţiune 
militară la Milano şi în oraşele-stat din nord şi 
intervenind în disputa din jurul alegerii papei. 
Îngrijorat de puterea crescândă a împăratului german, 
papalitatea, Liga Lombardă a oraşelor din nord şi chiar 
şi normanzii din sudul Italiei au căutat prietenia lui 
Manuel. %2 În Răsărit, la fel, echilibrul puterii s-a 
schimbat prin unificarea întregii Sirii realizată de Nur 
ad Din. Atunci, conducătorii statelor latine s-au văzut 
în faţa unui singur inamic musulman puternic, şi nu a 
unui mozaic de emirate, ca la sosirea lor acolo. Sub 
presiunea intensă a atacurilor lui Nur ad Din, din jurul 
anului 1157, ei au început să solicite activ ajutorul 
bizantin. Astfel, probabil că Manuel şi-a gândit noua 
abordare bazându-se pe acele noi evoluţii. 

Apoi au intrat în joc şi factorii interni. Se pare că 
Bizanțul devenise prosper economic sub conducerea 
lui Manuel, judecând după numărul mare de monede 

aflate in circulatie. Au crescut, desigur, si veniturile din 
impozite: un vizitator la Constantinopol, in jurul anului 
1161, calcula un venit anual al fiscului bizantin de 
20.000 de galbeni doar din taxe vamale si chirii din 
oras. De unde si usurinta cu care Manuel putea sá-si 
asigure bunávointá în schimbul darurilor sau al 
sumelor date ca zestre şi răscumpărare. 36t Dar şi 
viziunea şi personalitatea împăratului au avut rolul lor. 
De cum a ajuns la putere, el a renunţat la regimul 
represiv, auster chiar, instituit de Alexie I şi de mama 
lui şi continuat de loan al II-lea. Moravurile s-au 
relaxat, iar palatul a redevenit cuibul unor aventuri 
sentimentale imperiale. Nicetas Choniates consemna, 
destul de afectat, că Manuel, tânăr şi pasional, se 
dedicase cu totul unei vieţi destrăbălate şi senzuale, de 
petreceri şi distracţii; era în floarea tinereţii şi se lăsa în 
voia patimilor vulgare, fără să-şi refuze nimic." 

Şi mai important era faptul că la Curte domnea o 
nouă atmosferă, de cugetare mai liberă. Dacă Alexie I 
recomandase studiul Scripturilor şi al Părinților ca mod 
ideal de destindere, Curtea lui Manuel devenise scena 
multor preocupări intelectuale, fiind încurajate discuţii 
deschise pe teme teologice şi astrologice. Până şi 

panegiricele, acele discursuri rigide si ceremonioase 
tinute spre lauda impáratului cu prilejul sárbátorilor 
importante, prezentau abateri subtile de la forma 
tradițională. Şi în rândul curtenilor au apărut figuri 
noi. Ca toţi suveranii Comneni, Manuel a împărţit 
multe dintre principalele slujbe de stat membrilor 
propriei sale familii, dar a adus şi oameni din afară, din 
medii obscure, aşa ca loan din Poutze, care trebuie să fi 
favorizat acest nou suflu.5 

Această atmosferă de deschidere a avantajat şi 
abordarea mai inteligentă şi mai flexibilă a altor culturi. 
Intelectualii bizantini au început să fie interesaţi de 
literatura, geografia şi medicina arabe şi să traducă 
acele lucrări în greacă, Manuel însuşi arătându-se 
interesat de construirea de noi punti spre vecinii lor 
islamici. El a încercat să uşureze convertirea 
musulmanilor la creştinism, propunând îndepărtarea 
secţiunii din catehism care anatemiza pe „dumnezeul 
lui Mahomed”3%8. Acelaşi interes se identifica si în 
privința latinilor, iar unele elemente de modă 
occidentală, cum ar fi pălăriile cu borul lat, s-au 
răspândit şi la Constantinopol. Manuel era în mod 

special interesat de obiceiurile din Occident. Era dispus 
sá participe la turniruri, cutumá apuseaná necunoscutá 
páná atunci la Bizant, si se spunea chiar cá i-ar fi scris 
regelui Angliei, Henric al II-lea, interesándu-se de 
geografia si trásáturile remarcabile ale regatului. 
Împăratul angaja latini, de pildă pe fraţii pisani Leone 
Tusco (Toscanul) si Ugo Eteriano, si în alte roluri decât 
în cel bine ştiut de mercenari, si anume ca translatori şi 
consultanţi în afaceri occidentale.° 

Interesul faţă de moda şi geografia Apusului era 
poate doar un moft trecător. Mai semnificativ era 
modul în care clasele conducătoare bizantine deveneau 
tot mai bine informate în legătură cu pretenţiile 
papalității reformate şi principiile cruciadelor. La 
sfârşitul anilor 1120, aparent, încă nu luaseră la 
cunoştinţă că papa îşi dorea să aibă autoritate nu numai 
asupra întregii Biserici, ci chiar şi asupra regilor şi 
împăraţilor. Când Ioan al II-lea i-a trimis o scrisoare 
papei, în 1141, a profitat de prilej ca să propună vechea 
doctrină a „celor două săbii”, ideea că autoritatea în 
lumea creştină se împarte între puterea seculară şi cea 
spirituală, fiecare cu roluri şi răspunderi proprii.°” 
Zece ani mai târziu, bizantinii au înțeles cu siguranţă că 

papalitatea pretindea cu mult mai mult de atât. La 
vizita unui legat papal la Constantinopol, in 1136, 
arhiepiscopul din Nicomedia i s-a plâns cá doctrina 
primatului papal i-ar transforma pe bizantini din fii in 
sclavi ai Bisericii. Anna Comnena, scriind in anii 1140, 
considera pretenţia papilor de a fi în fruntea întregii 
oikoumene o aroganță tipic latină, iar loan Kinnamos 
bombănea că ei „uzurpă vârful suprem al autorităţii, 
arogându-şi demnitatea imperială”. 

Între timp, şi bizantinii ştiau că există o legătură între 
ambițiile papale şi doctrina cruciadelor. Pentru ei, era o 
idee mai greu de pătruns, deoarece, aşa cum am văzut, 
la Bizanţ Biserica nu se implicase niciodată direct în 
război, iar ideea de „război sfânt” le era mai degrabă 
străină. Chiar şi aşa, pe măsura trecerii secolului al 
XII-lea, multi bizantini educati au început să înţeleagă 
ce anume îi mâna pe creştinii latini spre Ierusalim. 
Nicetas Choniates, care scria în anii 1190, era conştient 
de convingerea cruciaților cá, prin autoritatea papei, 
urma să li se ierte toate păcatele şi să fie primiţi fără 
întârziere in paradis?? Se pare că Manuel ar fi înţeles 
acest fapt mult mai devreme, poate fiind informat de 
consilierii lui latini, ceea ce îi permitea să-şi prezinte 

acţiunile in lumina potrivită. Fără îndoială atent la 
acuzaţiile de complot făcute după primele două 
cruciade, se străduia să exprime relaţiile cu puterile 
musulmane în termeni specifici unei cruciade şi, în 
acest fel, să sublinieze faptele sale în numele 
creştinătăţii ca întreg. 

Într-o scrisoare trimisă lui Henric al II-lea al Angliei, 
în 1176, spre exemplu, afirma că în campaniile sale 
împotriva turcilor selgiucizi fusese cuprins de 
indignare „când i-am văzut cum se făleau fata de 
creştini, triumfând asupra numelui lui Dumnezeu şi 
luând în stăpânire pământul creştinilor”. Tot cam pe 
atunci a trimis şi papei scrisori concepute în acelaşi stil. 
Bizantinii înşişi înțelegeau ce urmărea Manuel. 
Kinnamos îşi amintea cât de dornic era de o victorie 
asupra turcilor, ca să-şi impresioneze soţia germană, 
Bertha, fără îndoială sperând ca vestea maretelor sale 
fapte să ajungă în Apus.?? Stratagema a funcţionat. 
Treptat, impresia negativă rămasă după Cruciada a 1l-a 
a început să se stingă. Până în 1160, se pare că Ludovic 
al VIl-lea ar fi uitat totul şi îi scria lui Manuel 
amintindu-şi cu plăcere de căldura cu care fusese 
înconjurat la Constantinopol, în 1147. Procesul de 
reconciliere s-a desăvârşit în martie 1180, când fiica lui 

Ludovic, Agnés, s-a cásátorit cu fiul lui Manuel, Alexie. 
A fost doar cel mai prestigios eveniment dintr-o serie 
de cásátorii puse la cale de Manuel intre rude ale sale si 
membrii ai aristocratiei latine. Mâna fiicei sale din 
prima căsătorie, Maria, i-a fost dată lui Renier, fiul 
marchizului de Montferrat, iar două nepoate au fost 
măritate cu alti nobili italieni.”+ Această diplomatie 
atentă a jucat, fără îndoială, un rol în crearea strălucitei 
reputatii postume a lui Manuel din cronicile latine. 


Strategia de ascundere a telurilor politicii externe 
bizantine sub o faţadă care satisfăcea aşteptările latine 
avea să-i aducă lui Manuel un succes considerabil în 
relaţiile cu principatul Antiohia şi regatul Ierusalimului 
în anii 1150, 1160 şi 1170. În cazul Antiohiei, un prilej 
de a interveni s-a ivit în iunie 1149, când Nur ad Din a 
pus la cale un raid îndrăzneţ, până adânc în principat. 
Raimond de Poitiers s-a grăbit să-l intercepteze, fără a 
aştepta să se adune toate forţele sale, iar în ciocnirea 
care a urmat a fost părăsit de mai toţi oamenii lui, fiind 
apoi ucis. Nur ad Din a cerut să i se reteze capul şi 
brațul drept şi le-a trimis califului din Bagdad, dupa 
care a început să prade în voie zona din jurul Antiohiei. 

Fiul lui Raimond, Bohémond al III-lea, era prea mic 
pentru guvernare, prin urmare trebuia neapărat să fie 
numit un regent care să conducă principatul pe durata 
minoratului lui. Regele Ierusalimului, Balduin al III-lea, 
a îndeplinit o vreme acest rol. Când acesta s-a întors în 
regatul său, contele Joscelin al II-lea al Edessei a fost 
chemat să-l înlocuiască, dar, în drum spre Antiohia, a 
fost prins într-o ambuscadă de briganzi şi dus prizonier 
la Alep.%% 

În 1152, a intervenit Manuel, cu intenţia de a pune în 
fruntea oraşului o persoană pe care să o controleze şi să 
aducă astfel Antiohia sub suzeranitate imperială. Nu 
era nicio noutate: prin Tratatul de la Devol, Alexie I îl 
desemnase pe Bohémond în acest rol. Manuel s-a oprit 
tot asupra unui normand, un anume Jean Roger, pe 
care l-a trimis în Antiohia să ceară mâna văduvei lui 
Raimond, Constance, dar planul a dat greş. Poporul 
din Antiohia s-a opus acestei uniri, temându-se că va 
ajunge să plătească dările bizantine, iar Constance, la 
rândul ei, a hotărât că Jean Roger era prea bătrân şi a 
preferat să se căsătorească cu un nobil francez, Renaud 
de Châtillon, care a devenit astfel noul principe de 

Antiohia. % Dar Manuel a mers mai departe, 
schimbând tactica prin încercarea de a-l racola chiar pe 
Renaud de Châtillon ca agent al său. În 1156, şi-a 
asigurat serviciile principelui Antiohiei împotriva lui 
Toros, principele Ciliciei armene, care pornise atacuri 
asupra oraşelor bizantine din zonă recuperate de 
Alexie I şi Ioan al II-lea. Însă planul nu a funcţionat nici 
atunci. După ce respinsese forțele lui Toros, principele 
Antiohiei a considerat că Manuel nu venea suficient de 
repede cu răsplata promisă. Prin urmare, s-a răzgândit 
şi a încheiat o alianţă cu Toros şi împreună au lansat un 
raid împotriva insulei bizantine Cipru. Arhiepiscopul 
Guillaume din Tir a făcut o descriere vie a atacului, 
consemnánd că oamenii lui Toros şi Renaud s-au arătat 
nemiloşi, indiferent de vârsta victimelor lor, sau dacă 
erau bărbaţi sau femei, şi au prădat fără milă chiar şi 
mănăstiri. Au plecat incárcati cu prada pe care, spunea 
el, au risipit-o curând, căci „bogăţia dobândită prin 
fapte rele nu aduce nimic bun”. Din cuvintele 
cronicarului latin se vede limpede că în regatul 
Ierusalimului s-a simţit un şoc în urma atacului asupra 
unor frati creştini, lumea fiind de părere că făptaşii 
meritau din plin să fie pedepsiţi. Prin gestul lui 

Renaud, Manuel era acum pe deplin justificat sá 
întreprindă o acţiune militară împotriva Antiohiei. Mai 
mult, atitudinea conciliantă a lui Manuel fata de 
papalitate şi îngrijorarea papei faţă de ameninţarea pe 
care o reprezenta Frédéric Barbarossa făceau ca nici din 
acea direcţie să nu se aştepte la împotrivire. Când 
Manuel a pornit marşul spre Antiohia, în 1158, Renaud 
nu avea cum să se aştepte la ajutor din afară şi, de cum 
a auzit de apropierea împăratului, s-a grăbit să-l 
întâmpine la Mamistra şi să ceară pace. 

Dacă supunerea Antiohiei era în mare măsură 
rezultatul noului stil de diplomaţie adoptat de Manuel, 
continuitatea politicii şi strategiei din trecut, preluate în 
guvernarea lui, este demonstrată de condiţiile impuse 
duşmanului învins. Dominația împăratului bizantin 
trebuia înfăţişată public printr-un spectacol umilitor şi, 
de vreme ce se afla pe poziţii de forță, Manuel nu avea 
de ce să omită niciun detaliu. Ceremonia publică a 
prefigurat înjosirea la care avea sa fie supus 
conducătorul sârb Ştefan Nemania după câţiva ani. 
Renaud s-a prezentat singur în tabăra bizantină, 
descult, îmbrăcat într-o tunică scurtă de lână si cu o 
frânghie în jurul gâtului. Şi-a înmânat sabia 

impáratului si apoi s-a aruncat la picioarele lui, unde a 
zăcut întins „până când i-a cuprins pe toti scârba si 
gloria latinilor s-a prefăcut în ruşine”. Un poet de la 
Curtea bizantină a profitat cât s-a priceput de acel 
moment, cerând să afle ce s-a ales din „lăudărosul, 
nesábuitul, fanfaronul, increzutul latin", batjocorindu-l 
pe principele Antiohiei cel cu „tunica în neorânduială, 
tăiată prea scurt, dezvelindu-i goliciunea picioarelor de 
la genunchi până la tălpi, şi cu lacrima-i jalnică de pe 
obraz"??. Detaliile tratatului încheiat de Manuel cu 
Renaud dezvăluiau şi ele continuitatea din subtext. 
Renaud consimtea ca fortăreața Antiohiei să fie cedată 
la cererea împăratului, iar patriarhul latin să fie înlocuit 
de cel desemnat de bizantini şi să pună la dispoziţie 
trupe care să servească în armata bizantină.” Primele 
două condiţii apăruseră şi mai înainte, cea din urmă 
fiind şi ea un tratament clasic aplicat inamicului 
înfrânt. După ce şi-a petrecut iarna în Cilicia, în aprilie 
1159 Manuel şi-a făcut intrarea oficială în Antiohia, la 
fel ca tatăl său pe vremuri, ca situaţia să fie cât se poate 
de limpede. A apărut călare, purtând peste armură un 
veşmânt împodobit cu pietre preţioase, însoţit de 

Renaud şi de nobilii din Antiohia, mergând pe jos.?9? 
Manuel s-a pregătit atunci să urmeze pe mai departe 
modelul lui loan al II-lea şi să-şi demonstreze 
autoritatea prin organizarea unei expediţii împotriva 
lui Nur ad Din. O armată alcătuită din franci şi 
bizantini a pornit spre Alep, însă atacul nu s-a 
concretizat, inspirându-i pe un cronicar armean să 
tragă concluzia acră că împăratul, sosit ca un vultur 
semet, plecase ca o vulpe cu coada între picioare. 
Manuel a preferat să intre în negocieri cu trimişii 
sultanului. Nur ad Din a fost de acord să dea 
bizantinilor ajutor împotriva turcilor selgiucizi de la 
Ikonion şi, mai important, să elibereze multi francezi şi 
germani rămaşi captivi după Cruciada a Il-a.%! La fel 
ca în episodul recuperării de către Ioan al II-lea a crucii 
de marmură la finalul asediului de la Shaizar, din 1138, 
Manuel reuşise să sporească prestigiul imperial fără să 
fie nevoie de o campanie costisitoare. Întoarcerea 
prizonierilor creştini la familiile lor a contribuit 
substanţial la crearea imaginii unui împărat pătruns de 
credință. Alexie I se folosise de ea ca mod de a combate 
propaganda lui Bohémond, iar în anii următori Manuel 

avea să plătească în numeroase rânduri răscumpărarea 
cavalerilor şi nobililor latini capturați în bătălii, ca 
modalitate de a se pune într-o lumină favorabilă fata de 
Occident în 1180, a plătit nu mai puţin de 150.000 de 
galbeni şi a pus în libertate 1000 de prizonieri 
musulmani, în schimbul lui Balduin de Ibelin. Şi, nu în 
ultimul rând, a evitat o campanie militară costisitoare şi 
nesigură, căci, după cum i-a mărturisit lui Nur ad Din, 
era cât se poate de conştient de „relele urmări pe care le 
iscă războiul şi de greutatea de a atinge telul sperat”. 
Conduita lui Manuel faţă de Nur ad Din nu a 
reprezentat prin urmare o retragere, ci o continuare a 
politicii prin alte mijloace şi cu mult succes, din 
perspectiva bizantinilor.’ Un poet constantinopolitan 
se arăta încântat cá Manuel obținuse atât de mult în 
schimbul putinului sânge vărsat: 


Şi, în sfârşit, aţi aşezat un jug şi peste cei din jurul 
Alepului şi aţi impus tribut celor ce îi silesc pe alţii să 
plătească biruri. Însă, mai presus de toate, ati izbutit să 
fiti şi vestitorul libertăţii pentru prizonierii de acolo şi 
să aduceţi la Hristos un popor ce fusese dat uitării.5% 

Spre deosebire de Alexie si Ioan, Manuel a reuşit să-şi 
menţină influența in Antiohia şi după ce s-a întors la 
Constantinopol, în 1159. lar asta, în parte, mulţumită 
mai ales alianțelor matrimoniale. În 1162, după 
moartea primei sale soţii, Bertha, s-a căsătorit cu Maria, 
una dintre fiicele lui Raimond de Poitiers şi soră a 
tânărului principe Bohémond al III-lea. Legătura s-a 
consolidat şi mai mult după câţiva ani, când Bohémond 
s-a căsătorit cu nepoata lui Manuel I. Manuel l-a 
îndatorat pe principe şi plătindu-i răscumpărarea, în 
valoare de 100.000 de dinari, după ce fusese luat 
prizonier de Nur ad Din în bătălia de la Harim, din 
1164. În schimb, împăratul a reuşit să îl instaleze în 
scaunul de la Antiohia pe patriarhul bizantin Atanasie I 
Manasses, potrivit Tratatului de la Devol şi înţelegerii 
din 1159. Patriarhul latin, Aimery de Limoges, a fost 
trimis să locuiască într-un sat învecinat, iar Atanasie a 
condus de atunci din Catedrala Sfântul Petru ?* 

ILUSTRATIA 12. Catedrala Sfântul Petru cin Antiohia. 


Existau, desigur, limite ale influenţei pe care reuşea 
să o exercite Manuel în îndepărtata Antiohia. În 1170, 
altarul catedralei din Antiohia s-a prăbuşit în urma 
unui cutremur. Nefericitul patriarh Atanasie, care 
slujea Liturghia în acel moment, a murit acoperit de 
dărâmături. Principele Bohémond a considerat 
cutremurul o dovadă limpede de judecată divină şi l-a 
chemat imediat pe Aimery din exil. Manuel a numit un 
nou patriarh grec, Chiril al II-lea, dar l-a ţinut la 
Constantinopol, fără a face niciun efort să-l impună 
locuitorilor Antiohiei, înțelegând probabil că astfel nu 


ar fi stârnit decât si mai multă rea-vointá.?* 

Mai trebuia mentinut si un foarte delicat echilibru 
diplomatic. Cásátoria cu Maria si influenta din 
Antiohia au fost obtinute cu pretul sacrificárii relatiilor 
de prietenie cu comitatul Tripoli, un aliat incá de la 
întemeierea lui. Contele Raimond al III-lea a fost 
profund ofensat, sperând că sora sa Mélisende avea să 
fie aleasa şi s-a răzbunat imitându-l pe Renaud de 
Châtillon în 1162, când a pornit un raid în Cipru.% 
Lăsând deoparte aceste neajunsuri, în anii târzii ai 
domniei sale, Manuel a putut să-şi privească oarecum 
mulțumit izbânzile din Antiohia, cu atât mai mult cu 
cât le obținuse fără să-şi atragă oprobriul occidentalilor. 


În linii mari, se poate vorbi la fel şi despre politica lui 
Manuel faţă de regatul lerusalimului, între 1158 şi 1180. 
Vechiul obiectiv, mai exact obţinerea recunoaşterii 
tutelei împăratului asupra Locurilor Sfinte, ocupa 
punctul central pe agenda lui Manuel, dar de data asta 
nu exista un casus belli care să justifice o umilire pe faţă, 
ca în cazul lui Renaud de Châtillon. Prin urmare, 
trebuia să fie cu atât mai atent. Relaţiile sale cu regatul 
Ierusalimului au început în 1157, când regele Balduin al 

III-lea a trimis o delegaţie la Constantinopol ca să ceară 
de soţie o prinţesă bizantină. Motivul din spatele cererii 
nu era greu de înţeles. Balduin ducea mereu lipsă de 
oameni şi de resurse să-şi apere regatul şi, cum din 
Apus perspectivele de ajutor nu erau încurajatoare, s-a 
adresat împăratului bizantin, celebru pentru bogăţia sa. 
După cum formula Guillaume din Tir, Manuel era 
capabil „să uşureze, cu belşugul său, suferinţa în care 
se zbate regatul nostru şi să prefacă sărăcia noastră în 
belşug”. Balduin nu a fost dezamăgit. Ambasadorii 
s-au întors cu Teodora, fiica în vârstă de treisprezece 
ani a lui Isaac, fratele lui Manuel, pe care îl înlăturase 
de la succesiune în 1143. Şi, împreună cu Teodora, 
zestrea ei de 100.000 de galbeni, plus 10.000 pentru 
cheltuielile de nuntă şi diverse bijuterii şi veşminte de 
mătase în valoare de alti 14.000 de galbeni, după 
socoteala lui Guillaume din Tir.3% 

Bizantinii nu ofereau niciodată bani fără să aştepte 
ceva în schimb. Recompensa a fost cerută atunci când 
Manuel şi oştirea lui au poposit lângă Antiohia, în 1159, 
după ce fusese pus la punct Renaud de Châtillon. 
Balduin al III-lea a venit la el să-şi prezinte omagiile şi a 
fost primit, împreună cu însoțitorii, cu efuziune si 

obisnuitele daruri bogate. Dar au fost indeplinite si 
formalitátile cuvenite, pentru ca nimeni să nu-şi facă 
nicio iluzie. La întâlnirea dintre cei doi, Balduin a fost 
aşezat pe un tron plasat mai jos decât al împăratului. 
Când Manuel a intrat în Antiohia, regelui i s-a cerut să 
călărească respectuos în spatele lui. Se pare că Balduin 
ar fi consimţit şi la acel instrument bine cunoscut al 
politicii bizantine — jurământul. Manuel a reuşit să-l 
convingă să accepte aceste simboluri ale superiorității 
sale imperiale fără să-i trezească acel gen de 
resentiment stârnit de Alexie liderilor Cruciadei I. 
Regele şi împăratul au vizitat băile şi au mers împreună 
la vânătoare. Când Balduin a căzut de pe cal şi s-a rănit 
la braţ, Manuel l-a oblojit şi l-a vizitat în următoarele 
zile, până s-a însănătoşit. Cei doi suverani s-au 
despărțit în cei mai buni termeni.**? 

După moartea lui Balduin al III-lea la Beirut, în 1163, 
Manuel şi-a menţinut autoritatea asupra regatului 
Ierusalimului. În 1165, succesorul lui Balduin, fratele 
său mai mic Amalric, a trimis o delegaţie la 
Constantinopol să întrebe dacă i se putea da o mireasă 
bizantină. Strănepoata lui Manuel, Maria Comnena, a 
fost trimisă la Ierusalim, însoţită de nobili bizantini 
care aveau misiunea de a se asigura că „nu s-a omis 

nicio ceremonie din cele cuvenite”. În schimb, Amalric 
a reînnoit jurământul de loialitate depus de fratele său 
Balduin. %% Toate astea făceau parte, desigur, din 
arsenalul diplomaţiei bizantine. Tactul desăvârşit de 
care dădea dovadă Manuel se oglindea însă şi în vizita 
atent regizată a lui Amalric la Constantinopol, din 
martie 1171, ca să negocieze susţinerea regatului său 
din partea bizantinilor. După cum relata în detaliu 
Guillaume de Tir, momentul reprezenta o lecţie de 
primire a unui monarh obedient, de statut inferior, la 
Curtea bizantină, unde au fost etalate toate simbolurile 
vizuale obişnuite. Lui Amalric i s-au oferit daruri 
scumpe, a fost primit de împărat, aşezat pe un tron de 
aur, mai jos decât al împăratului. Guillaume din Tir 
relatează, plin de emoție, că în jurul tronului imperial 
au fost trase perdele la apropierea lui Amalric. Asta, 
spunea el, ca alaiul regal să nu vadă consideratia 
arătată de împărat regelui. Dar este mult mai probabil 
ca perdelele să fi fost trase din cu totul alt motiv, mai 
exact pentru a ascunde plecăciunea adâncă făcută de 
Amalric, potrivit protocolului. Poate că Manuel dorea 
să nu mai rişte critici pentru că impunea umilirea lui 
Amalric în public, ca în cazul lui Renaud. Dacă aşa 
stăteau lucrurile, este încă un bun exemplu pentru 

abilitatea lui Manuel de a escamota judicios practicile 
diplomatice bizantine traditionale. Si totul se intàmpla 
pe fatá, nimic nu era ascuns: unul dintre sfetnicii lui 
Manuel declara cá vizita aceea a dovedit clar cá 
împăratul bizantin era „regele regilor" 5? 

Ratiunea esenţială a împăcării lui Manuel cu regii 
Ierusalimului era recunoaşterea publică a rolului 
împăratului de protector al Locurilor Sfinte. La fel ca 
predecesorii săi din secolul al XI-lea, în cazul 
negocierilor cu fatimizii, Manuel şi-a asigurat dreptul 
de a participa la reconstrucţia şi decorarea bazilicilor şi 
mănăstirilor din Tara Sfântă. Printre ele, Biserica 
Sfântului Mormânt din Ierusalim, unde, începând din 
timpul domniei lui Amalric, clericii bizantini puteau să 
slujească zilnic Liturghia în greacă. Manuel a plătit 
pentru ca lespedea pe care se spune că a fost aşezat 
trupul lui Hristos după răstignire să fie acoperită cu 
aur, poate pentru a compensa pierderea lespezii de 
marmură aflate acum la Constantinopol. Simbolurile 
vizuale ale patronajului lui Manuel erau vizibile peste 
tot în regatul Ierusalimului. În Biserica Naşterii 
Domnului de la Betleem, redecorată cu mozaicuri pe 
cheltuiala sa, în anii 1160, erau expuse la vedere mai 

multe portrete ale sale. Pe peretele sudic al bisericii, o 
inscripţie in greacă amintea că lucrarea se executase „în 
vremea domniei marelui împărat Manuel Comnen 
Porfirogenetul si în timpul marelui rege al 
Ierusalimului Amalric". Mentionarea numelui lui 
Manuel pe primul loc avea semnificatie, desi, la fel ca 
in cazul vizitei lui Amalric, exista multà precautie: in 
versiunea latină a inscripţiei, singura pe care se 
presupunea cá o vor citi occidentalii, numele lui 
Amalric apărea înaintea celui al lui Manuel?! 

Dincolo de simbolurile vizuale, Manuel trebuia să-şi 
demonstreze suzeranitatea asupra Regatului 
Ierusalimului purtând război împotriva dusmanului 
musulman comun. Din 1027, bizantinii fuseseră în 
general în relaţii bune cu suveranii fatimizi din Egipt, 
bucurându-se din partea lor de concesii în privința 
Ierusalimului şi îngăduind ca rugăciunile de vineri din 
moscheea de la Constantinopol să fie spuse în numele 
califului lor. Îi avertizaseră chiar pe fatimizi de 
apropierea Cruciadei 1.5? Din anii 1150, relaţia s-a 
schimbat, căci regimul de la Cairo era vizibil slăbit, 
fiind sfâşiat de luptele pentru putere dintre vizirii 
rivali. Atât Nur ad Din, cât şi Amalric erau dispuşi să 

profite de slăbiciune, cu atât mai mult cu cât Egiptul 
era una dintre cele mai fertile si productive tári din 
regiune. Şi Manuel era tentat să intervină, în ciuda 
distanţei, dar prima lui mişcare a fost să trimită o 
delegaţie la Cairo ca să ceară plata unui tribut anual. 
Doar după ce a fost refuzat, Manuel a trimis soli la 
Ierusalim ca să discute despre o acţiune comună, in 
vara anului 1168. În octombrie anul următor, Amalric a 
intrat cu armata în Egipt, susţinut de o flotă bizantină 
de circa 300 de vase, această forţă combinată asediind 
oraşul Damietta din Delta Nilului. Zelul lui Manuel de 
a porni la război într-o asemenea situaţie contrastează 
flagrant cu uşurinţa cu care încheiase pacea cu Nur ad 
Din în urmă cu zece ani. Kinnamos pretindea chiar că 
dorea foarte mult să recupereze Egiptul, ca provincie 
bizantină. Bizantinii erau bucuroşi să lupte dacă erau 
convinşi că aveau şanse deosebite de succes şi costuri 
moderate. Dar împăratul şi-a făcut totuşi un calcul 
greşit. Asediul de la Damietta s-a prelungit mai multe 
săptămâni şi proviziile limitate aduse de flota bizantină 
erau pe terminate. În decembrie, s-a convenit un 
armistițiu şi forțele creştine s-au retras, dar jumătate 
din flotă s-a pierdut în furtună pe drumul de întoarcere 
la Constantinopol.°” 

Campania egipteană era de obicei înfăţişată ca un 
dezastru total. Cu sigurantá, a contribuit si faptul cá 
locotenentul lui Nur ad Din, Saladin, si-a consolidat 
poziţia de vizir al califului fatimid, de unde mai târziu 
a reuşit să obţină stăpânirea peste Egipt. Pentru Bizanţ 
nu au existat efecte negative, în afară de pierderea 
masivă suferită de flotă. Califul s-a grăbit să încheie un 
tratat cu Manuel şi relaţiile cu Regatul Ierusalimului nu 
au suferit mari stricăciuni. Guillaume din Tir omagia 
chiar curajul cu care comandantul bizantin, Andronic 
Kontostephanos, şi oamenii săi luptaseră la Damietta. 
În 1177, Manuel a propus o nouă campanie şi o altă 
flotă bizantină a fost trimisă în Palestina să participe la 
invazie. Dar atunci atacul nu a mai avut loc din cauza 
refuzului de a participa venit din partea lui Filip, conte 
de Flandra, şi a altor nobili de seamă din Regatul 
Ierusalimului.?^ Cu toate astea, Manuel a rămas în 
continuare protector recunoscut al statelor latine. 


Aşa cum s-a întâmplat şi cu Antiohia, Manuel nu 
cunoştea limite când hotăra să îşi urmeze telurile 
tradiționale reambalându-le într-un mod convenabil. 

Chiar dacă regii de la Ierusalim îi acceptau ajutorul 
când aveau nevoie de el, nu puteau să îi imbrátiseze 
toate pretenţiile cu care venea. Când Leontie, numit de 
Manuel patriarh al Ierusalimului, a apărut in Tara 
Sfântă, în vara anului 1177, nu i s-a permis să slujească 
în Biserica Sfântului Mormânt şi a trebuit să viziteze 
sanctuarul ca persoană particulară.% 

La fel şi în relaţiile lui Manuel cu alţi conducători din 
Occident. În 1164, el i-a amintit regelui Vladislav al 
Boemiei cá era vasal al împăratului bizantin, ținând 
seama de jurământul făcut când îl insotise pe Conrad al 
III-lea în Cruciada a II-a. Cel mai probabil, Vladislav nu 
a fost impresionat: îşi datora titlul monarhic rivalului 
lui Manuel, împăratul roman Frédéric Barbarossa, care, 
la dieta de la Regensburg din 1158, îl ridicase de la 
rangul de duce la cel de rege.” Şanse mari de obtinere 
a recunoaşterii pretențiilor bizantine în Apus au apărut 
odată cu alegerile papale controversate din septembrie 
1159, când Frédéric Barbarossa l-a susţinut pe Victor al 
IV-lea împotriva lui Alexandru al III-lea. Manuel a 
simţit că avea şansa să-şi submineze rivalul şi i-a 
acordat susținerea sa morală şi financiară lui 
Alexandru. Nimic nou. Alexie I căutase să câştige 

capital şi pe seama disputei pentru învestitură dintre 
papalitate şi împăratul apusean şi, în 1112, a scris 
poporului din Roma,  compătimindu-l pentru 
tratamentul sever la care de curánd fusese supus papa 
Pascal al II-lea din partea impáratului apusean Henric 
al V-lea. Chiar s-a oferit pe sine sau pe fiul sáu, Ioan, ca 
înlocuitor al lui Henric, dar nu există dovezi că 
propunerea ar fi fost tratată cu seriozitate.%7 Însă 
Manuel s-a apropiat mult de obţinerea acestei 
recunoaşteri. Sub presiunea puternică a forţelor lui 
Barbarossa, în 1161, se pare că Alexandru al III-lea s-ar 
fi oferit să-l încoroneze pe Manuel ca împărat roman 
occidental în locul recalcitrantului Barbarossa. Ofertei 
nu i s-a dat curs nicio clipă. S-a lămurit că papa se 
aştepta ca Manuel să se stabilească la Roma, nu la 
Constantinopol, iar Manuel nu avea, desigur, cum să 
accepte o asemenea anulare a translatio imperii. În 1177, 
Alexandru al III-lea si Barbarossa s-au împăcat si, 
pentru moment, nu a apărut o altă şansă de a profita de 
pe urma rupturii dintre papă şi împăratul occidental.>” 

O altă limită a lui Manuel era stabilită chiar de 
supuşii săi. Ca parte a dorinţei sale de a face acţiunile 
bizantine acceptabile în ochii occidentalilor, Manuel a 

căutat să dezamorseze chestiunea schismei cu Roma, 
folosită atât de eficient de cei care urmăreau să justifice 
atacurile asupra imperiului. În 1166, la Constantinopol 
s-a ținut un sinod pentru a discuta diferențele dintre 
cele două Biserici, cu a cărui ocazie Manuel i-a 
îndemnat pe occidentali să-şi exprime punctul de 
vedere. Şi-a arătat dorinţa de a elimina acele practici 
care îl şocaseră pe Eudes de Deuil în vremea Cruciadei 
a Il-a, în special resfințirea altarelor si rebotezarea 
latinilor. Împăratul a făcut până şi eforturi să găsească 
un compromis oarecare referitor la autoritatea papală, 
reinterpretànd Donatio Constantini, document care 
sustinea pretentiile papale la autoritate universalá, in 
aşa fel încât să îi asigure compatibilitatea cu ambitiile 
împăratului bizantin.?? 

Acolo unde dorea să ajungă însă împăratul cu 
siguranţă nu erau dispuşi să-l urmeze toti supusii lui, şi 
cu atât mai puţin majoritatea clericilor şi călugărilor. Pe 
măsura trecerii secolului al XII-lea, se înregistra o 
înăsprire categorică a atitudinilor împotriva 
pretențiilor si practicilor latine, ceea ce a dus la multe 
schimburi de scrisori si polemici în termeni duri. În 
1155, Vasile de Ohrida, arhiepiscopul Tesalonicului, i-a 

scris papei obiectând fata de descrierea de „oaie 
rătăcită” făcută de pontif Bisericii bizantine. Nu 
bizantinii, argumenta el, au fost cei care au adus 
adăugiri Crezului sau au introdus utilizarea pâinii 
nedospite la euharistie. Critici şi mai severe ale 
,abaterilor" latine au venit din partea canonistului 
Teodor Balsamon, mai tárziu patriarh nerezident al 
Antiohiei. Întrebat dacă clericii bizantini ar trebui să-i 
cuminece pe latini, Balsamon a răspuns că nu, dacă 
acea persoană nu s-a lepădat de principiile dogmatice 
şi de practicile care au scindat Biserica Occidentală de 
cea Răsăriteană. % În lumina unor atitudini ferm 
înrădăcinate ca acestea, Manuel a înţeles că niciun fel 
de reambalare nu ar putea ascunde diferențele 
fundamentale existente între Răsărit şi Apus legate de 
autoritatea papală si de Filioque. Într-o discuţie cu 
pisanul Ugo Eteriano, se plângea: 


Să rupi firul acestei discordii este foarte anevoios ori 
aproape imposibil. Căci grecul nu va scrie vreodată că 
Sfântul Duh purcede de la Fiul, iar latinul nu va şterge 
sau nu va trece peste ce a scris. Cum să se închidă 
această rană?! 

ILUSTRATIA 13. Castelul cruciat Crac ces Chevaliers 


(fortăreața Cavalerilor), Siria 


Pe măsura continuării domniei lui Manuel, creştea şi 
un curent subteran de critici fata de priorităţile si 
metodele sale. Unii simțeau cá nutreşte „ambiţii 
exagerate şi îşi îndreaptă privirile dincolo de capătul 
lumii”, ceea ce ar putea fi o aluzie la politica sa italiană 
ori la expediţia din Egipt. Alţii se lamentau că arăta 
prea mare încredere în străini, ceea ce putea avea de-a 
face cu angajarea latinilor la Curtea sa.“ Era firesc să 
apară şi asemenea nemulțumiri la adresa unui 
conducător care încerca să se acomodeze cu 
schimbarea, dar domnia lui Manuel a reprezentat un 
succes. Alexie I şi Ioan al II-lea aplicaseră statelor 
cruciate o politică bizantină mult încercată, dar din 
partea Apusului s-au ales cu o reacţie plină de 

indignare care, in 1107, a luat forma unei actiuni 
militare directe. Cu percepția sa inteligentă a 
sensibilitátilor occidentale in anumite aspecte, Manuel 
obtinuse acceptarea hegemoniei sale asupra Antiohiei 
şi Ierusalimului. Însă, la o analiză atentă, această 
aprobare depindea de un împărat priceput şi bine 
informat, precum şi de curteni pe măsură, care să aibă 
capacitatea de a urmări țeluri tradiţionale fără a 
aprinde ostilitatea apusenilor. Dar succesorilor lor avea 
să le lipsească acest rafinament. 


7 
Tiranul Andronic (1180-1185) 


După moartea lui Manuel I, la 24 septembrie 1180, o 
serie de răsturnări politice violente au eliminat nu 
numai pe succesorul desemnat de el, ci şi pe curtenii 
care probabil jucaseră un rol de seamă în stabilirea 
politicii externe şi ambalarea ei spre consum occidental. 
Drept urmare, în cinci ani Bizanțul s-a întors, în ochii 
vest-europenilor, acolo unde se găsea în 1150. Circula 
din nou o virulentă propagandă antibizantină, 
readucând pe tapet vechile acuzaţii de schismă cu 
Roma şi de înţelegere secretă cu necredincioşii, acuzaţii 
pentru care Manuel şi sfetnicii lui au depus mari 
eforturi ca să le evite. O asemenea destrămare rapidă 


cerea o explicatie, iar motivul propus de obicei era 
acapararea puterii la Constantinopol de o factiune 
presupus ,antilatiná", condusá de várul lui Manuel, 
Andronic I Comnenul. Pe lângă instaurarea regimului 
de teroare, se mai afirmă că Andronic ar fi speculat 
naționalismul bigot al populaţiei bizantine ca să obţină 
puterea şi apoi să schimbe centrul de greutate al 
politicii externe, de la împăcarea cu Occidentul la 
înfruntarea lui directá.*? 

Acest tablou al motivelor ascunse ale conduitei lui 
Andronic faţă de Apus este inexact în mai multe 
privinţe. Mai întâi, Andronic însuşi nu era în mod 
special antilatin. Lovitura sa din 1182 a fost motivată 
mai degrabă de dorința personală de răzbunare pe 
Manuel I şi pe susţinătorii lui. Apoi, populaţia 
bizantină nu era cuprinsă de ura xenofobă împotriva 
tuturor occidentalilor, aşa cum se afirmă uneori. Şi, în 
sfârşit, politica urmată de Andronic faţă de statele 
cruciate nu era nici nouă, nici antilatină, ci mai degrabă 
o continua pe cea a predecesorilor. Era formulată nu ca 
pro- ori antilatină, ci în termenii din translatio imperii şi 
ai necesităţii de apărare a Constantinopolului şi de 
asigurare a recunoaşterii statutului împăratului. 

Acestea fiind zise, Andronic putea fi in continuare 
fácut vinovat de renasterea ostilitátii fatá de Bizant in 
Apus si in statele cruciate deoarece, spre deosebire de 
Manuel I, a ignorat total felul in care erau interpretate 
mişcările sale in Apus. În timp ce prelua puterea, în 
1182, a permis masacrarea rezidentilor italieni din 
Constantinopol. În lumina acelei atrocități, nu conta că 
politica externă bizantină nu avea mobiluri specific 
antilatine. De atunci înainte, avea să fie inevitabil 
mereu văzută în acea lumină în Apus, în aşa fel încât 
chestiuni practic de rutină, ca acordul cu Saladin, 
sultanul Siriei şi al Egiptului, legat de protectoratul 
Locurilor Sfinte, au ajuns să fie privite ca parte a 
masinatilor intenționate şi sinistre împotriva 
creştinilor din Răsăritul latin. 

Pentru a demonstra cele afirmate aici, trebuie mai 
întâi sá vedem de ce lovitura lui Andronic a fost 
interpretată ca antilatină. Neintelegerea provine din 
evoluțiile petrecute în Imperiul Bizantin între mijlocul 
secolului al XI-lea si sfârşitul domniei lui Manuel I. 
Atunci, numărul vest-europenilor veniți să trăiască la 
Constantinopol a crescut enorm. Ei îndeplineau o 
varietate de roluri, multi fiind în serviciul imperial. Cei 
mai multi erau probabil mercenari, de la scandinavii si 
englezii care alcătuiau garda Varegá de la palat până la 
cavalerii normanzi, o componentă importantă a 


armatelor conduse in campanii de primii trei impárati 
ai dinastiei Comnenilor. Latinii aveau multe alte 
ocupaţii. Din motive evidente, erau deseori aleşi să 
conducă delegatiile diplomatice la curţile din Europa 
apuseană şi uneori îndeplineau şi rolul de sfătuitori. La 
încheierea textului Tratatului de la Devol, convenit cu 
Bohémond in 1108, majoritatea semnatarilor 
documentului din partea bizantiná erau vest-europeni, 
lăsând să se înţeleagă cá fuseseră implicaţi în 
negocieri.“ Se pare că numărul latinilor din serviciul 
imperial şi varietatea rolurilor îndeplinite de ei au 
crescut si mai mult sub Manuel I şi se spunea că „au 
năpădit Curtea”. El a adus translatori şi consilieri ca 
pisanul Ugo Eteriano, în vreme ce Alessandro di 
Gravina, din sudul Italiei, a fost de-a lungul domniei 
sale comandant militar, dar şi diplomat trimis la 
suveranii latini.*% Elementul latin din miezul puterii a 
fost consolidat si prin alianțele matrimoniale ale lui 
Manuel cu puterile latine. Ambele soţii ale lui Manuel, 
Bertha von Sulzbach şi Maria de Antiohia, au fost de 
origine latină, iar în anii 1180 şi-a căsătorit copiii cu 
vestici: pe fiica sa, Maria Porfirogeneta, cu Renier, fiul 
marchizului de Montferrat, iar pe fiul său, Alexie, cu 


404 Komnene, 2009, p. 396; Stevenson, 1858, II, pp. 46-47; Kazhdan, 2001, pp. 
93-99. 
405 Robert of Auxerre, 1882, p. 246; Choniates, 1984, p. 53; Magdalino, 1993, p. 90. 


Agnes, fiica lui Ludovic al VII-lea al Franţei. Aceste 
soții şi soţi au adus, fără îndoială, la Constantinopol 
propriile suite. De unde şi reputaţia lui Manuel de cel 
mai prolatin dintre împărații bizantini. 

S-a presupus deseori în acea vreme, iar de atunci 
încoace permanent, că mulţi bizantini trebuie să fi fost 
nemulţumiţi de prezenţa acestor venetici — şi fără 
îndoială că au tot existat semne de nemulţumire. 
Curteanul şi militarul Kekaumenos, în secolul al XI-lea, 
l-a sfătuit pe împărat să nu acorde străinilor ranguri şi 
funcţii înalte în stat, deoarece acest lucru „nu ar fi pe 
placul dregatorilor voştri, care sunt romei de 
origine"*5, Nicetas Choniates afirma cá multi aveau 
sentimentul cá Manuel I prefera să fie slujit de străini, şi 
nu de bizantini. În loc să se mărginească la roluri 
militare, ca în trecut, se pare că le acorda posturi în 
administraţia imperială, numindu-i judecători si 
perceptori de impozite, când ei nici măcar nu vorbeau 
curat greceşte. Când a încercat să-i găsească unchiului 
său un post la Curte, Georgios Tornikios a descoperit 
că exista o aprigă rivalitate din partea „celor ce vorbesc 
limbi barbare (...) care au fost luaţi din piaţă şi aduşi la 
palatul imperial”. În afara centrelor puterii, existau 

prilejuri când unii latini deveneau tinta ostilitatii 
populaţiei bizantine. Ugo Eteriano povestea că, în 1166, 
latinii erau arátati cu degetul pe străzile capitalei, in 
semn de ură si de dispret.^" 

Ar fi lipsit de înțelepciune să acordăm prea multă 
atenție unor asemenea situaţii izolate. Incidentul 
descris de Eteriano era urmarea atmosferei încărcate 
din timpul dezbaterilor teologice organizate de Manuel 
în anii 1160, nefiind ceva permanent. Mulţi autori ai 
vremii, inclusiv Anna Comnena şi Nicetas Choniates, îi 
omagiau fără rezerve pe latinii aflaţi în slujba bizantină 
pentru loialitatea şi curajul lor. La urma urmei, 
Imperiul Bizantin nu era un stat naţional grec. Era un 
lucru firesc pentru creştini de toate neamurile să se 
găsească în serviciul împăratului creştin universal. Alte 
dovezi din literatura acelei perioade arătau limpede că 
multi bizantini îi priveau pe latini ca pe simpli frati 
creştini.*% Chiar şi informaţiile că Manuel împărțea 
latinilor cele mai bune slujbe de la Curte trebuie tratate 
cu precauţie. În afara acestor afirmaţii vagi, nu există 
vreo dovadă ca un latin să ocupe oricare dintre 
posturile administrative importante de la Curte. 
Afirmațiile lui Choniates şi Tornikios trebuie privite in 

contextul mai larg al vigilentei cu care membrii elitei 
conducătoare bizantine păzeau privilegiile la care 
considerau că îi indreptátea educaţia lor. Dintotdeauna 
se grăbiseră să-şi denigreze rivalii în întrecerea pentru 
funcţii, fie ei bizantini sau străini, punându-le la 
îndoială educaţia şi competenţa în greacă, aşa cum a 
făcut Mihail Psellos când a fost exclus din cercul intim 
de la Curte, în 1055-1056. Comentariile părtinitoare 
erau dovezi nu ale prejudecátilor antilatine, ci ale 
vigilentei obişnuite cu care un mic grup privilegiat îşi 
păzea dreptul de a pătrunde în cercul său restrâns. Este 
mai greu să vorbim de o ostilitate clocotindă şi largă 
fata de toti latinii din Constantinopol.*? 

Chiar si aşa, în rândul vest-europenilor existau 
anumite grupuri care deveneau ţinta indignării. O 
antipatie adâncă şi îndelungată îi însoțea pe negustorii 
italieni care locuiau la Constantinopol, şi în special pe 
cei venețieni. Motivul acestei ostilitáti se găsea la 
sfârşitul secolului al XI-lea, când Alexie I, aflat în 
căutarea unui aliat în condiţiile amenințării invaziei 
normande din sudul Italiei, încheiase un tratat cu 
Venetia. Sub imperiul urgentei, împăratul le făcuse 
venețienilor concesiuni largi de comerţ maritim între 
Constantinopol şi Occident. Negustorilor venețieni li 

s-a acordat dreptul de a face negot aproape peste tot in 
imperiu, scutiți de kommerkion si de alte dări, 
asigurându-li-se şi propriul cartier comercial, de-a 
lungul Cornului de Aur din Constantinopol.+!0 Se pare 
că guvernarea bizantină ar fi privit aceste concesiuni ca 
pe o măsură temporară, care urma să fie retrasă când 
imperiul şi-ar fi revenit. Momentul potrivit a fost cel al 
urcării pe tron a lui loan al Il-lea, în 1118. După 
înfrângerea lui Bohémond din 1108, primejdia din 
partea normanzilor părea mai puţin acută şi loan a 
refuzat să reînnoiască tratatul făcut de tatăl său. Dar 
venețienii nu erau dispuşi să-şi piardă privilegiile 
preţioase. În iarna anului 1124, o flotă venețiană care se 
întorcea din Tara Sfântă, unde îl ajutase pe regele 
Ierusalimului să atace Tirul, s-a abătut din drum în 
Marea Egee. A dat o serie de atacuri în Rhodos şi pe 
alte tármuri şi insule bizantine, luând ca sclavi o 
mulțime de tineri. Atacul a venit fără vreun 
avertisment, prin urmare loan, fără flotă în acea zonă, a 
asistat neputincios. Pentru a evita alte lovituri, a cedat 
şi, în august 1126, a semnat tratatul care restabilea mai 
vechile privilegii comerciale ale Venetiei.*!! 

Pe parcursul secolului al XII-lea, autorităţile 
bizantine au acordat concesiuni comerciale 
asemănătoare şi altor oraşe italiene. În 1111, s-a încheiat 
un tratat cu Pisa, care acorda mai puţine scutiri de taxe 
vamale şi un cartier comercial şi debarcader pe Cornul 
de Aur. Genovezii au primit aceleaşi avantaje în 1155. 
Acordarea de concesiuni şi genovezilor, şi pisanilor nu 
era atât de riscantă si de neinteleaptá pe cât părea. 
Existau aliaţi de valoare împotriva normanzilor din 
sudul Italiei, iar Frédéric Barbarossa şi bizantinii 
sperau, fără îndoială, să-i folosească şi în jocul 
împotriva rivalilor lor comerciali, venețienii. Mai mult, 
este foarte posibil ca bogăţia generată prin activităţile 
lor comerciale să fi compensat cu prisosintá orice 
concesiuni făcute taxelor vamale. Se pare că porturile 
provinciale ca Dyrrachion şi Tesalonic au înflorit de pe 
urma comerţului exercitat în ele de negustorii 
italieni.+? Altfel, nu era deloc ceva neobişnuit să închei 
asemenea tratate cu republicile maritime italiene. În 
1123, Balduin al II-lea al Ierusalimului a încheiat o 
înțelegere asemănătoare cu Veneţia, prevăzând scutiri 
de taxe vamale şi cartiere comerciale în Tir, Sidon şi alte 
porturi. Acorduri cu pisanii şi genovezii au urmat 


“2 Caffaro, 2013, pp. 75, 195-196; Otten-Froux, 1987, p. 155; Day, 1988, pp. 8, 
25-27. 


curând şi, fără îndoială, negustorii au contribuit mult la 
prosperitatea statelor latine din Siria şi Palestina.*? 
Indiferent ce considerente politice au determinat 
aceste tratate, nu încăpea îndoială că negustorii italieni 
erau profund nepopulari, nefiind priviţi cu ochi buni 
de restul populaţiei. Enclavele lor de-a lungul Cornului 
de Aur erau un soi de oraşe de sine stătătoare, cu 
magazine, taverne, depozite, mori şi biserici cu slujbe 
ținute in latina, nu în greacă. 4 Această 
cvasiindependentá împreună cu marea bogăţie şi cu 
ceea ce era perceput drept aroganță a italienilor au dat 
naştere resentimentelor. Ei erau considerati trufasi, 
lăudăroşi şi lipsiţi de respect de cei în mijlocul cărora 
trăiau. Şi, aşa cum se întâmplă adesea cu imigranții 
nepoftiti, se credea că erau mult mai multi decât în 
realitate, iar un observator estima că numărul lor se 
ridica la 60.000, in 1180.45 Bizantinii nu se distingeau 
de fapt prin intolerantá sau xenofobie. Şi într-o bună 
parte din lumea occidentală venețienii şi genovezii 
treceau drept aroganti si materialişti, probabil ca 
reacţie la politicile comerciale hotărâte pe care le 
urmau. Fulcher de Chartres a rămas consternat de 

stirea atacurilor venetiene asupra insulelor bizantine 
din Marea Egee, din 1124-1125, prevestind cá făptaşii 
vor sfársi fárá sá apuce sà se spele de trádare si vor 
suferi chinurile infernului.*5 Ostilitatea resimţită de 
bizantini si de alti latini fatá de italieni era de fapt 
blândă, în comparaţie cu antipatia pe care şi-o arătau 
între ei. Rivalitatea comercială lua deseori forme 
violente, când venețienii si genovezii de la 
Constantinopol puneau la cale atacuri asupra 
cartierului celeilalte comunităţi. În 1162, venețienii s-au 
aliat cu pisanii şi cu localnici bizantini într-o încercare 
de a-i alunga cu totul pe genovezi.“ Aşadar, repulsia 
bizantină faţă de bogăţia şi privilegiile negustorilor 
italieni era adâncă, însă în niciun caz nu era ceva unic. 
Este posibil ca aceeaşi antipatie să fi fost şi în spatele 
acțiunii spectaculoase întreprinse de presupusul 
prolatin Manuel I. În contrast flagrant cu practica lui 
obişnuită de a-i imbuna pe cei din Occident, în 
primăvara anului 1171 a hotărât să le aplice o lovitură 
venețienilor. După ce a adus în secret trupe în 
Constantinopol, la 12 martie a ordonat brusc arestarea 
tuturor venețienilor din oraş şi a transmis instrucțiuni 
guvernatorilor provinciali să procedeze la fel în 


46 Fulcher of Chartres, 1969, p. 276; Emoul, 1871, p. 345; Gunther of Pairis, 1997, 
p. 90. 
“7 Caffaro, 2013, pp. 95-96; Day, 1988, pp. 26-28. 


porturile lor. Operatiunea s-a desfásurat cu eficientá 
remarcabilá, fárá ca venetienii sá prindá de veste ce 
avea să se petreacă. Până în seara respectivă, circa 
10.000 de persoane - bărbaţi, femei şi copii — fuseseră 
prinse şi închise în temnițe şi mănăstiri. Cei mai multi 
au fost eliberaţi curând şi lăsaţi să se întoarcă la 
Veneţia, dar casele, magaziile, vasele şi proprietăţile lor 
mobile au fost confiscate. 4? Lovitura a fost, fără 
îndoială, apreciată în rândul populaţiei bizantine, însă 
probabil că scopul lui Manuel nu a fost doar să facă pe 
placul gloatei. Nicetas Choniates punea mişcarea pe 
seama unei duşmănii personale: Manuel nu-i iertase pe 
venețieni pentru că îl insultaseră în timp ce sprijineau 
forţele lui Roger al II-lea să asedieze insula Corfu, in 
1149. Un grup de marinari venețieni furaseră galera lui 
Manuel si, găsind la bord însemnele imperiale, 
puseseră la cale o parodie de ceremonial bizantin. Mai 
realist privind, Manuel a dorit poate să-i pedepsească 
pe venețieni pentru un atac dat asupra cartierului 
genovez de la Constantinopol cu un an în urmă, când 
incendiaseră mai multe depozite. Nu era exclus să fi 
fost legat de politica lui Manuel în Italia: de curând, 
venețienii îl dezamăgiseră, refuzând să-i pună la 

dispoziţie o flotă, aşa cum le ceruse.*'? 

Indiferent ce motive ar fi avut Manuel să lovească 
atât de radical, era absolut de aşteptat ca venețienii sa 
reacționeze în forţă la acest atac la adresa intereselor lor 
comerciale. În septembrie 1171, o flotă puternică, sub 
comanda dogelui Vitale Michiel al II-lea, a pornit din 
laguna venețiană si, la fel ca in 1124, s-a îndreptat spre 
Marea Egee. De data asta, venețienii au ajuns până în 
insula Euboea, însă răspunsul naval bizantin energic în 
combinaţie cu boala răspândită în rândul echipajelor 
venețiene i-au obligat să se întoarcă.”% Au urmat 
negocieri îndelungate, în încercarea lor de a obţine 
compensaţii pentru pierderile din 1171 şi reînnoirea 
privilegiilor comerciale. Enrico Dandolo, patrician 
venetian care mai târziu, ca doge, avea să joace un rol 
de seamă în Cruciada a IV-a, a fost unul dintre cei 
implicaţi în tratative. Un cronicar a pretins mai târziu 
că dogele ar fi rămas orb la Constantinopol, dintr-o 
încăierare, prin urmare îi duşmănea amarnic pe 
bizantini, deşi totul era aproape sigur o invenţie. 
Până în ultimul an de domnie al lui Manuel, aproape se 
ajunsese la o înţelegere, deoarece împăratul era 

îngrijorat de reaparitia amenințării normande din 
sudul Italiei si avea nevoie de ajutorul naval venetian 
în eventualitatea unui atac. Negocierile erau în curs, 
însă problema nu a fost rezolvată înainte de moartea lui 
Manuel din 1180, iar venețienii erau in mare măsură 
ţinuţi departe de Constantinopol. ?? Aceste 
evenimente, şi nu ce se petrecea în Antiohia ori la 
Ierusalim sau sentimentul antilatin generalizat, au 
servit drept fundal pentru ceea ce avea să urmeze. 


ILUSTRATIA 14. Fortăreața din Corfu 


Nimeni nu ar fi putut să prevadă, în momentul 
morţii lui Manuel, schimbarea totală şi rapidă care avea 
să afecteze atât Bizanțul, cât şi statele latine din Siria si 
Palestina, în anii 1180. Chiar dacă împăratul bizantin 
suferise o înfrângere în fata turcilor selgiucizi la 

Ikonion, în bătălia de la Myriokephalon din 1176, 
prestigiul sáu a avut mai mult de suferit decât 
capacitatea militară. Manuel a reuşit să se retragă de pe 
câmpul de luptă cu cea mai mare parte a oştirii intactă 
şi să negocieze condiţii cât se poate de rezonabile cu 
sultanul selgiucid.* În Răsăritul latin se petreceau 
evenimente îngrijorătoare, de pildă în Egipt, unde 
Saladin îşi extindea rapid puterea şi influenţa. Ca vizir 
în Egipt, el a pus capăt Califatului fatimid şi a restabilit 
în tara curentul sunnit. După moartea lui Nur ad Din în 
1174, Saladin a reuşit să obţină recunoaşterea califului 
din Bagdad ca succesor al lui şi a pornit în marş spre 
Damasc. Egiptul şi Siria erau acum unite sub un singur 
conducător, iar latinii nu aveau cum să nu-şi dea seama 
de ameninţare. Însă, în noiembrie 1177, când armata 
Regatului Ierusalimului s-a confruntat cu forțele lui 
Saladin la Montgisard, musulmanii au fost puşi pe fugă 
şi sultanul însuşi a scăpat cu greu să nu fie luat 
prizonier.** Nimeni nu ar fi bănuit în acel moment cá 
Saladin avea să stăpânească Ierusalimul după doar 
zece ani. 

Bizantinii erau probabil mult mai puţin preocupaţi 
de înfrângerea de la Myriokephalon sau de ascensiunea 

lui Saladin decât de faptul că Manuel lăsase doar un 
minor care să-i urmeze: fiul său în vârstă de unsprezece 
ani, Alexie al II-lea. Vremurile de minorat din Evul 
Mediu erau întotdeauna nesigure şi instabile, atât timp 
cât diversele facţiuni încercau să preia controlul asupra 
tânărului suveran sau să-l înlocuiască. Bizanțul nu 
făcea excepţie, deşi exista o procedură bine stabilită în 
legătură cu modul în care trebuia asigurată guvernarea 
până când împăratul devenea major. Potrivit legii 
bizantine, văduva rămânea capul familiei la moartea 
soţului, prin urmare se accepta ca în asemenea situaţii 
împărăteasa să devină regentă a tânărului împărat, 
funcţie pe care de obicei o îndeplinea cu ajutorul unui 
consiliu de curteni sau al unor rude de seamă. Astfel 
Manuel, muribund, îşi lăsase fiul în grija soţiei şi 
mamei băiatului, Maria de Antiohia. Ea împărțea 
această responsabilitate cu patriarhul 
Constantinopolului, Teodosie (Theodosios) Boradiotes, 
şi cu nepotul lui Manuel, Alexie Comnenul, care 
deţinea rangul de protosebastos.*? 

Nu peste mult timp, la Curte s-a format o factiune 
opusá regentei. Membrii ei cei mai remarcabili erau 
fiica lui Manuel I din prima lui cásátorie, Maria 
Porfirogeneta, şi soţul ei Renier de Montferrat. Potrivit 

surselor bizantine contemporane, ei si partizanii lor 
erau furiosi în urma zvonurilor cá protosebastosul era 
amantul împărătesei, că folosea fonduri publice în 
propriul interes şi că avea planuri să pună mâna pe 
tron. Dacă îşi realiza planurile, aşa cum se temeau, 
poziţia lor era pusă în primejdie.” Pe de alta parte, 
observatorii externi, şi în special cei din Vestul 
european şi Estul latin, considerau că aceştia ar fi avut 
alt motiv de nemulţumire - şi anume pe disidenti i-ar fi 
deranjat atitudinea „prolatină” a regenței. La urma 
urmei, regența era nominal condusă de Maria de 
Antiohia, ea însăşi latină, iar autori latini contemporani 
afirmau că Alexie al II-lea şi protosebastosul urmau 
presupusa politică a lui Manuel I de a-i prefera pe latini 
bizantinilor şi de a le acorda cele mai înalte onoruri, 
fapt ce provoca supărare nobililor si curtenilor 
bizantini.“ Bănuiala lor părea însă lipsită de orice 
bază. Una dintre conducătoarele mişcării de opoziţie, 
Maria Porfirogeneta, era la rândul ei măritată cu un 
latin, Renier de Montferrat, care o şi susţinea în planuri. 
Când între celelalte parti s-a ajuns la manifestări 
violente, în primăvara anului 1181, Maria şi Renier au 
recrutat mercenari italieni, decizie stranie dacă raţiunea 

revoltei lor era antilatiná.?5 Este cert cá ambele tabere 
recurgeau la ajutor latin împotriva adversarilor în ceea 
ce era, în esenţă, o luptă pentru putere dinastică în 
interiorul familiei Comnen. lar motivele opoziţiei 
constau în ura personală fata de protosebastos şi dorința 
de a-l elimina din poziţia influentă, mai degrabă decât 
antipatia fata de favorizarea latinilor. 

Planul a prins formă la începutul lui 1181: urma ca 
mult detestatul protosebastos să fie asasinat când avea să 
iasă din Marele Palat pentru a asista la o slujbă 
bisericească în timpul postului. Dar regența a aflat de 
plan şi majoritatea complotiştilor au fost prinşi, în 
schimb Maria Porfirogeneta şi Renier de Montferrat, 
dându-şi seama că fac parte din cercul bánuitilor, s-au 
refugiat, împreună cu restul susținătorilor lor, in 
Catedrala Hagia Sofia şi s-au baricadat înăuntru. Afară 
s-au adunat nenumărați susţinători ai cuplului, care au 
început să devasteze casele suporterilor regenței. După 
două luni de ezitare, protosebastosul şi împărăteasa 
Maria au trimis trupe care să îi alunge în forță pe rebeli, 
dar după o zi de lupte zadarnice, patriarhul Teodosie a 
reuşit să mijlocească o înţelegere. Mariei Porfirogeneta 
şi lui Renier li s-a permis să plece liberi din catedrală, 
însă majoritatea susținătorilor lor au mers la 

inchisoare.?? Conflictul era departe de rezolvare si 
opozantii regentei căutau în continuare o cale de 
răsturnare prin forță. Au hotărât să apeleze la un alt 
membru al familiei Comnen, din afara 
Constantinopolului. Prin urmare, i s-a trimis un mesaj 
vărului împăratului dispărut, guvernatorul provinciei 
Pont, Andronic Comnenul, la castelul său de la Marea 
Neagră. 

La fel ca Maria Porfirogeneta, Andronic avea 
propriile motive să se implice în opoziţia politică la 
regență, neavând nimic de-a face cu prejudecățile 
antilatine. Fusese de multă vreme un soi de 
nonconformist respins de familia Comnen. Andronic, 
fiu al fratelui mai mic al lui loan al II-lea, Isaac, trecuse 
de 60 de ani în 1182, având în spate o viaţă de 
scandaluri şi aventuri. În anii 1150, intrase în dizgrație 
la Curte din cauza implicării în diverse comploturi 
împotriva lui Manuel I si a relației interzise cu propria 
nepoată, Evdochia. A stat închis nouă ani in temnitele 
de la Marele Palat, iar in 1164 a evadat, după ce a reuşit 
să le trimită susținătorilor lui un mulaj din ceară al 
cheilor. A fugit în Galiția din Ucraina, unde a fost bine 
primit la Curtea cneazului Iaroslav. Iertat si reintrat în 
grațiile imperiale, în 1166 a fost trimis guvernator în 

Cilicia, dar reabilitarea nu a fost de duratá. Andronic a 
stârnit multă indignare la Constantinopol după ce şi-a 
părăsit postul şi s-a instalat la Antiohia, unde s-a 
logodit cu Philippa, una dintre fiicele lui Raimond de 
Poitiers şi soră a celei de-a doua soţii a lui Manuel, 
Maria de Antiohia. Când Andronic şi-a dat seama că 
Antiohia, stat clientelar al lui Manuel, nu era deloc un 
refugiu sigur, a părăsit-o pe Philippa şi a fugit în 
Regatul Ierusalimului, luând cu el aproape în întregime 
încasările din impozitele pe un an din Cilicia şi Cipru. 
Regele Amalric l-a primit totuşi cu prietenie şi i-a 
acordat Beirutul ca fief. Atunci Andronic, aparent 
incapabil să evite scandalurile, s-a îndrăgostit de 
Teodora, nepoata lui Manuel I şi văduva fostului rege 
al lerusalimului, Balduin al III-lea. Cuplul a fugit întâi 
la Curtea lui Nur ad Din, apoi la cea a lui Saltuq al 
II-lea Ibn Ali, stăpânitorul Teodosiopolisului din estul 
Asiei Mici. Andronic s-a mai întors pe teritoriul 
bizantin abia în iulie 1180, când a fost din nou iertat şi 
lăsat să trăiască în pace cu Teodora şi copiii lor in 
Pont. 

În ciuda împăcării, se părea cá Andronic nu uitase 
lunga perioadă petrecută departe de civilizaţie şi nici 

nu-si iertase familia, prin urmare a dat curs apelului 
din partea opozantilor regentei de la Constantinopol. 
Ín primávara anului 1182, a stráns o armatá si a pornit 
spre capitală. Nu avea multi susținători si revolta lui ar 
fi fost uşor înăbuşită printr-o acțiune hotărâtă. Însă, in 
momentul când a ajuns la Bosfor, opinia publică din 
Constantinopol trecuse ferm de partea lui şi a fost 
întâmpinat ca salvator al tânărului împărat de reaua 
influenţă a împărătesei Maria şi a protosebastos-ului. 
Comandantul flotei a trecut de partea lui Andronic şi 
partizanii săi din oraş l-au arestat pe protosebastos şi l-au 
trecut strâmtoarea, ducându-l în tabăra rebelilor. 
Andronic a reuşit, prin urmare, să-şi traverseze trupele 
în oraş şi să-l ocupe, practic, fără să întâmpine 
rezistenţă. Perspectiva sa despre eveniment rezultă din 
relatarea lui Choniates despre intrarea triumfală în 
capitală, din mai 1182. Aproape imediat, Andronic s-a 
dus la Mănăstirea Pantokrator, aparent în semn de 
respect pentru împăratul Manuel, pe al cărui sarcofag 
fusese aşezată lespedea de marmură adusă de el de la 
Efes cu câţiva ani în urmă. Când a îngenuncheat în fata 
mormântului, câţiva martori au rămas impresionați de 
durerea simțită pentru pierderea suferită. Alţii, aflaţi 
mai aproape, au putut auzi cum în acele momente 
Andronic a jurat răzbunare împotriva vărului său, care 
îl persecutase şi îl obligase să trăiască în pribegie, 


fágáduind să se „năpustească asupra familiei lui ca un 
leu pe o pradă bogatá" 9!. 

În lunile ce au urmat, Andronic a trecut la treabă şi 
s-a dezlántuit extrem de violent, asemenea lui Richard 
al Ill-lea descris de Shakespeare, lichidandu-si 
adversarii, reali sau imaginari, cu o brutalitate 
inimaginabilă. A dat ordin ca protosebastosul Alexie să 
fie orbit şi l-a închis într-o mănăstire, lăsându-l totuşi în 
viaţă. Alţii nu au fost la fel de norocoşi. Împărăteasa şi 
regenta, Maria de Antiohia, a fost sugrumată şi 
amintirea ei ştearsă: Andronic a cerut ca toate imaginile 
ei publice să fie înlocuite cu ale sale. N-a vrut să-i crute 
nici pe membrii familiei imperiale care se opuseseră 
regenței şi sustinusera lovitura sa. Maria Porfirogeneta 
şi Renier de Montferrat au fost asasinați în următoarele 
luni, probabil prin otrăvire. Tânărul Alexie al II-lea a 
fost mai întâi trecut pe linie moartă, odată cu 
proclamarea lui Andronic împărat, în septembrie 1183. 
La scurt timp, băiatul a dispărut în mod misterios. Mai 
târziu s-a spus că a fost sugrumat cu o coardă de arc şi 
apoi aruncat în Bosfor, cu greutăţi de plumb, ca nu 
cumva să apară dovezi scoase întâmplător la țărm. 
Printre puţinii supraviețuitori ai familiei imperiale 
restrânse a fost tânăra soţie (de origine franceză) a lui 

Alexie, Agnés, desi pretul plátit ca sá tráiascá a fost 
căsătoria cu Andronic, cu cincizeci de ani mai bătrân ca 
ea.482 

Pe langa eliminarea rudelor apropiate, Andronic i-a 
scos din administratie si pe cei numiti de Manuel. Ca 
declaratie de intentie, a pus sa i se picteze portretul pe 
zidul exterior al Bisericii Sfinţilor Patruzeci de 
Mucenici, înfăţişându-l în haine de ţăran, ținând în 
mână o seceră. Nu exista nicio îndoială împotriva cui se 
îndrepta secera: elita care sustinuse vechiul regim. Era 
de notorietate faptul că Andronic se lăudase fata de fiii 
săi că îi va scăpa de giganţi, ca să poată domni doar 
peste pigmei. O victimă notabilă a fost Andronic 
Kontostephanos, care fusese în fruntea expediției de la 
Damietta din 1169 şi îşi câştigase până şi admiraţia 
latinilor. Trecerea sa de partea lui Andronic în 
momentul crucial îl ajutase pe uzurpator să pună mâna 
pe putere, dar, în vara anului 1183, Kontostephanos a 
căzut în dizgrație şi a fost orbit împreună cu cei patru 
fii ai săi, sub bănuiala de conspirație. Constantin 
Makrodoukas, care se aflase alături de Manuel I la 
Myriokephalon, a fost târât pe o înălţime din afara 
Constantinopolului şi apoi a fost tras în țeapă. În 

locul vechii gărzi, Andronic şi-a adus oamenii săi. 
Ştefan Hagiochristophorites şi alţii de teapa lui se 
bucurau acum de încrederea împăratului şi îi puneau 
în aplicare, asiduu, programul de epurare. Glasurile 
lor, îşi amintea Choniates, „răsunau în tot palatul”, în 
căutarea tuturor suspectilor. Teroarea s-a răspândit de 
la Curte şi din capitală spre provincii. Locuitorii din 
cetăţile Niceea şi Prusa din Asia Mică, oameni care 
rezistaseră împotriva loviturii lui Andronic, au suferit 
din cauza sfidării lor. După ocuparea oraşelor, multi 
dintre cei capturați au fost traşi în ţeapă în afara 
zidurilor, unde, ne spune Choniates, trupurile lor „se 
legănau în vânt, ca sperietorile de ciori" ?*. 

Cele mai multe victime ale lui Andronic au fost, prin 
urmare, nu latini, ci chiar din rândul bizantinilor. 
Latinii de seamă, Maria de Antiohia şi Renier de 
Montferrat, au pierit pentru că erau fiica şi ginerele lui 
Manuel I. Singurul supravieţuitor din familia restrânsă 
a lui Manuel era de origine latină, nora sa franceză 
Agnes. Mai mult, pentru a-şi duce la împlinire 
epurarea, Andronic s-a bizuit pe o oarecare susţinere 
latină. Ca toti înaintaşii, dispunea de o mulţime de 
mercenari latini şi se bizuia pe ei în tratamentul aplicat 

oponentilor politici. Varegii germani l-au pázit pe 
protosebastosul Alexie după arestarea din 1182, în vreme 
ce Andronic, la fel ca predecesorii săi, avea gardă 
personală alcătuită din latini. Într-un sens larg, era 
imposibil sa fii „antilatin” în Constantinopolul 
secolului al XII-lea: pur şi simplu vest-europenii erau 
mult prea utili. 


Indiferent de toate astea, Andronic a reuşit să-şi facă 
în Apus reputaţia de duşman al latinilor, din cauza 
atrocitátii înspăimântătoare care a urmat după ce el a 
ocupat Constantinopolul, în aprilie 1182. Odată ajunse 
între zidurile cetăţii, trupele sale s-au unit cu cetăţenii 
locali, în atacul asupra unei ţinte cât se poate de 
precise: nepopularii negustori italieni care locuiau de-a 
lungul țărmului Cornului de Aur. Având în vedere cá 
la Constantinopol rămăseseră puţini venețieni în urma 
loviturii lui Manuel din 1171, cele mai multe victime au 
fost, probabil, genovezi şi pisani. Aceştia au prins de 
veste din timp de pericolul iminent şi mulţi au reuşit să 
scape fie risipindu-se prin alte parti ale oraşului, fie 
urcându-se pe vase şi plecând. Cei rămaşi în urmă - 
bătrâni, infirmi, bărbaţi, femei şi copii — au fost ucişi 
fără milă de gloata dezlántuitá asupra cartierelor 

italiene, care práda şi apoi incendia case şi depozite. 
Există mărturii contradictorii despre ce ar fi stimulat 
această izbucnire de sălbăticie. Relatările bizantine 
lăsau să se înţeleagă că Andronic şi-ar fi trimis dinadins 
trupele să atace, deoarece pisanii şi genovezii erau 
apropiaţi de împărăteasa Maria şi de protosebastos, care 
le ceruseră sprijinul împotriva adversarilor regenței. 
Viteza desfăşurării evenimentelor nu le permisese 
italienilor să intervină, dar Andronic s-a temut poate că 
se vor opune venirii lui. Nu este deloc exclus şi ca 
atacul să fi fost în întregime spontan, fără legătură cu 
Andronic. Negustorii italieni erau atât de rău priviţi, 
încât orăşenii nu aveau nevoie să fie împinşi de la spate 
ca să se năpustească asupra lor şi să le prade bogăţiile, 
aşa cum încercaseră şi în 1162. Cât despre soldaţii lui 
Andronic, este posibil ca ei să fi scăpat de sub control. 
Nu era prima dată când armatele uzurpatorilor 
victorioşi treceau la violenţe odată ce se vedeau în 
interiorul zidurilor. Şi trupele lui Alexie I făcuseră la fel 
în 1081, provocând mari stricăciuni.1% 

Indiferent din ce cauză, când ştirea a ajuns în Tara 
Sfântă şi în Apus, acţiunea lui Andronic a fost privită ca 
un atac împotriva tuturor latinilor, motivat de invidia 
şi ura grecilor la adresa vitejiei şi superiorității militare 

a Occidentului. Primele informatii au fost furnizate de 
supravietuitori in porturile din principatul Antiohia si 
in regatul Ierusalimului, unde au povestit elocvent si in 
detaliu prin ce trecuserá. Unele incidente erau deosebit 
de socante. Un spital administrat de cavalerii Sfántului 
Ioan a fost luat cu asalt, iar bolnavii au fost ucişi în 
paturile lor. Guillaume de Tir scria următoarele: 
, Perfidul neam al grecilor, aceşti pui de vipere (...) şi-au 
răsplătit astfel oaspeţii — cei care nici nu meritau un 
asemenea tratament, nici nu aveau vreo bănuială de 
acest fel.” Când a ajuns în Occident, povestea căpătase 
amploare şi i se adăugaseră tot felul de subtilitáti, 
revenind şi la mai vechile acuzaţii de înțelegere secretă 
cu necredincioşii şi de dezbinare cu Biserica Romană. 
S-a spus apoi că masacrul fusese dezlántuit cu ajutorul 
sarazinilor şi că supraviețuitorii fuseseră vânduți ca 
sclavi turcilor din Ikonion. Printre victime era şi un 
preot de la Roma, un trimis al papei, despre care se 
spunea că fusese decapitat, iar capul său, legat de 
coada unui câine. Murise ca un martir când declarase 
gloatei insetate de sânge ascultarea sa fata de Roma.” 
Episodul a reprezentat un dezastru al relaţiilor 
bizantine cu Europa Occidentală, cu papalitatea şi cu 
statele cruciate, zădărnicind într-o singură zi lucrarea 


^7 William of Tyre, 1943, II, pp. 464-467; Robert of Torigni, 1889, pp. 301-302, 307. 


făcută cu răbdare de Manuel I vreme de treizeci de ani. 
Deşi nici lovitura lui Andronic, nici politica urmată de 
el după aceea faţă de statele cruciate nu au fost dictate 
de un sentiment antilatin, atât de mare a fost 
indignarea cauzată de masacru şi atât de pătată a rămas 
reputaţia bizantinilor, încât aproape tot ce au făcut 
după aceea nu a putut să fie interpretat decât ca un 
sinistru plan secret. 


ILUSTRATIA 15. Ruinele unei parti din Palatul Slachernae 


jazi Tekfur Saray} din Constantinopol. 


Încoronarea lui Andronic ca împărat titular, în 
septembrie 1183, a fost un eveniment atent regizat. El a 
fost aclamat de o mulțime fárá îndoială grijuliu 
selectată, într-o sală de primire boltită din Palatul 
Blachernae. S-a prefăcut că ezită să accepte onoarea 
care i se făcea, până când unii dintre suporterii lui l-au 
apucat de braţe şi l-au tras pe tron. A doua zi, a venit 
călare la Hagia Sofia ca să fie încoronat de patriarh si 


după aceea s-a grăbit să traverseze piaţa înapoi la 
Marele Palat, înconjurat de scuturile gărzilor personale. 
Unii au pus precipitarea pe seama temerii de un 
asasinat, alţii, pe presiunea pusă asupra măruntaielor 
unui om în vârstă de lunga ceremonie. După câteva 
zile, a fost eliminat si Alexie al II-lea, de ale cărui 
servicii nu mai era nevoie. 

Odată instalat în siguranţă la putere, Andronic 
trebuia să formuleze politica externă, însă situaţia pe 
care o înfrunta era de pe acum foarte diferită de cea din 
timpul domniei lui Manuel. Dar nu numai că, în urma 
epurărilor, rămăsese fără o bună parte din 
înțelepciunea şi experienţa acumulate până atunci, dar 
Bizanțul era silit acum mai ales la gesturi defensive. 
Mulţi nobili localnici nu aşteptaseră vizita călăilor lui 
Andronic, ci se refugiaseră la papa de la Roma şi la 
curţile regelui Ungariei, a regelui normand al Siciliei şi 
la sultanul selgiucid de la Ikonion. Ei i-au îndemnat pe 
aceşti monarhi să invadeze Bizanțul şi să-l răstoarne pe 
uzurpator. Singurul care şi-a manifestat interesul a fost 
regele Siciliei, Guillaume al II-lea. Ca moştenitor al lui 
Robert Guiscard si al lui Roger al II-lea, tentatia de a-şi 
extinde dominaţia dincolo de Adriatică era prea 
puternică să-i reziste, mai ales când la Curtea lui s-a 

prezentat un personaj care pretindea a fi Alexie al II-lea 
cel nedreptátit si alungat. Sub pretextul de netágáduit 
al suveranului legitim, Guillaume al II-lea a început 
pregătiri de invazie.** Era o ameninţare prin care 
Bizanțul mai trecuse de multe ori în trecut şi Andronic 
s-a pregătit să o întâmpine în modul obişnuit, căutând 
un aliat care să nu lase flota lui Guillaume să traverseze 
Adriatica. A căutat împăcarea cu Veneţia, indiferent de 
pret, şi a reluat negocierile începute la sfârşitul domniei 
lui Manuel O delegaţie venețiană a venit la 
Constantinopol şi s-a ajuns la înțelegerea ca în 
următorii şase ani să se plătească in rate o compensație 
de 1500 de livre de aur pentru a acoperi pagubele 
suferite de venețieni prin confiscarile lui Manuel din 
1171. Se pare că venețienilor li s-a acordat si 
permisiunea să se întoarcă în vechiul lor cartier de pe 
Cornul de Aur şi să-şi reia activităţile comerciale.“ 
Până aici, Andronic urmase un răspuns foarte bine 
testat la ameninţarea dinspre sudul Italiei. O iniţiativă 
cât se poate de deosebită este consemnată într-o 
scrisoare care ar fi fost redactată pe la 1189 de un 
corespondent anonim din Răsăritul latin şi păstrată în 
cronica unui călugăr german, Magnus din abația 

Reichersberg. În ea se găseşte senzationala revelaţie cá 
Andronic, de teama invaziei iminente a lui Guillaume 
al II-lea, încheiase o alianță cu duşmanul de moarte al 
stăpânirii creştine din Tara Sfântă, Saladin, sultanul 
Egiptului şi al Siriei. Cei doi se mai întâlniseră în trecut, 
când Andronic se refugiase la Curtea lui Nur ad Din şi, 
potrivit corespondentului anonim, împăratul îi 
reamintea acum lui Saladin de prietenia lor din trecut şi 
îi propunea termenii următori: împăratul şi sultanul 
urmau să-şi asigure ajutor reciproc împotriva 
inamicilor comuni, turcii selgiucizi de la Ikonion şi 
statele latine din Palestina şi Siria. Dacă Saladin şi 
împăratul porneau război împotriva sultanului din 
Ikonion, împăratul urma să primească orice teritoriu 
câştigat spre est, până la Antiohia şi Armenia. Pe de 
altă parte, dacă Saladin cucerea Regatul Ierusalimului 
cu ajutor bizantin, atunci bizantinii urmau să 
primească Oraşul Sfânt şi toate oraşele de coastă, cu 
excepţia Ascalonului. În fine, Saladin urma să-i aducă 
omagiu lui Andronic, ca împărat. Saladin a răspuns 
favorabil propunerii şi a trimis, la rândul său, o 
delegaţie la Constantinopol.“ 

Multe expuneri moderne au acceptat această 
comunicare ad litteram şi au citat-o ca dovadă că 


^! Magnus of Reichersberg în Loud, 2010, pp. 153-154; Brand, 1962, pp. 168-169. 


Andronic ar fi urmat o nouă politică externă 
„antilatină”, renunțând radical la cea a lui Manuel I, cu 
scopul de a provoca distrugerea statelor cruciate 
Antiohia şi lerusalim şi împărţirea teritoriului lor între 
Bizanţ şi Sultanatul aiubid.* Există motive justificate 
pentru a adopta o atitudine complet diferită. 
Negocierile dintre Andronic şi Saladin nu sunt amintite 
de nicio sursă contemporană ori aproximativ 
contemporană bizantină ori musulmană, ci doar într-o 
scrisoare scrisă de un străin, relatând ceva auzit. Asta 
sugerează, în sine, să tratăm dovada cu precauţie, iar 
conţinutul scrisorii întăreşte această concluzie. Oricât 
de detaliată ar fi relatarea negocierilor, este foarte 
dificil să o acceptăm ca atare având în vedere 
numeroasele inconsecvente şi absurditati pe care le 
conţine. De pildă, susţine că Andronic făcea acel 
demers la Curtea aiubidă deoarece căuta ajutor 
împotriva normanzilor din sudul Italiei, duşmanii lui 
din Apus, însă negocia un tratat care nu avea nicio 
prevedere ca Saladin să pună la dispoziţie asistenţă 
împotriva acelor inamici. Promitea, în schimb, 
obţinerea de teritorii însemnate din Răsărit, din Asia 
Mică, lerusalim şi coasta Palestinei. Pare incredibil ca 

Andronic să viseze la extinderea spre est când se afla în 
primejdie iminentă să piardă totul în vest. Un alt aspect 
destul de ciudat era referirea la promisiunea lui Saladin 
de a-i aduce omagiu lui Andronic. Nu pare deloc 
credibil ca un bărbat a cărui principală platformă 
politică era jihadul împotriva necredincioşilor în 
vederea recuperării lerusalimului să accepte un acord 
în care să deţină o parte din cuceriri ca vasal al unui 
creştin, cedând restul ca dar.** 

Aceste aspecte incredibile ale documentului arată că 
probabil este vorba doar de încă o piesă de propagandă 
antibizantină, la fel ca Gesta Francorum ori falsa 
scrisoare către contele de Flandra, puse în circulaţie în 
Occident ca să-i prezinte pe bizantini drept duşmani ai 
cruciadei, împotriva cărora era justificată acţiunea 
militară. Asta nu înseamnă neapărat că documentul 
trebuie respins cu totul. Ca orice altă propagandă 
occidentală antibizantină, el reflecta cu exactitate unele 
aspecte ale politicii externe bizantine tradiţionale, chiar 
dacă suprapuse cu interpretări provenind din teoria 
cruciadelor şi noţiuni despre importanţa detinerii de 
teritorii. Spre exemplu, nu există motive să ne îndoim 
că Andronic se afla în contact cu Saladin. Stăpânitorii 

bizantini fuseserá mereu pregátiti sá negocieze cu 
omologii lor musulmani si pástraserá relatii foarte 
cordiale cu fatimizii, predecesorii lui Saladin din 
Egipt.“ Atât Manuel I, cât şi regența de după el, in 
ciuda preocupării lor de a evita să-şi înstrăineze opinia 
publică occidentală, au continuat să negocieze cu 
puterile musulmane ori de câte ori a fost posibil. 
Manuel încheiase un tratat de pace cu Nur ad Din în 
1159, iar protosebastos-ul Alexie trimisese o delegaţie lui 
Saladin la Cairo, în 1181. Mai mult, unul dintre 
termenii menţionaţi de informatorul lui Magnus din 
Reichersberg, susţinerea reciprocă împotriva turcilor 
selgiucizi de la Ikonion, fusese pe agenda negocierilor 
mai vechi ale lui Manuel cu Nur ad Din, sugerând că 
măcar o parte din informaţiile sursei latine erau 
corecte.^^ Apoi, Bizanțul nu era singurul care căuta o 
înțelegere cu noua putere apărută în Răsărit. În 1177, 
genovezii negociaseră un tratat cu Saladin, care, ca 
stăpân al Alexandriei, deţinea cheia concesiunilor 
comerciale într-unul dintre principalele porturi din 
estul Mediteranei. Până şi statele latine din Siria şi 
Palestina se aflau în contact diplomatic constant la 


^* Raymond of Aguilers, 1968, p. 90; Hamdani, 1974, pp. 169-173; Lilie, 1993, pp. 

Curtea aiubidă, până acolo încât contele Raimond al 
III-lea de Tripoli şi negociatorul lui, Onfroy de Toron, 
au fost acuzaţi de prea mare apropiere de 
necredincioşi.+0 

Dacă unele aspecte ale raportului lui Magnus pot 
părea credibile, mai rămâne cea mai radicală dintre 
clauzele presupus cuprinse în tratatul negociat de 
Andronic: şi anume aceea că bizantinii şi Saladin vor 
trece la acţiune comună împotriva Regatului 
Ierusalimului şi, după lichidarea lui, îl vor împărţi între 
ei. Contactul diplomatic cu o putere musulmană era 
una, dar un pact de acţiune militară comună în vederea 
distrugerii unui stat creştin, cu totul altceva. Dacă 
tratatul cuprindea cu adevărat o asemenea prevedere, 
ar fi fost un fapt fără precedent, o îndepărtare totală de 
la politica externă bizantină tradiţională, care ar fi 
justificat afirmaţia atitudinii antilatine a lui 
Andronic. ^ O examinare atentă a termenilor 
acordului, aşa cum apar în scrisoarea din Răsărit, nu 
susține niciuna dintre aceste interpretări. Cei doi 
conducători ar fi convenit că 


dacă Saladin reuşea să ocupe pământul celor de la 

Ierusalim cu sfatul şi ajutorul [lui Andronic], atunci 
Saladin avea să păstreze o parte din pământ pentru 
sine, dar trebuia să lase liber lerusalimul şi toată zona 
de țărm, în afară de Ascalon, cu condiţia cá o va deţine 
din partea împăratului. 


Aceşti termeni sunt vizibil ambigui, nefiind clar dacă 
Saladin urma să predea împăratului Ierusalimul şi 
oraşele de pe tárm şi să păstreze restul Palestinei ca fief 
ori dacă avea să păstreze majoritatea Palestinei ca drept 
al său în urma cuceririi, dar lerusalimul şi oraşele 
maritime ca fief. Mai mult, nu este câtuşi de puţin 
limpede ce se înțelegea prin „omagiul” pe care Saladin 
trebuia să-l aducă lui Andronic, ţinând seama că era un 
concept occidental fără valabilitate în societatea 
musulmană sau bizantină. În acest punct, trebuie să 
tinem seama de natura sursei informaţiei. Chiar daca 
informatorul lui Magnus era latin care atunci trăia în 
Răsărit, este putin probabil sa fi avut ştiinţă de 
amănuntele exacte ale negocierilor dintre două puteri 
străine sau să fi fost în postura să precizeze detaliile 
înțelegerii. Nu cunoştea nici terminologia care ar fi fost 
folosită şi de aceea a recurs la vocabularul nepotrivit al 
vasalitátii din Occident. Prin urmare, ceea ce ni se oferă 

este o interpretare latiná confuzá a unui acord a cárui 
bază era cá, dacă Saladin lua lerusalimul, avea să-l 
recunoască pe împăratul bizantin protector al Sfintelor 
Locuri şi al creştinilor de acolo. Dacă într-adevăr la asta 
se referea, nu era nimic nou, ci o simplă continuare a 
politicii de secole a bizantinilor fata de Tara Sfântă şi de 
oricine o stăpânea. Căutaseră aceeaşi recunoaştere din 
partea fatimizilor în secolul al XI-lea şi din partea 
latinilor în cel de-al XII-lea. Acum, poate ca măsură de 
siguranţă, Andronic I a căutat să încheie o înţelegere cu 
Saladin, potrivit căreia, dacă ajungea să stăpânească 
Ierusalimul, avea să facă aceleaşi concesii. În ce îl 
priveşte, se pare că Saladin ar fi căutat o asemenea 
înțelegere încă din 1177, când îl invitase pe patriarhul 
bizantin al lerusalimului, Leontie, să se întâlnească cu 
el în Egipt. 

Aşadar, tratatul cu Saladin nu avea nimic de-a face cu 
amenințarea normandă şi nu trebuie neapărat 
considerat un gest antilatin. Ar fi putut să fie o reacţie 
la scăderea influenţei bizantine în principatul Antiohia 
şi regatul Ierusalimului după 1180. Acea influenţă 
fusese iniţial obţinută deoarece asigura statelor latine 
un substantial ajutor militar si financiar. Regența 
incoltitá de la Constantinopol nu era în măsură să ofere 


^9 Goudelis, 1993, p. 137; Lilie, 1993, pp. 230-232; Harris, 2012, pp. 110-111. 


aceleaşi avantaje. În consecinţă, in 1180, principele 
Antiohiei, Bohémond al III-lea, şi-a repudiat soţia 
bizantină, Teodora, deşi motivul principal pare să fie că 
s-a îndrăgostit de altcineva. Odată ruptă legătura 
matrimonială, Bohémond a început să-şi extindă 
principatul în defavoarea oraşelor bizantine din Cilicia. 
Şi relaţiile cu Ierusalimul s-au stricat, partidul 
probizantin de acolo pierzând teren, culminând cu 
accesiunea în 1186 a regelui Guy de Lusignan, un 
adversar dintotdeauna al cooperării cu Bizanțul. Iar 
acel partid nu avea cum să prindă puteri după ştirile 
neplăcute venite de la Constantinopol în 1182.45 

Este greu de ştiut dacă Andronic a reacţionat sau nu 
la aceste evenimente. Judecând după principala 
relatare greacă a scurtei sale domnii, cea a lui Nicetas 
Choniates, el a acordat întreaga atenţie mai întâi 
impunerii voinţei sale asupra propriilor supuşi şi, apoi, 
invaziei normanzilor din sudul Italiei. Negocierile cu 
Saladin ar fi putut să nici nu fie de fapt o încercare de a 
obţine de la musulmani influenţa in Tara Sfântă 
refuzată acum de latini. Ar fi putut să fie vechiul joc de 
a stârni o tabără împotriva celeilalte, cu speranţa că, 
oricine ieşea învingător, împăratul bizantin avea să-şi 

pástreze pozitia de protector al Locurilor Sfinte. Din 
nefericire, în atmosfera încărcată de după masacrul din 
1182, ignorat, dacă nu cumva pus la cale de Andronic, 
orice relaţie a bizantinilor cu puterile musulmane era 
interpretată în cea mai rea lumină cu putinţă. Asta pare 
să se fi întâmplat şi acum. 


ILUSTRATIA 16. Turnul Alb, Tesalonic. 


Este imposibil de spus cum s-ar fi putut dezvolta 
politica pe termen lung a lui Andronic, deoarece nu i 
s-a dat şansa să o ducă mai departe. În vara anului 
1185, regimul lui a început să se prăbuşească. Armata 
lui Guillaume al II-lea a debarcat pe ţărmul Adriaticii 
în iunie şi a ocupat repede Dyrrachion, care îi rezistase 
lui Bohemond în 1108. Normanzii au pornit apoi spre 
est şi au ocupat Tesalonicul, la 24 august, cucerire 
însoţită de atrocități la fel de crunte ca acelea aplicate 


latinilor la Constantinopol in 1182. ^! Ín capitalá, 
Andronic practic nu a reactionat, dovedind, in schimb, 
semne limpezi de megalomanie şi eliminând în 
continuare neabătut opozanți politici reali, potenţiali şi 
imaginati. Pe măsură ce creştea frecvenţa execuțiilor, 
un personaj a fost mânat să comită un gest disperat de 
rebeliune. Un grup de susţinători conduşi de Ştefan 
Hagiochristophorites a fost trimis să-l aresteze pe un 
tânăr nobil, pe nume Isaac Anghelos, rudă a familiei 
Comnen, bănuit de complot împotriva lui Andronic. 
Isaac s-a ascuns mai întâi în casă, în vreme ce 
urmăritorii umblau prin curte. Socotind că oricum avea 
să moară, Isaac s-a strecurat în grajd, a încălecat pe un 
cal şi s-a năpustit afară, fluturând o sabie si luându-şi 
urmăritorii total pe nepregătite. După ce l-a ucis pe 
Hagiochristophorites cu o singură lovitură la cap, 
Anghelos a traversat oraşul în galop şi a căutat scăpare 
în altarul de la Hagia Sofia. Vestea faptei lui s-a 
răspândit curând şi Anghelos s-a pomenit în centrul 
unei demonstraţii populare împotriva lui Andronic. 
Cuprins de spaimă în momentul în care trupele sale au 
pierdut controlul asupra gloatei înverşunate, Andronic 
a fugit din Constantinopol pe un vas, luând cu el pe 
tânăra sa soţie, Agnes, amanta şi câțiva servitori, in 

speranţa cá va reuşi să traverseze Marea Neagră până 
la fostul său refugiu din Rusia. Din nefericire, un vânt 
potrivnic a împiedicat vasul să înainteze prea mult pe 
Bosfor şi a fost prins de urmăritori. Andronic a fost dus 
înapoi la Constantinopol. Scos pe Hipodrom, fostul 
împărat a fost linşat de mulţime, fără îndoială de multi 
dintre cei care îl întâmpinaseră cu atâta entuziasm cu 
mai putin de patru ani în urmă. Vreme de câteva zile, 
cadavrul lui a fost lăsat să atârne cu capul în jos printre 
statuile şi coloanele antice, după care a fost dat jos şi 
aruncat într-o criptă a Hipodromului. Mai târziu, a fost 
dus la o mănăstire din apropiere, dar nu a fost 
înmormântat cum se cuvine şi a putut să fie privit de 
curiosi încă multi ani după aceea.*? 

Cât despre Anghelos, în mijlocul unor scene de 
triumf nebun, a fost încoronat de patriarh, devenind 
împăratul Isaac al II-lea. Regimul de teroare al lui 
Andronic s-a încheiat, iar elita bizantină a avut ocazia 
să se felicite pentru cá supravietuise epurărilor 
nemiloase, privind cu incredere la domnia lui Isaac 
,eliberatorul"49, Însă noul împărat şi sfetnicii săi aveau 
să preia o moştenire nenorocită în urma scurtei domnii 
a lui Andronic. 


^? Choniates, 1984, pp. 187-195; Robert of Clari, 1936, pp. 50-56. 

Lăsând frâu liber trupelor lui in 1182, Andronic 
distrusese practic întregul prestigiu al Bizanțului în 
Occident si declanşase acel gen de propagandă 
antibizantină care putea fi folosită să justifice 
intervenţia militară apuseană. Testul pentru noul regim 
era acela dacă reuşea să restabilească situaţia. 


8 
Fier în loc de aur (1185-1192) 


Dacă ştirea masacrului de la Constantinopol din 1182 
a şocat opinia publică apuseană, evenimentul a fost 
eclipsat, cinci ani mai târziu, de o catastrofă cu mult 
mai mare. În vara anului 1187, Saladin a invadat 
Regatul Ierusalimului cu 20.000 de luptători si a asediat 
Tiberiada. Regele Ierusalimului, Guy de Lusignan, s-a 
grăbit să intervină şi a făcut greşeala să-şi ducă armata 
în zona aridă de la vest de Marea Galileii. La 4 iulie, 
când s-a dat o bătălie pe pantele vârfurilor gemene 
cunoscute drept „Coamele Hattinului”, armata creştină 
suferea cumplit de sete şi de căldura epuizantă şi nu a 
făcut faţă trupelor lui Saladin. Până la sfârşitul acelei 
zilei, fuseseră luaţi captivi nu numai regele Guy şi 
majoritatea nobililor săi de frunte, dar în mâinile 
musulmanilor căzuse şi o relicvă a Adevăratei Cruci 
luată în bătălie de armata latină. Renaud de Châtillon, 


vechiul adversar al lui Manuel I, se afla printre 
prizonieri, dar a fost repede executat. Toţi prizonierii 
templieri şi ospitalieri au suferit aceeaşi soartă, fiind 
lichidati de misticii sufiti. Înlăturând mare parte a forței 
creştine, în lunile următoare Saladin a reuşit să ocupe 
castelele şi oraşele ale căror garnizoane participaseră în 
bătălia de la Hattin, inclusiv porturile Acra şi Ascalon. 
Până în septembrie, ocupase întregul tárm de la sud de 
Tripoli şi se pregătea să atace Ierusalimul. După un 
scurt asediu, oraşul a capitulat la 2 octombrie, punând 
capăt unei ocupaţii latine de optzeci şi opt de ani. În 
vreme ce principatul Antiohia şi comitatul Tripoli au 
mai rezistat în nord, cea mai mare parte a Regatului 
Ierusalimului era acum în mâinile lui Saladin, în afară 
de portul Tir, apărat cu pricepere de Conrad de 
Montferrat, fratele nefericitului Renier. 

Profunzimea revoltei şi a durerii trăite de Europa 
apuseană poate fi apreciată după stilul emoţional al 
bulei de chemare la cruciadă, Audita tremendi, emisă de 
papa Grigore al VIII-lea la 29 octombrie 1187, după 
primirea veştilor despre înfrângerea de la Hattin. La fel 
ca Urban al II-lea înaintea lui, Grigore îi caracteriza pe 
musulmani drept „barbari sălbatici insetati de sânge 
creştin”, dar fără să arunce întreaga vină pe ei. 
Înfrângerea era mai degrabă pusă pe seama căderii în 
păcate a creştinilor, nu doar cei care trăiau în Regatul 


Ierusalimului, ci toti credincioşii. Reacţia militară la 
victoria lui Saladin, îndemna el, trebuie însoţită de 
sinceră căinţă.*+ O altă zonă de opinie îşi formula 
foarte diferit învinuirile. Potrivit informatorului 
călugărului german Magnus din Reichersberg, căderea 
Ierusalimului fusese cauzată de noul împărat bizantin, 
Isaac al II-lea Anghelos. Se afirma că, după ce îl 
răsturnase pe Andronic I, Isaac dorea să-l aibă pe 
fratele său mai mare Alexie cu el, la Constantinopol. La 
acea vreme, Alexie era oaspete la curtea lui Saladin din 
Damasc şi, primind chemarea fratelui său, se dusese să 
se îmbarce din portul Acra din Regatul Ierusalimului. 
Acolo a fost arestat din ordinele contelui Raimond de 
Tripoli şi ale principelui de Antiohia, Bohemond al 
III-lea, care prinseseră de veste de negocierile bizantine 
cu aiubizii. Isaac, spunea povestea, a făcut atunci apel 
la Saladin să atace statele latine ca să-l elibereze pe 
Alexie, trimițând o flotă de optzeci de galere in 
susținerea invaziei. Flota lui Isaac a fost distrusă în 
largul Ciprului de amiralul sicilian normand 
Margaritone, iar după succesul de la Hattin, Saladin a 
cucerit lerusalimul.15 

Există câteva elemente din această relatare care pot fi 

susținute pe baza altor surse. Se pare că Alexie 
Anghelos ar fi petrecut o vreme în lumea musulmană, 
fie ca prizonier, fie ca refugiat din cauza prigonirilor lui 
Andronic I. O flotă bizantină de şaptezeci de vase a fost 
trimisă în estul Mediteranei în 1186 şi a fost distrusă de 
Margaritone.** Dincolo de toate astea, versiunea lui 
Magnus din Reichersberg despre căderea Ierusalimului 
este demonstrabil neadevărată. Obiectivul flotei lui 
Isaac al II-lea nu era Regatul Ierusalimului, ci Ciprul, 
ridicat la revoltă. Saladin a pornit invazia nu la dorinţa 
împăratului bizantin, ci din cauza provocărilor lui 
Renaud de Châtillon, care, din fortăreaţa sa Karak, din 
Transiordania, prada caravanele musulmane care 
circulau între Damasc si Mecca.%7 

Cu toate astea, în atmosfera extrem de încărcată de 
după masacrul din 1182 şi după cucerirea, cinci ani mai 
târziu, a lerusalimului, povestea complicitatii bizantine 
în pierderea Ţării Sfinte avea toate şansele să fie 
credibilă în unele locuri. Nu peste mult timp, au 
început să circule alte zvonuri — cum că împăratul 
bizantin încheiase un tratat cu Saladin, pentru a 
preveni faptul ca printr-o cruciadă să se ajungă din nou 
la situaţia creată după înfrângerea de la Hattin. Mulţi 

comentatori moderni, dacá au respins elementele 
senzationale, au acceptat continutul general al versiunii 
apusene despre evenimente, afirmând că între Isaac al 
II-lea şi Saladin a existat o alianță militară împotriva 
Cruciadei a Ill-a şi de împiedicare a recuperării 
Ierusalimului. De fapt, nicio astfel de alianţă nu a 
existat în sens formal. Isaac al II-lea şi sfetnicii lui nu 
urmau decât telurile politicii externe tradiţionale prin 
mijloace bine încercate. În schimb, în Occident, în urma 
evenimentelor din timpul domniei lui Andronic I, acele 
politici erau inevitabil interpretate drept înțelegere 
secretă cu inamicul. 


Este posibil şi ca, la începutul domniei lui, Isaac al 
II-lea să nu fi avut habar de zvonurile dăunătoare aflate 
în circulaţie. Într-adevăr, nu este exclus ca victoria lui 
Saladin să fi trecut neremarcată la Bizanţ, care avea 
oricum prea multe pe cap. Tesalonicul căzuse în 
mâinile normanzilor în august 1185, cu doar o lună 
înainte de răsturnarea lui Andronic, însă bizantinii 
şi-au revenit repede după lovitură. În noiembrie 1185, 
generalul bizantin Alexie Branas a zdrobit armata 
normandă pe râul Struma şi supraviețuitorii au fugit la 
Tesalonic sau Dyrrachion. Cei mai multi au scăpat pe 

vase, însă normanzii găsiţi când armata bizantină a 
ajuns în aceste oraşe au fost ucişi fără milă. Acest 
început de bun augur al domniei lui Isaac nu a fost 
menţinut, deoarece a trebuit să înfrunte un îngrijorător 
avânt al separatismului local în provincii. Insula Cipru 
fusese deja preluată de Isaac Comnenul, un membru 
renegat al fostei dinastii imperiale. În Balcani, Serbia lui 
Ştefan Nemania se bucura de independenţă aproape 
completă din 1180, iar la începutul lui 1186, în Bulgaria 
a izbucnit o revoltă, când vlahii şi bulgarii s-au unit în 
protestul fata de impozitele crescute. Isaac al II-lea a 
condus personal două campanii împotriva rebelilor, 
dar nu s-a dovedit un general inspirat. Armata sa a fost 
înfrântă la Beroe în octombrie 1187, la doar câteva zile 
după intrarea în Ierusalim a lui Saladin.*? 

Aşadar, nu este deloc surprinzător că, în timpul 
domniei lui, Isaac al II-lea nu a încercat să facă ceea ce 
făcuseră Ioan al II-lea şi Manuel I. Nu a pornit niciodată 
spre est ca să-şi impună voința asupra statelor cruciate 
şi să le ajute împotriva duşmanilor musulmani. Dar 
nici nu a ignorat Răsăritul cu totul. În general, s-a 
angajat să anuleze multe dintre aspectele legate de 
domnia predecesorului său, a adus noi sfetnici, i-a 

rechemat pe cei fugiţi in exil si a ordonat până si 
demolarea turnului de apă ridicat de Andronic. A 
existat însă continuitate într-o anumită privinţă: Isaac a 
continuat negocierile cu Saladin, începute de Andronic. 
Încă o dată, informaţiile provin din tabăra latină. 
Potrivit  corespondentului lui Magnus din 
Reichersberg, până când răspunsul lui Saladin la 
ambasada lui Andronic să ajungă la Constantinopol, în 
toamna anului 1185, Isaac al II-lea era instalat pe tron — 
însă noul împărat a decis să ratifice tratatul cu sigiliul 
sau de aur. Mai departe, detalii destul de suspecte 
despre stadiul următor al negocierilor ies la suprafaţă 
din această scrisoare şi din altele trimise în Occident de 
Conrad de Montferrat, de unii trimişi francezi la 
Constantinopol si de regina Sibylla a Ierusalimului. Ele 
descriu cum, după ocuparea Ierusalimului in 
octombrie 1187, Saladin a trimis o delegaţie la 
Constantinopol ca să-şi anunţe victoria. Isaac al II-lea 
s-a grăbit să-i răspundă şi a trimis sultanului propria sa 
delegaţie la Acra, la începutul anului 1188, cerând o 
reînnoire a tratatului şi ca să-l prevină că în Apus se 
punea la cale o nouă cruciadă. Primind confirmarea că 
mari armate occidentale sunt în drum spre Palestina, 
Saladin a acceptat cu bucurie reînnoirea. De astă dată, 

se spune cá termenii ar fi fost urmátorii: Isaac urma sá 
trimită o sută de galere care să-l sprijine pe Saladin in 
asediul Antiohiei şi se presupune că ar fi promis că va 
întârzia înaintarea oricărei armate cruciate care îi va 
traversa teritoriul. În schimb, Saladin se angaja să 
retrocedeze întreaga Tara Sfântă bizantinilor şi să dea 
toate bisericile de acolo clericilor greci. Aceste relatări 
transmise cu sufletul la gură cuprind şi o serie de 
amănunte de senzaţie. Isaac al II-lea încheiase tratatul 
doar de frică şi din ură faţă de latini. Căzuse de acord 
că arunce la închisoare pe oricare apusean de la 
Constantinopol care pornea în cruciadă şi le trimisese 
provizii de grâu forțelor lui Saladin din Ierusalim, 
gesturi care reprezentau „culmea nelegiuiri şi a 
dezamăgirii creştinătăţii”. În schimb, Saladin a trimis 
daruri bogate la Constantinopol. Printre ele, un butoi 
cu vin otrăvit, spre a fi folosit împotriva armatelor 
cruciate în trecere. Otrava era atât de intensă, încât 
mirosul ei era suficient să ucidă, eficacitatea ei fiind 
testată pe un nefericit prizonier franc. Adăugând 
trădării apostazia, bizantinii îi îngăduiseră sultanului 
chiar şi să trimită un idol la Constantinopol, ca să poată 
fi instalat acolo şi venerat public.*! 


^! Magnus of Reichersberg în Loud, 2010, p. 155; Roger of Wendover, 1849, II, 

Ca si in cazul presupusei alianţe încheiate între 
Saladin şi Andronic I, există o şcoală de gândire care ia 
de bune aceste relatări şi crede că între Isaac al II-lea şi 
Saladin a existat cu adevărat un pact în virtutea căruia 
Bizanțul ar fi obținut Tara Sfântă dacă acorda asistenţă 
militară împotriva Cruciadei a III-a.%2 Însă sursele de 
informaţii latine sunt profund nedemne de încredere. 
Multe elemente, aşa ca vinul otrăvit şi idolul lui 
Saladin, sunt, în mod evident, invenţii. Afirmația cá 
Saladin, a cărui autoritate se întemeia pe jihadul de 
recuperare a Ţării Sfinte, ar fi fost dispus ca, după ce o 
cucerea, să o cedeze unei alte puteri creştine este pur şi 
simplu de necrezut. Cea mai suspectă dintre toate este 
pretenţia că Isaac a încheiat tratatul cu Saladin din 
cauză că îi ura şi se temea de latini. În ciuda agresiunii 
normanzilor sicilieni, politicile urmate de Isaac şi de 
sfetnicii lui în anii de început ai domniei arată dorinţa 
de a împăca opinia publică apuseană, amintind de 
vremea lui Manuel I. Isaac a pornit negocieri cu pisanii 
şi genovezii ca să-i compenseze pentru pierderile în 
masacrul din 1182 şi a trimis agenţi de mediere în 1187, 
când asupra cartierului italian s-a desfăşurat un alt 
asalt al constantinopolitanilor. El a încheiat şi alianțe 
matrimoniale cu puterile occidentale. Sora sa Teodora a 

fost logodită cu Conrad de Montferrat în 1187, iar fiica 
sa, Irina, s-a căsătorit cu Roger, fiul regelui Tancred al 
Siciliei, în 1193. Împăratul însuşi a luat-o de soţie pe 
Margareta, fiica lui Bela al III-lea al Ungariei, la foarte 
scurt timp după accesiune. Este foarte greu să-l vedem 
pe Isaac ca antilatin atât timp cât el, la fel ca 
predecesorii săi, folosea latini ca mercenari, 
ambasadori şi translatori. S-a bazat pe Conrad de 
Montferrat ca să organizeze apărarea 
Constantinopolului în timpul unei tentative de lovitură 
militară din 1187 şi l-a trimis pe un englez, numit Peter, 
ca ambasador la Genova, în 1192.46 

Dacă nu ura fata de latini era în spatele negocierilor 
lui Isaac cu Saladin, este dificil de stabilit, la o primă 
vedere, ce anume l-a împins să o facă. Dovezile din 
surse latine nu pot fi confruntate cu cele bizantine 
deoarece acestea nu amintesc deloc de o înțelegere cu 
Saladin, cu excepţia unei scurte menţiuni a lui 
Choniates, în sensul cá era un simplu zvon.* Din 
fericire, apar unele informaţii despre această a doua 
rundă de negocieri din surse arabe şi siriene. Lucrarea 
lui Abu Shama şi biografia lui Saladin scrisă de 
contemporanului său mai tânăr, Baha al Din, amintesc, 

ambele, negocierile cu bizantinii. Singurul punct în 
discuţie, susţin ei, era moscheea din Constantinopol şi 
insistența ca rugăciunea de vineri să fie făcută în 
numele califului abbasid susţinut de Saladin. Un 
autor creştin sirian arată ce dorea Isaac în schimbul 
concesiilor legate de moschee: Bar Hebraeus consemna 
că, după ce Saladin a cucerit lerusalimul, administrarea 
Bisericii Sfântului Mormânt a fost transferată 
patriarhului grec, ceea ce bizantinii îşi doriseră încă de 
când Dagobert al Pisei fusese numit de cruciații 
victorioşi, în 1099.49 Nu există nicio menţiune în 
relatările arabă sau siriacă despre orice fel de 
propunere de cooperare militară împotriva Cruciadei a 
III-a sau despre vreo promisiune a lui Saladin de a 
preda bizantinilor Tara Sfântă. Prin urmare, putem 
afirma fără teamă că un asemenea acord nu a existat şi 
că bizantinii nu urmăreau decât protectoratul Locurilor 
Sfinte, aşa cum făcuseră întotdeauna. 

Încă o dată, se pare că raportorii latini culeseseră 
informaţii autentice despre aceste negocieri în manieră 
trunchiată, amestecate adesea cu poveşti de groază. 
„Idolul” despre care informatorul lui Magnus şi 
Conrad de Montferrat afirmă că ar fi fost trimis la 

Constantinopol era, probabil, un minbar (amvon) 
destinat moscheii din Constantinopol. Sursele arabe 
confirmă trimiterea unui asemenea obiect. Două 
relatări latine despre Cruciada a Il-a menţionează 
chiar construirea recentă a unei moschei la 
Constantinopol, ignorând că ea exista de fapt de mai 
multi ani. Scrisoarea lui Conrad de Montferrat 
confirmă ceea ce urmărea Isaac să obţină în schimb, 
menţionând că, odată ce Saladin punea stăpânire pe 
Tara Sfântă, va preda împăratului toate bisericile, 
pentru ca în ele să se slujească potrivit ritului grec. 
Astfel, nu este greu să ne dăm seama ce se întâmplase. 
Având încă proaspăt în memorie masacrul din 1182, 
autorii latini au interpretat aceste negocieri în sine 
limitate ca pe un complot funest împotriva cruciadei. 
Mai mult, la fel cum implementarea de către Isaac al 
II-lea a politicii bizantine tradiţionale fata de o putere 
musulmană care controla Ierusalimul a stârnit mânia 
occidentalilor, la fel s-a petrecut şi cu modul de 
abordare a Cruciadei a I-a, motivat de o altă misiune 
perenă a politicii externe bizantine: securitatea 
Constantinopolului. 

Drept ráspuns la apelul papei Grigore al VIII-lea de 
la sfârşitul lui 1187, s-au alcătuit trei mari armate în 
vederea expediției de redobândire a Ierusalimului, 
conduse de cei mai puternici monarhi din Apus. Cele 
aflate sub conducerea lui Richard I al Angliei, cunoscut 
ca Inimă de Leu, şi a lui Filip al II-lea August al Franţei 
au cálátorit spre Palestina pe mare si nu s-au aventurat 
in preajma Constantinopolului. Cea de-a treia, condusá 
de impáratul german Frédéric Barbarossa, a plánuit sá 
urmeze traseul Cruciadei I si a II-a, mergánd pe uscat 
via Constantinopol si Asia Micá. Participarea si ruta 
aleasá de Barbarossa au produs o anumitá neliniste la 
Curtea bizantină. La fel ca Bohémond mai înainte, el 
era un vechi inamic. Ín timpul trecerii Cruciadei a II-a 
prin teritoriul bizantin in 1147, Barbarossa se fácuse 
vinovat de incendierea unei mănăstiri lângă 
Adrianopol, ca răzbunare pentru uciderea unui nobil 
german. Când i-a succedat lui Conrad al III-lea, spre 
deosebire de unchiul său, a fost încoronat împărat al 
romanilor de către papă, în 1155. Adoptarea acestui 
titlu reprezenta o provocare directă la adresa doctrinei 
bizantine a translatio imperii, potrivit căreia singurul 
împărat roman autentic era cel de la Constantinopol. 
Cei doi împărați erau în dezacord si în privinţa Italiei: 
Manuel I sprijinise oraşele-stat italiene în războiul lor 
împotriva lui Frédéric, iar în anii 1160, la 


Constantinopol umblase un zvon cá Barbarossa, drept 
răzbunare, punea la cale un război împotriva 
oraşului.** Acum, dupa un sfert de secol, a apărut 
informaţia că trimişi ai marelui principe sârb Ştefan 
Nemania vizitaseră Curtea lui Barbarossa şi că 
împăratul german avea să intre curând în legătură şi cu 
un conducător al rebelilor bulgari. Ambii erau duşmani 
ai împăratului bizantin. 

Aşadar, nu este deloc surprinzător că multă lume de 
la Constantinopol privea cu oarecare îngrijorare 
perspectiva ca Frédéric să traverseze Balcanii în fruntea 
unei mari armate şi predomina părerea potrivit căreia 
motivul real al expediției era ocuparea 
Constantinopolului. Patriarhul Constantinopolului, 
ascetul Dositheos, a facut o profeție cá Barbarossa avea 
să pună mâna pe Regina Cetăţilor pătrunzând prin 
poarta ascunsă de la Palatul Blachernae. Credulul Isaac 
a pus imediat să fie blocată intrarea cu cărămizi şi 
mortar. Ca să prevină ameninţarea, a hotărât sa 
urmeze vechiul joc, încercând să menţină sub control 
armata cruciată, aşa încât să nu poată ataca 
Constantinopolul, şi să obţină profit maxim de pe urma 
ciocnirii dintre cruciați şi puterile musulmane. La fel ca 

predecesorii lui, pretindea cá va pune la dispozitie tot 
sprijinul său. Înainte ca Frédéric să pornească la drum, 
Isaac l-a trimis în toamna anului 1188 pe loan 
Kamateros, logothetes tou dromou, logofătul pentru 
relaţii externe, să-l întâlnească pe împăratul german la 
Nürnberg, la fel cum procedase si Manuel I faţă de 
Ludovic al VII-lea la Regensburg, in 1147. S-a ajuns la 
un acord, prin care Isaac promitea sá acorde armatei lui 
Frédéric liberá trecere prin teritoriul sáu si sá asigure 
piete, in vreme ce Frédéric s-a jurat sà treacá in pace pe 
pământul bizantin."! 

ILUSTRATIA 17. Împăratul Frederic Barbarossa de a monumentul 


Kyffhauser, Germania. 


Evenimentele urmátoare nu au fost diferite de cele 
petrecute cand armata cruciata strabatuse ultima oara 

Balcanii. Forţele lui Barbarossa au traversat râul Sava în 
spațiul bizantin la 1 iulie 1189 şi aproape imediat au 
intrat în conflict cu localnicii. Nou-venitii au fost 
întâmpinați chiar de guvernatorul bizantin din 
Branicevo, însă se spune că apoi i-ar fi condus pe 
drumuri láturalnice, astfel încât să le îngreuneze 
înaintarea spre Niş. În vreme ce armata mergea înainte, 
ariergarda a fost supusă mai multor ambuscade, iar cei 
care se rătăceau sau porneau în căutare de hrană erau 
doboráti cu săgeți. La un moment dat, un cavaler 
bolnav a fost agresat în timp ce era purtat pe targă. 
Sculându-se brusc, l-a lovit pe unul dintre agresori cu 
sabia în gură, iar ceilalţi au fugit. Cavalerul s-a întins 
iarăşi pe targă şi febra, care dispăruse în momentul de 
criză, i-a crescut din nou. Deşi agresorii nu făceau parte 
din trupe regulate, prizonierii luaţi în timpul 
incidentelor au declarat că acționau la ordinul 
autorităţilor bizantine, la fel ca pecenegii care atacaseră 
pe vremuri Cruciada I. Putem presupune că de 
majoritatea ciocnirilor din regiunile de graniță erau 
responsabile elemente locale, din afara controlului 
imperial.*? Tot ca mai înainte, proviziile promise nu 
s-au materializat şi rezervele au scăzut până la un nivel 


^? Loud, 2010, p. 59; Magnus of Reichersberg, in Loud, 2010, p. 149. Cf. Hill, 
1962, p. 8. 


periculos în cele patru zile petrecute la Nis, silindu-i pe 
germani să intre în acţiune. Asta a avut darul să creeze 
noi tensiuni cu localnicii, iar după plecarea armatei din 
Niş au reapărut ambuscadele. Multe dintre trecătorile 
prin munţii Balcani fuseseră dinadins blocate cu 
buşteni, iar când armata a ajuns la Sofia, din nou nu 
exista o piaţă. Barbarossa începuse să-şi piardă 
rábdarea.*? 

Ajunsi la Filipopolis la 24 august, germanii au fost 
întâmpinați cu ştirea cá Isaac al II-lea îi arestase si îi 
băgase în temniţă pe ambasadorii trimişi de Frédéric, 
înainte, la Constantinopol. Peste puţin timp, trimişi 
bizantini au ajuns în tabăra germană cu scrisori de la 
Isaac, iar mesajul citit cu voce tare de ei a fost rezumat 
de Diepold (Theobald), episcop de Passau, care fusese 
de faţă. Isaac, spune el, „s-a descris pe sine, mândru şi 
arogant, drept împărat al romanilor” şi „un înger al 
Domnului”. Apoi s-a plâns că auzise de la regii Franţei 
şi Angliei că Barbarossa intrase pe teritoriul bizantin cu 
intenţia de a-l răsturna pe Isaac şi de a-l înlocui cu 
propriul său fiu, ducele de Suabia. Isaac mai spunea că 
a considerat extrem de suspectă şi de tulburătoare 
legătura lui Barbarossa cu Ştefan Nemania al Serbiei. 
Apoi trecea la o serie de cereri: Barbarossa trebuia să 


43 Loud, 2010, pp. 64-68. 


elibereze ostatici si sá-i retrocedeze lui Isaac orasele si 
teritoriile foste bizantine cucerite in drum spre 
Ierusalim.^* 

Rezumatul lui Diepold este plauzibil, atát timp cát 
lasă să se întrevadă o politică familiară şi coerentă. 
Cererile lui Isaac erau cele de aşteptat. Împăratul 
bizantin nu avea cum să privească cu ochi buni 
negocierile lui Barbarossa cu duşmani ca Ştefan 
Nemania, iar germanii nu aveau cum să fie luaţi prin 
surprindere de mustrarea lui Isaac. Solicitarea de 
garanţii de securitate şi a retrocedării teritoriilor 
ocupate erau, desigur, identice cu condiţiile impuse 
cruciadelor dinainte. Cu toate astea, această scrisoare şi 
cele care au urmat au fost o gafă diplomatică. La fel ca 
generaţiile mai vechi de cruciați, germanii considerau 
total dezagreabil tonul grandilocvent atât de apreciat 
de bizantini în comunicările lor. La fel cum diplomaţii 
trimişi la Ludovic al VIl-lea in 1147 puseseră la 
încercare răbdarea francezului introducând câte o 
hiperbolă in fiecare propoziţie, şi apropiații lui 
Barbarossa au considerat misiva lui Isaac al II-lea 
„încărcată de mândrie şi aroganță”. La Curtea 
bizantină, oratorii se dădeau în vânt după jocuri de 
cuvinte şi făceau aluzie la numele de familie al lui 


474 Magnus of Reichersberg, în Loud, 2010, pp. 150-151. 


Isaac, spunându-i „împăratul angelic”. În acest context 
şi în traducere latină, nu suna decât ca o ridicolă 
infatuare. Însă cel mai jignitor dintre toate era modul în 
care Isaac se declara „împărat al romanilor”, 
retrogradându-l pe Frédéric la rangul de „rege al 
germanilor” #5. Cunoscători mai buni ai bizantinilor 
s-ar fi aşteptat la această atitudine. Guillaume de Tir, 
care vizitase în mai multe rânduri Constantinopolul, 
ştia că bizantinilor 


nu le cade bine că regele teutonilor îşi spune 
„împărat al romanilor”. Deoarece se pare că în acest fel 
ar scădea prea mult prestigiul propriului lor împărat, 
căruia ei îi spun „monarh”, adică cel care domneşte mai 
presus de toţi ceilalţi şi care este, aşadar, unicul împărat 
al romanilor.*6 


Germanii din armata lui Frédéric nu beneficiau de o 
asemenea experienţă şi atunci au considerat scrisoarea 
pur şi simplu o insultă. Încă o dată, afirmarea viziunii 
bizantine universaliste a sunat cât se poate de 
nepotrivit celor care se considerau angajaţi într-o 
misiune sfântă spre lerusalim. 


^5 Odo of Deuil, 1948, p. 27; Loud, 2010, pp. 69, 78-79; Magdalino, 2007, p. 99. 
^* William of Tyre, 1943, IL, p. 170. 


Relatiile au continuat sá se degradeze in urmátoarele 
câteva zile. Armata lui Barbarossa a intrat în 
Filipopolis, a ocupat oraşul şi a decis să rămână acolo 
câteva săptămâni, pentru reaprovizionare. După trei 
zile, fiul lui Barbarossa, Frédéric, duce de Suabia, a 
primit ştirea că o armată bizantină făcuse tabără la circa 
cinci kilometri de oraş. Deşi nu dădea semne de atac, 
ducele a decis că reprezenta o ameninţare şi a lansat un 
raid-surpriză în zori. Luate absolut pe nepregătite, 
trupele bizantine s-au risipit în dezordine.*” Chiar 
dacă germanii câştigaseră bătălia, desfăşurarea unei 
armate bizantine dupa hartuirile din timpul marşului 
spre  Filipopolis si arestarea  trimişilor la 
Constantinopol păreau să-i confirme lui Barbarossa şi 
consilierilor săi că Isaac al II-lea încerca deliberat să-l 
împiedice să ajungă în Tara Sfântă. Explicaţia aparentă 
a unei asemenea conduite a ieşit la iveală dintr-o 
scrisoare plángácioasá si lingusitoare din partea 
Sibyllei, regina Ierusalimului, ajunsă în acelaşi timp în 
tabăra germană. Ea avertiza că 


împăratul Constantinopolului, prigonitorul Bisericii 
lui Dumnezeu, urzeşte împreună cu Saladin, corupător 
şi distrugător al Preasfântului Nume, împotriva 


^7 Loud, 2010, p. 73; Choniates, 1984, pp. 224-225. 


numelui Domnului nostru lisus Hristos (...) Vá spun cu 
toată onestitatea ca trebuie să-i dati crezare 
preacredinciosului purtător al acestei epistole. Căci el 
însuşi mărturiseşte ceea ce a văzut cu ochii lui şi a auzit 
cu urechile lui. Aceasta este cauza pentru care, cu capul 
plecat până la pământ şi cu genunchii indoiti, o rog pe 
Maria Ta, care sunteţi cap al acestei lumi şi zidul casei 
lui Israel, să nu daţi vreodată crezare împăratului 
grec.?/$ 


Cronicarii din tabăra germană n-au întârziat să vadă 
cheia acţiunilor lui Isaac în presupusa lui alianţă cu 
Saladin. Un preot a depus mărturie că împăratul 
bizantin îi intemnitase pe ambasadorii germani 
deoarece „dorea să intre în grațiile prietenului şi 
complicelui său, sarazinul Saladin, duşmanul Crucii şi 
al creştinilor”. Isaac dăruise chiar caii cei mai buni ai 
trimişilor germani unor soli ai sultanului aflaţi în vizită. 
Odată ce germanii au crezut în existenţa complotului, 
nebunia lor nu a mai cunoscut margini. Circulau 
poveşti că patriarhul Constantinopolului promisese o 
indulgență deplină oricui ucidea un cruciat, iar istoria 
vinului otrăvit pe care Saladin i l-ar fi trimis lui Isaac 


“5 Munro, 1902, pp. 21-22; Neodeous, 2010a, pp. 265-271; Harris, 2012, p. 111. 
Scrisoarea poate să fi fost un fals. Vezi Neodeous, 2010b, p. 94. 


s-a răspândit ca un párjol. Într-un rând, se spunea, nişte 
greci perfizi lăsaseră butoaie din băutura ucigătoare 
într-un oraş ocupat, cu speranţa că germanii îl vor bea, 
însă chicotitul lor voios îi dăduse de gol. lar când un 
grup de germani s-a convins că nişte picturi dintr-o 
biserică reprezentau o incitare ca acea comunitate să 
ucidă cruciați, s-a pornit să incendieze biserica şi să 
pârjolească zona din jur.^? 

În noiembrie, armata germană a plecat de la 
Filipopolis la Adrianopol, cu gând să rămână acolo 
peste iarnă, şi în drum a prădat zona rurală a Traciei.**° 
Planurile de atunci ale lui Barbarossa sunt dezvăluite 
de scrisorile furioase trimise fiului său, Henric, şi 
ducelui Léopold de Austria, plângându-se de ceea ce el 
considera trădarea bizantină. Isaac îşi incalcase 
jurămintele făcute de ambasadorii lui la Nürnberg şi 
prin urmare era limpede că, pentru a trece de strâmtori, 
germanii trebuiau mai întâi sa cucerească 
Constantinopolul. Barbarossa i-a dat dispoziţie fiului 
său să ia legătura cu Veneţia, Genova, Ancona şi Pisa ca 
să adune vasele necesare. Henric mai trebuia să-i scrie 
şi papei ca să-i ceară ridicarea poporului creştin 
împotriva grecilor, duşmanii Crucii.%! 


^? Loud, 2010, pp. 69, 77, 81-83; Loud, 2010, p. 151; Brand, 1968a, p. 182. 
480 Loud, 2010, p. 80; Brand, 1968a, pp. 183-184. 
451 Loud, 2010, pp. 70-72; Barber si Bate, 2010, pp. 87-89. 


Isaac al II-lea reuşise astfel să aducă Bizanțul la 
marginea unui război total cu armata cruciată. lar asta, 
desigur, în lipsa oricărei înţelegeri cu Saladin. El şi 
sfetnicii săi nu făcuseră decât să aplice tacticile 
standard de neutralizare a oricărei ameninţări 
potenţiale pentru Constantinopol, dar de data asta 
strategia s-a întors în cel mai crunt mod împotriva lor. 
Nu stârniseră doar indignare: la fel se întâmplase cu 
prilejul Cruciadei I şi a II-a. De data asta, diferenţa era 
că bizantinii nu aveau de-a face mai multe corpuri de 
armată, fiecare cu propriii comandanţi, a căror lipsă de 
unitate putea fi exploatată, ci cu o armată mare şi 
experimentată, sub un lider căruia îi era cât se poate de 
fidelă. În vreme ce Anna Comnena şi loan Kinnamos 
au avut prilejul să se laude că forţele bizantine au 
înfrânt armatele lui Godefroy de Bouillon şi ale lui 
Conrad al III-lea graţie tacticii superioare, rolurile se 
inversaseră acum. Diferenţa s-a văzut când ducele de 
Suabia a risipit cu atâta uşurinţă forţele bizantine lângă 
Filipopolis.^? Deşi şi-a continuat fanfaronada, lui Isaac 
nu i-a rămas decât să se retragă. În octombrie, a dat 
drumul ambasadorilor întemnițați şi i-a trimis înapoi în 
tabăra lui Frédéric, însoţiţi de propriii reprezentanţi şi 
de o altă misivă prost judecată care l-a făcut din nou pe 


^? Loud, 2010, p. 73; Choniates, 1984, pp. 224-225; Kinnamos, 1976, p. 65. 


Barbarossa sá spumege, deoarece i se adresa incá o datá 
ca simplu rege.^? Iarna l-a ţinut în loc pe Frédéric, 
agasat cá nu reuşea să ajungă mai repede în Tara 
Sfântă. În decembrie, i-a trimis înapoi la stăpânul lor pe 
trimişii bizantini cu o declaraţie de război.484 


ILUSTRATIA 18. Bustul sultanului Saladin din Cairo 


Iesirea din impas s-a petrecut abia in anul urmátor. 


483 Loud, 2010, p. 73; Choniates, 1984, pp. 76-79. 
^* Loud, 2010, p. 84. 


Dupá negocieri prelungite, in februarie 1190, a fost 
convenit un tratat la Adrianopol. Isaac a fost silit sá 
renunte la obstructii si sá faciliteze trecerea armatei 
germane spre Asia Mică, punând la dispoziţie toate 
cele necesare. Având în vedere tensiunile, s-a stabilit ca 
germanii să traverseze prin Dardanele, şi nu prin 
Bosfor. Nave în vederea traversării trupelor urmau să 
fie trimise la Gallipoli, unde trebuiau deschise şi piețe 
pentru aprovizionare. Isaac a predat şi ostatici şi o 
despăgubire de proporţii, constând în monede de aur şi 
de argint şi în pânze de mătase. Armata germană a 
făcut traversarea în martie şi apoi a pornit spre est, 
către lerusalim.45 Ce era mai rău trecuse, însă relaţiile 
au rămas încordate cât timp germanii s-au aflat în marş 
prin provinciile bizantine răsăritene. S-au petrecut şi 
ambuscade şi mici ciocniri, puse pe seama trădării 
împăratului bizantin, deşi este iarăşi posibil să fi fost 
provocate de elemente asupra cărora nu avea control. 
În final, armata cruciată a ajuns la Laodiceea, de pe 
Lykos, ieşind dincolo de graniţele bizantine.**° 

Isaac al II-lea nu avea motive să se felicite pentru 
modul cum rezolvase situaţia, dar tot a încercat să 
profite cât de cât. La fel ca Alexie I, a considerat cá nu 


485 Loud, 2010, p. 90; Baha al-Din ibn Shaddad, 2001, p. 114; Choniates, 1984, p. 
226. 
486 Loud, 2010, pp. 96-97; Choniates, 1984, pp. 226-227. 


avea rost sá-si sacrifice bunele relatii cu puterile 
musulmane din simplul motiv că o cruciadă îi traversa 
tara. Mai devreme îi trimisese scrisori lui Saladin, 
avertizându-l că în Apus se aduna o nouă cruciadă 
pentru recuperarea lerusalimului, iar la sfârşitul anului 
1189, când Barbarossa se mai afla în Tracia, Isaac i-a 
scris iarăşi sultanului. De astă dată, a relatat despre 
înaintarea germanilor prin Balcani, pretinzând că 
fuseseră atât de pisati de armata bizantină, încât nu mai 
reprezentau o ameninţare pentru aiubizi. Sugera chiar 
că o făcuse potrivit unui acord cu Saladin. Scrisoarea a 
fost interpretată ca firavă încercare a lui Isaac de a-l 
convinge pe Saladin să îndeplinească ceea ce sursele 
latine presupuneau că îi revenea în virtutea înțelegerii, 
adică să cedeze Tara Sfântă, chiar dacă Isaac, în ce îl 
priveşte, nu reuşise să oprească forţele germane.* În 
realitate, scrisoarea era o încercare de a-l convinge pe 
Saladin că tentativa de a stăvili armata germană, pe 
care bizantinii ar fi întreprins-o oricum, era un favor 
făcut sultanului. La acest şiretlic se mai apelase şi 
înainte. Alexie îi scrisese marelui sultan selgiucid în 
1110, spunându-i că încercase să blocheze trecerea 
Cruciadei I, fără îndoială urmărind acelaşi scop.* Din 


487 Abu Shama, 1898, p. 389; Imad ad-Din al-Isfahani, 1972, p. 244; Brand, 1962, p. 
176. 
488 [bn al-Qalanisi, 1932, pp. 112-113; Hillenbrand, 1999, p. 69. 


nefericire pentru Isaac, schimburile cu Saladin nu au 
avut în cele din urmă mai mult succes decât cele cu 
Barbarossa. Sultanul şi sfetnicii lui nu s-au lăsat câtuşi 
de puţin pácáliti. Primiseră un raport cu mult mai 
realist despre trecerea lui Barbarossa prin teritoriile 
bizantine de la catolicos, capul Bisericii din Armenia, şi 
trăseseră pragmatic concluzia că Isaac „se teme de 
franci deoarece îi pun în primejdie imperiul şi vrea să-i 
alunge; dacă reuşeşte, va pretinde că este în interesul 
nostru; în caz contrar, va afirma cá este departe de țelul 
pe care îl urmărim impreuná" 9, 

În cazul în care cruciada lui Barbarossa ar fi avut un 
succes răsunător şi ar fi reuşit să recupereze 
Ierusalimul, evenimentele din 1189-1190 nu ar fi avut 
probabil un efect atât de dăunător asupra imaginii 
Bizanțului în Apus, însă expediţia s-a soldat cu o amară 
dezamăgire. Pentru început, germanii au măturat tot ce 
le-a stat în cale. La încercarea turcilor selgiucizi de a-i 
prinde într-o ambuscadă, în aceeaşi strâmtoare de la 
Myriokephalon unde îl blocaseră pe Manuel I în 1176, 
aceştia au pierdut bătălia şi Barbarossa a cucerit 
capitala lor Ikonion, o ispravă de care Manuel nu 
fusese capabil. În ciuda succeselor, armata a început 


** Baha al-Din ibn Shaddad, 2001, p. 114; Abu Shama, 1898, p. 508; Lilie, 1993, p. 
242. 
40 Loud, 2010, pp. 102-103, 111. 


sá ducá lipsá de hraná, iar in timpul marsului prin 
Cilicia, din iunie, Barbarossa s-a înecat la traversarea 
unui râu. Moartea sa a avut efect dezastruos asupra 
moralului oştenilor. Armata şi-a continuat campania 
spre Antiohia sub comanda ducelui de Suabia, dar în 
următoarele luni numărul soldaţilor s-a redus dramatic 
din cauza bolilor şi a dezertărilor masive. Cei rămaşi au 
mărşăluit spre sud, ca să ia parte la asediul Acrei, dar 
contribuţia lor la desfăşurarea campaniei a fost minoră, 
mai ales după moartea ducelui de Suabia, din ianuarie 
1191. La fel ca în 1148, nu a fost greu de găsit un tap 
ispăşitor. 


Dacă a existat un moment anume când unii membri 
ai clasei conducătoare bizantine au început să înţeleagă 
că ideologia, politicile şi tacticile lor îi înstrăinau din 
nou tot mai mult de creştinii occidentali, aceasta s-a 
întâmplat probabil în iarna lui 1189-1190. Dată fiind 
natura Curţii bizantine, acele dubii nu puteau fi 
exprimate pe fata, ci sugerate prin nuanţe subtile, in 
discursurile oficiale spre lauda împăratului, pronunțate 
cu prilejul sărbătorilor religioase importante de-a 
lungul anului. O asemenea cuvântare a fost rostită, 
posibil în Palatul Blachernae, de Nicetas Choniates, pe 
atunci marele logofăt al finanțelor publice, de 
Bobotează, în ianuarie 1190. În acel moment, armata lui 


Barbarossa se mai afla in tabára de la Adrianopol, iar 
Choniates fusese martor direct al trecerii ei prin 
Balcani. Ín calitate de guvernator al Traciei in vara de 
dinainte, fusese prezent la dezastrul de la Filipopolis, 
când ducele de Suabia imprástiase armata bizantină in 
atacul declanşat în zori.*! Inutil să o spunem, nimic 
din toate astea nu a fost menţionat în discursul de 
Bobotează. Choniates a respectat toate convențiile si 
şi-a ridicat stăpânul imperial în slăvi, descriindu-l pe 
Isaac al II-lea în termeni homerici şi lăudându-l pentru 
măiestria cu care a îndepărtat ameninţarea 
Constantinopolului de către Barbarossa, cel considerat 
„Sursă a multor rele şi iubitor de sperjur"^?. Apoi 
Choniates a schimbat abrupt discursul şi a pronunțat 
aceste cuvinte uimitoare: 


După ce aţi aşezat atâtea temelii ale imperiului 
romanilor, acum îi veţi adăuga mai mult, pe lângă 
aceste pietre mari şi albe cu care Solomon a înălţat 
odinioară vestitul templu şi piscul care să îl încununeze 
(... nu numai cá vă veţi îngriji de Palestina, dar, după 
ce îi veţi alunga pe păgâni, veţi da Palestina 
[romanilor] ca proprietate a lor ereditară, la fel ca Iosua 


^! Choniates, 1984, XIII, p. 224. 
492 Choniates, 1972, pp. 3, 85-101, mai ales la 89. Cf. Iliad, 1, 131; Brand, 1968a, p. 
113. 


odinioară israelitilor.4?? 


Ca în cazul multor altor producţii retorice ale elitei 
bizantine, sensul se ascunde sub o întreagă țesătură de 
văluri lingvistice. Era limpede, Choniates vorbea 
despre Ierusalim si despre faptul că Isaac va pune 
stăpânire pe Oraşul Sfânt, iar cu acel prilej dorea să 
transmită anumite lucruri publicului său, în rândul 
căruia trebuie să se fi aflat însuşi împăratul. Nu putem 
decât să facem speculaţii despre ce anume era vorba.™ 
O interpretare posibilă este că sfetnicul îi aducea 
aminte împăratului de importanţa spirituală a 
Ierusalimului pentru creştini, sugerând discret şi că 
modul cel mai indicat de a atinge acest scop ar fi fost 
sprijinind înaintarea lui Barbarossa spre Răsărit, şi nu 
împiedicându-l. 

Această interpretare este susţinută de ceea ce a scris 
Choniates mai târziu în cronica sa referitor la perioada 
dintre 1118 si circa 1208 - lucrare elaborată initial în 
anii 1190 si revázutá apoi dupá 1204. Cronica lui nu a 
fost intotdeauna apreciatá la justa valoare de cititorii 
moderni. Choniates a fost descris ca ,fervent patriot 
grec", care îi considera pe latini „un bloc ostil”, 


^3 Choniates, 1972, p. 94, trad. din Angelov, 2006, pp. 59-60. 
^* Angelov, 2006, pp. 60-61; Magdalino, 2007, p. 95. 


preocupati fárá exceptie de rásturnarea Bizantului si de 
obţinerea bogatiilor lui. lesirea lui nervoasă despre 
prăpastia dintre latinii lăudăroşi şi agresivi şi 
„romanii” cu mult mai rafinati este deseori citată ca 
exemplu de dispret bizantin fatá de cei din afará. 
Faptul cá nu aminteşte decât in cel mai subtil mod de 
tratatul cu Saladin a fost interpretat drept ascundere 
deliberată a ceva considerat extrem de 
compromiţător.*5 În realitate, Choniates nu era nici 
naţionalist plin de prejudecăţi, nici mincinos notoriu, 
iar scrierile sale arată o remarcabilă nepărtinire fata de 
latini. Desi îi acuza pe cei ce au comis atrocități, aşa ca 
normanzii care au prădat Tesalonicul în 1185, el scria 
cu entuziasm despre vitejia altor latini, aşa ca 
apărătorul Tirului, Conrad de Montferrat, pe care îl 
compara cu bizantinii într-un mod deosebit de 
favorabil. Mai mult, Choniates era pregătit să îi critice 
atât pe conducătorii, cât şi pe compatrioţii săi, aducând 
la lumină incidente care îi discreditau fata de Apus. 
Spre exemplu, recunoştea că suferinţele de la Tesalonic 
cauzate de normanzi se produseseră şi ca răzbunare a 
latinilor pentru masacrul din 1182; şi tot el condamna 
maltratarea prizonierilor de război normanzi luaţi 


%5 Choniates, 1984, p. 167; Nicol, 1967, p. 330; Brand, 1962, p. 180; Lilie, 1993, p. 

după respingerea invaziei lor, in 1186.9 

Choniates a adoptat o atitudine mult mai putin 
măgulitoare fata de Isaac al II-lea in istoria sa decât in 
discursul de Bobotează. La urma urmei, Isaac nu mai 
era în scaun atunci când scria şi putea să nu se ferească 
să-l descrie ca indolent şi îngăduitor cu sine. Potrivit lui 
Choniates, Isaac era atât de convins că accesiunea lui se 
petrecuse printr-o minune, ca semn al favorii divine, 
încât considera că poate să nu facă nimic, lăsând pe 
Dumnezeu să se ocupe de treburile statului. Un 
exemplu elocvent era modul în care tratase trecerea 
armatei lui Barbarossa în 1189-1190. Dacă sursele 
occidentale interpretează acţiunile lui Isaac ca parte a 
unui sinistru complot în alianţă cu Saladin, Choniates 
le prezintă ca simple incompetente, un amestec 
exasperant de fanfaronadă şi indecizie, inspirate în 
bună măsură de profeţiile „fără valoare” ale 
patriarhului Dositheos. La început, Isaac a adoptat o 
atitudine agresivă. l-a arestat pe trimisii lui Frédéric la 
Constantinopol, a ordonat trupelor sale să blocheze cu 
stânci şi arbori trecătorile din munţi şi i-a spus lui 
Choniates că va reface zidurile Filipopolisului, de care 
germanii se apropiau cu repeziciune. Însă, foarte 


4% Choniates, 1984, pp. 164, 167, 201, 210; Harris, 2000, p. 27; Simpson, 2013, p. 

curând, împăratul şi-a contramandat poruncile si a dat 
dispoziţie ca zidurile să fie dărâmate, ca să nu-i ofere 
un loc de refugiu lui Barbarossa. Razgandindu-se 
iarăşi, împăratul a ordonat armatei să-i atace pe 
germani în august 1189, ceea ce a dus la înfrângerea 
umilitoare de lângă Filipopolis. Choniates descrie cum, 
atunci, el şi alţii s-au dus la Isaac să-i relateze 
evenimentul, adăugând cá politica obstructionistá în 
privinţa germanilor stârnea zvonul că Isaac s-ar afla în 
înţelegere cu Saladin şi că cei doi conducători o 
pecetluiseră printr-un pact de sânge. Isaac s-a lăsat 
convins şi a trecut în cealaltă extremă. A încercat să 
grăbească trecerea lui Barbarossa, i-a eliberat pe 
diplomaţii captivi, a pus la dispoziţie ostatici şi a 
promis să asigure tot ce avea nevoie armata germană. 
Chiar şi atunci, eforturile lui Isaac au fost însoţite de o 
atmosferă de ridicol. Selectase un număr de înalţi 
oficiali care să servească drept ostatici, dar când a sosit 
vremea să se ducă în tabăra germană, n-a mai fost de 
găsit niciunul. A fost nevoie să fie trimişi, în schimb, 
funcţionari de rând.“ Relatarea lui Choniates despre 
Cruciada a III-a surprinde prin deosebirea fata de cea a 
Annei Comnena despre Cruciada I şi a lui Kinnamos 
despre cea de-a I-a. În vreme ce ei laudă acţiunile 

impáratului bizantin, Choniates face exact invers, 
prezentându-l ca pe un nerod incompetent, care ia 
măsuri inconsecvente, prost gândite si, in ultimă 
instanţă, inutile. 

Mai există o diferență frapantă. Comnena şi 
Kinnamos îi descriu ca pe o potenţială ameninţare pe 
cruciați, a căror pretinsă misiune la Sfântul Mormânt ar 
fi fost doar o acoperire a complotului de a pune mâna 
pe Constantinopol. Choniates, în schimb, îl prezintă pe 
Barbarossa ca model de cumpătare şi seriozitate în 
urmărirea telului, un cruciat autentic, al cărui singur 
scop era să îi ajute pe creştinii din Palestina şi care, dacă 
nu ar fi fost provocat, nu a avut un plan de atac asupra 
Constantinopolului. Împăratul apusean a acţionat din 
start cum se cuvine, trimițând o delegaţie la 
Constantinopol ca să asigure acces liber şi pieţe cu 
provizii trupelor sale. Choniates dă vina pe bizantini 
pentru nerespectarea acordului. Trimişii imperiali, 
loan Kamateros şi Andronic Cantacuzino, având 
misiunea să înlesnească trecerea lui Frédéric, „prin 
ignorarea obligaţiilor lor şi din laşitate”, au reuşit să-l 
provoace şi să-l facă să-i vadă pe bizantini ca inamici. 
Drept urmare, jurămintele au fost încălcate. Germanii 
s-au văzut fără hrană şi au fost siliți să o procure prin 
forţă, din zonele rurale. Mai târziu, în aprilie 1190, când 
Frédéric a ajuns la Laodiceea, de pe Lykos, ultimul 


avanpost al teritoriului bizantin din Asia Micá, a 
declarat cá, dacă ar fi fost primiţi în pace, „germanii ar 
fi trecut de mult frontiera romană, cu armele neatinse 
în teci, fără să fi vărsat sânge de creştini”. Vorbind 
despre sfârşitul tragic al lui Frédéric, Choniates îl 
omagiază în termeni entuziaşti, ca bărbat care a ales „să 
treacă prin suferințe pentru creştinii din Palestina în 
numele lui Hristos si cu respectul cuvenit fata de 
mormântul Lui dătător de viatá" 4$, 

Cea mai radicală deosebire dintre opera lui 
Choniates şi cele ale predecesorilor săi este felul în care 
pune sub semnul întrebării chiar practicile diplomatice 
care guvernaserá de atâta vreme relaţiile Bizanțului cu 
vecinii şi cât de inteleapta fusese aplicarea lor în cazul 
cruciadelor şi statelor latine din Siria şi Palestina. Acele 
îndoieli se regăsesc încă din relatarea lui Choniates 
despre evenimentele petrecute sub Ioan al II-lea si 
Manuel I. În 1142, scria el, Ioan al II-lea a considerat că 
nu avea niciun rost să intre în Antiohia ca să fie 
„venerat şi onorat cum se cuvine, pentru ca apoi sa 
plece fără să fi realizat nimic nou în ce priveşte 
treburile publice ale oraşului ori să fi schimbat ceva în 
obiceiurile ştiute”. Cuvintele lui Choniates sugerează 
că nu era convins de valoarea spectacolelor publice cu 

care bizantinii tineau cu orice pret sá-si manifeste 
suprematia impáratului lor. Si in relatarea sa despre 
trecerea Cruciadei a II-a din 1147-1148 a pus la indoialà 
o parte din stratagemele lui Manuel I de a intoarce 
situatia in avantajul propriu. La polul opus fatá de Ioan 
Kinnamos, el sustine sinceritatea absolutá a cruciatilor 
în declaraţia cá urmăresc să ajute Regatul 
lerusalimului, fără să  tinteascá o cucerire a 
Constantinopolului. Dovedeşte chiar o bună percepţie 
a principiilor cruciadelor prin discursul eroic pe care i-l 
atribuie lui Ludovic al VIl-lea. În acelaşi timp, 
Choniates aduce critici modului în care au abordat 
bizantinii Cruciada a Il-a, confirmând relatările din 
cronicile latine că localnicii s-au unit cu turcii în atacuri 
împotriva cruciaților, că i-au înşelat şi le-au vândut 
hrană otrăvită. Aceste fapte „nelegiuite şi necrestinesti" 
nu erau doar ale unor pungaşi locali, ne lasă să 
înţelegem Choniates, ci o politică imperială 
intenționată, destinată să rămână „fapte de neşters 
pentru posteritate, care să descurajeze pe oricine ar fi 
dornic să-i atace pe romei”. Aşa cum sugerează 
întregul pasaj, Choniates simțea că interesele 
oikoumene-i nu au de câştigat stârnind resentimentele 
celor care dispuneau de suficientă forţă să-i facă mult 


rău. 

Asemenea pasaje critice revin atunci când Choniates 
se ocupă de evenimente la care a participat personal. Să 
luăm un exemplu: el dezaprobă obiceiul bizantin de a-i 
tine pe diplomaţi în picioare în prezenţa împăratului, 
practică evident menită să reflecte ordinea cuvenită a 
lucrurilor, dar care, inevitabil, provoca indignarea 
apusenilor. Potrivit lui Choniates, când emisarii 
germani au fost în sfârşit eliberaţi de Isaac al II-lea, în 
octombrie 1189, şi s-au întors în tabăra lui Frederic 
Barbarossa, împăratul occidental a fost furios să audă 
că au fost obligaţi să stea în picioare în prezenţa lui 
Isaac. Apoi a insistat să se aşeze, în prezenţa sa, chiar şi 
bucătarii şi grajdarii, „ca să-şi bată joc de romei şi sa 
arate că în rândul lor nu se face deosebire în ce priveşte 
virtutea şi familia”. Câtă diferenţă fata de siguranţa de 
sine a Annei Comnena când relatează, scandalizată, 
despre arogantul Latinus, care a încălcat regulile 
aşezându-se pe tronul împăratului cât timp Alexie I 
mai era in picioare.” 

O altă pildă este descrierea lui Choniates a primirii 
unei ambasade germane, în anii 1190. Bizantinii au 

recurs la tehnica mult incercatá a intimidárii barbarilor 
prin bogăţie si fast. Pentru întâlnirea cu trimisii 
germani, într-o zi de Crăciun, împăratul şi curtenii au 
pus pe ei cele mai fine veşminte şi bijuterii. Tactica s-a 
dovedit greşită, fiind cât se poate de nepotrivită în 
acele circumstanțe. Oaspetii nu au fost deloc 
impresionați şi au declarat sec că „germanii nu au 
trebuintà de asemenea spectacole (..) Acum a sosit 
vremea să renuntam la straie efeminate şi la brose şi să 
punem fier în loc de aur”>"!. 

Nu era prima critică de acest fel. Încă din anii 1060, 
un orator de la Curte l-a prevenit pe împărat că barbarii 
nu vor fi impresionați să-l vadă pe el şi pe curteni gátiti 
în acel fel.9? În contextul anilor 1190, când bizantinii 
fuseseră la un pas să intre în conflict cu o puternică 
armată creştină, astfel de rezerve erau cu atât mai 
presante. Choniates considera diplomaţia bizantină un 
amestec funest de  fanfaronadă si supunere 
dezgustătoare, cu totul nepotrivite pentru situaţia în 
care se găseau acum. După toate probabilitățile, 
desigur, Choniates ajunsese în sfârşit la acea concluzie 
doar dupa ce fusese martor la  prădarea 
Constantinopolului din aprilie 1204. Este totuşi de 

presupus cá el si alţii gândeau în acest registru în 
timpul trecerii armatei lui Barbarossa prin Asia Mică 
din primăvara lui 1190. După cum a recunoscut până şi 
împăratul într-o scrisoare către Saladin, tot ce a reuşit 
politica faţă de armata lui Frédéric Barbarossa a fost 
„duşmănia francilor şi a celor înrudiţi cu ei”. 


ILUSTRATIA 19. Catedrala Stânta Sofia, Nicosia [astăzi moscheea 


Selimiye), Construită in stil gotic la inceputul secolului al XHi-lea, 
clădirea simbolizează stăpânirea latină din Cipru după 1191 


Dacă modul în care gestionaseră bizantinii trecerea 
cruciadelor mai stârnise furie şi cu ocaziile precedente, 
furtuna fusese evitată până atunci. De data asta situaţia 
era diferită, căci în anul de după trecerea lui Barbarossa 
s-a petrecut un incident care avea să aibă consecinţe 
nefaste. Monarhilor englez şi francez le luase mult mai 
mult timp decât lui Barbarossa să-şi adune forţele şi să 

pornească pe mare spre Tara Sfântă. Flotele lor au făcut 
joncţiunea la Marsilia abia în iulie 1190, când împăratul 
german murise. După ce au ridicat ancora şi au iernat 
la Messina, oştile franceze ale lui Filip August au ajuns 
la Acra în aprilie 1191. Flota lui Richard I al Angliei l-a 
urmat abia în iunie. Motivul întârzierii a fost ocolul 
făcut în insula Cipru. Oficial, aceasta făcea parte din 
teritoriul bizantin, dar din 1184 se afla sub stăpânirea 
lui Isaac Comnenul, care se proclamase împărat, în 
opoziţie fata de Andronic, mai întâi, şi apoi fata de 
Isaac al II-lea. La 6 mai, Richard a ajuns cu trupele la 
Limassol şi, după o scurtă şi uşoară campanie, l-a 
înfrânt pe Isaac Comnenul, ocupând insula. Isaac s-a 
refugiat într-un castel, dar se spune că a fost de acord 
să se predea cu condiţia ca Richard să promită că nu-l 
va pune în lanţuri de fier. Odată ce a pus mâna pe 
Isaac, Richard a pus să se facă special lanţuri de argint 
şi l-a ferecat în ele. Campania durase doar ceva mai 
mult de trei săptămâni. Nu era vorba de un simplu 
raid, ca al lui Renaud de Châtillon în 1156. Deşi 
Richard personal a plecat spre Tara Sfântă după câteva 
săptămâni, este limpede că intenţiona ca insula să 
rămână în stăpânire occidentală. La scurt timp după 
plecare, a vândut cavalerilor templieri toate drepturile 

asupra Ciprului pe 100.000 de galbeni. Templierii au 
guvernat apoi insula până în aprilie 1192, dar nu s-au 
dovedit eficienţi. Nu au trimis trupe suficiente şi 
poporul din Nicosia s-a răsculat împotriva lor. 
Maestrul templierilor şi-a dat seama atunci că ordinul 
său nu se ridica la nivelul acelei misiuni şi i-a cedat 
insula înapoi lui Richard. Richard a vândut-o din nou, 
lui Guy de Lusignan, fostul rege al Ierusalimului, a 
cărui familie avea să domnească până în 1489.505 

Era pentru prima oară când o armată cruciată ocupa 
teritoriu direct de la bizantini şi apoi îl păstra. Chiar 
dacă Antiohia fusese cândva posesiune bizantină, ea 
fusese luată în 1098 de la turci, nu direct de la bizantini. 
O asemenea acţiune trebuia justificată cumva, de 
vreme ce cavalerii care ridicaseră crucea trebuiau în 
mod normal să se bată cu necredincioşii, şi nu cu fraţii 
lor creştini. Din câte se pare, casus belli imediat s-ar fi 
datorat unei furtuni care adusese o parte din vasele 
flotei lui Richard pe ţărmul Ciprului. Isaac Comnenul a 
pus ca echipajele să fie închise şi maltratate, ba chiar a 
făcut încercări să captureze o navă pe care se afla sora 
lui Richard, loana, şi viitoarea lui mireasă, Berengaria 
de Navarra. Într-o scrisoare din august 1191, Richard 
invoca acest fapt ca justificare pentru debarcarea în 

Cipru si răsturnarea uzurpatorului.*6 Însă cronicarii 
apuseni care au consemnat evenimentele simțeau 
limpede că era nevoie de mai multe justificări. Prin 
urmare, au recurs la intensa propagandă antibizantină 
pusă în circulaţie la acea vreme. În primul rând, 
susțineau ei, Isaac Comnenul îi ura pe latini şi căuta 
mereu prilejuri să le facă rău. Îşi ucisese soția şi fiul, 
pentru că acesta îşi mărturisise aprecierea faţă de 
occidentali. Isaac era un duşman al credinţei creştine: 
se punea lângă altar, în Vinerea Mare, şi aştepta ca 
oamenii să se plece cucernic înaintea lui. Îi martiriza pe 
pelerinii aflaţi în drum spre Tara Sfântă, punând ca 
nefericitii care ajungeau pe insula lui să fie prinşi şi 
decapitati. La fel ca omologul sáu de la Constantinopol, 
nu a dat ajutor cruciadei şi a blocat proviziile care ar fi 
trebuit să ajungă la cruciații porniţi să lupte în Tara 
Sfântă. În fine, era în relaţii de prietenie cu Saladin, iar 
cei doi se pare că săvârşiseră un pact de sânge, ca semn 
al alianţei dintre ei.57 

Semnificativ este că, pe lângă aceste reproşuri 
obişnuite şi evident absurde, apare pentru prima oară 
şi o altă justificare a acţiunii împotriva bizantinilor. 
Cronicarii latini comentau adesea că Cipru era o insulă 

bogatá, ,pliná de belsug si de variate comori". Însă, 
pentru ca nu cumva stăpânul lor Richard să fie acuzat 
că îşi doreşte acel loc din lăcomie, se străduiau să 
sublinieze că acea bogăţie reprezenta o imensă valoare 
pentru cruciadă. După cum afirma un preot anonim 
din anturajul regelui Plantagenet, insula Cipru era 
situată aproape de coasta siriană, iar în trecut 
Ierusalimul „primea an de an nu putin folos” din 
Cipru. Avea dreptate. În timpul asediului 
Ierusalimului din Cruciada I, în iulie 1099, patriarhul 
Simeon trimisese armatei creştine extrem de necesarele 
provizii de fructe şi de carne din refugiul său de pe 
insulă. Rolul Ciprului de grânar al statelor latine din 
Palestina si Siria fusese recunoscut încă de la 
întemeierea lor. În jurul anului 1113, un trimis bizantin 
îl amenintase pe contele de Tripoli cá îi va tăia 
aprovizionarea din Cipru, „ca să muriti de foame'*95, 
Aşadar, Richard a păstrat aurul, mătăsurile şi bijuteriile 
luate pradă pentru sine şi a împărţit argintul şi 
proviziile oamenilor săi, ca să poată lupta mai departe. 
Atacarea teritoriului bizantin se justifica, prin urmare, 
atât timp cât asigura avantaje financiare sau strategice 

în vederea recuperării si menţinerii lerusalimului.*? 
Nu este de aşteptat ca în gruparea bizantină să-şi fi 
dat cineva în acel moment seama de semnificaţia 
cuceririi Ciprului. Cele două relatări greceşti păstrate 
despre invazia lui Richard nu amintesc de eventualele 
sale motive şi justificări. Ambele îl judecă extrem de 
aspru pe Isaac Comnenul şi nu-i arată nicio simpatie în 
momentul căderii. Călugărul Neofit, care şi-a petrecut 
aproape întreaga viaţă în pustnicie, retras într-o grotă 
din Cipru, caracteriza drept un dezastru preluarea 
insulei de către Isaac Comnenul şi descria cum îşi 
prăda şi chinuia uzurpatorul propriul popor. În 
cealaltă versiune a evenimentelor, Nicetas Choniates 
vorbeşte despre „ororile la care i-a supus cu răutate pe 
ciprioti (...) stăpânul şi distrugătorul lor”, Isaac. Nici 
Neofit, nici Choniates nu se folosesc de prilej ca să-şi 
verse mânia pe Richard, chiar dacă Neofit îl consideră 
un nemernic şi un păcătos.5!0 Guvernarea de la 
Constantinopol a reacţionat faţă de ocuparea Ciprului 
cam în aceeaşi manieră ca după intrarea lui Bohémond 
în Antiohia, în 1098. S-au lansat eforturi diplomatice 
pentru a găsi aliaţi care să ajute la recuperarea insulei. 
Ca de obicei, bizantinii au căutat până departe. S-au 

trimis delegatii si la Saladin, si la papa dela Roma, dar 
niciunul nu s-a arătat interesat să ajute.^!! 

Importanţa ocupării Ciprului a fost probabil mai just 
apreciată în tabăra latină, în lumina fazei finale a 
Cruciadei a II-a. După victoria din Cipru, Richard a 
pornit spre Ţara Sfântă şi s-a alăturat aliatului său Filip 
August al Franţei în asedierea Acrei. După o rezistenţă 
bravă, apărătorii musulmani au fost în cele din urmă 
siliţi să capituleze la 12 iulie 1191. Desi cu forte slăbite 
prin plecarea lui Filip la scurt timp, Richard l-a înfrânt, 
în luna septembrie, pe Saladin şi armata sa în bătălia 
decisivă de la Arsuf. După aceea, sultanul a evitat atent 
orice altă ciocnire şi calea spre lerusalim părea 
deschisă. Însă pe rege îl aştepta o cruntă dezamăgire. În 
avansul din toamnă către Oraşul Sfânt, cruciații au fost 
inundati de o ploaie torențială in care au pierdut 
majoritatea proviziilor. Richard a trebuit să ordone 
retragerea în ianuarie 1192, când armata se afla la doar 
câţiva kilometri de ţintă. Teoretic, campania ar fi putut 
să fie reluată în primăvară, însă desfăşurarea acelei 
ierni a fost o lecţie esenţială. Regele şi consilierii lui 
şi-au dat seama că lerusalimul putea fi recucerit, însă 
„nu putea fi păstrat de oamenii noştri pe termen lung, 
deoarece, odată încheiat pelerinajul, oamenii s-ar fi 

întors acasă şi nu mai rămânea nimeni care să îl 
apere"52, 

Pentru ca lerusalimul să poată fi menţinut pe termen 
lung, era nevoie de o armată permanentă care să 
funcţioneze ca garnizoană a cetăţii. Şi, desigur, să 
dispună de suficientă forţă, deoarece, spre deosebire de 
Constantinopol, lerusalimul nu beneficia de avantaje 
geografice care să compenseze un număr redus de 
apărători. În asta consta dificultatea. Economiile 
primitive ale Europei Occidentale nu aveau mijloace să 
echipeze şi să plătească o mare armată care, apoi, să 
stea mai tot timpul inactivă. Pe atunci, obiceiul era ca 
forţele militare să fie adunate cu un anumit prilej, iar la 
sfârşitul campaniei oştenii reveneau la vatră, ca să nu 
mai fie nevoie să fie hrániti. Chiar şi aşa, asigurarea 
finanţării era extrem de dificilă, aşa cum demonstrează 
eforturile lui Richard I de pregătire a cruciadei. 
Faimoasa poveste că ar fi vândut Londra ca să facă rost 
de bani pentru cruciadă, dacă ar fi găsit un cumpărător, 
poate fi apocrifă, dar subliniază enormele dificultăţi ale 
unui asemenea demers şi frustrările sale. În 1188, papa 
a introdus „zeciuiala lui Saladin”, o taxă pe venituri şi 
proprietăți mobile în vederea asigurării de fonduri 
pentru Tara Sfântă. Era percepută în Anglia, fiind însă 


52 Nicholson, 1997, pp. 278-279, 284. 


cu totul nepopulará si foarte greu de colectat, asa incát 
aducea probabil doar în jur de 6000 de lire sterline." 
Majoritatea cruciaților îşi plăteau singuri drumul, dar 
asta însemna că de multe ori rămâneau fără fonduri şi 
treceau prin privatiuni şi suferinţe considerabile în 
campanie. Nu-i de mirare că în scrisorile trimise de el 
spre Occident în 1191-1192, Richard se plângea că mulţi 
dintre vasali nu mai aveau cum să continue campania 
dacă nu li se trimiteau bani.!^ Cucerirea Ciprului a 
reprezentat, fără îndoială, un prim pas de asigurare a 
celor necesare pentru a menţine o garnizoană în Tara 
Sfântă şi la lerusalim, dar pur şi simplu nu era 
suficient. 

În aceste circumstanţe, Richard a decis să pună capăt, 
pentru moment, cruciadei. În septembrie 1192, a 
încheiat un armistițiu pe cinci ani cu Saladin, care a 
consimţit ca țărmul dintre Tir şi Jaffa sa le rămână 
creştinilor, iar Richard a plecat apoi pe mare de la Acra. 
Regatul Ierusalimului a fost salvat de la dispariţia cu 
care era ameninţat la sfârşitul anului 1187, dar până 
când Oraşul Sfânt nu era recuperat nu se putea 
considera că îndatorirea fusese dusă la îndeplinire. Nu 
peste mult timp, s-au croit alte planuri ale unei 


55 Richard of Devizes, 1963, p. 9; Harris, 2008, pp. 147-149; Hurlock, 2013, pp. 

expediţii care să ducă lucrurile la bun sfârşit. Ţinând 
seama că bogăţia şi resursele statului bizantin, la fel ca 
acelea ale Ciprului, erau acum văzute de multi 
occidentali ca vitale pentru succesul acţiunii, este greu 
de susținut că cele întâmplate în continuare au fost o 
simplă serie de accidente. 


9 
Paralizie şi extorcare (1192-1204) 


Bizantinii ştiau că modul lor de a desfăşura 
diplomaţia li se întorsese împotrivă. Jocul lor sofisticat 
crease în Europa Occidentală impresia intensă că 
lucrau împotriva eforturilor de recuperare a 
Ierusalimului. Din nefericire, nu aveau un alt sistem cu 
care să-l înlocuiască. În anii dinaintea prădării 
Constantinopolului din aprilie 1204, se pare că cei de la 
conducerea imperiului au fost tot mai prinşi în ghearele 
unei paralizii colective, uneori recurgând la metodele 
tradiționale, alteori încercând să revină la tonul 
conciliator al lui Manuel I şi cel mai adesea nefăcând 
pur şi simplu nimic. Păreau că suferă de lipsă de idei, 
pe măsură ce statul şi sistemul de concepţii se năruiau 
sub ochii lor. 

S-au făcut încercări de prevenire a pericolului. În 
urma abordării ratate a trecerii armatei lui Frédéric 


Barbarossa, Isaac al II-lea si sfetnicii sái au incercat sá 
dreagá rául produs. Íntr-o scrisoare adresatá papei, 
redactatá de curteanul Demetrios Tornikios cándva 
între 1191 si 1195, Isaac revenea la tonul lui Manuel I, 
încercând să se infátiseze într-o postură acceptabilă în 
Apus, susţinând cu toată sobrietatea că este profund 
afectat şi urmărit de permanentă tristeţe pentru soarta 
Locurilor Sfinte. În acelaşi timp, a reînnoit tratatul cu 
succesorul lui Saladin ca sultan al Egiptului, Al Aziz, 
solicitând eliberarea prizonierilor bizantini şi concesii 
pentru comunitatea creştină din Alexandria. Însă lui 
Isaac nu-i mai rămăsese timp să corecteze abordarea 
dezastruoasă a relaţiilor cu Frederic Barbarossa. În 
aprilie 1195, în vreme ce vâna în zona rurală a Traciei, 
fratele lui mai mare, Alexie, şi un grup de conspiratori 
au pus mâna pe însemnele imperiale lăsate într-un cort. 
Când s-a întors, lui Isaac nu i-a rămas decât să constate 
că fratele său fusese proclamat împărat. Apelând din 
nou la manevra graţie căreia se salvase cu zece ani mai 
înainte, Isaac a vrut să atace tabăra călare pe cal, dar nu 
l-a urmat niciunul dintre servitori, silindu-l în cele din 
urmă să scape cu fuga, umilit. Ajuns din urmă de 
susținătorii lui Alexie şi dus la o mănăstire din 


55 Tornikios şi Tornikios, 1970, p. 340; Al-Maqrizi, 1980, p. 114; Angold, 1997, p. 

apropiere, a suferit aceeasi soartá ca atátia alti impárati 
bizantini  detronaţi, fiind orbit, mutilare care il 
împiedica să mai urce vreodată pe tron. Apoi a fost 
adus la Constantinopol şi închis mai întâi în beciul de 
sub Marele Palat, apoi la Diplokionion, pe Bosfor. Isaac 
nu avea în acel moment nici 40 de ani şi, în ciuda 
orbirii, era destinat să mai joace un rol important în 
evenimente.516 

Ajuns la putere, noul împărat Alexie al III-lea 
Anghelos a urmat practic aceeaşi linie politică a fratelui 
său şi a mers chiar mai departe în încercarea de a 
construi punti cu Apusul, poate pentru că poziţia sa era 
şi mai precară. La acuzaţiile obişnuite de înţelegere 
secretă cu necredincioşii şi de schismă cu Roma, Alexie 
adăugase o a treia, devenind împărat „prin trădare”. 
Toate cele trei elemente folosite de Bohemond ca să-şi 
justifice atacul din 1107, că împăratul era uzurpator, 
schismatic şi lucrase împotriva cauzei cruciadei, erau 
din nou la locul lor, prin urmare Alexie al III-lea, la fel 
ca Alexie I Comnenul înaintea lui, trebuia să facă ceva 
ca să potolească propaganda antibizantină care circula 
în Apus.5 În acest sens, în februarie 1199, a trimis 
ambasadori la Roma cu daruri pentru Inocenţiu al 


516 Choniates, 1984, pp. 247 248; Brand, 1968a, pp. 112-113. 

III-lea, papa recent ales. Trimişii aveau cu ei o scrisoare 
din partea patriarhului Constantinopolului, Ioan al 
X-lea Kamateros, si alta de la Alexie. Aceasta era foarte 
atent formulată pentru a para publicitatea negativă. 
Alexie îşi exprima preocuparea pioasă fata de soarta 
Sfântului Mormânt şi îşi exprima speranţele sincere că 
acesta va fi recuperat, chiar dacă avea grijă să nu 
angajeze Bizanțul în orice fel de acţiune legată de vreo 
cruciadă, subliniind că doar Dumnezeu poate decide 
momentul când lerusalimul va reveni creştinătăţii. 
Având în minte acuzaţia de schismă, fără îndoială, el 
aborda şi chestiunea reunirii Bisericilor şi îi solicita 
papei să convoace un sinod în acest sens. Scrisoarea 
mai urmărea să speculeze diviziunile dintre creştinii 
occidentali. Constient de antipatia papei faţă de Casa 
Hohenstaufen, Alexie se folosea de prilej să se plângă 
de purtările armatei lui Frédéric Barbarossa din 
1189-1190.518 

Cuprinsul scrisorii din 1199 nu era nici pe departe 
original, dar cel puţin indica în oarecare măsură 
conştientizarea situaţiei primejdioase. Choniates nu a 
fost impresionat. Mai târziu, i-a acuzat de apatie pe 
împărații familiei Anghelos şi pe sfetnicii lor, deoarece 

nu au luat nicio másurá impotriva amenintárii dinspre 
Apus. Era deosebit de caustic în privința lui Alexie al 
III-lea. Potrivit lui Choniates, odată ce se instalase ferm 
la putere, Alexie a neglijat cu totul treburile statului, ca 
un cârmaci care lasă timona din mână. Comentariile lui 
părtinitoare trebuie luate cu oarecare precauţie, atât 
timp cât erau scrise mult mai târziu, când Choniates 
aspira la un post la Curtea lui Teodor Lascaris, ginerele 
şi rivalul pentru putere al lui Alexie. Dar, mai înainte, 
istoricul se bucurase de mare trecere sub Alexie al 
III-lea. Producea discursuri de laudă în onoarea noului 
împărat şi a fost promovat logothetes tou genikou, 
mai-marele peste finanţe. Însă, chiar dacă nu ţinem 
seama de părtinirea politică şi de prejudecățile de 
birocrat ale lui Choniates, rămâne impresia că Alexie al 
III-lea nu făcea eforturi deosebite când se adunau norii 
de furtuná.5!? 


Amenințarea era susținută de problema neîntreruptă 
a finanțării strădaniei de a recuceri şi păstra 
Ierusalimul. În anii de după Cruciada a III-a a părut să 
se întrevadă o soluţie. Pe fundalul poveştilor despre 
presupuse învoieli cu Saladin, în Occident s-a instalat 
percepţia că bizantinii trebuie să ispăşească pentru 

purtarea lor de dinainte punând la dispoziţie imensele 
lor resurse pentru a susține cruciada. Concluzia 
devenea cu atât mai atrăgătoare prin prisma slăbiciunii 
evidente a Bizanțului din 1195, în deplină contradicţie 
cu situaţia din vremea lui Ioan al II-lea si Manuel I. 
Primele semne de deteriorare apăruseră încă din 
ultimii ani ai domniei lui Manuel. Marea armată 
adunată de împărații Comneni a trebuit plătită prin 
impuneri fiscale şi mai severe. Împăratul, se văicărea 
Choniates, vărsa impozitele plătite de fermieri ca apa 
într-o cisternă ca să potolească setea militarilor. Deşi 
succesorii lui Manuel au încercat să ducă această 
povară, nevoile statului le-au lăsat prea puţin spaţiu de 
manevră. * Impozitele şi metodele arbitrare si 
nedrepte prin care erau strânse stârneau inevitabil 
opoziţia, mai ales în provinciile marginale. 
Arhiepiscopul Atenei declara că perceptorii sugeau 
sângele poporului grec, iar aceste resentimente 
alimentau separatismul local. Încercarea de a impune 
un nou impozit a fost ceea ce a cauzat revolta vlahilor şi 
bulgarilor din 1186. Şi într-alte locuri nobili locali, 
printre care Teodor Mangaphas din Filadelfia, 
Dobromir Chrysos din Macedonia şi Alexie şi David 

Comnenul din Trapezunt, au preluat puterea de la 
autoritatea centrală. Strángeau chiar ei impozitele si, 
deoarece cheltuiau profitul pentru apărarea regiunilor 
lor, se bucurau de un sprijin considerabil din partea 
populatiei.521 

Statele clientelare de la granite, care acceptaseră 
odinioară suzeranitatea împăratului, acum o 
respingeau deschis. Serbia era de acum independentă, 
iar în 1202, Alexie al III-lea a fost nevoit să recunoască 
independenţa Bulgariei printr-un tratat cu noul ei 
conducător, țarul Ioniţă Caloian. In 1194, Léon, 
conducătorul Ciliciei armene, a trimis soli la împăratul 
din Apus cerându-i să-l încoroneze rege. Ceremonia s-a 
desfăşurat în 1198, fiind oficiată de catolicosul armean 
şi de un arhiepiscop german. Potrivit unei cronici 
armene, când Alexie al III-lea a auzit de eveniment, a 
trimis la rândul său o coroană, dar de acum era prea 
târziu. Influenţa bizantină dispăruse si în statele 
cruciate, conducătorii lor căutând ajutor într-altă parte. 
Regele Amalric din Cipru a devenit vasal al 
împăratului german în 1195.5% 

Separatismul din provincii şi îndepărtarea statelor 

clientelare erau dublate de instabilitatea centrului. 
Perioada 1118-1180 fusese una de continuitate politică 
aproape fără precedent, cu trei împărați domnind 
îndelung şi murind din cauze naturale, după care 
tronul le-a revenit fiilor lor. În cei douăzeci şi patru de 
ani care au urmat după moartea lui Manuel I, 
dimpotrivă, s-au perindat nu mai puţin de şase 
împărați, toti detronati sau asasinați. S-au petrecut şi 
numeroase revolte militare nereuşite, când generali şi 
nobili au încercat să pună mâna pe Constantinopol şi să 
uzurpe tronul, ca acelea ale lui Alexie Branas, în 1187, 
şi loan Comnenul, în 1200. 

Dezordinea internă a servit indirect agresorilor 
occidentali, oferind o scuză unei intervenţii militare. 
Faptul a fost demonstrat din plin cu prilejul campaniei 
normande în provinciile balcanice din 1185, iar ironia 
face că invadatorii au fost invitaţi chiar de bizantini. În 
timpul regimului de teroare al lui Andronic I, multe 
dintre potentialele victime se refugiaserá de la 
Constantinopol la Roma, Ikonion, Antiohia, Ierusalim 
sau la oricare altă Curte dispusă să îi primească. Unii 
s-au dus la regele Guillaume al II-lea al Siciliei, iar 
printre ei un tânăr care se pretindea Alexie al II-lea, fiul 
alungat al lui Manuel. Presupusul împărat era un 
impostor, fie un fost servitor imperial, fie un muncitor 
agricol din Epir, dar avea vârsta potrivită, aspectul feței 


lui Alexie si îi lipsea acelaşi dinte. Guillaume al II-lea 
nu era interesat oricum să facă investigaţii ample, atât 
timp cât pretendentul îi punea la dispoziţie pretextul 
perfect pentru invazia din iunie 1185. Chiar şi după 
înfrângerea armatei normande în noiembrie al aceluiaşi 
an, mai existau o serie de tineri care pretindeau că ar fi 
Alexie al II-lea cel asasinat, care se agitau prin Asia 
Mică încercând să instige conducători musulmani 
locali să intervină în numele lor.?* Cei care au pătruns 
cu armate pe teritoriul bizantin au constatat curând că 
împăratul nu avea cum să-l apere. Normanzii au avut, 
în primă instanţă, un succes eclatant cu invazia lor din 
1185. Fără să întâmpine aproape nicio rezistență, au 
ajuns până la Tesalonic şi l-au ocupat după un scurt 
asediu. Patru ani mai târziu, Frederic Barbarossa a 
măturat armata lui Isaac al II-lea în încercarea greşit 
socotită de a rezista. Aceste evenimente au fost atent 
urmărite de observatorii externi. La curtea lui Saladin 
s-a tras concluzia că nu era nimic de câştigat de pe 
urma prieteniei cu împăratul şi nimic de temut din 
pricina duşmăniei lui. Situaţia nu le-a scăpat nici celor 
din Occident, unde consilierii lui Frederic Barbarossa 
remarcau că Bizanțul slabea pe zi ce trece.5% Daca 

diplomatia dezastruoasá si convingerea cá existá o 
intelegere secretá cu inamicul asiguraserá o justificare 
pentru agresiune, slábiciunea Bizantului furniza un 
bun prilej, iar bogăţia lui, un stimulent. 


Cel dintâi care a profitat de ocazie fusese Richard I al 
Angliei, atunci când a cucerit Ciprul, în 1191, dar nu a 
rămas deloc singurul. În 1196, împăratul apusean 
Henric al VI-lea, fiul şi succesorul lui Frederic 
Barbarossa, a făcut un efort concertat de a obliga 
Bizanțul să-şi pună la dispoziţie comorile în susținerea 
cruciadei. Henric dispunea de atuuri ca să facă presiuni 
asupra lui Alexie al III-lea, deoarece, de la sfârşitul 
anului 1194, stăpânea şi regatul Siciliei şi sudul Italiei 
prin soţia sa Constance, fiica răposatului Guillaume al 
II-lea. De Vinerea Mare din 1195, împăratul a ridicat 
crucea la Bari, profitând de situaţia favorabilă creată de 
moartea lui Saladin, în 1193, şi de dezbinarea dintre 
moştenitorii sultanului dispărut. S-au făcut pregătiri în 
vederea unei expediţii spre Tara Sfântă, iar la 
Constantinopol au fost trimişi diplomaţi care să 
prezinte echivalentul unui ultimatum. Aceştia au 
revendicat întreaga regiune dintre Dyrrachion şi 
Tesalonic, ocupată pentru scurt timp de forțele lui 
Guillaume al II-lea, în 1185. Solicitarea avea, se pare, 
mai degrabă caracter formal, fiind menită să dea 


greutate in sustinerea telului principal al lui Henric, 
acela de a stoarce finantare bizantinà pentru cruciada 
propusă. Trimisii i-au spus împăratului bizantin să-şi 
pregătească porturile pentru primirea flotei cruciate, să 
pună la dispoziţie vase care să se alăture expediției şi să 
predea 5000 de livre de aur. Altfel, au ameninţat solii 
sumbru, stăpânul lor, Henric al VI-lea, „va veni să facă 
o vizită în imperiul vostru”, 

Alexie al III-lea şi sfetnicii săi erau cât se poate de 
conştienţi că nu îi vor face faţă lui Henric al VI-lea dacă 
îşi punea în aplicare amenințările. S-a făcut o încercare 
de negociere, iar un trimis bizantin, Eumathios 
Philokales, a reuşit să reducă tributul la 1000 de livre de 
aur. Dincolo de această mică izbândă, Alexie al III-lea 
nu a avut de ales şi a început demersurile în vederea 
îndeplinirii cererilor. În acest scop, a impus provinciilor 
o taxă specială „germană”, alamanikon, iar pentru a 
asigura alte fonduri au fost smulse ornamentele de aur 
şi de argint de pe mormintele vechilor împărați, cu 
excepţia celui al lui Constantin I din Biserica Sfinţii 
Apostoli, cruțat prin decret imperial.5 Între timp, 
Henric al VI-lea nu aşteptase livrarea aurului bizantin 
şi pornise cu flota spre Acra, în septembrie 1197. După 

doar câteva săptămâni, cruciatii germani au primit 
vestea că Henric murise subit, la 33 de ani, lăsându-l 
moştenitor pe fiul său, încă în leagăn. Constienti cá 
urma o perioadă instabilă, germanii s-au grăbit să 
încheie un armistițiu cu sultanul aiubid şi s-au retras. 
Şi Bizanțul a avut un răgaz, iar tributul nu a mai fost 
plătit, ţinând seama că germanii nu-şi mai puteau pune 
în aplicare ameninţarea. Dar, chiar dacă scăpase de 
data asta, pentru Bizanţ se crease un precedent. De 
acum înainte, urma să-şi demonstreze angajamentul 
faţă de cauza creştinătăţii vârând adânc mâna în 
buzunar, iar dacă nu se conforma, era supus 
amenințării cu forța. 

Cel dintâi mare suveran apusean care s-a folosit de 
acest precedent a fost papa Inocenţiu al III-lea, dar 
într-un mod cu totul diferit. Chiar la începutul 
pontificatului său, la 15 august 1198, Inocenţiu a 
chemat la o nouă cruciadă pentru recuperarea 
lerusalimului. Reacţia a fost favorabilă, crucea fiind 
ridicată de mai multi nobili francezi de seamă - contele 
Thibaut al III-lea de Champagne, contele Ludovic de 
Blois, contele Hugues de Saint-Pol, contele Balduin de 
Flandra şi fratele său, Henric. Nu au ieşit în faţă şi 
capete încoronate, însă este posibil ca Inocenţiu să fi 

fost in secret multumit de absenta lor, deoarece dorea 
ca aceastá expeditie, pástratá in posteritate sub numele 
de Cruciada a IV-a, să rămână sub comanda sa.?? Nu 
încape nicio îndoială că s-a preocupat de aspectele 
lumeşti ale aprovizionării cu mult mai mult decât papii 
dinaintea lui. Acest fapt reiese dintr-o scrisoare trimisă 
de Inocenţiu lui Alexie al III-lea în noiembrie 1199. În 
multe privinţe, textul papei este cât se poate de reţinut 
şi de conciliator. Nu menţionează presupusul pact cu 
Saladin sau măcar bănuita complicitate a împăratului 
în pierderea Ierusalimului, poate pentru cá era 
neîncrezător în unele din poveştile exagerate care 
circulau. A acceptat, fără să-i aducă rectificări, până şi 
versiunea ciocnirii cu Frédéric Barbarossa sub forma 
propusă de Alexie într-o scrisoare mai veche, care îl 
acuza pe împăratul apusean de încălcare a înțelegerii, 
fără îndoială deoarece, ca Hohenstaufen şi frecvent 
oponent al papalității, Frederic nu avea cum să se 
bucure de simpatia lui Inocenţiu. Dar în alte privinţe 
mesajul lui Inocenţiu era intransigent. ÎI gratula scurt 
pe Alexie pentru poziţia cuminte faţă de Scaunul 
Apostolic, dar apoi îl avertiza rigid că bizantinii trebuie 
să pună capăt schismei, readucând Biserica bizantină 


* Dar vezi Phillips, 2004, p. 7, care sustine că Inocenţiu dorea să-i implice pe 
regii Angliei şi Franţei. 


înapoi la cea de la Roma „ca pe un mádular aproape de 
cap şi pe o fiică la maica ei". Cât despre recuperarea 
Ierusalimului, Inocenţiu nu zăbovea mult asupra 
propunerii lui Alexie să lase chestiunea în seama lui 
Dumnezeu: 


Dacă preferaţi aşteptarea deoarece sorocul eliberării 
acelui pământ este necunoscut oamenilor si nu faceți 
nimic din pornire proprie, lăsând totul în voia cerească, 
Sfântul Mormânt poate fi eliberat din mâinile 
sarazinilor fără ajutorul Vostru. Dar prin neglijenta 
Majestății Voastre Imperiale vă veţi atrage mânia 
divină, pe când prin solicitudine V-aţi fi putut 
binemerita multumirea Domnului. 


Ce sprijin anume avea în minte Inocenţiu că trebuia 
asigurat de Alexie pentru cruciada viitoare nu este 
precizat, însă utilizarea frecventă în scrisoare a 
termenului subventio ne lasă să înţelegem cá era vorba 
de ajutor financiar. Papa ştia bine de ce intra în legătură 
cu el împăratul, asigurându-l că, dacă punea la 
dispoziţie acel ajutor, avea să „evite criticile 
detractorilor”5%. Rămâne întrebarea ce trebuia facut 


55» Tafel şi Thomas, 1856-1857, I, p. 243; Powell, 2004, pp. 78-79; Harris, 2008, p. 
151. 


dacă împăratul nu îşi îndeplinea indatorirea lui 
creştină. Ca prelat, Inocenţiu nu se putea exprima în 
aceiaşi termeni brutali ca Henric al VI-lea. Şi totuşi, în 
noiembrie 1202, i-a adresat lui Alexie al III-lea ceea ce 
echivala cu o ameninţare prea putin voalata: 


Căci ar trebui cu cea mai mare râvnă să luaţi parte, pe 
cât vă îngăduie puterile omeneşti, ca să puteţi stinge 
sau atata văpaia din regiunile îndepărtate, ca nu cumva 
să se întâmple să se întindă chiar până în ţinuturile 
Voastre.°3! 


Sub verbiaj, amenintarea este cat se poate de 
limpede. Daca Bizantul refuza să coopereze, se putea 
astepta sa se recurgá la fortá. La ce fel de fortá se 
gândea Inocenţiu se discuta în instrucţiunile trimise de 
el liderilor Cruciadei a IV-a, în iunie 1203. Anticipând 
că armata ar putea rămâne fără provizii, Inocenţiu şi-a 
asumat să-i scrie împăratului bizantin şi să-i ceară să 
pună la dispoziţie cele necesare. Dacă Alexie al III-lea, 
la fel ca predecesorii, nu-şi îndeplinea misiunea lui 
creştină în acest sens, Inocenţiu avea pregătit 
răspunsul: „Necesitatea, mai cu seamă când faci o 
lucrare de folos, scuză în multe situaţii.” Dacă 


531 Documentele lui Inocenţiu al III-lea, în Andrea, 2000, p. 38. 


împăratul încerca să-i împiedice pe cruciati în călătoria 
lor, aşa cum făcuseră predecesorii, acţiunea militară ar 
fi fost justificată.» Inocenţiu nu îndemna la un asalt 
general asupra Constantinopolului. Insista că nu 
incuviinta jaful, în schimb „tolera ceea ce, fata de o 
gravă necesitate, nu poate fi evitat fără pierderi grele”. 
Scopul său era limpede cel de a obţine asistenţă din 
partea lui Alexie al III-lea şi probabil credea că acest tel 
poate fi atins fără a recurge la forță. Desigur, aşa se 
explică de ce, în iunie 1203, Inocenţiu i-a avertizat pe 
liderii cruciadei că nici schisma şi nici uzurparea lui 
Alexie al III-lea nu îi justificau să intervină în Imperiul 
Bizantin. Obligaţia lor era să elibereze Ierusalimul şi nu 
trebuia să îşi îngăduie să se îndepărteze de la ea.5% În 
ciuda acestei interdicții, nu este dificil să ne imaginăm 
cum au putut să fie interpretate cuvintele de mai sus 
ale lui Inocenţiu în armata cruciată. A existat opinia 
larg răspândită cá papa îngăduise cruciaților să „ia 
gratis provizii pentru o jumătate de an” de pe ţărmul 
bizantin, că Inocenţiu al III-lea ura Constantinopolul şi 
că dorea ca oraşul să fie ocupat, cu condiţia ca lucrul 
ăsta să se poată petrece fără vărsare de sánge.^* 


52 Andrea, 2000, pp. 67-68; Powell, 2004, pp. 143-145; Andrea şi Moore, 1999, pp. 
109-123. 

55 Andrea, 2000, pp. 62-63, 67-68. 

5* Gunther of Pairis, 1997, p. 84. 


Scrisorile lui Inocentiu contineau prin urmare o 
ambiguitate care permitea conducătorilor cruciadei şi 
clericilor care călătoreau cu armata să susţină că un atac 
asupra capitalei bizantine era nu doar justificat, ci chiar 
lăudabil, câtă vreme rezolva schisma şi asigura cele 
necesare cruciadei. Toate aceste argumente au fost puse 
în practică în aprilie 1204. 


În afară de Henric al VI-lea şi de Inocenţiu al III-lea, 
mai exista un al treilea potentat apusean care vedea în 
Imperiul Bizantin o cale de finanțare a recuceririi 
Ierusalimului. El era Bonifaciu, marchiz de Montferrat, 
care, după moartea lui Thibaut de Champagne în mai 
1201, a fost ales conducător al cruciadei în curs de 
formare. Familia Montferrat avea vechi legături cu 
Constantinopolul. Fratele mai mic al lui Bonifaciu, 
Renier, se căsătorise cu fiica lui Manuel I în 1180 şi 
murise în epurările de după uzurparea lui Andronic I. 
Un alt frate, Conrad, plecase la Constantinopol în 1187, 
se logodise cu sora lui Isaac al II-lea şi îl salvase pe 
cumnatul său dintr-o tentativă de lovitură dată de 
Alexie Branas. Conrad nu rămăsese mult la 
Constantinopol. Plecase furios în Palestina, deoarece 
considera că talentele sale nu primiseră suficientă 


55 Villehardouin, 2008, pp. 13-14. 


recunoastere. Acolo, a salvat Tirul de armata lui 
Saladin si in cele din urmá a fost ales rege al 
Ierusalimului. Înainte de a fi încoronat, a căzut victimă 
pumnalului unui asasin, la 28 aprilie 1192, când se 
întorcea călare pe străzile din Tir de la un banchet.5% 
Date find aceste legături, Bonifaciu a fost 
întotdeauna considerat factorul principal din spatele 
devierii Cruciadei a IV-a spre Constantinopol. Un 
cronicar contemporan şi participant la cruciadă, 
cavalerul picard Robert de Clari, afirma că raţiunea lui 
Bonifaciu de a merge la Constantinopol era că îi purta 
ranchiuná împăratului bizantin din cauza 
nerecunostintei faţă de Conrad. Un alt cronicar, 
călugărul normand Robert de Torigni, invoca un alt 
motiv. Când Renier o luase de soție pe Maria 
Porfirogeneta, împăratul Manuel îi acordase noului său 
ginere Tesalonicul, posibil ca apanaj, în felul în care 
Ioan al II-lea sperase să-i acorde Antiohia lui Manuel. 
Având în vedere că după Cruciada a IV-a Bonifaciu a 
ajuns într-adevăr rege al Tesalonicului, atât membrii ai 
Curiei Papale de la începutul secolului al XIII-lea, cât si 
comentatorii mai recenți susțin că în spatele susținerii 
de către Bonifaciu a redirectionárii cruciadei se afla 
dorința de a intra în posesia moştenirii din Răsărit a 


5% Choniates, 1984, pp. 210-217; Nicholson, 1997, pp. 36, 305-307. 


familiei sale.5% 

De fapt, nici vendeta personală, nici ambiția 
teritorială nu reprezintă o explicaţie convingătoare. 
Împăratul care îl desconsiderase pe Conrad, Isaac al 
II-lea, lâncezea acum în închisoare, iar direcţia adoptată 
de Cruciada a IV-a, departe de a-l supune răzbunării, 
l-a salvat şi l-a repus pe tron. Cât despre ambițiile 
teritoriale, este foarte limpede că Bonifaciu s-a ales cu 
Tesalonicul după 1204 nu ca răsplată mult dorită, ci ca 
o consolare după ce a ratat alegerea ca împărat latin al 
Constantinopolului.** Este cu mult mai probabil că 
Bonifaciu, aflat de altfel într-o situaţie care îi permitea 
să aprecieze foarte corect bogăţia şi resursele 
Constantinopolului, considera abaterea din cale un 
mijloc de finanţare a cruciadei şi de a se asigura că va 
ajunge în Tara Sfântă. Într-o scrisoare către Inocenţiu al 
III-lea din august 1203, Bonifaciu explica hotărârea de a 
merge la Constantinopol exact în acei termeni.5* La fel 
ca Henric al VI-lea şi Inocenţiu al III-lea, Bonifaciu mai 
credea, fără îndoială, că este justificat să se recurgă la 
forţă dacă nu veneau proviziile necesare. Mai mult, la 


57 Robert of Clari, 1936, pp. 59-66; Robert of Torigni, 1889, p. 285; Powell, 2004, 
pp. 132-133; Gregoire, 1940-1941, pp. 158-166; Kazhdan, 2001, p. 96; Magdalino, 
1993, p. 100. 

58 Villehardouin, 2008, pp. 79-81; Robert of Clari, 1936, p. 124; Lock, 1995, pp. 
43-50. 

5» Andrea, 2000, p. 81. 


fel ca Robert Guiscard în 1081 şi ca Guillaume al II-lea 
al Siciliei in 1185, avea un pretext pentru interventie. 

Ín vremea cánd se plánuia Cruciada a IV-a in Apus, 
nu numai fostul impárat Isaac al II-lea era intemnitat, ci 
şi tânărul sáu fiu, Alexie. Dintr-un motiv inexplicabil, 
Alexie al III-lea a hotărât să-şi elibereze nepotul şi să-i 
permită să însoţească armata imperială într-o campanie 
de înăbuşire a unei rebeliuni în Tracia. S-a dovedit o 
mare greşeală. Prinţul Alexie a reuşit să scape şi să-l 
convingă pe un căpitan pisan să-l ascundă pe vasul său 
şi să plece dintr-un mic port la Marea Marmara. 
Potrivit unei relatări, Alexie a fost pitit într-un butoi cu 
fund fals. După un moment de cumpănă, când vasul a 
fost oprit de o navă de război bizantină si 
perchezitionat, Alexie a ajuns cu bine în portul italian 
Ancona la începutul toamnei anului 1201.5% 

Ca atâţia alti ratati din revoltele politice bizantine de 
dinaintea lui, prințul Alexie a căutat acum ajutor din 
partea puterilor străine. La un moment dat, s-a dus la 
Roma, dar nu a reuşit să stârnească interesul lui 
Inocenţiu al III-lea pentru cauza sa.?! A fost mai 
norocos când a ajuns în nordul Italiei, unde armata 
Cruciadei a IV-a se aduna la Veneţia. Oprindu-se la 


50 Choniates, 1984, pp. 294-295; Villehardouin, 2008, p. 21; Folda, 1965, p. 288. 
51 Andrea, 2000, pp. 35-36. 


Verona, Alexie a întâlnit cavaleri in drum spre Venetia, 
iar însoțitorii lui i-au sugerat că această armată l-ar 
putea ajuta împotriva unchiului său. Atunci, Alexie l-a 
abordat pe Bonifaciu de Montferrat şi pe ceilalţi lideri, 
care s-au arătat extrem de interesaţi de povestea lui. Au 
răspuns prin următorul mesaj: „Dacă tânărul vostru 
stăpân va fi de acord să ne ajute să recucerim 
Ierusalimul, noi, la rândul nostru, îl vom ajuta să-şi 
recâştige imperiul.” Liderii şi-au trimis apoi 
reprezentanţi care să-l însoţească în următoarea etapă a 
călătoriei, către nord, la Curtea lui Filip de Suabia, 
fratele răposatului împărat Henric al VI-lea si 
pretendent la tronul imperiului apusean. Alexie a ales, 
desigur, această destinaţie deoarece Filip era cel de-al 
doilea sot al surorii sale, Irina. De Crăciun, in 1201, lui 
Alexie i s-a alăturat la Curtea lui Filip de la Hagenau, 
pe Rin, şi Bonifaciu de Montferrat. Este imposibil sa 
aflăm cu exactitate ce s-a discutat la Hagenau, dar de 
ghicit este uşor. Cei doi copii ai lui Isaac al II-lea au fost, 
bineînţeles, dornici să se refacă ceea ce ei considerau 
ordine de drept, în vreme ce Filip al Suabiei, fiu şi frate 
al unor lideri de frunte ai cruciadelor de dinainte, şi 
Bonifaciu de Montferrat, conducătorul ales al noii 
cruciade, îşi doreau ca expediţia să fie aprovizionată. 


52 Villehardouin, 2008, p. 21; Queller şi Madden, 1997, p. 34. 


Evenimentele următoare susțin cu siguranţă aceasta 
interpretare. 


Nevoia de bogăţia bizantină era cu atât mai mare, cu 
cât Cruciada a IV-a suferise de lipsa de bani încă de la 
început. Spre deosebire de Cruciada a I-a si de 
expediţia organizată de Henric al VI-lea, gândite 
ambele ca asalt direct spre Tara Sfântă, planul de acum 
era ca armata să debarce în Delta Nilului, să cucerească 
Egiptul şi să-l folosească drept bază a marşului spre 
Ierusalim. Nu era un plan nou. O flotă bizantină 
cooperase cu armata lui Amalric I într-un proiect 
similar din 1169, iar Richard I luase în calcul atacarea 
Egiptului în 119259 Controlul asupra Egiptului ar fi 
fost cu siguranţă de natură să uşureze mult cucerirea şi 
păstrarea lerusalimului, dar era nevoie de o flotă de 
foarte mari dimensiuni care să transporte armata până 
acolo. 

Singura putere apuseană capabilă să pună la 
dispoziţie numărul necesar de vase era Veneţia. În 
aprilie 1201, Geoffroi de Villehardouin, mareşal de 
Champagne, şi alţi cinci reprezentanţi au negociat un 
tratat cu dogele Enrico Dandolo. În schimbul a 85.000 


58 Villehardouin, 2008, p. 11; Robert of Clari, 1936, p. 36; Nicholson, 1997, pp. 
336-337. 


de márci, Venetia avea sá transporte in Egipt 4500 de 
cavaleri si caii lor, 9000 de scutieri si 20.000 de 
pedestrasi. Problema a fost cá, atunci cánd armata 
cruciată a sosit la Venetia si a fost încartiruită în 
apropiere, numárul celor prezenti reprezenta doar o 
treime din cel proiectat. Cum se cázuse de acord ca 
fiecare soldat să-şi plătească traversarea, cruciatii au 
constatat că le lipseau 35.000 de mărci din suma 
promisă.” Venețienii au permis, cam fără tragere de 
inimă, cruciaților să amâne plata, cu condiţia să 
contribuie la ocuparea oraşului Zara de pe coasta 
Dalmației, care din 1186 refuzase să se mai supună 
Veneţiei. Zara a fost cucerită de forţele combinate 
venețiene si cruciate la 24 noiembrie 1202, dar 
problema financiară a rămas. Datoria către venețieni nu 
fusese decât amânată, în vreme ce în iarna 1202-1203, 
când armata a rămas la Zara, proviziile au scăzut până 
la cota de alarmă, în aşa fel încât participanţii de rând la 
expediţie nu aveau „nici bani, nici merinde să se 
susțină''55. 


51 Villehardouin, 2008, pp. 9, 19; Robert of Clari, 1936, pp. 40-41. 
55 Robert of Clari, 1936, p. 45; Gunther of Pairis, 1997, p. 78; Madden, 2008, p. 
133. 

ILUSTRATIA 20. Biserica Sfântul Donat, Zara, secolul al IX-lea 


În acest moment a apărut pentru prima oară public 
propunerea de abatere pe la Constantinopol. În 
ianuarie 1203, trimişi ai lui Filip de Suabia au sosit la 
Zara, aducând un mesaj din partea lui Alexie 
Anghelos. Prin aceşti trimişi, prinţul Alexie promitea 
că, dacă flota cruciată avea să-l însoțească la 
Constantinopol şi il reinstala pe tron pe Isaac al II-lea, 
Alexie avea să poarte de grijă să se pună capăt schismei 
şi ca Biserica bizantină să fie pusă sub autoritatea 
papei. De interes mai acut era promisiunea lui de a 
uşura criza financiară în curs prin plata a 200.000 de 
mărci de argint şi asigurarea de provizii suficiente 
pentru fiecare om din armată. Se mai angaja să meargă 
împreună cu oastea cruciată în Egipt, în fruntea unui 


corp de 10.000 de soldati. La încheierea campaniei, 
avea sá mentiná un corp de 500 de cavaleri in Tara 
Sfântă care să contribuie la apărarea ei.5% 

Pe scurt, prinţul bizantin promitea să nu mai 
obstructioneze cruciada, aşa cum fuseseră percepuți cá 
procedaseră predecesorii lui, devenind în schimb un 
participant activ, ba chiar oferindu-se să meargă 
personal la Ierusalim. Mai propunea si o soluţie de 
păstrare permanentă a cetăţii, după ce avea să fie 
cucerită. 

Propunerea lui Alexie nu a fost în niciun caz 
întâmpinată unanim. Unul dintre principalele motive 
de participare la o cruciadă era obţinerea iertării 
păcatelor prin indulgenta oferită de papă celor care 
luptau în apărarea Ţării Sfinte. Mulţi s-au temut cá, 
mergând în altă parte, aveau să fie lipsiţi de acest 
beneficiu spiritual. Până şi planul de a ataca prin Egipt 
fusese controversat, iar liderii îl ascunseseră iniţial 
participanţilor de rând. Ştirea că acum exista intenţia 
de a trece printr-un oraş creştin a stârnit o împotrivire 
deschisă, condusă de abatele cistercian Guy de Vaux. 
S-au purtat dezbateri aprinse vreme de mai multe luni. 
Când flota s-a deplasat de la Zara la Corfu, un grup 
masiv a pus la cale un fel de protest pasiv, declarând că 


5% Villehardouin, 2008, p. 26. 


vor rămâne pe insulă până se vor găsi nave care să-i 
ducă la Brindisi, de unde îşi puteau croi drum spre 
Tara Sfântă. Între ianuarie şi aprilie 1203, un număr 
considerabil de cruciați şi-au pus în aplicare 
ameninţarea, părăsind armata.» 

Pe de altă parte, propunerea lui Alexie avea 
susținerea tuturor liderilor, adică a dogelui Veneţiei, 
Enrico Dandolo, a lui Balduin de Flandra, Ludovic de 
Blois, Hugues de Saint-Pol şi, desigur, a lui Bonifaciu 
de Montferrat. Au recurs la orice mijloc pe care îl aveau 
la dispoziţie ca să-şi convingă oamenii. Argumentul lor 
era, în parte, strategic. 

Mai înainte, cruciații se duseserá direct în Siria, dar 
fără reuşită: succesul putea fi obţinut doar trecând pe la 
Constantinopol. Această opţiune era prezentată ca o 
cale ocolită spre Ierusalim, similară celei initial 
plănuite, prin Egipt. Mai convingător pentru 
majoritatea soldaţilor era argumentul că traseul prin 
Constantinopol era preferabil morţii prin inanitie. Cât 
despre îndoielile spirituale, ele au fost temperate de 
abatele din Loos şi de episcopii care însoțeau armata, 
care susțineau că nu ar fi un păcat să meargă la 
Constantinopol, ci o faptă indreptátitá, atât timp cât era 


57 Villehardouin, 2008, pp. 11, 26, 31; Peter of Les-Vaux-de-Cernay, 1998, p. 57; 

calea cea mai bună de recâştigare a Ierusalimului. Când 
rămâneau fără argumente, liderii recurgeau la şantajul 
emotional. Bonifaciu şi ceilalţi cădeau în genunchi 
înaintea recalcitrantilor şi îi implorau să nu renunţe la 
acţiune, ceea ce le smulgea o lacrimă şi acordul să 
rămână în armată până de Sfinţii Arhangheli”, cu 
condiţia ca apoi să li se pună la dispoziţie vase cu care 
să ajungă în Siria. Aşadar, în cele din urmă, liderii au 
avut câştig de cauză doar apelând la simtámintele si 
instinctele cavalereşti ale oamenilor lor. Ei înşişi erau 
dominați de un calcul mult mai rational si mai rece, 
legat de cum avea să fie înzestrată armata în vederea 
dificilei invazii a Egiptului.5* 


Martorii din acele vremuri îşi amintesc de plecarea 
flotei cruciate din Corfu ca de un moment emotionant. 
Vasele au ridicat pânzele într-o zi frumoasă şi însorită 
din mai 1203, fiind purtate de un vânt bun, „o privelişte 
atât de minunată cum nu se mai văzuse vreodată”. 
Imaginea era atât de impresionantă, încât, atunci când 
au trecut pe lângă două vase care se întorceau din Siria, 
un sergent de la bordul uneia dintre ele şi-a părăsit 
echipajul şi a vâslit până la marea flotă, anunțând: 


58 29 septembrie în calendarul latin (n. tr.). 
59 Villehardouin, 2008, pp. 27, 32; Phillips, 2004, p. 138; Neocleous, 2012b, pp. 

„Merg alături de aceşti bărbaţi, de vreme ce, după cum 


[7 A 


se arată, vor cuceri fără îndoială alte pământuri!” între 
timp, prinţul Alexie venise din Germania la Zara, fiind 
întâmpinat de doge şi de Bonifaciu. De acolo, a fost 
purtat mai întâi la Dyrrachion, pe teritoriu bizantin, 
unde a fost recunoscut cu bucurie de localnici ca 
împărat al lor de drept, iar apoi s-a alăturat grosului 
armatei. În următoarele săptămâni, flota a ocolit 
Peloponesul şi a intrat în Marea Egee. 

Prinţul Alexie a fost primit la fel de călduros de 
localnicii de pe insula Euboea, alimentând speranţele 
că, la sosirea lor la Constantinopol, porţile li se vor 
deschide şi nu le va rămâne decât să intre în marş în 
oraş. La sfârşit de iunie, după traversarea Mării 
Marmara, navele au ancorat în portul Chrysopolis, 
aşezat convenabil peste Bosfor faţă de Constantinopol — 
de acolo se vedeau cu uşurinţă dimensiunile colosale 
ale oraşului şi sistemul formidabil de fortificaţii al 
zidurilor maritime." La sosirea răspunsului Curtii 
bizantine, el era absolut predictibil. Un sol a fost trimis 
la Bonifaciu de Montferrat şi ceilalţi lideri în noua lor 
bază dintr-un palat de la Chrysopolis. Alexie l-a ales 
pentru această misiune pe unul dintre numeroşii latini 

din serviciul sáu, lombardul Nicolló Rosso, care a 
transmis urmátorul mesaj: 


Domnii mei, impáratul Alexie và aduce la cunostintá 
cá stie cá vá numárati printre cei mai buni dintre 
bárbatii nepurtátori de coroaná, din locul cel mai bun 
care existá, si este adánc nedumerit de ce sau cu ce 
intenţie ati venit pe pământul si în regatul sáu. Sunteţi 
creştini, el este creştin şi înţelege foarte bine cá ati 
pornit să redobândiţi Tara Sfântă de peste mări, Sfânta 
Cruce şi Sfântul Mormânt. 


De sunteţi săraci şi în nevoi, va fi bucuros să vă dea 
provizii şi bani, iar apoi puteţi pleca de pe pământul 
lui. Nu vrea să vă facă niciun rău, dar are puterea să o 
facàá ^ 

Cu amestecul lor de lingusire, mituire si amenintare, 
cuvintele lui Rosso ieseau de-a dreptul din manual. 
Venise înarmat cu daruri de aur şi argint, dar i-au fost 
refuzate, deoarece „nu am vrut ca grecii să ne convingă 
sau să ne înmoaie cu darurile lor"5?. Rosso a fost 
expediat cu mesajul intransigent ca Alexie al III-lea să îi 
cedeze tronul nepotului său. Liderii ştiau acum că pot 

stoarce mult mai mult decát fleacurile obisnuite. 

Ín mod previzibil, Nicetas Choniates se aratá caustic 
fata de răspunsul lui Alexie al III-lea si al sfetnicilor lui 
la apariţia flotei în apele lor teritoriale. La sosirea veştii 
din Corfu că corăbiile se puseseră în mişcare, împăratul 
pregătise o flotă de douăzeci de nave, făcuse un tur de 
inspecţie pe ziduri şi poruncise să se întindă un lanţ 
greu la gura Cornului de Aur, pentru ca vasele 
cruciaților să nu poată intra in port. Acum, cá 
ameninţarea luase o formă concretă şi încercarea lui de 
a-i cumpăra pe intruşi fusese respinsă, nu a mai făcut 
aproape nimic, „s-a aşezat ca un spectator” şi i-a lăsat 
pe cruciați să preia iniţiativa. Forţele sale din jurul 
oraşului au făcut prea puţine încercări să împiedice 
flota sau trupele apusene care debarcaseră şi se 
retrăgeau în grabă dacă se vedeau atacate, lăsându-i pe 
latini să ocupe fără opoziţie țărmul nordic al Cornului 
de Aur. Cinstit vorbind, Alexie al II-lea nu avea 
probabil de ales, fiind silit să asiste la desfăşurarea 
evenimentelor. Nu avea habar câţi dintre cei din jur 
erau de partea nepotului său şi poate a decis că 
strategia cea mai bună era să aştepte trecerea furtunii 
din spatele zidurilor.” 

Liderii cruciadei gândeau cam în aceiaşi termeni. 

Îndată după plecarea lui Rosso, Bonifaciu de 
Montferrat şi prinţul Alexie s-au urcat pe o galeră care 
a început să dea ture prin fata zidurilor maritime, în 
vreme ce translatorii îndemnau poporul adunat pe 
metereze să deschidă porţile în faţa împăratului de 
drept. De data asta, spre deosebire de Dyrrachion şi 
Euboea, nu au existat demonstraţii în favoarea 
tânărului prinţ, ci doar tăcere împietrită şi, uneori, câte 
un proiectil. În faţa acestui refuz, flota ar fi putut să se 
retragă, reluând călătoria spre Egipt, însă, după cum i-a 
explicat Bonifaciu papei într-o scrisoare câteva 
săptămâni mai târziu, nu exista altă cale, deoarece mai 
aveau provizii doar pentru cincisprezece zile.” Prin 
urmare, cruciații trebuiau să atace. 

Primul obiectiv era aducerea flotei în Cornul de Aur, 
unde putea să se dea un asalt asupra zidurilor 
maritime, mai vulnerabile pe această parte a oraşului. 
Asta presupunea străpungerea lanţului întins între 
două turnuri, de-o parte şi de alta a intrării în port. La 6 
iulie, cruciații au pus mâna pe turnul din partea 
Galatei, unde garnizoana a făcut greşeala să iasă pentru 
a-i ataca. Apoi lanţul a fost desfăcut, permiţând navelor 

venețiene să pătrundă fără nicio piedică.” Acum s-a 
dovedit defectul strategiei pasive a lui Alexie al III-lea. 
De la ferestrele Palatului Blachernae, dezastrul de pe 
Cornul de Aur se vedea limpede. Indignat de lipsa de 
reacţie a lui Alexie, Choniates a descris debandada şi 
haosul stârnite după îndepărtarea lanţului şi după ce 
vasele bizantine din port au fost fie capturate, fie s-au 
împotmolit singure la țărm. Desigur, nimeni nu 
comenta, însă împăratul trebuie să-şi fi dat seama că 
încrederea în domnia lui era pe cale de dispariţie şi, 
potrivit lui Choniates, se gândea la fugă.” 

Odată ce puseseră stăpânire pe port, cruciații au 
debarcat în partea de sus a Cornului de Aur şi şi-au 
concentrat forțele în dreptul Palatului Blachernae, 
acolo unde îşi ridicaseră corturile şi armatele Cruciadei 
I în 1096-1097. La 17 iulie, au pornit atacul asupra 
zidurilor continentale tot acolo, în vreme ce vasele 
venețiene din port au traversat atacând zidurile 
maritime. Atacul terestru nu a avut mare efect. Deşi 
cincisprezece cruciați au ajuns pe zid, au fost alungaţi 
de mercenari englezi şi danezi, doi fiind luaţi 
prizonieri. Pe Cornul de Aur, venețienii au folosit scări 
de asalt ca să obţină un punct de sprijin într-un turn, 

dar bizantinii au contraatacat curând. Venetienii şi-au 
dat seama că nu-şi pot menţine poziţia şi au dat foc la 
câteva case din apropiere, ca să-şi acopere retragerea.” 

Aceste succese minore par să-l fi dinamizat pe Alexie 
al III-lea la o ultimă încercare de a restaura ordinea. A 
pornit personal în fruntea unei mari forțe, ieşind pe 
una dintre porţile din zidurile continentale, la sud de 
Blachernae. Cruciații, în număr mult mai mic, nu au 
refuzat totuşi confruntarea şi au alcătuit o poziţie 
defensivă, în spatele unor palisade. Atacul nu a avut în 
cele din urmă succes. Trupele bizantine s-au retras 
cuminte în spatele zidurilor. 58 Singura explicaţie 
posibilă este că Alexie se temea de trădare din tabăra 
proprie, iar asta explică, fără îndoială, ce s-a petrecut în 
noaptea următoare. Luând cu el atâtea lucruri de 
valoare cât putea să care, împăratul a fugit pe furiş din 
Constantinopol undeva în zona rurală a Traciei. 

În dimineaţa următoare, descoperind absenţa 
împăratului, curtenii de la palat, printre care şi 
Choniates, trebuiau să decidă ce era de făcut. Alexie o 
lăsase în urmă pe soţia lui Eufrosina şi multe dintre 
rudele şi prietenii săi apropiaţi, aproape ca şi cum s-ar 

fi aşteptat să se ocupe de treburi până la întoarcerea sa. 
Din rândul curtenilor s-a format imediat o facțiune care 
nici să nu audă de aşa ceva, considerând fuga 
împăratului o abdicare de facto. Unul dintre ei, 
eunucul Constantin Philoxenites, a obţinut susținerea 
gărzii varege, care a prins-o si intemnitat-o pe 
Eufrosina şi pe rudele ei. A pus să fie readus la palat 
Isaac al II-lea, care astfel a fost urcat pe tron si 
proclamat încă o dată împărat. Prima mişcare a lui 
Isaac a fost să trimită mesageri în tabăra latină ca să-l 
aducă pe fiul său în Constantinopol, să-l poată 
încorona ca împărat, sub numele de Alexie al IV-lea.5% 


Acum, că Imperiul Bizantin se afla sub conducerea a 
doi împărați docili, putea să înceapă să-şi joace rolul 
dintotdeauna cuvenit şi să se pună în fruntea 
eforturilor de recuperare a Ierusalimului. De cum a fost 
confirmată schimbarea de regim, liderii cruciadei au 
trimis o delegaţie să le reaminteascá lui Isaac al II-lea si 
lui Alexie al IV-lea de promisiunea făcută la Zara, aceea 
de a pune Biserica bizantină sub jurisdicţia ecleziastică 
a Romei, de a plăti armatei 200.000 de mărci de argint, 
de a asigura provizii pe un an combatantilor de toate 

gradele si de a pune la dispozitie trupe de garnizoaná 
pentru Tara Sfântă. Împăratul Isaac, care este de 
presupus cá abia acum aflase de aceste conditii, si-a 
exprimat regretul cá erau atât de grele, dar a 
recunoscut cá sunt indreptátite în ce îi privea pe 
cruciati si a ratificat tratatul. Armata latiná s-a intors la 
corturi şi „a aşteptat politicos" îndeplinirea 
promisiunilor împăraţilor.“ Obligatia de a le executa 
i-a revenit în întregime lui Alexie al IV-lea. A fost 
nevoie ca tatăl său Isaac să fie trecut în bună măsură pe 
linie secundară de la treburile guvernării. Orb şi cu 
sănătatea şubredă după lunga intemnitare, nu mai 
amintea de bărbatul care tasnise dramatic din casa sa şi 
ajunsese călare până la Hagia Sofia, cu aproape 
douăzeci de ani în urmă. În august, Alexie a luat 
măsuri să-şi ducă la îndeplinire angajamentele. I-a scris 
papei Inocenţiu al III-lea promitándu-i ascultarea sa 
personală şi asigurându-l că va face tot ce îi stă în 
puteri ca Biserica bizantină să urmeze Sfântul Scaun. A 
trimis soli la sultanul aiubid Al Adil, fratele lui Saladin, 
cu o declaraţie de război şi a depus un jurământ că se 
va alătura flotei cruciate, împreună cu 10.000 de 
oameni, în luna martie a anului următor, pentru a 

merge în Egipt. Între timp, a asigurat alimente pentru 
cruciați în tabăra lor şi pentru venețienii de pe nave, 
trimițând şi o mare cantitate de monede de argint, ceea 
ce a permis multor cruciați să-şi plătească datoriile 
făcute până în acel moment. A fost o vreme de fericită 
colaborare  bizantino-latiná, departe de impasul 
tensionat dintre Alexie I şi liderii Cruciadei I. Unor 
grupuri mici din armata cruciată li s-a permis să intre 
în oraş ca să îi admire bisericile şi relicvele, iar între cele 
două parti se desfăşura un comerţ amiabil, peste 
Cornul de Aur. Alexie al IV-lea obişnuia să traverseze 
cu regularitate şi îl vizita pe Bonifaciu şi pe ceilalţi 
lideri, iar aceştia erau frecvent oaspeţi la Palatul 
Blachernae. Se desfăşurau şi petreceri zgomotoase, 
când împăratul şi oaspeții sai cheflii îşi încercau între ei 
pălăriile şi jucau zaruri. În acest moment, pare că 
cruciații nu ar fi avut niciun dubiu că în primăvară 
urmau să pornească spre Egipt.^?! 

Sub fațada de amicitie însă, lucrurile nu mergeau 
bine. S-a dovedit că bogăţia bizantină, acel instrument 
încercat de vreme pentru tratarea inamicilor periculoşi, 
nu era inepuizabilă. Deşi Alexie al IV-lea a reuşit să 
facă câteva prime plăţi cruciaților, curând şi-a dat 

seama că nu avea cum să pună la dispoziţie toate cele 
200.000 de mărci de argint, cum se angajase. Vistieria 
era goală, iar veniturile sale din taxe erau sub cele ale 
predecesorilor. Încasările din kommerkion şi alte taxe 
vamale trebuie să fi fost afectate de două incendii grave 
petrecute în cartierul comercial în acea vară. Cel dintâi, 
pornit în timpul atacului din 17 iulie asupra zidurilor 
maritime, a fost curând scăpat de sub control şi a 
mistuit o zonă întinsă din nordul oraşului. Mai rău 
avea să fie o lună mai târziu, când un grup de cruciați a 
decis să atace moscheea Mitaton, situată în afara 
zidurilor maritime, pe Cornul de Aur. Alungati de 
arabi si de prietenii lor bizantini, atacatorii au aprins un 
alt foc care s-a întins făcând ravagii vreme de două zile, 
apropiindu-se mult de Catedrala Hagia Sofia, înainte 
de a se fi stins în cele din urmá?* La fel cum scádeau 
veniturile din taxele vamale trebuie să se fi diminuat şi 
încasările pentru impozitele funciare din provincii. 
Alexie al IV-lea era recunoscut ca împărat doar până la 
câteva mile vest de Constantinopol, deoarece fugarul 
Alexie al III-lea luase în stăpânire Adrianopolul, de 
unde strângea veniturile pentru uzul propriu. Odată ce 
secaseră sursele normale de venit, Alexie al IV-lea a fost 

nevoit sá recurgá la topirea vaselor bisericesti si a 
ramelor de icoane, pentru a face din ele monede.^? 
Chiar si asa, Alexie al IV-lea tot nu a putut stránge 
sumele uriaşe care i se cereau şi a trebuit să 
mărturisească lucrul ăsta conducerii cruciadei. A cerut 
ajutor pentru supunerea provinciilor europene, pentru 
a putea începe acolo strângerea de impozite. Insotit de 
Bonifaciu de Montferrat şi Henric de Flandra, în august 
1203 a pătruns cu o armată puternică în Tracia. Până în 
toamnă, l-a forţat pe unchiul său, Alexie al III-lea, să 
fugă din Adrianopol şi a reuşit să-şi impună autoritatea 
şi în zona interioară vestică.” Dar când Alexie al 
IV-lea s-a întors la Constantinopol, în noiembrie, a 
constatat cá în absenţa lui situaţia se ínráutátise. 
Indignarea profundă provocată de perceperea 
riguroasă a impozitelor si de politica conciliantá față de 
armata cruciată atinsese punctul de fierbere la 
Constantinopol, iar între cruciați şi localnici se 
petrecuseră o serie de ciocniri, aşa ca bătălia din jurul 
moscheii Mitaton. Cu alt prilej, o ceată de bizantini 
atacase cartierele pisan şi amalfitan de pe Cornul de 
Aur, făcându-i pe locuitori să se refugieze în tabăra 
cruciată. Aici era vorba de un element de irationalitate. 

O altá gloatá a atacat si a distrus o enormá statuie de 
bronz a zeitei Atena din Forul lui Constantin, deoarece 
oamenii credeau cá îi invită pe cruciati, cu braţul ei 
întins, să atace oraşul. Faţă de asemenea violente, 
Alexie al IV-lea se simţea din ce în ce mai nesigur. 
După cum le-a mărturisit liderilor cruciadei, poporul îl 
ura pentru relaţiile cu latinii şi, dacă armata lor pleca, 
fără îndoială că avea să fie ucis.5 

Choniates putea foarte bine să-i trateze cu tot 
disprețul pe aceşti scandalagii, „fracțiunea îmbibată de 
vin a oamenilor de rând”, însă indignarea lor era 
împărtăşită de mulţi din rândul elitei educate din palat, 
care se îndoiau cu toată seriozitatea de capacitatea lui 
Alexie de a-i stăpâni pe primejdioşii lui prieteni şi 
credeau că favorurile făcute lor compromit tot ceea ce 
consideră sfânt bizantinii, şi nu în ultimul rând cei doi 
stâlpi ai lui Mihail Psellos — onorurile şi banii. Ca 
întotdeauna, opoziţia rămânea ascunsă în limbajul ferit 
şi opac al discursurilor publice. Cuvântarea de 
Bobotează, din ianuarie 1204, a fost ţinută de oratorul 
curţii, Nicefor (Nikephoros) Chrysoberges, care i s-a 
adresat împăratului cu  aşteptata  slugărnicie, 
numindu-l „făptuitorul unor márete împliniri” şi „rival 
în înflorire cu Alexandru cel Mare”. A proclamat că, 

atunci când Alexie fusese adus de flota cruciată la 
Constantinopol, marea rămăsese deosebit de potolită, 
în onoarea lui. Este dificil să distingi orice formă de 
critică în spatele acestor laude hiperbolice, dar ea se 
află acolo. Chrysoberges l-a felicitat pe Alexie deoarece 
a reuşit să-i „ademenească pe italienii vorbitori de altă 
limbă”, dar sugera în continuare că împăratul ar trebui 
să-i înveţe că nu vor reuşi decât alături de el. Oratorul 
de la Curte dorea probabil să spună că Alexie al IV-lea 
ar trebui să îi urmeze pe Alexie I şi Manuel I, profitând 
de cruciadă spre binele oikoumene-i şi să nu le permită 
să îl dirijeze cum vor ei.%6 

Între timp însă, Alexie al IV-lea îşi pierduse aproape 
cu totul controlul. Deşi se bizuia pe armata cruciată să-l 
protejeze de propriul popor şi să-l asiste împotriva lui 
Alexie al III-lea, în decembrie 1203 a încetat cu totul 
plăţile din tezaur. Este posibil să fi fost constrâns de 
curtenii săi ori de populație să facă asta sau poate 
rămăsese fără bani.” Din punctul de vedere al 
cruciaților însă, grecii îşi încălcaseră încă o dată 
cuvântul. Încercarea de a asigura cooperarea în vederea 
cruciadei prin mijloace paşnice dăduse greş, iar 
expediţia nu era cu nimic mai aproape de atingerea 

telului. Planul initial era să se pornească spre Egipt 
îndată după revenirea pe tron a lui Isaac al II-lea, cu o 
vară în urmă, dar plecarea fusese amânată pentru a-i da 
lui Alexie al IV-lea răgaz să adune banii promişi. Acum 
părea tot mai puţin probabil să se poată pleca în acea 
primăvară şi papa Inocenţiu era tot mai neliniştit din 
cauza întârzierii.568 

Primul pas făcut de liderii cruciadei a fost să trimită o 
delegaţie, alcătuită din trei francezi, Conon de Béthune, 
Miles de Brabant şi Geoffroi de Villehardouin, şi trei 
venețieni, peste Cornul de Aur, la Palatul Blachernae. 
Alexie al IV-lea si Isaac al II-lea i-au primit în Marea 
Sală în mijlocul curtenilor, unde li s-a cerut deschis 
să-şi îndeplinească angajamentul luat la Zara: „Dacă 
faceţi asta, [liderii cruciadei] vor fi extrem de 
mulțumiți; dacă nu însă, nu vă vor mai considera 
domnul şi prietenul lor, ci vor recurge la orice mijloc le 
va sta la îndemână ca să obţină ceea ce li se cuvine.” 
După cum îşi amintea Villehardouin, ultimatumul nu a 
fost bine primit: 


Grecii au considerat această somaţie cât se poate de 
uluitoare şi de şocantă. Au spus că nimeni nu a mai 
avut îndrăzneala de a-l sfida pe împăratul 

Constantinopolului chiar in palatul sáu. Împăratul 
Alexie si ceilalţi greci i-au măsurat pe trimişi cu feţele 
pline de rea-vointá, care în atâtea alte rânduri arătaseră 
atâta gentilete. În sală s-a stârnit mare freamát. Trimişii 
s-au răsucit pe călcâie şi s-au îndreptat spre poartă.5* 


Era genul de reacţie revoltată aplicată de elita 
bizantină celor care nu arătau respect rangului de 
împărat al romanilor, la fel ca disprețul Annei 
Comnena fata de Latinus, care s-a aşezat pe tronul 
tatălui ei. În acest caz, echivala cu o declaraţie de 
război, însă în ciuda tonului belicos, ostilitățile care au 
urmat în decembrie şi ianuarie au fost întâmplătoare şi 
sporadice. Cruciații au jefuit palate şi biserici din afara 
zidurilor şi de-a lungul Bosforului, în vreme ce în 
interiorul Constantinopolului s-au desfăşurat noi 
atacuri asupra comunităţilor italiene. La începutul lui 
ianuarie, nave incendiare au fost lansate peste Cornul 
de Aur spre flota venețiană, însă fără a aduce mari 
stricăciuni. Alexie al IV-lea nu dorea să-şi implice 
armata într-o bătălie decisivă cu latinii, crezând, 
desigur, că se mai putea ajunge la o împăcare.” 

Poate să fi fost o decizie inteleaptá din partea lui să 

evite o ciocnire hotárátoare, dar nu a fácut o buná 
impresie în rândul majorităţii sfetnicilor, care au 
considerat-o o slăbiciune fata de ameninţarea externă şi 
au început să urzească pentru detronarea lui. La 25 
ianuarie, o mare mulţime s-a adunat în Hagia Sofia să 
aleagă un nou împărat, dar şovăiala domina în 
continuare. Când asupra lui Choniates s-a făcut 
presiune să numească un candidat pentru oficiul 
imperial, a refuzat, invocând că „oricine ar fi propus 
spre alegere, a doua zi ar fi ca o oaie scoasă la tăiere, iar 
şefii oştilor latine s-ar aşeza imediat în jurul lui Alexie 
şi l-ar apăra”. Adunarea s-a soldat cu o nesfârşită 
ciorovăială în jurul acestei candidaturi. Abia după trei 
zile a fost ales un tânăr reticent, numit Nicolae 
Kannavos. În ciuda tuturor celor întâmplate, singurul 
răspuns care i-a trecut prin minte lui Alexie al IV-lea a 
fost să ia legătura cu Bonifaciu de Montferrat şi să ceară 
ajutor împotriva uzurpatorului.5! În mijlocul confuziei 
şi ezitărilor, a ieşit în faţă şi a preluat iniţiativa un nou 
candidat: protovestiarios Alexie Ducas Murtzuphlos, 
care îşi câştigase popularitatea şi respectul după ce 
atacase o formaţiune latină în afara zidurilor, la 7 
ianuarie, încălcând ordinele limpezi ale lui Alexie al 


51 Choniates, 1984, pp. 307 308; Gordon, 1973, pp. 307-308. 


IV-lea.?? La 29 ianuarie, a condus o lovitură de palat si 
i-a aruncat în închisoare atât pe Alexie al IV-lea, cât şi 
pe rivalul Kannavos. Mai târziu, Alexie al IV-lea a fost 
sugrumat, după ce a dejucat două tentative de otrăvire, 
înghițind antidoturi. Socul acestor evenimente l-a 
doborât pe debilul Isaac al II-lea, care a murit tot in 
acea perioadă. Astfel, lui Murtzuphlos i s-a deschis 
calea încoronării ca împăratul Alexie al V-lea.5% 
Schimbarea conducătorilor a însemnat o întoarcere la 
tensiunea obişnuită dintre împăratul bizantin şi liderii 
cruciadei. Nu mai exista nicio speranţă de cooperare în 
expediţia din Egipt, căci noul împărat a anunţat 
limpede că nu aveau să se mai facă livrări de monede 
sau provizii. Astfel, liderii au fost puşi într-o situaţie 
dificilă. Nu se punea problema ca flota să plece, fiind 
miez de iarnă, când călătoria pe mare implica riscuri 
prea mari. Pe de altă parte, mâncarea era tot mai greu 
de găsit şi tot mai scumpă.” Singura alternativă la 
înfometare părea să fie obţinerea de provizii prin 
preluarea controlului asupra Constantinopolului. Dar 
chiar şi după tot ce se petrecuse între timp, pentru 
multi dintre cruciații simpli o asemenea acţiune ar fi 
fost incompatibilă cu jurământul făcut de ei: porniseră 

spre Răsărit să elibereze Ierusalimul, si nu să atace o 
cetate creştină. Conducătorii lor au fost nevoiţi, aşadar, 
să le aducă aminte de toate nemulțumirile prin care 
treceau de atâta vreme ca să-şi depăşească scrupulele. 
Era bine ştiută perfidia şi duplicitatea grecilor, aşa cum 
arată refuzul lor de a respecta înţelegerea şi jurământul 
de la Zara şi asasinarea stăpânului lor de drept, 
împăratul Alexie al IV-lea. „Aţi mai auzit de vreun 
popor - întreba Villehardouin — vinovat de asemenea 
trădare atroce?” „O gloată de leneşi şi de laşi — 
spumega un călugăr german - care îşi împovărează 
regii cu necredinta lor.” Apoi schisma. Clericii latini 
care participau la campanie îi asigurau pe soldaţi că 
lupta pentru a aduce Constantinopolul sub autoritatea 
Romei reprezenta o cauză justă şi prin urmare vor 
beneficia de indulgență ca şi cum ar fi luptat pentru 
eliberarea Ierusalimului. 55 În fine, mai era 
împotrivirea încă de la început a bizantinilor de a-i 
ajuta pe cruciați, complotul lor cu necredinciosii şi ura 
lor faţă de toţi latinii. Balduin de Flandra i-a scris mai 
târziu papei: 


Căci această cetate, dedându-se la cel mai necurat 


55 Villehardouin, 2008, p. 60; Gunther of Pairis, 1997, p. 90; Robert of Clari, 1936, 

dintre riturile păgânilor — suptul reciproc de sânge, in 
semn de unire fraternă —, a cutezat de prea multe ori să 
încheie prietenie de moarte cu necredinciosii (...) Acesta 
este oraşul care îi socotea pe toţi latinii vrednici să fie 
numiţi nu oameni, ci câini, a căror vărsare de sânge mai 
că o trec în rândul faptelor de laudă.57% 


Acum, la momentul hotărâtor, toate mâniile şi 
acuzaţiile pe care le stârnise modul în care trataseră 
bizantinii cruciadele se întorceau să-i bântuie. 

Dacă în rândul armatei cruciate mai existau unii care 
să se îndoiască ca nu ar fi indreptatiti să se razboiasca 
cu fraţii lor creştini, evenimentele dintr-o zi de la 
începutul lui februarie au avut darul să-i liniştească. 
Când o trupă comandată de Henric de Flandra se 
întorcea dintr-o incursiune în căutarea hranei spre 
nord, Alexie al V-lea a decis să iasă cu armata şi să o 
intercepteze înainte de a ajunge în tabăra de la 
Blachernae. În acea ciocnire, Alexie al V-lea s-a văzut 
părăsit de soldaţii săi şi abia a scăpat să nu fie prins. În 
fugă, a lăsat în urmă o icoană bogat împodobită a 
Maicii Domnului, care a căzut în mâinile oamenilor lui 
Henric. Sfânta Fecioară era considerată marea 
protectoare a cetăţii Constantinopolului şi împărații 


576 Documentele lui Inocenţiu al III-lea, în Andrea, 2000, pp. 108-109. 


purtaserá dintotdeauna imaginea ei in bátálii ca pe 
,generalul lor", dupá cum spunea Choniates. Pierderea 
a párut sá indice cá protectia diviná fusese retrasá, iar 
sustinerea Sfintei Fecioare trecuse acum de partea 
duşmanilor Bizantului. lar învingătorii nu au întârziat 
să profite de prilej, aşezând icoana pe o galeră şi 
plimbând-o în sus şi în jos prin faţa zidurilor 
maritime. 

Odată cu venirea primăverii, liderii cruciadei erau 
pregătiţi de lansarea unui atac decisiv. S-a hotărât 
concentrarea atacului asupra zidurilor maritime de-a 
lungul Cornului de Aur, nu la fel de înalte şi de 
înfricoşătoare ca zidurile continentale. Pe provele 
vaselor venețiene s-au montat structuri înalte de lemn, 
în aşa fel încât atunci când erau trase la mal în faţa 
zidurilor soldaţii să poată sări şi să ocupe turnurile. 
Atacul s-a pornit în zorii zilei de vineri, 9 aprilie, însă 
vântul potrivnic a împins vasele înapoi, 
împiedicându-le să se apropie de zid. 

S-a hotărât ca în următoarele două zile să fie reparate 
vasele şi echipamentele şi ca navele care purtau scările 
de asalt să fie legate două câte două, pentru a lansa 
atacuri concentrate asupra câte unui turn. Cel de-al 

doilea asalt a fost lansat la 13 aprilie, si de data asta o 
brizá puternicá a impins vasele spre tármul sudic al 
Cornului de Aur, permițând latinilor să ocupe mai 
multe turnuri ale zidurilor maritime. Asta nu ar fi 
trebuit neapărat să aducă cruciaților victoria, dar, odată 
creată această breşă, se pare că lupta încetase brusc. 
Liderii se aşteptaseră la cel puţin o lună de ciocniri de 
stradă pentru a pune stăpânire pe oraş, dar, spre 
uimirea lor, au constatat curând că nu li se opunea 
nicio rezistenţă. Armata cruciată a suferit o singură 
pierdere în interiorul zidurilor, un cavaler care a căzut 
cu tot cu cal într-o groapă pe când şarja în urmărirea 
inamicilor în retragere. Departe de a se ocupa de 
salvarea oraşului, Alexie al V-lea l-a urmat pe Alexie al 
III-lea şi a fugit.58 


58 Villehardouin, 2008, pp. 63-66; Gunther of Pairis, 1997, p. 107; Phillips, 2004, 

IL USTRATIA 21. Cupola Bisericii Hristos Pantepoptes, Constantinopol 


(astăzi moscheea Eski Imaret). Împăratul Alexie al V-lea a transformat 
biserica în bază a sa în tmpul asaltului final asupra zidurilor 


maritime, în aprilie 1204. 


Având în vedere evenimentele ultimelor luni, când 
liderii cruciadei se străduiseră din răsputeri să stoarcă 
din Constantinopol cât mai mult cu putinţă, ceea ce a 
urmat nu este deloc surprinzător. După toate 
încercările vecine cu înfometarea, soldaţii victorioşi 
s-au trezit deodată printre palatele şi bisericile opulente 
din Constantinopol şi s-au dezlántuit, fiecare individ in 
parte grăbindu-se să pună mâna pe ceea ce considera 
că i se cuvine de drept. Marele Palat şi Palatul 
Blachernae au scăpat nevătămate, deoarece Bonifaciu 
de Montferrat şi Henric de Flandra le-au luat cu 
repeziciune sub protecţia lor. Casa lui Nicetas 
Choniates de lângă Hagia Sofia a fost si ea crutata, 
deoarece un prieten de-al său venetian, stabilit de mult 
la Constantinopol, s-a postat la uşă şi a simulat că ar fi 


un soldat venit cu armata care luase în posesie casa ca 
parte a prázii sale. Majoritatea celorlalte case si palate 
ale bogatilor au fost jefuite sistematic. În mijlocul 
acestor devastări, a izbucnit un alt incendiu. După ce 
ocupaseră zidurile maritime, câţiva cruciați au pus foc 
la nişte case, de teama unui contraatac bizantin, iar 
flăcările s-au răspândit rapid, până la debarcaderele şi 
digurile de vizavi de Galata. În ciuda stricăciunilor, 
rămăsese suficient de jefuit. Villehardouin se arăta 
entuziasmat că „atâta pradă nu se mai adunase 
niciodată în niciun oraş din lume de la facerea lumii 
încoace”; Robert de Clari estima doar că era cel mai 
mare jaf de la Alexandru cel Mare încoace, însă 
bombănea că mai totul a încăput pe mâinile celor 
bogaţi şi puternici, şi nu ale soldaţilor de rând, ca el. 
Potrivit diverselor estimări, valoarea totală s-a ridicat la 
900.000 de mărci de argint.” 


57 Choniates, 1984, pp. 313, 323; Robert of Clari, 1936, pp. 101-102; Ferrard, 1971, 

ILUSTRATIA 22. Mormântul lui Enrico Dancolo, coge al Veneţiei, 


in Hagia Sofia, Constantinopol 


Nu putea să existe o demonstraţie mai concludentă a 
falimentului total al gândirii şi politicii externe 
bizantine. Cetatea Constantinopol, care se situa în 
miezul ambelor, căzuse şi se afla în mâinile celor care 
susțineau un cu totul alt set de valori, idealul cruciadei 
dictat de Roma. În încercarea lor de a proteja 
Constantinopolul şi oikoumene, conducătorii Bizanțului 
mai întâi provocaseră agresiunea Occidentului, apoi se 
dovediseră incapabili să-i facă fata. Evenimentele din 
aprilie 1204 ar fi trebuit deci să însemne sfârşitul. După 
cum s-a dovedit, nu a fost aşa, iar ceea ce a urmat după 
această cădere a Constantinopolului este în multe 
privinţe capitolul cel mai straniu al îndelungatei epopei 
a Bizanțului şi a cruciadelor. 


10 
Râurile Babilonului (1204-1261) 


Din punct de vedere occidental, căderea 
Constantinopolului din aprilie 1204 a părut să fie o 
indicație şi o dovadă a bunávointei divine şi o 
pedepsire a bizantinilor pentru că nu acceptaseră 
autoritatea papală şi nu cooperaseră la apărarea 
Ierusalimului. Oraşul de o asemenea importanţă 
strategică şi bogăţia lui intraseră, printr-o singură 
lovitură, în mâinile cruciaților, iar schisma celor două 
Biserici părea şi ea încheiată pe vecie. S-a deschis acum 
viziunea unui Levant sub mantie latină, într-un 
teritoriu în care doar turcii selgiucizi de la Ikonion mai 
stăteau între un imperiu răsăritean catolic şi principatul 
Antiohia, comitatul Tripoli şi micul regat al 
Ierusalimului. La aflarea ştirilor, Inocenţiu al III-lea a 
fost încântat şi a permis armatei cruciate să renunte la 
expediţia în Egipt şi să rămână la Constantinopol, de 
vreme ce „prin ajutorul venit de aici Ţara Sfântă poate 
fi mai uşor eliberată din mâinile păgâne”5%. 

Învingătorii aveau cu siguranţă intenţia de a da 
caracter permanent cuceririi lor. Odată ce au obţinut 

controlul asupra Constantinopolului, au implementat 
pactul incheiat intre venetieni si liderii cruciadei cu 
putin înaintea atacului final Acesta prevedea 
înlocuirea ierarhiei conducătoare bizantine cu una 
latină. Un consiliu electoral alcătuit din şase venețieni 
şi şase franci urma să aleagă un nou împărat din rândul 
conducătorilor cruciadei. Contrar aşteptărilor, nu l-au 
ales pe Bonifaciu de Montferrat, ci pe Balduin de 
Flandra: legăturile strânse cu Genova probabil că l-au 
costat pe marchiz voturile venețiene. Balduin a fost 
încoronat în Hagia Sofia de episcopul de Soissons la 16 
mai 1204. Această preluare a eşalonului superior a fost 
completat de căsătoria dintre Bonifaciu de Montferrat 
şi Margareta a Ungariei, văduva lui Isaac al II-lea.%! 
Pactul din martie 1204 mai prevedea împărţirea 
Imperiului Bizantin. Împăratul nou ales avea să ia Asia 
Mică, Tracia şi o parte din insulele din Marea Egee ca să 
formeze ceea ce avea să fie cunoscut ca Imperiul Latin 
de la Constantinopol. Restul urma să fie împărţit între 
venețieni, Biserica romană şi vasalii împăratului. În 
vara anului 1204, armata cruciată a pornit spre Tracia şi 
Macedonia ca să pună în aplicare împărţirea, iar pe 
teritoriul fost bizantin s-au înființat câteva state latine, 

amintind de cele constituite în Siria şi Palestina după 
Cruciada I. În Tesalia şi Macedonia, Bonifaciu de 
Montferrat a alcătuit Regatul Tesalonicului, ca vasal al 
împăratului Balduin, în vreme ce Renier de Trit a 
primit Filipopolis. În Pelopones, a fost înființat 
principatul latin Ahaia de către Guillaume de 
Champlitte, iar Atena a devenit centrul unei alte feude 
latine, ducatul Atenei şi Tebei, condus de Otto de la 
Roche. Personajele de mai mică însemnătate au primit 
una dintre cele circa şase sute de parcele mai mici, fie 
din partea împăratului de la Constantinopol, fie a 
regelui de la Tesalonic.%? O parte substanţială din 
pradă a plecat la Veneţia, care pusese la dispoziţie flota 
pentru transportul expediției. Constantinopolul însuşi 
a fost împărțit între republica italiană şi împăratul 
Balduin, acesta primind partea mai mare, cuprinzând 
Marele Palat şi Palatul Blachernae, în schimb venețienii 
s-au ales cu Hagia Sofia şi un cartier comercial cu mult 
mai extins de-a lungul Cornului de Aur. Şi-au mai 
asigurat şi excluderea rivalilor genovezi şi pisani din 
comerţul Imperiului Latin. Venețienii au mai dobândit 
puncte de sprijin în Insulele lonice si pe coasta 
Dalmației, Andros şi parte din Euboea, în Marea Egee. 


582 Villehardouin, 2008, pp. 82, 87; Van Arsdall si Moody, 2015, p. 57; Lock, 1995, 

Trofeul cel mare pentru ei a fost insula Creta, 
cumpărată de la Bonifaciu de Montferrat in august 
1204, pentru care însă au fost nevoiţi să se bată cu 
genovezii inversunati vreme de paisprezece ani, înainte 
de a dobândi controlul complet.55 

ILUSTRATIA 23. Fortificati la Methoni, in sudul Peloponesului 


fast oras bizantin arexat de Venetia in urma Cruciadei a IV-a 


Luarea în stăpânire de teritorii a fost dublată de cea 
ecleziastică, similară cu cea petrecută la Ierusalim şi 
Antiohia în 1099. Tratatul din martie 1204 prevedea 
atât alegerea împăratului, cât si a patriarhului 
Constantinopolului, ignorând drepturile patriarhului 
bizantin în funcţie, loan al X-lea Kamateros. Cum 
împăratul fusese ales din rândul francilor, venețienii au 
hotărât în privinţa patriarhului, optând, deloc 

surprinzător, pentru  concitadinul lor Tommaso 
Morosini. Inocenţiu al Ill-lea a fost extrem de 
nemulţumit de alegerea necanonică, dar a consimţit 
fără tragere de inimă. Noua ierarhie latină a fost extinsă 
şi în provincii: la Atenă, Mihail, fratele lui Nicetas 
Choniates, a fost înlocuit cu un francez, Berard.58 

Pe măsură ce avea loc transferul de putere, la 
sfârşitul anului 1204 şi la început de 1205, rezistenţa 
întâmpinată era remarcabil de redusă. Faţă cu ceea ce 
părea o invincibilă energie şi putere a vest-europenilor 
care acum îi stăpâneau, mulți | dintre 
constantinopolitani s-au arătat, în primă instanţă, 
pregătiţi să accepte noua ordine, renunțând la libertate, 
după cum nota Choniates caustic, pentru o bucată de 
pâine şi ceva de băut. Nu ai cum să le reproşezi. 
Propriii lideri, Alexie al III-lea Anghelos, Alexie al 
V-lea Murtzuphlos, patriarhul loan al X-lea, împreună 
cu numeroşi nobili şi funcționari îi părăsiseră, fugind 
din oraş. Când a fost limpede că latinii erau la cârmă, 
unii bizantini l-au aclamat deschis pe Bonifaciu de 
Montferrat ca nou împărat, iar când Balduin de Flandra 
a fost încoronat la Hagia Sofia, o mulţime era prezentă 
să îl ovationeze. În ce îi priveşte, noii conducători şi-au 

dat silinta să dea sentimentul unei continuitáti, 
adoptând pentru ceremonia de încoronare a lui 
Balduin modelul celei a împăraţilor bizantini din 
trecut. Se pare că au reuşit să convingă o bună parte din 
populaţie de legitimitatea noului împărat. La scurt 
timp, când Alexie al V-lea a fost prins şi adus la 
Constantinopol în lanţuri, a fost batjocorit şi ironizat de 
foştii săi supuşi când a străbătut străzile, în drum spre 
execuţie — a fost aruncat de pe columna lui Teodosie. 
Succesorul lui Balduin pe tronul imperial latin, fratele 
său Henric de Flandra, i-a integrat pe bizantini în 
regimul său, acordându-le slujbe în administraţie şi în 
armată. 

Aceeaşi lipsă iniţială de rezistenţă s-a manifestat şi în 
provincii. În vara anului 1204, când împăratul Balduin 
s-a deplasat spre Tesalonic cu armata, populaţia a ieşit 
în valuri să îl întâmpine şi să îl confirme pe împărat. La 
sosirea lui Renier de Trit, însoţit de 120 de cavaleri, ca 
să preia oraşul Filipopolis, poporul a fost încântat la 
culme, deoarece în sfârşit aveau să fie cât de cât 
protejați de raidurile bulgarilor. Bonifaciu de 
Montferrat a avut parte de o primire asemănătoare în 
Tesalia, graţie unor bizantini care l-au însoţit şi s-au 

ocupat cu grijă de acest aspect Guillaume de 
Champlitte a fost asistat in cucerirea Peloponesului de 
nobili locali bizantini. Dimpotrivá, Nicetas Choniates si 
alti reprezentanţi ai vechiului regim au fost întâmpinați 
mai putin cordial când s-au refugiat de la 
Constantinopol în satele din Tracia. S-au trezit țintă a 
dispretului şi a bătăii de joc a localnicilor, care se 
bucurau că oamenii care îi dominaseră şi adunaseră de 
la ei impozite ajunseseră în sărăcie şi suferinţă. Elita 
educată care dusese statul la dezastru era total 
compromisă.5% Odată instalaţi noii stăpâni latini, multi 
bizantini de frunte s-au acomodat destul de uşor cu 
schimbarea, ca o simplă rocadă care pe ei îi lăsa în 
continuare în acelaşi loc. Nici din punctul de vedere al 
religiei nu s-a petrecut o mutație dramatică. Deşi 
episcopii bizantini au fost înlocuiţi de alţii latini, iar 
grecii au fost obligaţi să plătească o taxă de susţinere a 
Bisericii Latine, la nivel de parohie totul a rămas la fel şi 
localnicii şi-au practicat în continuare cultul în 
propriile biserici, aşa ca întotdeauna 5% 

Astfel, in lunile imediat următoare căderii 
Constantinopolului, aparent principiile care 
sustinuserá de atâta vreme Bizanțul s-au prăbuşit odată 

57 Jacoby, 1973, pp. 885-889; Lock, 1995, pp. 211-214. 


cu toate celelalte structuri, iar intreg acel spatiu urma 
să se integreze in cadrul mai larg al creştinătăţii 
apusene. Dar evenimentele s-au desfásurat altfel si 
Imperiul Bizantin avea să renască şi să recupereze 
Constantinopolul la circa cincizeci şi şapte de ani după 
înfrângerea din timpul Cruciadei a IV-a. Redeşteptarea 
s-a petrecut printr-o stranie combinaţie de reînnoire 
radicală şi de fermă fixare pe poziţii conservatoare. 


Dacă în anumite regiuni stăpânirea latină a fost 
acceptată pasiv, în altele, aflate sub conducerea un 
nobil local cu o legătură imperială oarecare, a apărut 
rezistența. La Corint, atât Guillaume de Champlitte, cât 
şi Bonifaciu de Montferrat au fost opriţi de Léon 
Sgouros, care, la nivel declarativ, apăra oraşul şi 
castelul de acolo în numele socrului său, fugarul Alexie 
al III-lea Anghelos.58 Rezistenţa lui Sgouros a fost mai 
degrabă un deranj, decât o provocare serioasă. Era 
blocat în castelul de la Corint, unde a şi murit în 1208. 
Un opozant mult mai serios era Mihail Anghelos, văr 
cu Alexie al III-lea, care iniţial sperase să se împace cu 
noul regim. A intrat în serviciul lui Bonifaciu de 
Montferrat şi, în toamna anului 1204, îl insotise pe 
marchiz în campania din Tracia şi Macedonia, pentru 


5 Van Arsdall si Moody, 2015, p. 59; Akropolites, 2007, p. 123. 


ca apoi să-l părăsească brusc şi să meargă spre nord, în 
Epir. Zona fusese, la început, atribuită Veneţiei cu 
prilejul împărțirii, dar republica obținuse control doar 
în oraşele de coastă, Dyrrachion şi Ragusa. Astfel, 
Anghelos a reuşit să pună mâna pe oraşul Arta, din 
interior, şi să se proclame despot al întregii regiuni.” 
Rezistență a apărut şi în Asia Mică: în toamna anului 
1204, o expediţie latină a traversat Bosforul ca să o 
supună şi s-o împartă între cruciați. Niceea fusese 
promisă lui Ludovic de Blois, care a trimis 120 de 
cavaleri să o ia în posesie. Nicomedia a cedat fără luptă, 
dar după aceea expediţia a înfruntat forte conduse de 
un alt ginere al lui Alexie al III-lea, Teodor Lascaris, 
care se instalase la Niceea. Lascaris nu era defel un 
general strălucit şi, în decembrie, trupele sale au fost 
puse pe fugă de latini, la Poimamenon. Între timp însă, 
împăratul latin se angajase într-un război cu țarul 
Bulgariei şi a trebuit să amâne proiectul de aservire a 
Asiei Mici.5% 

Graţie acestui binevenit răgaz, a fost posibilă 
întemeierea a două state succesoare la Niceea şi Arta. 
Ambii conducătorii lor şi-au revendicat de la Biserica 
Latină titlul imperial si conducerea creştinilor 


59» Villehardouin, 2008, p. 81; Akropolites, 2007, p. 124; Nicol, 1957, p. 16. 
50 Villehardouin, 2008, p. 82; Choniates, 1984, p. 330; Angold, 1975, pp. 2-33. 


ortodocşi. În 1208, Teodor Lascaris de la Niceea a fost 
încoronat „împărat şi Autocrat al Romanilor” de un 
nou patriarh bizantin al Constantinopolului, Mihail al 
IV-lea Autoreianos, numit în opoziţie cu patriarhul 
latin, Morosini. Teodor din Epir, fratele şi succesorul 
lui Mihail Anghelos, a procedat la fel în 1227, 
ceremonia fiind îndeplinită de arhiepiscopul Ohridei. 
Ambii se considerau acum succesori legitimi ai 
împăraţilor bizantini care domniseră înainte de 1204 la 
Constantinopol. Preotimea din Arta îşi aclama stăpânul 
ca pe „urmaş al şirului de împărați”, iar pentru a 
consolida acest punct de vedere, Teodor Anghelos şi-a 
adăugat în titlu numele „Comnenul”. Împăratul de la 
Niceea afirma că „strămoşii noştri (...) stăpânesc la 
Constantinopol de multe veacuri"?!. Curțile de la 
Niceea şi Arta imitau cu grijă pe cea de la 
Constantinopol în fiecare detaliu al administraţiei, al 
serviciului civil şi al casei imperiale. Conducătorii lor 
erau sfátuiti de oficiali scoliti în maniera tradiţională şi 
care se foloseau de acelaşi limbaj ales ca să îl laude pe 
împărat, la fel ca în trecut pe Isaac al II-lea şi Alexie al 
III-lea. Le aminteau că, la fel ca israelitii din Babilon, 
curând aveau să se întoarcă în noul lerusalim (Harta 


51 John III Vatatzes, 1984, p. 35; Angelov, 2005, pp. 293-294; Langdon, 1994, pp. 
217-221. 


5).592 

Aceste afirmaţii de continuitate erau bune şi 
frumoase, dar cuprindeau două defecte vizibile. În 
primul rând, treceau sub tăcere prăbuşirea lipsită de 
glorie din 1203-1204 şi purtarea lipsită de eroism a 
conducătorilor bizantini din timpul apărării 
Constantinopolului. Bizantinii din exil erau urmăriţi de 
gândul că şi ei trebuiau să poarte o parte din 
răspundere pentru catastrofă. Nicetas Choniates 
declara că, dacă virtutea nu ar fi fost uitată, bizantinii 
nu ar fi fost niciodată ,,umiliti, slabiti şi aserviti". Un alt 
curtean de la Niceea, Nicefor  (Nikephoros) 
Blemmydes, acuza „purtarea condamnabilă a celor care 
au stat pe tron”5*. Şi nu era vorba de critici adresate 
doar suveranilor individuali, ci şi principiilor si 
concepțiilor tradiţionale bizantine. În cronica revizuită 
şi extinsă de el la Niceea, după 1204, Choniates mergea 
uneori până acolo încât să se îndoiască de sistemul 
politic bizantin faţă de cel din Apus. Dacă în trecut se 
obişnuia comparatia dintre latinii ,barbari" si 
sofisticatii si subtili bizantini, acum rolurile se 
inversaserá. Mihail, fratele lui Choniates, arhiepiscopul 
alungat de la Atena, scria cu deznádejde cá, in vreme ce 


52 Akropolites, 2007, p. 162; Chomatenos, 1891, pp. 90, 99; Angold, 1975, p. 29. 
53 Choniates, 1972, p. 126; Nikephoros Blemmydes in Barker, 1957, p. 156. 


latinii puteau dezbate în linişte diverse chestiuni între 
ei, bizantinii nu reuşeau să-şi stăpânească mânia. 
Mulţi trebuie să se fi întrebat dacă era înţelept să se 
reînvie un sistem care părea atât de total discreditat. 


54 Choniates, 1984, pp. 225-226, 262, 322; Angold, 1997, p. 314; Wright, 2011, pp. 
70-72. 

Un al doilea defect al acestei relansári era caracterul 
fragmentat. Adoptarea titlului imperial atát la Niceea, 
cât şi la Epir avea darul să provoace întrebarea 
inevitabilă: care dintre ei era, de fapt, împăratul 
legitim. Pe deasupra, nici nu erau singurii pretendenți. 
Alexie al III-lea Anghelos era încă în viaţă şi în căutarea 
unei reveniri politice, în vreme ce, la Trapezunt, un 
nepot al lui Andronic I afirma că el este adevăratul 
împărat al romanilor. Cea mai mare piedică dintre 
toate o reprezenta împăratul latin care, având în mână 
Constantinopolul, deţinea cheia tradiţională a ceea ce 
indreptatea titlul de „împărat roman” fata de cel de 
simplu stăpânitor, la fel ca oricare altul. 

Pentru a contracara aceste defecte, Curțile din exil au 
fost nevoite să modifice subtil principiile bizantine, 
chiar dacă afirmau sus şi tare continuitatea absolută cu 
trecutul şi susțineau militant pretenţia stăpânului lor 
de a fi împărat de drept. Operaţiunea poate fi cel mai 
limpede urmărită prin discursurile ţinute cu diverse 
prilejuri la Curtea de la Niceea. Spre deosebire de 
practicile din trecut, unii oratori au început acum să se 
refere la bizantini numindu-i nu „romani” sau „romei”, 
ci „elini”, cuvânt care, în trecut, ar fi avut sensul de 
,pagani”. Schimbarea a reprezentat, probabil, o ripostă 
directă la ocuparea Constantinopolului de către latini şi 
la pretenţia că victoria demonstra superioritatea 


occidentală. Dimpotrivă, ca moştenitori ai grecilor 
antici, a căror limbă o vorbeau, bizantinii dispuneau de 
un grad de rafinament şi cultură despre care latinii nu 
aveau habar. Era suficient să te uiţi cum occidentalii 
necugetati „sfărâmă statui antice de bronz şi le topesc 
ca să toarne monede”, spunea Nicetas Choniates, 
dezvăluindu-i ca „duşmani ai frumosului”. O alta 
distantare era recunoaşterea faptului cá Bizanțul 
reprezenta mai mult decât capitala lui. În trecut, elita 
educată abia dacă accepta existenţa a orice altceva din 
afara zidurilor Constantinopolului. Acum, împăratul 
însuşi a ţinut un discurs de laudă pentru Niceea, 
elogiind oraşul ca pe o a doua Atena. Fără îndoială, tot 
mai marcata înstrăinare dintre Constantinopol si 
provincii de la sfârşitul secolului al XII-lea nu fusese 
trecută cu vederea.5% 

În acelaşi timp, autori de discursuri din Niceea 
susțineau vehement îndreptăţirea stăpânului lor la 
titlul imperial şi o negau sever pe cea a rivalilor lui de 
la Arta şi Trapezunt. 


55 Choniates, 1984, pp. 318-319, 358; Choniates, 1972, 149-150; Angold, 1975, pp. 
29-32. 
5% Foss, 1996, pp. 123-163, mai ales la p. 137; Angelov, 2007, pp. 97-98. 

ILUSTRATIA 24, Icoana bizantină a Arhanghelului Mihail de la sfărșitul 
secolului al X-lea sau începutul celui de-al XI-lea. Icoana, aflată astăzi 
în tezaurul Bazilicii San Marco, la Venetia, a fost aproape sigur 
prădată de la Constantiropcl in urma Cruciadei a IV-a. 


Choniates denunța „poliarhia” produsă prin aceste 
revendicări contradictorii, în vreme ce Georgios 
Akropolites îl lua în derâdere pe Mihail Anghelos de la 
Epir deoarece „nu pricepea ierarhia, protocolul sau 
multe dintre stravechile obiceiuri” 57 . Cel mai 
primejdios rival dintre toţi era împăratul latin de la 
Constantinopol, care, după cum i-a comunicat sever 
Inocenţiu al III-lea lui Teodor Lascaris, era stăpânul pe 


57 Choniates, 1984, p. 343; Akropolites, 2007, p. 162. 


care trebuia să-l onoreze si să-l respecte toti creştinii, 
inclusiv bizantinii.°* Drept răspuns, oratorii de la 
Niceea aveau o armă foarte eficientă: istorisirile despre 
faptele soldaţilor latini după năvala în Constantinopol, 
din aprilie 1204. 

Cu siguranţă, s-au petrecut jafuri, asasinate şi violuri. 
Choniates a fost martor la o tentativă de viol pe care a 
reuşit să-l împiedice pe când el şi familia fugeau din 
Constantinopol; au circulat relatări despre uciderea 
unor copii abia născuţi, torturarea unor călugări şi 
siluirea unor călugărițe.” Într-o oarecare măsură însă, 
era vorba de fapte la care te puteai aştepta din partea 
unei armate victorioase care intra în oraşul cucerit. 
Ceea ce a servit cu adevărat propagandiştilor de la 
Niceea a fost prăpastia enormă dintre intenţiile pioase 
afişate de cruciați si cele săvârşite de ei în biserici şi alte 
locuri sfinte. Se spune că o ceată a intrat în Hagia Sofia 
şi a început să care sfeşnicele şi vasele sfinte de aur şi 
de argint, printre care un ciborium uriaş, care cântărea 
sute de kilograme. Aceste obiecte erau în asemenea 
număr şi atât de grele, încât jefuitorii au adus în 
catedrală măgari şi catâri ca să le scoată. Deloc de 
mirare, în urma lor au rămas în sfintele locuri gunoi şi 


58 Papayianni, 2011, p. 159. 
59 Choniates, 1984, pp. xiv-xv, 324-325; Mesarites, 2017, pp. 169-171. 


uriná. Un asemenea animal a alunecat pe plácile de 
marmurá si, in cádere, a fost strápuns de un obiect 
metalic ascuţit pe care îl căra. Sângele lui s-a adunat 
într-o băltoacă pe podea. Se mai povestea că jefuitorii 
aduseseră şi o prostituată care a dansat pe sintronul 
(synthronos) din altar, locul cel mai sacru din biserică. 
Despre alt grup se spune că a năvălit în Biserica Sfinţii 
Apostoli, unde erau aşezate sarcofagele multor 
împărați. Au deschis mormântul împăratului Iustinian. 
Descoperind că trupul lui era nestricat după aproape 
şase sute de ani, l-au lăsat neatins, dar au luat tot ce era 
de valoare din sarcofag. În alte sanctuare şi biserici au 
distrus icoane, au demolat o catapeteasmă de marmură 
şi au transformat-o în latrină. Pe scurt, au pângărit tot 
ce era mai sfânt pentru un creştin.60% 

Fără îndoială, au existat si exagerări, însă relatările 
bizantine sunt confirmate de surse occidentale, în ciuda 
afirmației latinilor că, înaintea atacului din aprilie 1204, 
cruciații ar fi făcut un jurământ să nu strice niciun 
edificiu ecleziastic.“ Inocenţiu al III-lea a fost indignat 
la aflarea acestor ştiri: 


Nu le-a fost de ajuns să golească vistieriile imperiale 


60° Choniates, 1984, pp. 315, 357; Stilbes, 1963, pp. 81-82. 
$ Robert of Clari, 1936, p. 92. 


şi să jefuiască averile printilor si ale oamenilor de rând, 
dar au pus mâna şi pe odoare bisericeşti şi, încă şi mai 
grav, pe tot ce se afla în lăcaşuri, luând cu ei tăvi de 
argint din altare şi făcându-le bucăţi ca să şi le împartă 
între ei.9?? 


Un autor latin consemna că biserica şi mănăstirea 
Hristos Pantokrator, unde odihnea Manuel I sub 
pretioasa lui lespede de marmură, a avut de suferit la 
fel ca Hagia Sofia şi Sfinţii Apostoli. Cruciații auziserá 
că biserica era folosită ca loc de păstrare sigur pentru 
obiecte de pret. Prădătorii au fost însoţiţi de un abate şi 
de doi preoţi hotărâți să insface relicve sfinte şi orice se 
putea afla în biserică. Găsind pe un preot bizantin 
vârstnic, abatele l-a ameninţat cá îl omoară dacă nu îi 
dezvăluie unde se aflau moaştele, şi a plecat de acolo 
cu o bucată din Adevărata Cruce, un mic vas cu 
Sângele lui Hristos şi alte lucruri ascunse în sutană. 
Câţiva venețieni îşi aminteau cu mândrie cum 
pătrunseseră într-o biserică unde se afla mormântul 
Sfântului Simeon şi luaseră cu ei osemintele.90? 

Întâmplări ca acestea  confirmau bănuiala 
dintotdeauna a bizantinilor despre „înaltele” idealuri 


$? Documentele lui Inocenţiu al III-lea, în Andrea, 2000, p. 166. 
$5 Gunther of Pairis, 1997, pp. 109-112; Perry, 2008, pp. 89-121. 


ale cruciatilor. Acum aveau dovada cá temerile lor 
fuseseră justificate si nu i-a mai părăsit gândul 
nepotriviri dintre etosul cruciadei şi purtarea 
cruciaților la Constantinopol. Şi-au vărsat tot disprețul 
asupra celor care ridicaseră crucea şi juraseră să se 
lupte cu musulmanii, iar apoi se întorseseră împotriva 
creştinilor şi le devastaseră oraşul. Când intrase în 
Ierusalim in 1187, Saladin se purtase mărinimos cu 
inamicii înfrânți. „Cât de diferit — se plângea Choniates 
— ne-au tratat latinii pe noi, care îl iubim pe Hristos si 
suntem frati ai lor de credinţă, lipsiţi de orice vină sau 
rău faţă de ei”. lar despre prădarea bisericilor scria: 
„Aşa s-a arătat veneratia pentru lucrurile sfinte a celor 
care poartă pe umerii lor crucea Domnului.” De parcă 
nu ar fi fost suficient, chiar preoţii lor îi îndemnaseră să 
acționeze în acest fel. Chiar când s-ar fi zis că a sosit 
momentul răsturnării doctrinei bizantine, ea a fost 
reabilitată, odată cu demonstrarea falsului şi ipocriziei 
Apusului latin. Era cât se poate de limpede că latinii nu 
erau demni să stăpânească la Constantinopol şi era cu 
atât mai bine cu cât ar fi cedat mai repede oraşul unui 
adevărat împărat creştin.6* 

Bizantinii din exil au ajuns să-şi revizuiască propria 
doctrină, îndreptând-o împotriva latinilor. În 1209, 


64 Choniates, 1984, p. 316; Mesarites, 2017, p. 170; Angold, 2003, pp. 193-203. 


patriarhul ortodox al Constantinopolului care státea la 
Niceea, Mihail al IV-lea, a adresat o scrisoare tuturor 
soldaţilor din armata lui Teodor Lascaris. Îi asigura cá 
este de datoria lor să lupte pentru împăratul de drept, 
lăsat de Dumnezeu „împotriva duşmanilor noştri 
părtinitori şi ingamfati”. Dar a mers şi mai departe. 
Într-o surprinzătoare schimbare a poziţiei adoptate mai 
înainte de Biserica bizantină, el promitea că păcatele le 
vor fi iertate dacă mureau în lupta „pentru apărarea 
patriei lor şi pentru binele poporului Domnului” - un 
fel de replică la indulgenta promisă de papi 
cruciaților. 65 Acestea erau cu adevărat cuvinte 
puternice, dar ar fi rămas atât, şi nimic mai mult, dacă 
echilibrul puterii nu s-ar fi schimbat în mod 
spectaculos. 


Transformarea începuse încă de la sfârşitul anului 
1204. Disponibilitatea multor bizantini de a se deprinde 
cu regimul latin nu a rezistat când au descoperit că 
pentru ei nu exista loc în noua ordine. Unii dintre cei de 
seamă, rămaşi loiali lui Alexie al III-lea, îi abordaseră 
pe împăratul Balduin şi pe Bonifaciu de Montferrat 
cerându-le funcţii în armată şi în guvernare şi s-au 


65 Oikonomides, 1967, pp. 115-117. 


simțit umiliti când au plecat cu mâna goală. 6% 
Adaptarea nu funcţiona nu numai în privinţa carierelor 
lor. Dacă bisericile parohiale rurale din Pelopones îşi 
puteau continua slujbele greceşti la fel ca de obicei, cu 
totul altfel stăteau lucrurile în centru, la 
Constantinopol. Autorităţile ecleziastice proaspăt 
instalate au cerut clerului bizantin să recunoască 
autoritatea papei şi a noului patriarh venetian, 
Tommaso Morosini, pomenindu-le numele în cadrul 
Liturghiei. În a doua jumătate a anului 1206, au avut 
loc mai multe întâlniri între ierarhii bizantini, conduşi 
de loan şi Nicolae Mesarites, şi Morosini şi legatul 
papal, cardinalul Benedict de Santa Susanna. Nu s-a 
ajuns la nicio înțelegere, iar ultima discuţie s-a încheiat 
cu Morosini strigând supărat: „Văd că sunteţi cu toţii 


[^ 


neascultători, incápátánati si neobrazati!” Atunci, 
clericii bizantini i-au scris papei Inocentiu al III-lea, 
cerându-i să li se permită un patriarh propriu. Nu a 
venit niciun ráspuns, iar in 1213, un nou legat papal, 
Pelagius, a dus la indeplinire amenintarea lui Morosini 
şi a închis bisericile ortodoxe din Constantinopol. 
Locuitorii oraşului nu s-au lăsat imediat cuprinşi de 
disperare. Au trimis o altă scrisoare papei, cerând să fie 


convocat un sinod care să dezbată diferențele dintre 


69% Choniates, 1984, p. 335. 


Biserici şi in acelaşi timp să se numească un patriarh 
grec alături de cel latin, la fel ca la Antiohia şi 
Ierusalim. Au făcut apel şi la împăratul latin, Henric de 
Flandra. Henric a redeschis bisericile, însă răul se 
produsese.“ Bizantini din toate teritoriile stăpânite de 
latini au început să plece la Arta ori la Niceea. Printre 
ei, Nicetas Choniates, care, după ce s-a întors şase luni 
la Constantinopol în 1206, a plecat la Niceea ca să scape 
de latini si de „aiurelile lor”. Tânărul Georgios 
Akropolites a fost trimis de tatăl său la Niceea în 1233, 
iar după moartea tatălui său, Georgios a fost crescut 
chiar la palatul de acolo.95 Visul ca Imperiul Latin să-l 
absoarbă pur şi simplu pe predecesorul bizantin nu 
avea cum să se împlinească. 

În paralel cu deziluzia bizantinilor se manifesta 
slăbiciunea Imperiului Latin, vizibilă chiar în primul an 
după întemeiere. Nobilii nemulțumiți din Tracia s-au 
ridicat împotriva stăpânilor latini, au ocupat 
Adrianopolul şi au luat legătura cu ţarul Bulgariei, 
Caloian, care a promis să le vină în ajutor. În primăvara 
anului 1205, Caloian a venit în sud cu aliaţii săi cumani 
ca să-l înfrunte pe împăratul Balduin, care asedia 


$7 Mesarites, 2017, pp. 175-184; Akropolites, 2007, pp. 154-155; Gill, 1979, pp. 

Adrianopolul. În bătălia care a urmat, latinii au fost 
zdrobiţi de iutii călăreţi arcaşi cumani, circa trei sute de 
cavaleri fiind ucişi. Balduin însuşi a căzut prizonier şi a 
fost dus în Bulgaria, de unde nu s-a mai auzit de el. 
Potrivit zvonurilor care au circulat mai târziu, i-au fost 
tăiate mâinile şi picioarele, înainte de a fi aruncat într-o 
prăpastie şi lăsat să moară în dureri. Imperiul Latin nu 
s-a prăbuşit pe loc, deoarece Henric, fratele lui Balduin, 
care l-a urmat mai întâi ca regent, apoi ca împărat, a 
reuşit să refacă situaţia militară. Dar după moartea sa, 
în 1216, Imperiul Latin s-a stins de-a lungul unei serii 
de domnii vremelnice. Pe Henric l-a urmat cumnatul 
său, Pierre de Courtenay, încoronat la Roma în aprilie 
1217, însă în călătoria pe uscat spre Constantinopol a 
fost răpit de domnitorul din Epir, Teodor Anghelos, şi, 
la fel ca Balduin, a dispărut în captivitate. Soţia lui 
Pierre, Iolanda, a domnit ca regentă la Constantinopol 
până la moarte, în 1219, când a venit din Flandra să 
preia tronul fiul ei mai mic, Robert de Courtenay. În 
scurta sa domnie, Robert a reuşit să stârnească 
ostilitatea atât a supuşilor săi bizantini, cât şi a 
propriilor cavaleri francezi, iar în cele din urmă s-a 
refugiat la Roma. Succesorul său, Balduin al II-lea, avea 
doar 11 ani când a urcat pe tron, prin urmare imperiul a 


fost condus de un regent, Jean de Brienne, până în 
1237,98 

Imperiul Latin a suferit atát de slábiciune financiará, 
cát si de conducere ineficientá. Pactul din martie 1204 
atribuise împăratului latin doar o mică parte din 
teritoriile predecesorului său bizantin, şi nici pe acestea 
nu reuşise să le controleze în totalitate. În 1230, 
imperiul consta aproape doar din Constantinopol şi o 
fâşie de teritoriu de-a lungul Bosforului. Drept urmare, 
împăratul nu a reuşit să obţină veniturile substanţiale 
din impozite care asiguraseră forța regimului dinainte, 
ducând o constantă lipsă de bani. Rămas fără resurse, 
împăratul Balduin al II-lea a recurs la spolierea oraşului 
Constantinopol de tot ce avea de valoare. Când aurul şi 
argintul s-au terminat, latinii s-au orientat spre bronz şi 
au topit statuile antice care se găseau peste tot în oraş. 
Când s-a sfârşit bronzul, au trecut la plumb, care a fost 
smuls de pe acoperişurile palatelor imperiale şi 
vandut.°!? O altă sursă a fost vânzarea de relicve. Multe 
dintre ele fuseseră furate înainte ca împăratul latin să 
poată trage vreun folos de pe urma lor. În haosul care a 
urmat după înfrângerea de la Adrianopol din 1205, 
spre exemplu, se spune că un preot englez care avea în 

grijá colectia de moaste din capela Pharos a Marelui 
Palat şi-a însuşit o bucată din Adevărata Cruce şi a 
dus-o acasă, în abația Bromholm din Norfolk.$! Dar au 
rămas suficiente cât să profite şi regimul latin. Capul 
lui loan Botezătorul şi altele au fost duse în Franţa de 
Nivelon, episcop de Soissons, ca să dea greutate unei 
solicitări de ajutor din partea apărătorilor asediați ai 
Constantinopolului. In 1237, Balduin al II-lea a 
amanetat Cununa de Spini unui negustor venetian în 
schimbul a 13134 galbeni. Când a fost limpede că nu 
putea fi răscumpărată, relicva a fost preluată de agenţi 
ai regelui Franţei, Ludovic al IX-lea, care au plătit suma 
şi au dus cununa la Paris, unde Sainte Chapelle a fost 
special construită să o adáposteascá.?? 

ILUSTRATIA 25. Abatia Bromhoim din Norfolk, Anglia. 


ILUSTRATIA 26. La Sainte-Chapelle, Paris, construită ce regele 
Ludovic al IX-lea pentru a adăposti Cununa de Spini adusă de la 
Constantinopol in 1239. 


Ín vreme ce imperiul se clátina, in alte zone 
dominaţia latină se dovedea mai eficientă, iar impáratii 
ar fi putut să-şi caute acolo susţinere. În Pelopones, 
principatul Ahaia devenise un stat prosper şi stabil. 
Prin construirea susținută de castele şi o abordare 
inteligentă fata de populaţia locală, principatul s-a 
menţinut o bună parte din secolul al XV-lea, nefiind 


însă niciodată suficient de puternic să apere 
îndepărtatul Constantinopol. Cea mai solidă dintre 
toate a fost dominaţia venețiană, care în anumite zone a 
durat până la sfârşitul secolului al XVIII-lea. Posesia 
Insulelor Ionice, a Cretei şi a unei salbe de oraşe si 
insule din Marea Egee a pus la dispoziţia republicii 
baze ideale, servind ca puncte de sprijin pentru 
profitabilul comerţ cu Constantinopolul. Se pare că 
Veneţia a fost într-adevăr cel mai mare beneficiar al 
cuceririi din 1204, iar cei patru cai de bronz luaţi din 
Hipodrom si inaltati drept trofeu lângă Bazilica San 
Marco reprezintă un simbol concludent. 63 Era de 
aşteptat ca venețienii să facă tot ce le stătea în putere ca 
să susțină Imperiul Latin: în 1231, vasele lor l-au 
transportat la Constantinopol pe nou regent, Jean de 
Brienne, iar patrularea lor pe Bosfor l-a ţinut la respect 
pe împăratul de la Niceea. Chiar şi aşa, comerțul cu 
Constantinopolul nu mai era la fel de profitabil. 
Scăderea populaţiei, dispariţia curtenilor bizantini şi 
perturbarea comerțului pe Marea Neagră din cauza 
expansiunii mongolilor însemnau de fapt că, deşi 
venețienii apărau Constantinopolul latin, prelungirea 
existenței lui nu ajuta în mod deosebit bunăstării 

comerciale a republicii.4 În afară de asta, Venetia era 
puternicá doar pe mare, nefiind capabilá de un ajutor 
militar substantial pe uscat. 

Asadar, impáratii latini au fost nevoiti sá caute 
asistență spre Apus, în speranţa cá alti cavaleri latini 
vor ridica crucea şi le vor sări în ajutor. În definitiv, 
Inocenţiu al III-lea şi succesorii lui arătaseră limpede că 
apărarea — Constantinopolului împotriva oricărei 
încercări a bizantinilor de a-l recupera avea darul să fie 
răsplătită exact cu aceeaşi formă de iertare ca o 
participare la cruciadă in Tara Sfântă.“ La începutul 
secolului al XIII-lea, existau motive indreptatite de 
speranţă că mulţi cavaleri vor răspunde acestei 
chemări. Amenințarea imediată la adresa Regatului 
Ierusalimului scăzuse, in mare măsură datorită luptelor 
continue pentru putere din interiorul dinastiei 
aiubizilor. În 1217, de la Acra pornise o flotă cu 
speranţa să realizeze ceea ce neglijase Cruciada a IV-a: 
cucerirea Egiptului. Dar nici Cruciada a V-a nu a avut 
succes: a irosit mai mulţi ani încercând să ocupe 
Damietta, iar odată ce a reuşit a fost obligată să se 
retragă la scurt timp. Totuşi, creştinii erau cei aflaţi în 
ofensivă în acest moment. În 1228, împăratul german 

Frédéric al II-lea, nepotul lui Barbarossa, a pornit pe 
mare spre Tara Sfântă în Cruciada a VI-a. În virtutea 
Tratatului de la Jaffa, încheiat de el cu sultanul 
Egiptului în 1229, obținuse revenirea Ierusalimului sub 
dominație creştină. Erau veşti bune si pentru Răsărit. 
Armata mongolă a lui Genghis-Han cotropise Persia în 
1219-1221 şi mulţi sperau că mongolii vor deveni un 
aliat puternic în războiul împotriva Islamului. În 
această atmosferă, de zelul cruciat a putut să profite şi 
Imperiul Latin; în asemenea măsură încât, în 1205, 
Inocenţiu al III-lea a început să fie îngrijorat că prea 
multi cruciați se duceau la Constantinopol, şi nu in 
Tara Sfântă. Au fost şi cazuri când cavaleri au plecat 
din Palestina ca să intre în slujba împăratului latin. În 
anii 1230, a fost bine primit apelul papei Grigore al 
IX-lea adresat cruciaților de a sustine Imperiul Latin, 
iar Balduin al II-lea a putut să se întoarcă din vestul 
Europei la Constantinopol cu trupe de întărire a 
garnizoanei.616 

Din nefericire, această situaţie favorabilă nu a fost de 
durată. La 23 august 1244, Ierusalimul a fost reocupat 
de mercenarii din Horezm, turci care se deplasaseră 
spre vest din Persia, refugiindu-se în fata mongolilor. Şi 

mai rău a fost la 17 octombrie în acelaşi an, când latinii, 
care îşi uniserá forţele cu o facțiune a aiubizilor, au fost 
înfrânți crunt de cealaltă facțiune în bătălia de la La 
Forbie. Cavalerii templieri şi ospitalieri participanţi au 
fost nimiciti aproape în totalitate, iar această luptă 
marcând sfârşitul reconstruirii treptate a Regatului 
Ierusalimului începute în 1191. Drept răspuns, Ludovic 
al IX-lea al Franţei a pornit, in 1249, Cruciada a VII-a, 
atacând din nou Egiptul. Expediția a avut initial succes, 
ocupând repede Damietta, dar s-a încheiat într-un 
dezastru, când armata lui Ludovic a fost silită să se 
retragă din Mansura şi în final să capituleze. Cruciada a 
provocat indirect şi lovitura de stat din mai 1250, când 
Turan-Sah, ultimul suveran aiubid, a fost asasinat si 
înlocuit de o serie de sultani mameluci cu înclinații 
militariste, agresive. Prezenţa în continuare a lui 
Ludovic în Tara Sfântă a servit la consolidarea apărării, 
însă din nou trebuia luată în considerare dispariţia 
prezenței latine în Răsărit. Deodată, se pare că nimeni 
nu mai susținea ideea că apărarea Imperiului Latin era 
o cauză la fel de meritorie ca ocrotirea lerusalimului. 
Schimbarea de atitudine s-a datorat, în parte, noilor 
circumstanţe din Răsărit, dar probabil că a fost şi o 
reacţie la predispoziția papilor din secolul al XIII-lea de 
a face chemări la cruciade nu împotriva musulmanilor, 
ci a creştinilor din vestul Europei. Exemplul cel mai 


notoriu a fost cel din 1241, cánd papa Grigore al IX-lea 
a chemat la luptă împotriva împăratului german, 
Frédéric al II-lea, promițând o indulgență deplină 
participanţilor şi un transfer al jurământului celor care 
se angajaseră să meargă în Tara Sfântă, dacă acum se 
înscriau în războiul împotriva lui Frédéric. În unele 
cercuri a existat chiar şi un curent de opinie favorabil 
bizantinilor, văzuţi ca victime ale agresiunii papale. Pe 
fondul unor asemenea evoluţii, multi cavaleri 
occidentali au refuzat să răspundă chemării papei de a 
lupta pentru orice alt scop în afară de cel al apărării 
Ţării Sfinte. În 1239, când Richard, duce de Cornwall, 
plănuia o cruciadă, papa a propus ca el şi partizanii lui 
să-şi transfere jurământul cruciat prin efectuarea unei 
donaţii care să poată fi folosită pentru apărarea 
Constantinopolului. Cruciații prezumptivi au răspuns 
depunând un jurământ solemn la Northampton de a 
merge doar în Tara Sfântă, „pentru ca legământul lor 
onest să nu fie împiedicat de Biserica Romană şi deviat 
către vărsarea de sânge creştin în Grecia ori în Italia”. 
Când împăratul latin Balduin al II-lea a facut un nou 
turneu prin Europa, între anii 1244 şi 1248, ca să solicite 
sprijin, reacţia a fost cât se poate de negativă. Până şi 
sustinátorul-model al ideii de cruciadă, Ludovic al 
IX-lea al Franţei, s-a ferit să se implice, invocând sărăcia 
ca să nu trimită un corp de trei sute de cavaleri, aşa 


cum promisese. La incapacitatea impáratilor latini de a 
pláti ca sá se apere s-a adáugat, prin urmare, lipsa de 
voluntari apuseni dornici să sară in ajutor.? 
Slăbiciunea Imperiului Latin a dat speranțe 
domnitorilor de la Niceea şi Epir ca unul dintre ei să 
poată recupera Constantinopolul. Pentru început, 
părea că Epirul va ieşi câştigător. Din momentul când 
dobândise puterea, în 1215, Teodor Anghelos a fost 
hotărât să-şi extindă teritoriul spre est, stabilindu-şi ca 
prim obiectiv ocuparea Tesalonicului. Regatul 
întemeiat de Bonifaciu de Montferrat se clătina încă de 
atunci. Marchizul căzuse în bătălia împotriva 
bulgarilor din 1207, lăsând Tesalonicul fiului sáu 
minor, Demetrius. Împăratul latin Henric de Flandra 
l-a luat pe tânărul Demetrius sub aripa sa si l-a 
încoronat rege, iar papa a chemat la cruciadă pentru a 
ajuta regatul aflat în pragul prăbuşirii." Dar a rămas 
în continuare slab şi dezbinat, iar în 1224, trupele lui 
Teodor au intrat în Tesalonic. În anii următori, Teodor, 
de acum împărat, a ajuns cu trupele până sub zidurile 
Constantinopolului şi părea că-şi va atinge curând țelul 
ultim. Însă, în 1230, Teodor a intrat în conflict cu loan 

Asan al II-lea al Bulgariei, iar in urma invaziei în 
Bulgaria a fost înfrânt şi prins în bătălia de la 
Klokotnitsa. Epirul a fost apoi cotropit în mare parte de 
bulgari, iar ambițiile conducătorului lui de a redobândi 
Constantinopolul s-au risipit.5!? 

După 1230, campania împotriva Imperiului Latin s-a 
purtat de la Niceea. În timpul domniei lui Teodor I 
Lascaris, micul principat s-a luptat pentru dreptul la 
existenţă, fiind silit să respingă o serie de incursiuni ale 
teribilului Henric de Flandra. Pe frontul răsăritean, 
Teodor a trebuit să-i înfrunte pe turcii selgiucizi, care 
invadaseră teritoriul statului în primăvara anului 1211, 
pretinzând că acționau în numele umblaretului Alexie 
al Ill-lea Anghelos, care era oaspete la Curtea 
sultanului din Ikonion. Victoria lui Teodor asupra 
turcilor la Antiohia de pe Meandru a pus capăt 
amenințării, iar cu acest prilej Alexie al III-lea a căzut in 
mâinile lui. Nu s-a arătat blând faţă de socrul său, care 
a rămas întemnițat tot restul vieţii. Se vede că rolul lui 
Alexie în căderea Constantinopolului în mâna latinilor 
nu fusese nici uitat, nici iertat. 

Adevăratul arhitect al succesului celor din Niceea a 
fost ginerele şi succesorul lui Teodor, loan al III-lea 
Vatatzes, lider remarcabil, care mai târziu a fost trecut 

in rándul sfintilor de Biserica Ortodoxá, cu praznic pe 4 
noiembrie. Ioan a fost, fárá indoialá, un general de 
mare succes, chiar dacă a avut şansa să nu îl înfrunte pe 
Henric de Flandra, care între timp murise. În 1225, a 
pus pe fugă o armată latină la Poimamenon, după care 
a reuşit să ocupe puţinele zone din Asia Mică aflate 
încă în mâinile latinilor şi să preia insulele Lesbos, 
Chios şi Samos. Nu peste mult timp, loan al III-lea 
reuşise să-şi extindă puterea dincolo de Asia Mică. 
Încheind o alianţă cu bulgarii în 1235, a putut să 
traverseze cu trupele sale Dardanelele în Europa şi să 
participe la un asediu comun asupra 
Constantinopolului. Alianţa s-a prăbuşit curând, însă 
loan a rămas în posesia unui oraş vital din punct de 
vedere strategic, Gallipoli, un cap de pod către Europa. 
A fost lovitura care l-a făcut pe papa Grigore al IX-lea 
să lanseze apelul către voluntari care să vină în ajutorul 
Imperiului Latin aflat sub asediu. Asta nu l-a oprit pe 
Ioan al III-lea să cucerească, până în 1246, Tesalonicul si 
o mare parte din sudul Balcanilor. 

Iscusinta militară nu a fost unicul ingredient al 
succesului lui Ioan al III-lea. La fel ca împărații de 
dinaintea lui, al căror succesor se pretindea, loan a 
recurs la avutia considerabilă, diplomaţia abilă si 
dogma apăsat afirmată, însă cu diferenţe subtile faţă de 
modul în care fuseseră folosite în trecut. În ce priveşte 


bogátia, sursele de venit ale lui Ioan erau diferite de 
cele ale împăraţilor Comnen si Anghelos. Fără 
Constantinopol, nu putea colecta kommerkion şi alte 
venituri generate de comerţul de antrepozit al capitalei, 
în vreme ce teritoriul mai restrâns genera venituri 
proporţional mai mici din impozitele pe pământ şi 
case. Pe de altă parte, avea norocul să fie în posesia 
uneia dintre cele mai fertile zone din regiune, ţărmul de 
vest al Asiei Mici şi în special valea râului Meandru, 
unde se obțineau mari producţii de grâne, ulei de 
măsline, fructe şi vin. loan a contribuit cât a putut la 
punerea în valoare a acestui avantaj, dezvoltând 
domeniile imperiale şi aşezând pe ele fermieri 
refugiaţi, pentru a creşte producţia agricolă. În timpul 
domniei lui, regiunea a produs un surplus de grâu care 
era exportat în Sultanatul de la Ikonion. Mai mult, 
teritoriul compact al Imperiului de la Niceea nu avea 
nevoie de republicile maritime italiene pentru 
desfăşurarea comerțului intern. loan nu a încheiat 
tratate comerciale cu ei şi chiar a impus o lege care le 
interzicea supuşilor lui să achiziţioneze bunuri de lux 
de la negustorii străini. Această politică poate să fi avut 
iniţial un suport etic, dar era desigur îndreptată 
împotriva venețienilor, principalii susţinători ai 


Imperiului Latin de la Constantinopol, de la care Ioan 
al III-lea spera să smulgă insula Creta.*% Aceste politici 
chibzuite imbogáteau Niceea, care a început să bată 
monedă de aur. Monedele le imitau cu exactitate pe 
cele ale lui loan al Il-lea Comnenul, fiind astfel un 
simbol vizual al continuității cu trecutul, chiar dacă 
aveau un conţinut de aur mai scăzut. loan i-a urmat pe 
predecesori şi în modul în care s-a folosit de bogăţia sa. 
l-a angajat pe cei mai buni mercenari, aducând un corp 
masiv de arcaşi călăreţi cumani pe teritoriul său în 
1241, amintindu-şi, fără îndoială, cât de eficienţi se 
dovediseră împotriva latinilor la Adrianopol, in 1205.9! 

De vreme ce loan afirma că este împăratul roman de 
drept, trebuia să exprime teoriile tradiţionale, ceea ce a 
şi făcut, la modul cel mai hotărât, în scrisoarea trimisă 
papei Grigore al IX-lea în 1237. Tronul imperial, 
declara el, le-a fost dat bizantinilor de Constantin I, 
potrivit vechii doctrine a translatio imperii. Însă nu avem 
de-a face cu o simplă reafirmare a aceloraşi precepte de 
credinţă, căci scrisoarea din 1237 reflectă vremurile în 
care a fost redactată. Auzind că Grigore plănuia o nouă 
cruciadă, loan îl întreba pe ton sarcastic dacă 

principalul tel al participantilor era cumva sá se 
răzbune pe nelegiuitii latini care puseseră stăpânire pe 
Constantinopol. Mai exprima si schimbárile subtile 
care se petrecuserá in gândirea bizantină la Niceea, 
atunci când se referea la bizantini numindu-i , greci", si 
nu „romani“. Oricum, sentimentul unei misiuni şi al 
indreptatirii, atotprezent în scrisoare, reflectă campania 
bine pusă la punct care trebuie să fi jucat un rol în 
succesul lui Ioan.9? 

În fine, în ce priveşte diplomaţia, Ioan a urmărit 
aceleaşi orizonturi largi ca predecesorii. La fel ca ei, a 
înțeles că rezolvarea schismei cu Roma era esenţială 
pentru securitatea viitoare. A demarat negocieri cu 
papa Grigore al IX-lea, iar în primăvara anului 1234, a 
primit un grup de călugări franciscani la palatul său de 
la Nymphaion, lângă Smirna. Nu s-a ajuns la un acord, 
iar după întreruperea tratativelor, papa a lansat 
chemarea către creştinii occidentali de a apăra 
Constantinopolul împotriva conducătorului din 
Niceea.*% Respins de papă, Ioan al III-lea s-a adresat 
inamicului lui, împăratul occidental Frédéric al II-lea, 
iar în 1244, a luat-o de soţie pe fiica nelegitimă a lui 

Frédéric, Constance. În Apus si în statele cruciate, s-a 
stârnit indignare la auzul veştii ca un împărat 
occidental să se alieze cu un schismatic, dar, ţinând 
seama că şi Frederic fusese excomunicat de papă, era 
firească apropierea celor doi suverani. În Răsărit, 
ambasadorii lui loan au străbătut mii de kilometri până 
la Curtea hanului mongol Mângke de la Karakorum, în 
1253. Mongolii reprezentau teroarea creştinilor şi 
musulmanilor deopotrivă în acea vreme, însă loan al 
III-lea nu era direct ameninţat. Prin zdrobirea turcilor 
selgiucizi de la Ikonion, în 1243, îndepărtaseră 
primejdia de la graniţele de est ale bizantinilor. Nu s-au 
păstrat consemnări despre ce s-a discutat la 
Karakorum, dar se pare că Ioan al III-lea a iniţiat 
contacte de prietenie, continuate apoi de succesorii lui. 
Prin relaţiile cu Frédéric al II-lea şi mongolii, atingea 
zone cu mult în afara blocului latin ostil condus de 
papă.%” 

Indiferent cát de departe ajungeau antenele 
diplomatice ale lui loan, ţintele erau, inevitabil, mai 
modeste decât ale înaintaşilor. Supravietuirea imediată 
şi recuperarea Constantinopolului erau principalele 
preocupări, şi asta l-a şi împins să încheie alianţa cu 

Bulgaria din 1234. Ínsá, din cánd in cánd, dovedea 
aceeaşi preocupare de recunoaştere mai largă a 
statutului său, care însemnase atât de mult pentru 
predecesori. Trebuie să fi fost extrem de mulțumit când 
Frédéric al II-lea i-a scris, in 1250, exprimându-şi 
întregul dispreţ fata de papa care, „în mod permanent 
şi fata de oricine, excomunica pe Majestatea Voastră 
Imperială şi pe toti romanii care sunt supusii voştri”, 
chiar dacă această rară recunoaştere occidentală a 
pretențiilor romane ale bizantinilor venea într-un 
moment în care începuseră să accepte şi ei că, de fapt, 
erau greci. Se prea poate ca Ioan să fi sperat chiar şi 
la refacerea hegemoniei lui Manuel I asupra statelor 
cruciate. Nu avea cum să ia în considerare un marş 
către est, ca să-şi impună voinţa în regatul lerusalim şi 
apoi să-i înfrunte pe aiubizi, dar, la începutul anilor 
1250, a trimis o delegaţie la Acra, unde avea reşedinţa 
Ludovic al IX-lea. Funcţionarul latin care a înregistrat 
vizita nu ştia ce doreau diplomaţii bizantini, dar se 
poate ca, printre altele, să se fi discutat şi despre 
patriarhiile Antiohiei şi lerusalimului. Poate că loan a 
negociat această problemă şi cu mongolii. Un fapt este 
sigur: în 1260, cu prilejul capitulării în faţa mongolilor a 
principelui Antiohiei, Bohémond al VI-lea, ilhanul 

Persiei, Hulagu, a insistat ca în oraş să fie reinstalat un 
patriarh bizantin. Este posibil să fi fost urmarea unei 
cereri mai vechi venite de la Niceea.97 

Spre sfârşitul domniei aşadar, loan al III-lea etala tot 
mai mult înfăţişarea şi purtările unui împărat bizantin. 
Însă nu avea să se bucure de triumful final al 
redobândirii Constantinopolului. Lucrul ăsta i-a fost 
dat unuia dintre generalii săi, Mihail Paleolog, un 
bărbat pe care nimănui nu i-ar fi trecut prin minte să-l 
canonizeze. Nemilos şi pragmatic, Mihail s-a ridicat la 
putere, în multe privinţe, într-un mod asemănător cu 
Andronic I. La fel ca Andronic, era descendent al 
ambelor famili imperiale, Comnen si Anghelos, 
administrator competent, soldat capabil si, mai mult, 
căsătorit chiar cu nepoata lui Ioan al III-lea. Asemenea 
calităţi l-au făcut să pară un potenţial uzurpator, iar 
după moartea lui loan al III-lea din 1254, a stârnit cele 
mai profunde bănuieli la Curtea următorului împărat, 
Teodor al II-lea Lascaris. După moartea prematură a lui 
Teodor al II-lea, in 1258, Mihail a fost numit regent al 
nepotului lui loan al III-lea, loan al IV-lea Lascaris, în 
vârstă de şapte ani, după ce probabil chiar Mihail 
pusese să fie asasinat regentul dinaintea lui, Georgios 
Mouzalon, în timpul Liturghiei. Odată instalat la 

putere, regent s-a incoronat si el, ca Mihail al VIII-lea. 
Tânărul său protejat a fost, la început, trecut pe linie 
moartă, apoi întemnițat şi orbit. 

Această atrocitate a fost iertată sau trecută cu vederea 
de o mare parte din populaţia bizantină, datorită unei 
lovituri remarcabile petrecute aproape la începutul 
domniei lui Mihail. În 1259, era limpede că Niceea 
urma să preia Constantinopolul şi ce mai rămăsese din 
Imperiul Latin. Prin urmare, alte puteri din regiune au 
făcut în grabă cauză comună împotriva lui Mihail al 
VIII-lea, alcătuindu-se o coaliţie la care participau 
domnul Epirului, Mihail al II-lea Anghelos, regele 
Siciliei, Manfred, şi principele din Ahaia, Guillaume de 
Villehardouin. În toamna anului 1259, fratele lui 
Mihail, loan Paleolog, s-a bătut cu armata combinată a 
coaliţiei la Pelagonia, în Epir, obţinând o victorie 
zdrobitoare. Toţi cei patru sute de cavaleri trimişi de 
regele Siciliei au murit. Văzând dezastrul, principele de 
Ahaia a încercat să scape ascunzându-se într-un tufiş, 
dar a fost văzut şi recunoscut din cauza dinţilor săi 
neobişnuit de proeminenţi. Victoria de la Pelagonia a 
garantat că nimeni din jur nu mai dispunea de 
suficiente forţe terestre ca să se opună celor de la 


Niceea.°8 

Singurul obstacol din calea recuperării 
Constantinopolului era acum puterea maritimă 
Veneţia, a cărei flotă păzea apele din jurul oraşului. 
Prin urmare, Mihail al VIII-lea s-a adresat Genovei şi, la 
13 martie 1261, a încheiat Tratatul de la Nymphaion, 
prin care genovezii îi promiteau ajutor la vreme de 
război. În schimb, li se acordau privilegii extinse, 
printre care notabile scutiri de impozite şi taxe vamale 
în întregul imperiu şi cartiere comerciale proprii în 
principalele porturi, inclusiv la Constantinopol, odată 
ce era recuperat. Pe scurt, tratatul acorda Genovei 
hegemonia comercială în Levant de care se bucura 
Venetia din secolul al XI-lea.% Până la urmă, nu a fost 
nevoie de ajutorul genovez. În iulie 1261, unul dintre 
generalii lui Mihail, Alexie Strategopoulos, se afla în 
zona zidurilor continentale ale Constantinopolului cu 
armata sa când a primit informaţia că oraşul era, 
practic, neapărat. O mare parte din garnizoana latină 
plecase să atace insula Daphnousia, care ţinea de 
Niceea. A sosit şi ştirea că una dintre porţile cetăţii 
fusese lăsată deschisă de un simpatizant din interior. 
Generalul nu a scăpat un asemenea prilej şi a intrat în 

Constantinopol in noaptea de 25 iulie 1261. De fapt, 
nici nu a întâmpinat rezistenţă şi, până în zori, oraşul 
era în mâinile lui Strategopoulos.9? 

Slăbiciunea economică şi militară a Imperiului Latin, 
triumfurile militare ale lui Ioan al III-lea şi ale lui 
Mihail al VIII-lea şi stropul de noroc jucaseră fiecare un 
rol în recuperarea Constantinopolului. Şi principiile 
teoretice şi-au îndeplinit misiunea lor. Gânditorii de la 
Niceea şi Arta au reuşit să fundamenteze ilegitimitatea 
regimului latin şi necesitatea de a repune lucrurile în 
ordinea de dinainte de 1204, înlăturând orice idee de 
compromis. În acelaşi timp, papa şi împăratul latin nu 
reuşiseră să-i convingă pe cruciații potenţiali că lupta 
pentru apărarea Constantinopolului reprezenta o 
cauză la fel de respectabilă ca ocrotirea Sfântului 
Mormânt. Bătălia pe frontul principiilor avea să fie la 
fel de importantă pentru a determina dacă oraşul urma 
să rămână în mâinile bizantinilor după 1261. 


11 
Asadar, tara este pierdutá! (1261-1291) 


La sosirea vestii despre cáderea Constantinopolului, 
reactia Curiei Papale a fost destul de asemánátoare cu 

aceea produsá de ocuparea lerusalimului de cátre 
Saladin, in 1187. Papa Urban al IV-lea a trimis o serie de 
scrisori ordonând anunţarea unei cruciade în întreaga 
Europă, cu promisiunea că participanţii la expediţia de 
recuperare a Constantinopolului se vor bucura de 
aceeaşi iertare a păcatelor acordată şi celor care 
mergeau în Tara Sfântă. Justificarea se întemeia în parte 
pe vechiul motiv că bizantinii sunt schismatici care se 
înstrăinaseră de Roma, dar şi pe consideratia strategică 
mai recentă ca, daca se refăceau vechile frontiere 
bizantine, calea spre lerusalim şi Tara Sfântă era 
blocată. Maniera de abordare se înăsprise fata de cea 
din noiembrie 1204, când Inocenţiu al III-lea făcuse 
concesia de a pune Imperiul Latin sub protecţia 
Sfântului Scaun şi de a considera orice încercare a 
bizantinilor de a ocupa din nou oraşul un asalt asupra 
Bisericii Romane.*? Acum, pentru prima oară, un papá 
chema la cruciadă împotriva unui împărat bizantin de 
la Constantinopol. Astfel, domnia lui Mihail al VIII-lea 
reprezintă un adevărat punct culminant în înfruntarea 
cruciadelor. 

Trebuie spus însă că ameninţarea a părut de la 
început lipsită de temei. Apelul lui Urban al IV-lea a 


631 Urban IV, 1901, pp. 46-48; Chrissis, 2012, pp. 20-37; Chrissis, 2013, pp. 183-184. 
$2 Andrea, 2000, p. 114; Matthew Paris, 1872-1883, III, p. 386; Chrissis, 2013, pp. 
2-12. 


fost întâmpinat cu aceeaşi lipsă de interes şi chiar 
rezistenţă ca, mai devreme, apelurile de a sprijini 
Imperiul Latin. Clerul din Spania şi Franţa a refuzat 
deschis să plătească taxele asupra veniturilor cerute de 
papă ca să finanțeze expediţia propusă. Chemarea a 
fost binevenită doar în Veneţia, al cărei guvern a oferit 
cu generozitate transport gratuit pentru cruciați spre 
Constantinopol. Însă venețienii erau direct interesaţi să 
vadă oraşul întors sub stăpânirea latină, căci triumful 
lui Mihail al VIll-lea se soldase cu pierderea 
monopolului lor asupra comerţului constantinopolitan 
în favoarea genovezilor. Oricum, Urban al IV-lea nu 
îşi permitea în acel moment nici să accepte oferta 
venețiană, nici să facă presiuni asupra celor care se 
opuneau planului. Era preocupat de lupta înverşunată 
cu domnul Siciliei şi al sudului Italiei, Manfred de 
Hohenstaufen, fiul ilegitim al împăratului Frédéric al 
II-lea si frate al soţiei lui Ioan al III-lea Vatatzes, 
Constance. În afară de asta, veneau ştiri tot mai proaste 
din Tara Sfântă. 

Latinii inteleseserá de mult că nu trebuiau să aştepte 
convertirea la creştinism şi eliberarea Sfântului 
Mormânt de către mongoli, însă erau singura putere 
capabilă să ţină la respect cel mai periculos regim 

musulman, mamelucii din Egipt. Apoi, in septembrie 
1260, mamelucii au înfrânt o armată mongolă la Ain 
Jalut şi i-au alungat din Siria. La scurt timp, Sultanatul 
mameluc a fost preluat de Baibars I, care, odată ce 
mongolii nu-i mai stăteau în cale, şi-a îndreptat atenţia 
spre restul bastioanelor latine din zonă. În cadrul unor 
campanii anuale, cucerise, unul câte unul, oraşe şi 
castele, iar în mai 1268, a intrat în principatul Antiohia. 
Oraşul propriu-zis a fost luat cu asalt după un asediu 
de două săptămâni, iar în jur de 7000 de locuitori au 
fost masacrați, marcând dramatic sfârşitul 
principatului întemeiat de cel dintâi Bohemond în 1098. 
Principele de atunci al Antiohiei, Bohémond al VI-lea, 
nu se afla în oraş, prin urmare Baibars i-a trimis o 
scrisoare sarcastică pentru a-l pune la curent cu ce 
ratase: „l-ai fi văzut pe duşmanii tăi mahomedani 
călcând în picioare locul unde slujiti voi Liturghia, 
tăind gâtlejul călugărilor, preoţilor şi diaconilor pe 
altar.” 5% Nu au lipsit încercările de a pune capăt 
distrugerii de către Baibars a Răsăritului latin. 
Cruciatul veteran Ludovic al IX-lea al Franţei s-a dus în 
Cartagina în 1270, probabil cu speranţa de a se alia cu 
stăpânitorul Tunisiei împotriva lui Baibars, dar a 
întâlnit doar împotrivire şi a murit tot acolo, în august. 

Trupe aflate sub comanda lui Eduard al Angliei au 
ajuns la Acra in mai 1271, dar prinţul nu a reuşit decât 
încheierea unui armistitiu pe zece ani cu Baibars, în 
anul următor. În ciuda acestei amânări, ceea ce mai 
rămăsese din regatul Ierusalim şi din comitatul Tripoli 
era acum extrem de vulnerabil, iar Curia Papală se 
frământa in căutarea de soluţii. Cruciada la 
Constantinopol a ieşit discret de pe agendă. 

Imediat după întoarcerea la Constantinopol, Mihail 
al VIII-lea avea toate motivele să fie încrezător cá, în 
ciuda chemării initiale a papei, nu avea să se dezlántuie 
nicio cruciadă pe scară largă împotriva lui. Dar nu era 
un motiv suficient de liniştire şi împăratul a luat cu 
prima ocazie măsuri în vederea apropierii de 
papalitate, trimițând o delegaţie la Roma în vara anului 
1262. În acele circumstanţe, Urban al IV-lea era pregătit 
să negocieze, propunând recunoaşterea legitimitátii lui 
Mihail al VIII-lea şi posesia Constantinopolului, dacă 
punea capăt schismei şi recunoştea autoritatea papei 
asupra Bisericii bizantine.95 În acelaşi timp, Mihail a 
considerat că nu avea motive să pericliteze bunele 
relaţii cu puterile musulmane şi se afla în acelaşi timp 
în legătură cu principala sperietoare a papalității din 

rândul necredinciosilor, sultanul mameluc Baibars. De 
la Cairo, au apărut trimişi aproape îndată după 
recuperarea Constantinopolului, aducând cu ei o girafă 
şi alte cadouri exotice, în vreme ce împăratul însuşi i-a 
însoţit în vizita la moscheea Mitaton. Rezultatul a fost 
un pact de neagresiune între Mihail şi Baibars, 
cuprinzând clauze referitoare la bunul tratament 
reciproc al negustorilor si transportul prin 
Constantinopol de mercenari cumani din Crimeea spre 
Egipt. Apoi, mai erau şi mongolii. Mihail era în contact 
cu duşmanul de moarte al lui Baibars, ilhanul Persiei, 
Hulagu. Fiica lui nelegitimă, Maria, a fost trimisă să se 
căsătorească cu Hulagu în 1265, dar acesta a murit 
chiar în timp ce ea mai călătorea şi în cele din urmă l-a 
luat de soţ pe fiul şi succesorul lui, Abaka. 

ILUSTRATIA 27. Maria Paleologhina, fica ilegitmă a lui Mihail al Vill-ea, 
care a fost căsătorită cu Abaka, ilhan al Persiei, Mozaic din Biserica 
Mântuitorului din Chora, Constantinopol (astăzi Muzeul Korrye). 


Este cât se poate de limpede că diplomaţia lui Mihail 
urmărea să neutralizeze amenințările din toate 
direcţiile — îşi proteja flancul de est profitând de 
duşmănia dintre mameluci şi ilhanul din Persia şi 
încerca să îndepărteze ameninţarea cruciadei apusene. 
La fel ca în trecut însă, se expunea riscului ca unul 
dintre parteneri să prindă de veste că Mihail discuta 
simultan şi cu inamicii săi. Papa a fost vexat să afle că 
Mihail al VIII-lea era în relaţii amicale cu marele 
duşman din Răsăritul latin, la fel ca participanţii la 
Cruciada I când au descoperit că Alexie I corespondase 
cu fatimizii. La fel, în vara anului 1264, Baibars aflase că 
Mihail era în legătură cu Hulagu şi relaţiile s-au răcit 


mult pentru o vreme. Dar tratatul dintre bizantini si 
mameluci a rezistat, fiind reinnoit de sultanul Qalawun 
in 1281. Mihail a reusit mai tárziu sá stabileascá punti 
de legătură cu celălalt grup mongol, Hoarda de Aur, 
din sudul Rusiei. Căpetenia lor, Berke, convertit recent 
la mahomedanism, era cu siguranţă iritat că bizantinii 
îl cultivau pe păgânul Hulagu, iar în 1265, a ordonat o 
invazie a Traciei bizantine. Din nou, s-a ajuns la o 
înțelegere. În 1269, s-a încheiat un tratat şi Mihail a 
mediat ca Eufrosina, o altă fiică a sa, legitimă, să devină 
soţia nepotului lui Berke, Nogai.637 

Nu este nicio coincidenţă că diplomaţia flexibilă a lui 
Mihail al VIII-lea evoca modul în care Alexie I cultivase 
puterile musulmane chiar în perioada în care Cruciada 
I trecea prin Constantinopol. Mihail era un conducător 
a cărui principală platformă politică era să readucă 
Bizanțul exact în locul în care se aflase înaintea 
dezastrului din 1204. Stráduinta sa a început îndată 
după recuperarea  Constantinopolului, in 1261. 
Împăratul se afla pe malul asiatic al Bosforului cu o altă 
parte din armată când a primit ştirea despre ocuparea 
oraşului şi a ajuns la zidurile continentale abia la 14 
august. Nu a intrat imediat, petrecându-şi noaptea la 

Mánástirea Kosmidion, din afara zidurilor. Astfel, a 
putut să-şi facă apariţia triumfală pe 15 august, 
sărbătoarea Adormirii Maicii Domnului, protectoarea 
Constantinopolului. Ceremonia în sine a fost regizată 
minuţios şi încărcată de simbolism. Împăratul a intrat 
călare pe Poarta de Aur şi a străbătut Mese, spre Marele 
Palat. În fruntea procesiunii era icoana Hodighitria, a 
Sfintei Fecioare, rămasă nevătămată după ocupaţia 
latină, ca recunoaştere că triumful era urmarea 
intervenţiei ei, şi nu a oricărei puteri omeneşti. Câteva 
zile mai târziu, patriarhul Arsenie a sosit de la Niceea 
să-l înlocuiască pe patriarhul latin care fugise şi a 
înfăptuit a doua încoronare a lui Mihail în Hagia Sofia. 
Era vădit că se restabilise ordinea firească a lucrurilor 
şi, după cum a lăsat Mihail în autobiografia sa, 
Constantinopolul „a fost restituit romanilor ca dar al 
lui Dumnezeu prin noi"95, 

Sărbătoririle din august 1261 au fost doar începutul. 
De-a lungul întregii domnii, Mihail al VIII-lea a 
consolidat ideea că nu era doar un simplu împărat al 
romanilor, ci noul Constantin care  redase 
Constantinopolului locul cuvenit în lume. Acel gest de 
credinţă era exprimat vizibil printr-o columnă ridicată 
de Mihail în faţa Bisericii Sfinţii Apostoli. În vârful 

columnei era o statuie a Arhanghelului Mihail, in fata 
căruia era înfăţişat un împărat îngenuncheat, oferind 
îngerului o machetă a Constantinopolului. Împăratul 
putea fi, desigur, fie Constantin, întemeietorul, fie 
Mihail, înnoitorul. Veştile despre demonstraţia lui 
Mihail au ajuns până la Acra, unde s-a remarcat deja că, 
după ce recâştigase Constantinopolul, „şi-a zis 
Constantin” 99, Prin reînnoire a trecut nu doar 
împăratul, ci şi curtea sa, cercul sfetnicilor şi sistemul 
de educaţie care îi producea. La scurt timp după 
cucerirea oraşului, Mihail a refăcut universitatea şi i-a 
încredinţat conducerea ei lui Georgios Akropolites, 
unul dintre miniştrii lui importanţi. S-a reluat şi vechiul 
obicei al discursurilor retorice la palat cu prilejul 
marilor sărbători. În această atmosferă, nu exista loc 
pentru subtilele schimbări teoretice petrecute la Niceea. 
Conceptiile că bizantinii puteau fi identificati drept 
greci, şi nu romani, sau că oraşe de provincie puteau 
funcţiona ca sedii ale puterii imperiale au rămas ferm 
în afara agendei. Oratorii de la Curte ridicau acum în 
slăvi virtuțile Constantinopolului, „fruntea 
oikoumene-i”, şi nu au mai apărut referiri la împăratul 
„elinilor”e%. 

Era absolut de asteptat ca refacerea de cátre Mihail al 
VIII-lea a vechii ordini să se reflecte si în politica 
externă. Asta însemna întoarcerea la vechea obsesie de 
a căuta nu doar protejarea aşa-numitei oikoumene şi a 
cetăţii Constantinopolului, ci şi recunoaşterea în lumea 
largă a pretentiei de lider creştin suprem a împăratului. 
Astfel, în 1282, Mihail l-a convocat la Constantinopol 
pe împăratul de la Trapezunt, loan al II-lea, insistând 
să renunţe la titlul imperial. În schimb, Ioan a primit 
mâna unei alte fiice a împăratului şi titlul de „despot”. 
Era un exemplu clasic de diplomaţie bizantină, folosind 
titluri şi onoruri ca metodă de a-l asocia pe un 
conducător mai puţin potent în „familia” bizantină a 
principilor, sub dominaţia împăratului, fără a fi nevoie 
de anexare teritorială. “! Preocuparea fata de 
recunoaştere se percepe şi în relaţiile lui Mihail cu 
puterile apusene. Un tratat încheiat cu genovezii în 
1272, spre exemplu, etalează aceeaşi superioritate 
solemnă ca actul încheiat cu Robert Guiscard în 1074. 
Mihail era numit „părinte” al genovezilor, iar noul 
podestă trimis de la Genova să guverneze colonia 
republicii din Galata, de cealaltă parte a Cornului de 
Aur, urma să facă o dublă plecăciune înaintea 
împăratului şi să-i sărute mâna şi piciorul. La fel ca în 

trecut, conducători occidentali erau integrati în ierarhia 
bizantină prin acordarea de titluri. Tratatul încheiat de 
Mihail al VIII-lea cu Guillaume, principe de Ahaia, care 
i-a asigurat eliberarea după bătălia de la Pelagonia, îi 
acorda lui Guillaume slujba de megas domestikos şi 
privilegiul de a fi naşul unuia dintre fiii împăratului. La 
fel cum au facut şi cruciații în 1096-1097, Guillaume a 
confirmat pactul printr-un jurământ. În fine, la fel ca 
predecesorii, Mihail a căutat să joace rolul de protector 
al Locurilor Sfinte. Ierusalimul intrase sub stăpânirea 
mamelucilor, iar prin tratatul cu Baibars, din 1261, s-a 
convenit ca patriarhul oraşului să fie numit de Mihail, 
iar Mihail a promis în schimb restabilirea moscheii de 
la Constantinopol (Harta 6).9? 

Oricât s-ar fi străduit să-şi convingă supuşii şi pe 
observatorii externi că nimic nu se schimbase, Mihail 
nu avea cum să nu fie conştient că, sub aparenţa de 
continuitate, lumea bizantină era acum cât se poate de 
diferită de cea dinainte de 1204. La nivelul cel mai 
evident, imperiul reconstituit în 1261 nu era la fel de 
întins ca acela stăpânit de împărații Comnen şi 
Anghelos. Cuprindea doar circa o treime din Asia 
Mică, o fâşie de teritoriu din Balcani, de la Marea 


$2 Holt, 1995, p. 118; Pseudo-Kodinos, 2013, p. 184; Geanakoplos, 1959, pp. 154; 

Adriatică la Constantinopol, o mică parte din 
Pelopones şi câteva insule din Marea Egee. În timpul 
domniei lui Mihail, s-au făcut unele încercări de 
recuperare a altor teritorii de la latini, ca în 1277, când o 
oaste a debarcat in Euboea, dar a cucerit doar o parte 
din insulă.** Principatul Ahaia a rezistat reintegrárii 
până în secolul al XV-lea, iar multe alte zone, ca 
Bulgaria, Creta, Cipru şi Insulele Ionice nu au mai 
revenit niciodată. Diminuarea teritoriului a însemnat 
că Mihail al VIII-lea beneficiase doar de o mică parte 
din veniturile din impozitele pe terenuri şi case ale 
predecesorilor. Cealaltă sursă, kommerkion-ul şi alte 
taxe vamale, aducea şi ea câştiguri mai mici, atât timp 
cât o mare parte din comerţul constantinopolitan se 
desfăşura acum prin colonia genoveză Galata. S-a 
estimat că, până la mijlocul secolului al XIV-lea, 
genovezii strângeau din taxe 200.000 de galbeni pe an, 
în vreme ce vistieria bizantină doar 30.000.6 Mihail al 
VIII-lea a dispus, prin urmare, de resurse cu mult mai 
limitate pentru apărare. Putea să întreţină iluzia, însă 
doar atât timp cât nicio mare putere nu-şi îndrepta 
atenţia către Constantinopol şi nu punea în acţiune 
forte cărora nu le putea face fata. O asemenea putere 

avea să apară la sfârşitul anilor 1260. 

Când Ludovic al IX-lea pornise în nefericita Cruciadă 
a VIl-a spre Egipt, în 1248, a luat cu el pe doi dintre 
fraţii săi: Robert, conte de Artois, şi Carol, conte de 
Anjou şi Provence. Robert a căzut în bătălia de la 
Mansura din 1250, în bună măsură din cauza propriei 
firi nestăpânite, dar Carol de Anjou s-a dovedit în 
campanie un soldat brav şi abil — însă nu într-atât încât 
să-şi atragă ingáduinta deplină a fratelui mai mare. Pe 
când se întorcea la Acra, Ludovic a dat peste Carol, care 
juca zaruri, pe puntea navei lor. Considerând că era un 
gest de prost-gust după recenta înfrângere, regele a 
aruncat în mare zarurile cu tablă cu tot. Regele se 
putea îndoi de cucernicia lui Carol, în schimb 
priceperea sa militară era mai presus de dubiu. În 
primăvara anului 1262, Ludovic al IX-lea a primit vizita 
trimisului papei Urban al IV-lea, care l-a implorat să 
accepte coroana Siciliei şi să-l alunge pe duşmanul 
papalității, Manfred de Hohenstaufen. Ludovic a 
refuzat, propunându-i în schimb pe iscusitul său frate 
Carol. 

A fost alegerea potrivită, căci Carol a obţinut un 
succes rapid: a pătruns în marş în sudul Italiei la 
sfârşitul anului 1265 şi s-a încoronat ca rege al Siciliei la 


s Joinville, 2008, p. 245. 


Napoli. La începutul anului următor, l-a înfrânt şi l-a 
ucis pe Manfred în bătălia de la Benevento. Doi ani mai 
târziu, Carol a înlăturat şi ultimul obstacol din cale - pe 
Conradin, nepotul lui Manfred. Regele victorios l-a 
executat public la Napoli pe rivalul său în vârstă de 
numai 16 ani. 

Stilul eficient şi nemilos în care îşi cucerise regatul 
Carol de Anjou a fost un semn sigur că nu avea să se 
mulțumească cu ce obținuse până atunci. Odată cu 
Sicilia şi sudul Italiei, revenise vechea ambiţie a 
stăpânitorilor normanzi de a pune mâna şi pe malul 
opus al Mării Adriatice, însă aspiraţiile lui Carol au 
mers şi mai departe. În mai 1267, s-a întâlnit cu Balduin 
al II-lea, împăratul latin al Constantinopolului, aflat in 
pribegie, la Curtea Papală de la Viterbo. Cei doi au 
încheiat un tratat şi totodată o alianţă matrimonială, 
Filip de Courtenay, fiul lui Balduin, logodindu-se cu 
Béatrice, fiica lui Carol. Potrivit înțelegerii, Carol urma 
să trimită o armată şi o flotă care să recâştige 
Constantinopolul, să-l repună pe tron pe Balduin şi să-i 
lase la dispoziţie o forţă de 2000 de cavalerişti care să 
apere încă un an Imperiul Latin renăscut. În schimb, 
Carol primea o treime din teritoriile cucerite de la 
Bizanţ în Balcani şi în Marea Egee. Tratatul era redactat 
în termeni care confereau expediției propuse o aură de 
cruciadă, descriind-o ca pe „pioasa misiune de a reface 


nobilul mádular retezat de schismatici din trupul 
maicii noastre comune, Sfânta Biserică Romana’. 


ILUSTRATIA 28, Statuie din marmură a lu: Carol de Anjou ce Arnoifo 
di Cambio, astăzi la Muse! Capitolini, Roma, 


Carol preluase pur şi simplu cruciada anunţată de 
Urban al IV-lea in 1262. Noul papá, Clément al IV-lea, a 
incuviintat cu siguranţă conţinutul Tratatului de la 
Viterbo, însă interesant este că nu a dispus să se ţină 
predici pentru susţinerea acţiunii şi nu a acordat 

indulgente, in asa fel incát, la fel ca invazia lui 
Bohémond din 1107, planul lui Carol nu s-a ridicat la 
nivelul strict definit al unei cruciade.%7 În ce îi priveşte 
pe Mihail al VIll-lea si sfetnicii săi de la 
Constantinopol, asta nu reprezenta nicio mângâiere. 
Indiferentei mai vechi faţă de chemările papale în 
numele Imperiului Latin îi luaseră locul ambițiile unui 
puternic monarh occidental cu resurse materiale să le 
pună în aplicare. Până în 1272, Carol pusese stăpânire 
pe portul Dyrrachion, întâiul pas esenţial în marşul 
spre Constantinopol. 

Faţă cu o asemenea ameninţare gravă, bizantinii au 
lansat o ofensivă diplomatică, în speranța de a o 
atenua. Oricât trebuise să-şi calce pe inimă, Mihail al 
VIII-lea a ajuns la înțelegere cu Veneţia, în 1268, 
acordând din nou republicii vechile concesiuni şi 
cartierul comercial din Constantinopol. Tratatul 
prevedea ca Veneţia să nu se alieze cu nicio putere 
împotriva Bizanțului. Prin urmare, deşi nu exista o 
promisiune, ca în cazul tratatului din anii 1080, că 
Veneţia va porni la război împotriva inamicilor 
imperiului, cel puţin Mihail al VIII-lea putea fi sigur că 
armata lui Carol nu avea să vină la Constantinopol pe 
vase venetiene, aşa cum sosise Cruciada a IV-a. În 1270, 

au fost trimişi ambasadori în tabăra lui Ludovic al 
IX-lea pe când se afla în cruciadă la Cartagina, 
rugându-l pe rege să-şi potolească fratele. Dar Ludovic 
era foarte bolnav şi, deşi i-a primit pe delegaţi, a murit 
la foarte scurt timp.*8 Nimic din toate astea nu avea sa 
fie suficient ca să-l oprească pe Carol de Anjou, iar 
Bizanțul, cu resursele lui limitate, nu-şi putea permite 
să cumpere aliaţi, ca altădată. Trebuia încercat ceva 
nou. Mai mulţi din predecesorii lui Mihail al VIII-lea, 
Alexie I, Manuel I si Ioan al III-lea Vatatzes, incercaserá 
să risipească ostilitatea Apusului si să înlăture 
pretextul de agresiune împotriva Bizanțului 
deschizând negocieri cu papa pentru a încerca 
rezolvarea schismei dintre Biserici. Mihail le-a urmat 
calea, dar cu o abordare total diferită. Nu numai că a 
speculat criza întâmpinată de Răsăritul latin, 
prezentând Bizanțul ca pe un potențial partener activ 
în apărarea Tárii Sfinte, dar a trecut si peste negociere, 
propunând să închidă schisma imediat si în condiţiile 
stabilite de papalitate. 

Papá era acum Grigore al X-lea. Náscut Tedaldo 
Visconti di Piacenza şi fost arhidiacon de Liège, 
Grigore se afla în momentul alegerii sale la Acra, 


$5 Pachymeres, 1984-2000, II, p. 462; Geanakoplos, 1959, pp. 214, 226; Nicol, 

participând la cruciada prinţului Eduard. Era cunoscut 
pentru ataşamentul şi pasiunea sa pentru apărarea 
Ţării Sfinte, consacrându-şi aproape întreaga energie 
acestei cauze în timpul scurtului său pontificat. Când 
s-a întors la Roma, probabil în 1273, Grigore a primit o 
scrisoare de la Mihail al VIII-lea, care îşi afirma 
devotamentul fata de Scaunul Apostolic şi nerábdarea 
de a acţiona pentru unirea Bisericilor. Grigore 
convocase un conciliu la Lyon, în mai 1274, unde să se 
discute despre o nouă cruciadă de salvare a Ţării Sfinte. 
Prin urmare, Mihail a fost invitat să trimită 
reprezentanţi la acest conciliu.9? 

Delegaţia bizantină, condusă de Georgios 
Akropolites, a ajuns la Lyon în iunie. Atât de presantă 
era amenințarea lui Carol de Anjou, încât la 6 iulie, 
aparent fără să se fi angajat în nicio dezbatere despre 
această chestiune, Akropolites a citit un mesaj din 
partea lui Mihail în Catedrala Sfântul Ioan din Lyon. 
Împăratul îşi declara acceptarea formală a lui Filioque, 
recunostea autoritatea papei asupra întregii Biserici şi 
accepta poziția occidentală asupra unor chestiuni mai 
mărunte, ca doctrina purgatoriului si folosirea pâinii 
nedospite la euharistie. S-a ținut o Liturghie în care 


$9? Gregory X, 1892, pp. 119-122; Geanakoplos, 1959, pp. 242-243; Chrissis, 2013, 

preotii din delegatia bizantiná au adáugat Filioque in 
Crez, nu o datá, ci de trei ori, ca sá fie siguri cá fuseserá 
bine auziti. La întoarcerea lui Akropolites si a 
delegaţiei la Constantinopol, ceremonia a fost repetată, 
în prezenţa împăratului, la Catedrala Hagia Sofia, în 16 
ianuarie 1275. Un cleric care consimtise la această 
schimbare, loan Bekkos (Vekkos), fost arhivar la Hagia 
Sofia, a fost ridicat în scaunul patriarhal, cu obligaţia de 
a implementa unirea recent convenită.6% 

Angajamentul de a asista o cruciadă viitoare a fost 
strâns legat de Uniunea de la Lyon. În timpul şederii în 
oraşul francez, Akropolites şi însoțitorii săi 
promiseseră nu numai că Mihail al VIII-lea va pune la 
dispoziție trupe, bani si provizii, dar va lua măsuri si 
pentru predicarea cruciadei în întreg Imperiul 
Bizantin. În iunie 1275, o delegaţie în frunte cu 
Georgios Metochites a fost trimisă la Roma cu 
propuneri concrete despre participarea împăratului 
bizantin la următoarea cruciadă. Mihail al VIII-lea îl 
îndemna pe papă să aleagă calea terestră prin 
Constantinopol, angajându-se să aprovizioneze 
expediția cu mâncare, bani si tot ce mai era nevoie. A 
indicat până şi cá este pregătit să renunţe la tratatul sáu 

cu Baibars. La fel ca Alexie al IV-lea Anghelos în 1203, 
Mihail le spunea latinilor exact ceea ce-şi doriseră 
dintotdeauna să audă, dar urma să existe şi o 
recompensă: în drum spre Tara Sfântă, cruciada avea să 
recucerească centrul Asiei Mici si să retrocedeze 
împăratului teritoriul.5? 

Din nou, la fel ca la Alexie Anghelos, concesiile lui 
Mihail aveau o rațiune ascunsă şi a şi obţinut ceea ce 
urmărise. Cum bizantinii erau acum din nou în bune 
relaţii cu Roma şi contribuiau la cruciada viitoare, 
asaltul lui Carol de Anjou asupra Constantinopolului 
devenea, dintr-o lovitură, nejustificat ca „acțiune 
evlavioasă”. In lunile dinaintea sosirii delegaţiei 
bizantine la Lyon, Grigore al X-lea insistase ca regele 
Carol de Anjou să declare un armistițiu cu Bizanțul 
până se cunoştea rezultatul conciliului. După aceea, la 
Constantinopol au fost trimişi legaţi papali care să 
stabilească prelungirea armistiţiului. Se spune că regele 
ar fi fost atât de furios că-i scăpa prada, încât şi-a 
muşcat sceptrul, dar altceva nu-i rămânea de făcut. 
Prin urmare, învoielile lui Mihail al VIll-lea cu 
papalitatea de la Conciliul de la Lyon par să fi fost 

rationale şi în acelaşi timp de mare succes.9? 


Din pácate, nu avea sá fie un alt triumf al viclenei 
diplomatii bizantine. La fel cum Mihail se abátuse de la 
codul de reguli pentru a face concesii la Lyon, si 
mentalitatea supusilor lui se schimbase într-un mod 
care avea să reducă enorm şansele ca politica lui să aibă 
succes. Dacă la Constantinopol existase, fără îndoială, 
un sentiment antilatin înainte de 1204, el se concentrase 
asupra unor grupuri anume, cum erau venețienii şi 
genovezii. Ceea ce se petrecuse în Cruciada a IV-a şi în 
perioada de exil a avut efect foarte profund. Schimbase 
modul în care mulţi dintre cei din afara curţii se 
defineau pe ei şi societatea, asigurând o mult mai mare 
importanță credinţei lor ortodoxe, opuse „ereziei” 
latinilor. În strădaniile de a dovedi nelegitimitatea 
regimului latin de la Constantinopol, predicatorii din 
Niceea incurajasera această evoluţie. Orice vizitator 
latin la Constantinopol constata curând cât de adânc 
era acest sentiment. După cum i-a relatat mai târziu un 
legat al său papei, după ce se întorsese de la 
Constantinopol, amintirea jafului din aprilie 1204 şi 
încercarea de a impune cu forţa în oraş ierarhia şi 


$5 Laurent, 1946, p. 242; Geanakoplos, 1959, pp. 285-286, 291; Chrissis, 2013, pp. 
222-225. 


dogmele ecleziastice apusene îi lăsaseră pe multi 
bizantini total şi iremediabil împotriva oricărei 
înţelegeri cu Roma. Asemenea simtáminte erau atât de 
înrădăcinate încât, după cum se plângea un călugăr 
dominican, localnicii ajungeau chiar să spargă o cană 
din care băuse un latin, ca şi cum ar fi fost spurcata.°4 
Concesia fără precedent făcută de Akropolites la 
Lyon prin urmare a produs o falie adâncă în societatea 
bizantină. Numeroşi constantinopolitani au refuzat pur 
şi simplu să accepte uniunea, iar cei care sustinuserá si 
implementaseră politica s-au trezit osândiţi ca 
trădători. Antiunionistii i-au spus lui Georgios 
Metochites, întors de la negocierile cu papa în numele 
împăratului, din 1275, că „s-a făcut latin”6%. Cei mai 
gălăgioşi opozanți ai uniunii erau călugării, care au pus 
la cale demonstraţii şi au răspândit broşuri în care 
atacau uniunea ca pe o cedare în fata ereziei, însă 
protestul nu a venit numai din partea celor pe care 
curtenii îi priveau cu dispreţ pentru că purtau cămăşi 
tesute din păr de capră, „ca o costumatie teatrală”. 
Printre capii opoziţiei se număra chiar şi sora lui 
Mihail, Evloghia (Eulogia), care stăruia sfidător că „mai 
bine să piară imperiul fratelui meu decât integritatea 


$4 Barlaam of Calabria, 1865, col. 1336; Kaeppeli, 1953, p. 179. 

credintei ortodoxe". Dar si multi curteni bine educati 
erau la fel de máhniti de ceea ce considerau ei a fi o 
trădare a credinţei ancestrale.96 Hotărât să zdrobească 
orice împotrivire, Mihail a împărţit pedepse grele celor 
care îşi ridicau glasul împotriva uniunii. Evloghia a fost 
intemnitatá, dar mai târziu a reuşit să se refugieze în 
Bulgaria. Unui călugăr i s-a tăiat limba, altul a fost 
orbit. A avut de suferit şi elita educată. Manuel 
Holobolos şi Teodor Mouzalon, care au refuzat să plece 
în delegaţie la Roma, au fost biciuiti. Protostrator-ul 
Andronic Paleolog a murit in închisoare.‘ 

Din cauza acestei opoziții, politica lui Mihail fata de 
Carol de Anjou şi de papalitate a început să se 
destrame. Zvonuri despre starea de spirit de la 
Constantinopol au ajuns până la Roma, unde au 
produs acuzaţii că Mihail al VIII-lea nu îşi onora 
înțelegerea făcută la Lyon. Scrisorile papei au căpătat 
un ton tot mai sever, solicitând ca uniunea să fie pusă 
în practică cum se cuvine în bisericile din tot Imperiul 
Bizantin, iar numele papei să fie pomenit în Liturghie. 
Între timp, papa Grigore al X-lea murise şi cruciada în 
Tara Sfântă ieşise apoi de pe agenda Curiei Papale, in 

vremea seriei de succesori ai săi efemeri.* Carol de 
Anjou a considerat cà sosise momentul si a reluat 
operaţiunile pe coasta Epirului, in pregătirea marelui 
asalt. În 1281, papa Martin al IV-lea, francez susţinător 
al lui Carol de Anjou, a abandonat Uniunea de la Lyon, 
l-a excomunicat pe Mihail al VIII-lea şi i-a cerut lui 
Carol de Anjou să pornească o cruciadă împotriva 
grecilor „pentru restabilirea Imperiului Romaniei 
[adică Bizanțului], care este stăpânit de Paleolog şi de 
alti ocupanti". Carol s-a supus cu bucurie. Se afla la 
zenitul puterii şi al prestigiului său, cumpărând recent 
Regatul Ierusalimului în schimbul a o mie de galbeni. 
Cucerirea Bizanțului avea să lege cele două regate ale 
sale. A început imediat să construiască o flotă la 
Palermo.9? 

Ironia face că, in acest moment de criză, când 
întreaga filosofie bizantină părea să se clatine şi 
diplomaţia inteligentă a lui Mihail părea să fi eşuat cu 
totul, salvarea a venit de la metodele tradiţionale. Aşa 
cum, cu secole în urmă, împăratul Léon al VI-lea 
indicase să se recurgă la bani ca alternativă la războiul 
propriu-zis, sfetnicii i-au spus acum lui Mihail al 
VIII-lea că trebuia să apeleze la armele istetimii şi 

diplomaţiei.s% În Marele Palat de la Constantinopol 
soseau permanent ştiri din toată lumea, de obicei aduse 
de negustori, dar şi de pelerini şi de refugiaţi. De la ei 
împăratul şi apropiații lui trebuie sa fi aflat cine era 
duşmanul duşmanului lor. Unul dintre cei care avea 
motive să-l urască pe Carol de Anjou era regele 
Aragonului, Petru al III-lea. Soţia sa era Constance, 
fiica nefericitului Manfred, prin urmare se considera 
mai îndreptăţit la tronul Siciliei decât uzurpatorul 
francez. Curtea sa asigura un refugiu sigur fugarilor de 
sub stăpânirea lui Carol, iar Petru plănuia o formă 
oarecare de acțiune militară încă înainte de a deveni 
rege. În jur de 1281, s-a încheiat, în cel mai mare secret, 
o alianţă între Mihail al VIII-lea şi Petru al III-lea, a 
cărui fiică urma să se căsătorească cu fiul lui Mihail. Ca 
stimulent suplimentar, lui Petru i s-au promis 60.000 de 
galbeni dacă invada Sicilia. Strângerea acestei sume 
trebuie să-l fi supus la eforturi considerabile pe Mihail, 
dar situaţia disperată o impunea. 

Pe când în Aragon se făceau pregătiri, agenţii lui 
Mihail erau activi şi în Sicilia propriu-zisă. În insulă 
încă se mai găsea o populaţie vorbitoare de greacă 
numeroasă şi nestatornică: se ciocniseră cu soldaţii 

Cruciadei a Ill-a în iarna 1190-1191, când flota lui 
Richard I era ancorată la Messina. Până în 1280, 
majoritatea locuitorilor din Sicilia, greci si latini, 
fierbeau de indignare din cauza impozitelor grele 
impuse de stăpânitorii francezi ca să acopere costurile 
flotei de invazie a lui Carol de Anjou. Unii dintre ei 
s-au dus la Constantinopol, căutând sprijinul lui Mihail 
al VIII-lea. Ei au fost cei care l-au ajutat să negocieze 
pactul cu Aragonul şi care au organizat rezistența de pe 
insulă.*? La 30 martie 1282, la Palermo a izbucnit o 
revoltă şi tulburările s-au extins rapid, populaţia locală 
atacându-i pe ocupanții francezi. Asa-numitele 
Vecernii Siciliene au prins şi mai mult avânt în august, 
când Petru al III-lea al Aragonului a sosit cu flota sa la 
Trapani. Carol de Anjou a fost obligat să-şi concentreze 
întreaga atenţie asupra apărării propriului regat, 
folosind şi flota în acest scop, iar Constantinopolul a 
scăpat de primejdie. Mai târziu, Mihail al VIII-lea s-a 
lăudat în autobiografie cu rolul jucat în stârnirea 
revoltei, comentând ironic: „Dacă ar fi să afirm că 
libertatea de acum [a sicilienilor] le-a fost dată de 
Dumnezeu şi dacă ar fi să adaug că le-a dat-o prin noi, 

nu aş face decât să confirm adevárul."665 
Circumstantele nu l-au ajutat pe Mihail al VIII-lea sá 
se bucure mult de victorie. În decembrie 1282, în timp 
ce se afla cu trupele în campanie în Tracia, s-a 
îmbolnăvit şi a murit, la vârsta de 58 de ani. Cu el se 
afla atunci fiul său cel mare, proclamat imediat 
împărat, ca Andronic al II-lea. Întors la Constantinopol, 
primul act oficial al lui Andronic a fost să abroge 
Uniunea de la Lyon şi să proclame restaurarea 
ortodoxiei. Patriarhul loan Bekkos (Vekkos) a fost 
îndepărtat şi, în locul său, repus în funcţie fostul 
deţinător, Iosif. Episcopii care îl sustinuserá pe Mihail 
au fost înlăturați şi înlocuiţi cu antiunionisti. Toti cei 
aruncaţi în temnițe pentru că i se împotriviseră lui 
Mihail au fost acum eliberaţi, fiind întâmpinați la ieşire 
in aclamatiile mulțimilor şi bătaia clopotelor.9^ La 
urma urmei, răsturnarea miraculoasă a planurilor lui 
Carol de Anjou părea să confirme că perspectiva 
bizantină asupra lumii era cea dreaptă. În mijlocul 
sărbătoririlor, amintirea fostului împărat s-a şters. 
Trupul lui Mihail al VIII-lea nu a fost adus înapoi la 
Constantinopol ca să fie înmormântat într-una dintre 
marile biserici, după obicei, ci lăsat într-un pământ 

nesfintit din apropierea satului unde murise. Abia în 
primăvara următoare a fost mutat într-o mănăstire din 
micul port Selymbria, dar nu şi înmormântat potrivit 
ritului Bisericii Ortodoxe, de vreme ce ierarhii Bisericii 
au considerat că Mihail murise eretic. Asta ar putea să 
însemne o proastă recompensă pentru un împărat cu 
atâta energie şi succes, însă reflectă aşezarea de 
doctrină în virtutea căreia majoritatea bizantinilor 
ajunseseră să se definească pe poziţii opuse latinilor. 

Ar fi fost de aşteptat ca ostile de cruciați să se 
năpustească asupra lui Andronic al II-lea ca răzbunare 
pentru batjocorirea autorităţii papale, dar nu s-a 
întâmplat aşa. Carol de Anjou nu mai putea îndeplini 
rolul de instrument papal împotriva Bizanțului şi nu 
era altcineva să-i ia locul. Conştient de asta, papa 
Nicolae al IV-lea inclina spre o atitudine reţinută. I-a 
scris împăratului îndemnându-l să se întoarcă la 
dreapta credinţă şi susţinând planul ca Mihail, fiul lui 
Andronic, să o ia de soţie pe Catherine de Courtenay, 
nepoata lui Balduin al II-lea, legitimând dinastia 
Paleolog din perspectiva apuseană. 

Însă evenimente epocale aveau să abată curând 
atenţia creştinătăţii occidentale. La câţiva ani după 
accesiunea lui Andronic al II-lea, la Constantinopol 

s-au răspândit vesti de cel mai rău augur. La Hagia 
Sofia, chipul Sfintei Fecioare pictat pe un perete 
incepuse sá verse lacrimi. Cursese sánge si dintr-o 
icoană a Sfântului Gheorghe. Profetii distrugerii au 
prezis că urma să se abată asupra lor un dezastru teribil 
şi au avut dreptate, numai că nu asupra 
Constantinopolului a căzut lovitura. În februarie 1289, 
sultanul Qalawun a pornit de la Cairo în fruntea 
trupelor sale spre Tripoli. Oraşul a căzut la 26 aprilie, 
după un asediu de 34 de zile, timp în care zidurile au 
fost lovite cu 19 catapulte. Nenorocirea a stârnit în 
Occident lamentatiile obişnuite, dar atât timp cât 
aragonezii şi angevinii erau în continuare prinşi în 
conflictul legat | de Sicilia, reacția a fost 
cvasiinexistentá.666 

Doi ani mai tárziu, succesorul lui Qalawun, AI 
Ashraf, a pornit in mars spre portul Acra, care era de 
multă vreme  capitala de facto a  Regatului 
Ierusalimului. Dacă se aştepta la o victorie facilă, a 
suferit o dezamágire. Cei de pe ziduri au rezistat cu 
inversunare, iar regele Ciprului, Henric, a sosit sá 
sustiná garnizoana. Cu toate astea, armata mamelucilor 
a străpuns zidurile la 18 mai 1291 şi a pătruns în oras. 
Chiar şi atunci, un grup de templieri a rezistat încă zece 

zile într-un turn, până când structura s-a prăbuşit, 
după ce s-au făcut săpături la baza ei. Apoi, totul s-a 
încheiat. Celelalte oraşe aflate în mâinile creştinilor au 
fost ocupate sau evacuate înainte de sfârşitul anului, 
punând capăt prezenţei latine în Răsărit. Relatarea 
acestor evenimente ocupă prea putin spaţiu în cronica 
autorului bizantin Georgios Pachymeres. El si 
conationalii lui erau cu mult mai interesaţi de ceea ce se 
petrecea chiar în statul lor, şi anume certurile continue 
din sânul Bisericii legate de consecinţele Uniunii de la 
Lyon, acum compromise. Aşa că au rămas doar latinii 
să se tânguie, după cum conchidea un refugiat în 
Cipru: „Aşadar, tara este pierduta!”°” 


Căderea Acrei nu a însemnat şi sfârşitul rolului 
Bizanțului în cruciade. La sfârşitul anului 1291, la 
Constantinopol a sosit o scrisoare de la papa Nicolae 
prin care anunţa dezastrul. Nu peste mult timp, 
Conciliul de la Sens, reunit pentru a discuta 
posibilităţile de recuperare a Ţării Sfinte, a decis cá 
soluţionarea schismei cu Biserica Răsăriteană trebuie să 
fie o prioritate, pentru ca Bizanțul să poată aproviziona 
viitoarea cruciadă. Bizanțul era prezent în numeroasele 
planuri de recuperare a lerusalimului propuse de toate 

categoriile, de la veterani seriosi la radicali bizari. Rolul 
lui a fost rareori perceput ca partener activ. În 1300, 
Pierre Dubois i-a recomandat regelui Franței drept cea 
mai bună rută spre Tara Sfântă pe cea urmată de 
Godefroy de Bouillon şi Frédéric Barbarossa, 
capturând între timp în cale Constantinopolul de la 
„acel uzurpator Paleolog”. A mai propus şi o nouă 
modalitate de rezolvare a schismei. De vreme ce clericii 
bizantini se puteau căsători, trebuiau convinşi să ia de 
soţii femei latine educate, care apoi să-i convertească la 
credinţa catolică.58 Au existat numeroase variatiuni pe 
această temă largă. Franciscanul Ramon Lull îndemna, 
în 1305, ca bizantinilor să li se pună la dispoziţie toate 
prilejurile să renunţe la schismă şi să se alăture 
cruciadei, dar dacă nu o făceau, Constantinopolul 
trebuia luat cu asalt şi prădat. Alţii semnalau că o 
asemenea procedură drastică ar fi deplin justificată, 
având în vedere relaţiile de prietenie ale împăratului 
bizantin cu sultanul mamelucilor, blestemul 
Răsăritului latin. Cei care se opuneau planului de 
trecere prin Constantinopol nu o făceau din simpatie 
fata de greci, ci de teama riscurilor pe care le implica. 
Bizantinii s-ar fi putut alia cu turcii selgiucizi de la 

Ikonion fácánd cauzá comuná impotriva cruciatilor. Un 
autor deosebit de iritat presupunea cá s-ar putea 
recurge chiar şi la scufundători ca să saboteze navele 
latine care traversau prin Bosfor.56 


ILUSTRATIA 29. Basil'kor ce 
argint al lui Andronic al II-lea si 
al fiului său Mihail, emis între 
1294 si 1320. 


Majoritatea acestor planuri erau imposibil de pus in 
practică si au fost repede lăsate deoparte. Altfel însă, 
dacă Tara Sfântă putea fi irevocabil pierdută, 
papalitatea era hotărâtă ca teritoriile smulse Bizanțului 
după Cruciada a IV-a să rămână in mâna 
occidentalilor. În 1322, s-a acordat iertarea păcatelor pe 
trei ani oricui avea să lupte pentru principatul Ahaia 
împotriva „grecilor, a  schismaticilor si altor 
necredincioşi”. S-a discutat până şi despre renaşterea 
vechiului Imperiu Latin, în condiţiile în care urmaşii lui 
Balduin al II-lea îl revendicau în continuare. Ca 
recunoaştere a acestei stări de fapt, papa l-a 
excomunicat in cele din urmă pe Andronic al II-lea, in 

1307.9? Însă, spre anii 1330, atitudinile începuseră să se 
schimbe. Amenințarea fata de teritoriile latine din 
Levant nu mai venea de la Bizanţ, ci din partea noilor 
emirate turceşti din Asia Mică, întemeiate pe ruinele 
vechiului Sultanat selgiucid de la Ikonion. Şi bizantinii 
au fost consideraţi din nou aliaţi potenţiali. În 1333, s-a 
lansat o cruciadă, nu pentru eliberarea Sfântului 
Mormânt, ci împotriva pericolului piraţilor turci din 
Marea Egee, la care, trecând peste schismă, împăratul 
bizantin a fost îndemnat să se aláture.97! 

Între timp, Bizanțul devenise un loc cât se poate de 
diferit. Vechea idee de oikoumene subordonată 
împăratului roman de la Constantinopol a fost 
menţinută oficial. În decursul secolului al XIV-lea însă, 
centre regionale ca Mistra şi Tesalonic au devenit mult 
mai importante şi populaţia bizantină s-a identificat 
din ce în ce mai mult, din punctul de vedere al limbii, al 
descendentei din grecii antici şi al ortodoxiei, ca fiind în 
opoziţie cu catolicismul.?? Astfel, se poate considera cá 
anul 1291 a marcat nu numai încheierea prezenţei 
latine în Tara Sfântă, ci şi sfârşitul unei perioade de 
aproape două sute de ani în care împărații bizantini şi 
sfetnicii lor s-au prefăcut atasati de spiritul cruciat, 

urmărindu-şi în acelaşi timp agenda şi principiile 
proprii prin toate mijloacele avute la dispoziţie. 


Epilog 
Consecintele 


Volumul de față a urmărit care au fost reacțiile 
conducătorilor Bizanțului la criza secolului al XI-lea, în 
stilul lor bine cunoscut şi testat, care în trecut 
functionase cât se poate de bine. Telurile si metodele de 
politică externă sistematizate şi păstrate peste secole 
obtinuserá un mare succes în trecut, când contribuiserá 
la răspândirea influenţei bizantine în regiunile locuite 
de slavi, la nord, si la supraviețuirea statului în 
condiţiile în care şansele erau minime. Nimeni nu avea 
cum să ştie că acele condiţii aparte din Europa 
Occidentală a vremii urmau să declanşeze o mişcare de 
masă pe care nu puteau să o ţină sub control. De la 
sosirea Cruciadei I in 1096-1097 şi până la dezastrul din 
1204, conducătorii bizantini au aplicat aceleaşi metode, 
chiar dacă unii erau conştienţi de pericol. Lăsând să se 
vadă că pun propriul stat mai presus de lupta pentru 
Jerusalim şi apelând la orice cale pentru a-şi atinge 
telurile, ei au lăsat impresia cá trădaseră cauza 
cruciadei şi au complotat cu păgânii. Nu a fost o 
„ciocnire a culturilor”, după cum au susţinut unii, ci 


urmarea unei perceptii in Apus potrivit cáreia Bizantul 
ar avea obligatia sá contribuie la efortul cruciat si cá ei, 
apusenii, ar fi cát se poate de indreptátiti sá recurgá la 
forţă dacă împăratul nu-şi făcea datoria. O astfel de 
întâmplare s-a petrecut în ianuarie 1204, iar pedeapsa a 
venit doar câteva luni mai târziu. 

Mai rămâne doar să rezumăm ce consecinţe au 
generat cruciadele asupra Bizanțului. În ultima 
instanță, chiar dacă imperiul a supravieţuit statelor 
latine din Siria, în jurul anului 1291 a intrat într-o 
perioadă de declin continuu. Chiar şi în vremea lui 
Mihail al VIII-lea, efortul de a-l respinge pe Carol de 
Anjou şi de a strânge un întreg tezaur pentru a-l plăti 
pe regele Aragonului a însemnat neglijarea apărării în 
Asia Mică. Faptul a fost extrem de nefericit, deoarece 
frontierele au început să fie supuse tot mai frecvent 
incursiunilor emirilor turci independenţi, succesori ai 
vechiului Sultanat selgiucid de la Ikonion. Sub 
Andronic al II-lea, frontiera s-a prăbuşit cu totul si pana 
la moartea sa din 1332, la patru ani după ce fusese 
detronat de nepotul lui, majoritatea Asiei Mici, inclusiv 
Niceea şi Smirna, era pierdută pentru totdeauna. 
Bizanțul supravietuise ca entitate exclusiv europeană, 
însă, în 1354, un grup de turci, otomanii, au reuşit să 
stabilească un cap de pod la Gallipoli, pe partea 
europeană a Dardanelelor. De aici, au declanşat 


cucerirea Balcanilor, rezultatul fiind aparitia unei noi 
puteri dominante in regiune, Imperiul Otoman. 
Bizantul amputat a mai dus-o încă un secol, până la 29 
mai 1453, când Constantinopolul a fost în cele din urmă 
ocupat de sultanul otoman Mahomed al II-lea. 

O asemenea anihilare completă şi definitivă a statului 
care fusese odinioară o putere formidabilă în estul 
Mediteranei reclamă o explicaţie raţională. Mulţi 
istorici au considerat cá un factor major l-au 
reprezentat cruciadele. Deşi lovitura de graţie a fost 
aplicată de turcii otomani, ocuparea 
Constantinopolului şi dezmembrarea provinciilor din 
timpul Cruciadei a IV-a, în 1204, trebuie să fi provocat 
pagube de lungă durată. Chiar dacă oraşul a fost 
redobândit în 1261, Bizanțul reconstituit a fost mai mic 
şi mai sărac decât în 1050 şi mai puţin capabil să reziste 
la agresiunea dinspre est. Aşa cum spunea Steven 
Runciman, „cruciații înşişi au doborât deliberat 
apărarea creştinătăţii, ceea ce a permis necredincioşilor 
să traverseze strâmtoarea şi să pătrundă în inima 
Europei"5?. Nu toată lumea este de acord cu acest 
verdict. Alţi comentatori au identificat separatismul 
local, eşecul Bizanțului de adaptare la schimbările 


$5 Runciman, 1951-1954, III, pp. 476-477. Cf. Vasiliev, 1952, p. 469; Godfrey, 1980, 
p. 160. 


economice şi chiar si natura nerăzboinică a religiei 
bizantine drept cauză esenţială a dispariţiei lui, şi nu 
acțiunile cruciaților din 1204.94 

Cartea de faţă a trasat ceea ce a reprezentat, în ultimă 
instanţă, un eşec al unei instituţii omeneşti. Cruciadele, 
a IV-a în special, au avut fără îndoială un rol în acel 
eşec. Dar, la sfârşitul secolului al XII-lea, vechile 
metode şi principii îşi ratau şi ele ţinta atunci când erau 
aplicate supuşilor slavi ai Bizanțului din Balcani, 
regimului aiubid din Egipt şi turcilor selgiucizi de la 
Ikonion. Împărații constatau că devenea tot mai dificil 
să menţină graniţele extinse în mod imprudent în 
secolul al X-lea şi începutul celui de-al XI-lea. În final, 
Bizanțul s-a prăbuşit din cauză că nicio instituţie 
omenească nu poate dăinui neschimbată pe termen 
nedefinit, în vreme ce condiţiile se modifică şi se 
dezvoltă noi provocări. 

Disparitiei Bizanțului nu poate fi pusă în întregime 
pe seama cruciadelor, însă este interesant să comparăm 
moştenirea lăsată de fiecare. Ideologia cruciadelor a 
rămas un fapt jenant pentru democratiile liberale 
occidentale si un instrument de propagandă la 
îndemână pentru  fundamentaliştii religiosi şi 
nationalistii extremisti. Dimpotrivá, multe aspecte ale 

civilizatiei bizantine s-au pástrat dupá cáderea finalá a 
imperiului din 1453. Tradiţia ei religioasă, atât de 
inversunat apărată de adversarii lui Mihail al VIII-lea 
din anii 1270, este perpetuată în Bisericile Ortodoxe din 
estul Europei. Cultura ei literară, bazată pe clasicii 
Antichității greceşti atât de indrágiti de Anna Comnena 
şi Nicetas Choniates, a trecut în Italia în vremea 
Renaşterii. Imigranții din Constantinopol au predat, au 
copiat si au tradus textele-cheie care alcătuiau 
moştenirea lor şi în acest fel i-au influenţat pe învăţaţi 
şi pe gânditori cât se poate de diverşi, aşa ca Niccolo 
Machiavelli şi Thomas More. Stilul arhitectural specific 
al Bizanțului a fost reluat în secolul al XIX-lea, 
influențând stilul clădirilor publice din întreaga lume. 
Prin urmare, moştenirea Bizanțului, desi mult mai 
putin cunoscută decât cea a cruciadelor, a rămas 
considerabil mai benignă. 


Anexa 1 


Relatarea lui Benzo de Alba despre trimişii 
lui Constantin al X-lea din 1062 


Benzo, episcop al oraşului piemontez Alba, era 
susținător al împăratului german Henric al IV-lea în 
disputa cu papalitatea reformată din a doua jumătate a 


secolului al XI-lea. Într-o scrisoare polemică, adresată 
împăratului în jurul anului 1085, Benzo relatează cum, 
după votarea papei Alexandru al II-lea în 1061, un grup 
de cardinali l-a ales pe Pietro Cadalo, episcop al 
Parmei, ca antipapa Honorius al II-lea. El şi susținătorii 
săi au ocupat apoi Roma, iar Benzo relatează sosirea în 
cetate a delegaţiei împăratului bizantin Constantin al 
X-lea, în mai 1062. 


În aceeaşi zi, au fost aduse scrisori regale de la Bizanţ. 
Fuseseră trimişi trei purtători ai scrisorilor, 
înveşmântaţi în strălucitor satin purpuriu. Mantiile lor 
de un verde-aprins erau împodobite cu desene de aur, 
iar pălăriile lor roşii ai fi zis cá sunt cărbuni aprinşi. 
Tunicile lor erau măiestru lucrate cu aur si nestemate si 
împodobite peste tot cu perle din mare. Judecând după 
toate astea, trebuie ca ei să fi fost din palatul 
împăratului. [Emisarii] Au spus multe despre imperiul 
universal si despre iubirea fráteascá dintre principi si, 
în cele din urmă, stând în genunchi, i-au dat Alesului 
Domnului o scrisoare cu următoarele cuvinte: 

„Constantin Doclitius 65, împărat al 
Constantinopolului, salută pe patriarhul roman, înălţat 
prin decret regal peste Biserica Universală. 


65 Probabil o versiune stâlcită a numelui de familie al împăratului, Ducas. 


Înţelepciunea romană, provenită din sursele noastre 
greceşti, care a înflorit din plin sub primul, al doilea şi 
cel de-al treilea Otto“, dispare în momentul de fata 
deoarece s-a încheiat o înţelegere cu normanzii ca aliaţi 
la domnie. Căci acum uzurpă chiar ei oficiile imperiale, 
la fel ca în cazul recunoaşterii antipapei de la Lucca.” 
Pentru a îndrepta acest lucru, doresc ca, din 
încredințarea Voastră, să închei un pact de veşnică 
prietenie cu tânărul Henric [al IV-lea], regele 
romanilor. Căci, la rândul meu, sunt roman şi trebuie 
ca noi amândoi să fim ca unul sub voia Voastră, 
Părintele nostru comun, uniti prin lanţurile iubirii de 
nedespártit. În acest scop, îi voi lăsa drept ostatic pe fiul 
meu, Porfirogenetul*/5, şi toată vistieria mea, ca să facă 
ce va dori spre folosul său şi al oştenilor săi, pentru ca 
sub comanda Voastră să existe mijloace să meargă la 
Mormântul Domnului şi să înlăture de acolo necurátia 
normanzilor şi a păgânilor. Astfel, libertatea creştină va 
înflori iarăşi până la sfârşitul veacurilor. lar Voi, ca om 
al lui Dumnezeu şi urmaş al Sfântului Petru, păstraţi 
aceste declaraţii în inima Voastrá şi impliniti lucrarea 


676 Adică sub împărații apuseni Otto I (936-973), al II-lea (973-983) şi al III-lea 
(983-1002). 

97 Papa Alexandru al II-lea, episcop la Lucca sub numele Anselmo da Baggio, 
înainte de a fi ales pontif în 1061. 

678 Probabil o referire la fiul cel mic al lui Constantin al X-lea, şi el Constantin, si 
nu la viitorul Mihail al VII-lea. 


lui Dumnezeu." Auzind aceste cuvinte, ne-am ridicat 
privirile spre cer, lăudându-L pe Domnul pentru 
lucrările sfintilor.97? 


Este puţin probabil ca scrisoarea lui Constantin al 
X-lea să fi fost formulată exact cum afirmă Benzo aici. 
Niciun suveran bizantin nu s-ar fi referit la sine ca 
„împărat al Constantinopolului", iar cuvântul „roman” 
din descrierea papei şi a împăratului apusean este şi el 
suspect. Promisiunea de a ceda toată vistieria bizantină 
este, evident, ridicolă. Pe de altă parte, este posibil ca 
prilejul unei dispute în alegerile papale să fi fost folosit 
de Constantin al X-lea în încercarea de a restabili 
vechea alianţă bizantino-papală antinormandă. Foarte 
de mirare aici este referirea împăratului la Sfântul 
Mormânt din lerusalim. A fost un element introdus de 
Benzo, ori avem de-a face cu o încercare timpurie a 
împăratului bizantin de a exploata veneratia latinilor 
faţă de Oraşul Sfânt? 


Anexa 2 


Scrisoarea lui Bohémond către papa Pascal al II-lea 
(cca 1106-1108) 


$7? Benzo of Alba, 1996, pp. 224-228. 


Misiva pátimasá a lui Bohémond cátre papá nu este 
datatá. Mai demult, e plasatá in septembrie 1106 si 
interpretată ca apel adresat lui Pascal să susţină asaltul 
plănuit de Bohemond asupra Imperiului Bizantin. 
Acum se ia în considerare mai degrabă începutul lui 
1108, când Bohémond se afla în pragul unei iminente 
înfrângeri în fata forţelor lui Alexie I, ceea ce ne lasă să 
înţelegem că scrisoarea încerca să justifice acţiunile lui 
controversate.°°° 


Bohémond, principe al Antiohiei, slujitor al armatei 
creştine, către Sfântul Părinte, stăpân şi papa universal, 
Pascal, în numele tuturor. Întorc nu puţine mulţumiri, 
venerabile Părinte, către înălţimea Voastră, deoarece, 
aşa cum îi stă bine unui părinte şi stăpân, când am făcut 
pelerinajul în Franţa în slujba lui Dumnezeu, aţi dorit 
să má imbarbatati pe mine, fiul şi desigur robul 
Sfântului Petru şi al Vostru, să îl împlinesc prin onorul 
unei legatii apostolice. Aş fi făcut-o personal, dacă la 
vremea întoarcerii mele aş fi putut să Vă găsesc la 
Roma ori în Apulia, după ce m-am refăcut după boală, 
care, prin voia lui Dumnezeu, nu m-a ţinut în loc decât 
pentru scurtă vreme. Acum însă, deoarece oştirea lui 


680 Rowe, 1966-1967, pp. 192-193. 


Dumnezeu este strânsă la îndemnul Sfântului Petru, nu 
aş fi putut sub niciun chip să o las la vatră şi am făcut în 
aşa fel încât să trimit mai mulţi mesageri la Domnia 
Voastră. Ei vor fi în măsură să exprime voinţa mea şi a 
întregii armate creştine în scris şi prin vorbe Vouă şi 
întregii Biserici Romane şi să îşi asume să mi-o expună 
mie pe a Voastră. Voia noastră este următoarea, dacă 
Dumnezeu va considera potrivit să Vă îndemne inima: 
ca împreună cu episcopii, cardinalii şi clerul roman, sau 
altfel, la următorul conciliu care a fost convocat, va 
trebui să intocmiti un plan pentru a porni o expediţie la 
Ierusalim, fie acţionând ca judecător între noi şi 
împărat, fie prin revocarea schismei, a ereziilor şi a 
diferitelor practici care există în Biserică în ce priveşte 
purcederea Sfântului Duh, botezul, jertfa [din 
Liturghie] şi căsătoria clerului. Dacă îmi este iertată 
îndrăzneala, ar trebui să faceţi chiar Voi traversarea şi, 
cu inima exultând, spre preamărirea lui Dumnezeu, să 
Vă apropiaţi de noi chiar prin prezenţă, aşa cum papa 
Urban, cel de binecuvântată amintire, a promis în 
prezenţa Voastrá la vestitul Conciliu de la Bari.! De 
vreme ce moartea a intervenit şi nu a putut să-şi 
împlinească [promisiunea], Voi, urmaşul lui, ar trebui 
să doriţi să faceţi asta, la fel ca multe alte lucruri 


$1 Adică Urban al II-lea (1088-1099) la Conciliul de la Bari din aprilie 1099. 


minunate care s-au petrecut in vremea Voastrá, din 
care toti latinii să aibă prilej de mângâiere şi de bucurie. 

Dacă veţi proceda dupa cum dorim, Vă propun să 
mă supun şi să accept judecata în prezența Voastră fata 
de împărat. În acest fel poate fi înlăturată clevetirea 
tuturor celor care, de departe ori de aproape, din iubire 
de aur şi de argint, şi nu din iubire sau oricare altă 
pricină, par să susțină partida împăratului. Căci tot atât 
de mult pe cât cei care, fără îndoială, îndrăgesc banii 
mai presus de dreptate susţin că am ridicat pe nedrept 
armele împotriva împăratului creştin, putem, dacă 
dorim, să ne susţinem rezonabil cauza singuri, 
împotriva limbii viclene şi a cărbunilor aprinşi ai 
pustiului.® 

In primul rand, sá trecem sub tácere cum a obtinut 
acel onor prin mâini pătate de sânge, intrigi oribile si 
trădare, alungându-l cu cruzime pe seniorul său din 
imperiu, prin urmare şade pe scaunul pácátosilor.9? 
Şi-a îndepărtat poporul de unitatea în Biserica 
Universală şi Apostolică, în măsura în care o simţea şi 
în el, de unde se vede limpede că el şi poporul său se 
despart de Biserica Romană. Suntem incredintati, 
curtenii îşi dau seama ce poate urma de aici. Aceasta 


62 Trimitere la Psalmul 119, 2-4. 
683 Psalmul 1, 1. 


este cauza pentru care nu am vorbit, cáci vrem sá ne 
abtinem de la cuvinte aspre in prezenta Voastrá. Din 
pricina vátámárii aduse tuturor fiilor maicii noastre 
Biserica Romaná, vrem, cu ajutorul lui Dumnezeu, sá 
ne răzbunăm pentru asta şi pentru multe alte rele, asa 
cum sunt mársavele crime, jafuri, inecári si surghiuniri 
ale pelerinilor la Ierusalim făcute de el şi de poporul 
lui. Prin urmare, de este legitim ca Sfintia Voastră să fiti 
îndemnat de un fiu să faceţi bine ca părinte, este ceva ce 
se cuvine să faceţi mai înainte de oricine altcineva. Căci 
sunteţi vicarul Sfântului Petru, căruia singur, atunci 
când apostolii s-au lăsat în voia somnului, Hristos i-a 
zis în suferinţa Lui: „Simone, dormi?”64 De vreme ce 
somnul lui Simon pare mai condamnabil decât al 
celorlalţi, El priveşte în primul rând spre tine, cel ce 
cauţi spre tronul stăpânirii Lui, ca să nu dormi. Căci 
este scris: „Somnul şi l-au dormit şi n-au mai găsit 
nimic în mâinile lor"95, iar în Scriptura: ,,Privegheati ca 
nu cumva să vă găsească dormind” şi la Profet: „lată, 
nu va dormita şi nici nu va dormi Cel care-l păzeşte pe 
Israel”6%. 


$4 Cuvinte rostite de lisus în Ghetsimani în noaptea dinaintea răstignirii. Vezi 
Marcu 14, 37. 

685 Psalmul 75, 5. 

s Marcu 13, 35-36. 

67 Psalmul 120, 4. 


Fárá indoialá, cunoasteti cá de mult o cálátorie a 
papei într-o parte a lumii ar servi Sfintei Biserici, dacă 
Dumnezeu vrea să arate milă oştirii Lui. Căci dacă 
aluatul cel vechi*** al grecilor poate fi înlăturat şi dacă 
poate fi spălată pata neascultării, a răzvrătirii, a 
schismei şi a obiceiurilor care se abat de la cele 
cuvenite, ar fi o bucurie vrednică de o minune pentru 
întreaga Biserică a lui Hristos şi o mare binefacere 
materială şi în acelaşi timp spirituală. Însă, dacă din 
cauza altor treburi lucrul ăsta ar fi dificil ori imposibil, 
trimiteţi în locul Vostru pe cineva vrednic să 
îndeplinească acest oficiu: loan de Burgundia, dacă vă 
este pe plac, care ştim că este blând ca porumbeii şi 
înţelept ca serpii când trebuie nimicită erezia.s% Restul 
îl veţi afla din gura trimişilor noştri şi nu ar trebui să 
intárziati să ne dati povata. Ramas-bun, Sfintia 
Voastră!6% 


Indiferent care să fi fost data exactă a scrisorii, ea 
reprezintă o piatră de hotar în relaţiile dintre Bizanţ şi 
Apus. 

Aici, Bohémond aduce două dintre aceleaşi acuzaţii 
care apar în relatările despre Cruciada I: că Alexie era 


688 | Corinteni 5, 7. 
s Matei 10, 16. 
6° Holtzmann, 1935, pp. 280-282. 


un uzurpator fără niciun drept la tron si cá ii 
impiedicase pe cruciati in drumul lor cátre Ierusalim.9?! 
Dar când îl acuză pe Alexie că „şi-a îndepărtat poporul 
de unitatea în Biserica Universală şi Apostolică”, merge 
mai departe, înfierându-l pe împărat ca schismatic, 
ceva ce nu apare în Gesta Francorum sau în alte 
cronici.6?? 


Anexa 3 


Scrisoarea papei Inocenţiu al II-lea către latinii 
din armatele lui Ioan al II-lea (28 martie 1138) 


La inceputul lui 1138, la Curtea Papalá trebuie sá fi 
ajuns stiri despre expeditia lui Ioan al II-lea in Antiohia, 
cu o vară în urmă. În vremea redactării acestei scrisori, 
împăratul se mai afla cu armata în Siria şi se pregătea 
să plece în marş spre Alep. 


Inocenţiu, episcop slujitor al slujitorilor Domnului, 
către toţi latinii cu credinţă în Dumnezeu care se află în 
armata regelui Constantinopolului sau trăiesc în ţara 
lui, salutări şi binecuvântare apostolică. 


61 Vezi Hill, 1962, pp. 5, 7, 11, 12, 17; Guibert of Nogent, 1997, p. 38; William of 
Tyre, 1943, I, pp. 461, 470-471; Orderic Vitalis, 1969, VI, pp. 69-71. 
6 O altă traducere a scrisorii se află in Hurbanic şi Hrnčiarová, 2020, pp. 76-92. 


Tot asa cum cel care sustine bunele fapte se face 
părtaş si la răsplată, la fel şi cel care îi dă ajutor unui 
răufăcător nu poate fi scutit de păcat; căci este cuprins 
in mod egal în pedeapsă cu cei care au incuviintat-o şi 
săvârşit-o. Este ştiut că şi catolicii, şi cei cu frica de 
Dumnezeu atât din pământurile de dincolo de Alpi, cât 
şi din Italia s-au străduit din greu spre eliberarea 
Bisericii din Răsărit si pentru curățirea altarului lui 
Dumnezeu şi s-au pus în tot felul de primejdii pe uscat 
şi pe mare. În sfârşit, graţie ajutorului divin şi nu fără 
mare vărsare de sânge, a fost izbăvită de sub robia şi 
dominaţia păgână şi a revenit sub legea creştină. 

Acum auzim însă că regele Constantinopolului, care 
se desparte de unitatea Bisericii şi este neascultător 
Sfântului Petru, păstrătorul cheilor Cerurilor şi prinţul 
apostolilor şi, după Hristos, cap şi temelie a Bisericii, 
plănuieşte şi năzuieşte să ocupe şi să stăpânească 
Antiohia şi alte oraşe din jur. Aşadar, este de datoria 
noastră să îi chemăm din nou pe toţi credincioşii la 
sânul maicii noastre Biserica şi să îi apărăm să încalce 
legea Bisericii. Ne rugăm, vă prevenim şi và povátuim 
pe voi toţi şi, pentru iertarea păcatelor voastre, vă 
poruncim, dacă regele mai sus pomenit se încumetă să 
ocupe sau să atace Antiohia sau oricare alte locuri 
aflate în posesia creştinilor, să vá retrageti din 
compania lui şi din orice fel de servicii îi aduceţi şi să 


nu-i acordati niciun fel de ajutor si sfat in obraznica lui 
invazie; altfel, asupra voastrá se va abate aceeasi 
osándá. Datá din Palatul Lateran, la calendele lui 
aprilie.9? 


Este semnificativ cá, acuzându-l pe Ioan al II-lea cá 
,Se desparte de unitatea Bisericii si este neascultátor 
Sfântului Petru”, Inocenţiu al II-lea repetă acuzaţia de 
schismă făcută în scrisoarea lui Bohémond către Pascal 
al II-lea. Spre deosebire de Bohémond, papa nu se 
folosea de acuzaţie ca să justifice un atac împotriva 
Bizanțului, ci ca să îi îndemne pe mercenarii latini din 
serviciul bizantin să dezerteze. Nu există dovezi ca 
vreunul să o fi făcut. 


Anexa 4 


Scrisoarea lui Manuel I către Ludovic al VII-lea 
(august 1146) 


Este posibil ca această scrisoare să-i fi fost înmânată 
lui Ludovic al VII-lea de trimişii lui Manuel în oraşul 
bavarez Regensburg în vara anului 1147, când regele 
francez se pregătea să pornească spre est în Cruciada a 


693 Innocent II, 1885, col. 354-355. 


II-a. Tonul ei confirmá, fárá indoialá, obiectia lui Eudes 
de Deuil că bizantinii erau „prea afectuosi" 6%, 


Manuel, credincios în Hristos Dumnezeu, stăpânitor 
născut în purpură, preaînalt împărat al romanilor şi 
preaputernic şi etern Augustus, către preanobilul rege 
al Franţei. Preanobile rege al Franţei, scrisoarea 
Excelenței Voastre, în care ne-ati scris că doriţi să 
urmaţi calea Domnului şi aţi cerut grabnic de la 
Majestatea Sa permisiunea de trecere şi asigurarea unor 
pieţe, a ajuns şi a fost citită de Noi. La aflarea veştii 
sosirii Voastre, Majestatea Sa a considerat-o de bun 
augur şi s-a bucurat să o audă. Să daţi cu adevărat 
crezare: ne-am dorit dintotdeauna atât de mult să 
vedem un bărbat ca Excelenţa Voastră şi să ne întâlnim 
împreună şi să stăm de vorbă; iar dacă Dumnezeu va 
binevoi ca Excelenţa Voastră să vină, Majestatea Sa vă 
va întâmpina cu toată căldura. Căci Majestatea Sa 
doreşte, Vă rugăm să ne daţi crezare, să vadă pe 
Excelența Voastră, când auzim că asta este plăcut lui 
Dumnezeu. Aflaţi, prin urmare, că Majestatea Sa este 
pe cale să o anunţe pe Excelenţa Voastră în scris care 
este dorința noastră: dar cum chestiunea este 
importantă şi după ce a cântărit, Majestatea Sa i-a 


64 Odo of Deuil, 1948, pp. 26-27. 


retinut pe doi dintre fratii Templului [templieri] aici, de 
unde ii vom putea trimite Excelentei Voastre impreuná 
cu un dregátor, iar el Và va infátisa vointa noastrá. Am 
trimis acum pe acesti oameni ai Excelentei Voastre cu 
scrisoarea noastră de fata, ca să vesteascá marea 
bucurie şi buna primire cu care i-am întâmpinat pe ei si 
scrisoarea Excelenței Voastre. Şi fie ca de o mie, de o 
mie de ori Excelenţa Voastră să sosească! Căci 
Majestatea Sa este gata să conlucreze în lucrurile pe 
care le trataţi în scrisoare. Însă Excelenţa Voastră 
cunoaşteţi că, atunci când sceptrul imperiului a fost în 
mâna unui împărat de seamă, bunicul nostru*^, o 
mulțime de oşti din acele meleaguri au venit la noi şi 
s-au încheiat înțelegeri între părţi. Prin urmare, este de 
aşteptat ca Majestatea Sa să fie preocupată de această 
chestiune, iar un dregător şi cei doi fraţi ai Templului 
vor fi trimişi la Excelenţa Voastră, după cum spuneam, 
fiecare cu înscrisuri şi mesaje despre toate acelea. Prin 
urmare, Excelenţa Voastră nu trebuie să se aştepte să 
întâmpine vreo piedică oarecare din partea Majestății 
Sale. Cu mare bucurie va fi primită Excelenţa Voastră 
în imperiul nostru. Calea va fi pregătită cum se cuvine, 
iar traversarea şi piețele pentru vânzarea de bunuri vor 
fi orânduite. Cu adevărat trimişii Excelenței Voastre au 


$5 Adică Alexie I. 


găsit pe Majestatea Sa lucrând împotriva turcilor în 
interesul vostru. Căci deşi împărăţia poate să nu fi fost 
pregătită fiind în pace cu ei, ţinând seama că aceştia au 
anulat pe neaşteptate pacea, Majestatea Sa însuşi s-a 
pus în fruntea oştirii strânse din nou şi, cu ajutorul lui 
Dumnezeu, a pornit împotriva lor, şi tot aşa Dumnezeu 
va veni în sprijinul Majestății Sale. Erroso, adică 
rămas-bun. Dată din Cetatea sub paza lui Dumnezeu, 
în luna lui august, noul indiction.996 


Să remarcăm cum frazele cu înflorituri din scrisoare 
funcţionează ca amortizor pentru principalul punct de 
interes: Manuel urmărea să amintească de 
angajamentul luat la (Constantinopol de liderii 
Cruciadei I că trebuie să retrocedeze vechile oraşe sau 
teritorii bizantine capturate de ei. Caracterul cât se 
poate de alunecos al diplomaţiei bizantine se vede în 
remarca lui Manuel despre „mişcarea împotriva 
turcilor în interesul vostru”. De fapt, până să ajungă 
Ludovic al VII-lea la Constantinopol în octombrie 1147, 
împăratul încheiase un armistițiu pe doisprezece ani cu 
sultanul din Ikonion, spre marea iritare a unora din 
armata franceză.” 


s% Delisle, 1869-1904, XVI, pp. 9-10. 
$7 Odo of Deuil, 1948, p. 55. 


Anexa 5 


Scrisoarea papei Alexandru al III-lea către Pietro, cardinal la 
San Crisogono, nunțiu papal în Franța (19 ianuarie 1176) 


În toamna anului 1175, împăratul Manuel I s-a aflat 
în fruntea unei armate împotriva sultanului selgiucid 
de la Ikonion, Kilij Arslan al II-lea, şi a reîntărit cetatea 
Dorylaion.5* Din câte se pare, la scurt timp a transmis 
un raport despre campanie papei Alexandru al III-lea, 
informându-l şi de intenţia de a o relua în anul 
următor. În această scrisoare, Alexandru îi cere 
legatului sáu din Franța să folosească aceasta 
informaţie ca să-i îndemne pe regele Ludovic al VII-lea 
şi pe nobilii lui să pornească în cruciadă pentru 
apărarea Ţării Sfinte. 


Alexandru, episcop, slujitor al slujitorilor Domnului, 
către iubitul său fiu Pietro, cardinal din San Crisogono, 
legat al Scaunului Apostolic, salut şi binecuvântare 
apostolică. Am aflat din scrisorile de la iubitul nostru 
fiu întru Hristos, Manuel, strălucit împărat al 
Constantinopolului, că a pătruns în ţinuturile turcilor 


65 Kinnamos, 1976, pp. 220-223; Choniates, 1984, p. 100. 


cu o oaste puternicá si a consolidat in mijlocul acelui 
teritoriu al sultanului din Ikonion un oras mare si bine 
populat, in care a aşezat latini şi greci care să-l apere. 
Din aceastá cetate, din indurarea Domnului, dominá 
regiunea întinsă a turcilor, in măsura în care, prin 
pronie cerească, a refăcut o cale sigură pentru toti 
creştinii, fie ei latini sau greci, să meargă la Mormântul 
Domnului nostru. Căci împăratul a făcut jurământ 
solemn că îşi va duce la împlinire voinţa sa de a nu 
slăbi niciodată în războiul cu acest neam nelegiuit până 
ce, cu ajutorul Domnului, va duce la sfârşit ceea ce a 
început. Urmând dorința lui, vrem să ajutăm ca 
vrednica lui lucrare să înainteze. Am trimis scrisorile 
noastre regilor şi principilor acestei lumi şi altor 
credincioşi cu îndemnul apostolic ca, pentru a înfrânge 
acea rasă şi pentru a ridica la înălţime numele credinţei 
creştine, să extindă cu fidelitate si stráduintá 
acoperământul evlaviei. Prin urmare, stăruim să 
consacraţi toată atenţia şi toată influenţa de care 
dispuneti asupra regelui, ca şi asupra prinților, 
conților, baronilor şi altor oameni cu credinţă în 
Dumnezeu din regatul Franţei, ca prin avertismentele 
şi încurajările pe care ti le-am împărtăşit să indrepti 
strădaniile lor spre acest tel, in aşa fel încât să se vadă 
angajamentul tău de susţinere a acestei cauze, pentru 
care vom fi în măsură să lăudăm în faţa Domnului 


judecata şi strădania ta.9? 


Istoricii au interpretat această scrisoare în feluri 
foarte diferite. Paul Magdalino acordă toată atenţia şi 
încrederea expediției lui Manuel I din 1175 împotriva 
turcilor şi merge până acolo încât să o descrie ca pe o 
cruciadă. Evangelos Chrysos reacţionează foarte critic 
fata de această interpretare.7% Scrisoarea poate, în 
schimb, să pună la dispoziţie dovezi importante despre 
felul în care Manuel I prezenta politicile şi acţiunile 
sale, în aşa fel încât să fie acceptabile atât pentru 
papalitate, cât şi pentru puterile Europei Occidentale. 
Alexandru transmitea, aparent, impresia că acele 
campanii împotriva sultanului din Ikonion erau 
războaie sfinte în apărarea creştinătăţii, care aveau să 
deschidă calea spre Ierusalim. Însă, desigur, această 
asigurare era pentru consum occidental. Manuel avea 
propriile sale raţiuni să se războiască cu Kilij Arslan, 
care îşi întinsese hotarele în Asia Mică. Firesc, când îl 
anunţa pe papă de campanie, Manuel trecea sub tăcere 
şi acest fapt, şi lungile perioade din domnia lui când se 
aflase în cele mai bune relaţii cu turcii din Ikonion. 
Când sultanul vizitase Constantinopolul în 1162, s-a 


9? Delisle, 1869-1904, XV, pp. 952-953. 
7% Magdalino, 1993, p. 96; Chrysos, 2012, pp. 81-86. 


bucurat de o primire magnificá si pacea a domnit cátiva 
ani între cei doi suverani.”! Abia când relaţiile dintre ei 
s-au stricat a început Manuel să se prezinte drept 
apărător războinic al creştinismului împotriva 
păgânilor. 


Anexa 6 


Otto din St. Blasien despre pregătirile de cruciadă ale lui 
Henric al VI-lea (1196) 


Cronicarul german Otto din St. Blasien descrie aici 
pregătirile împăratului Henric al VI-lea în vederea 
cruciadei de recucerire a lerusalimului şi rolul pe care 
avea să-l joace Imperiul Bizantin. Dar în vreme ce alte 
surse, ca Nicetas Choniates şi Continuarea franceză a lui 
Guillaume de Tir, consemnează că Henric urmărea o 
contribuţie monetară”, Otto propune un concept cu 
mult mai cuprinzător exploatarea ultimei runde de 
instabilitate politică pentru a aduce Bizanțul în situaţia 
unui fel de stat vasal. 


Intenţiile lui [Henric] se îndreaptă acum spre 


71 Kinnamos, 1976, pp. 156-158; Choniates, 1984, pp. 67-68. 
702 Choniates, 1984, pp. 261-262; Edbury, 1998, pp. 137-139. 


ocuparea Greciei si a imperiului de la Constantinopol. 
Cáci era constient cá Grecia era ruinatá de conflicte 
civile si rivalitáti fraterne si dorea să o supună 
Imperiului Roman, iar în acest scop îşi punea la 
contribuţie mintea lui inteleaptá. În acest răstimp, 
împăratul grecilor [Isaac al II-lea] a trimis la el soli in 
căutarea ajutorului împotriva fratelui său [Alexie]. 
După ce a cântărit, [Henric] i-a trimis acolo pe toti 
cavalerii voluntari stárniti de aurul grecesc, mizând pe 
noroc pentru succesul lor în această acţiune. Mulţi s-au 
angajat în această aventură cu speranţă de câştig şi s-au 
îmbarcat spre Grecia ca să-şi ofere sprijinul, 
aşteptându-se la o răsplată generoasă. Între timp, 
împăratul grecilor a fost luat prizonier de fratele său [la 
10 aprilie 1195]. A fost orbit şi ţinut sub strictă 
supraveghere, în vreme ce [Alexie al III-lea] a preluat 
imperiul şi oraşul Constantinopol. [Noul împărat] i-a 
chemat pe cavalerii germani şi i-a luat sub patronajul 
său mărinimos. Cu ajutorul lor, i-a mers bine şi a 
obţinut controlul asupra regatului grecilor, chiar dacă 
fiul celui orbit îl împiedica pe cât îi stătea în puteri.7% 
Fiica acestui împărat mutilat, după cum am spus, 
fusese logodită cu fiul lui Tancred.” Când împăratul 


75 Adică Alexie Anghelos, fiul lui Isaac al II-lea, viitorul Alexie al IV-lea. 
704 Trina Anghelina, mai întâi logodită cu Roger, fiul regelui Tancred al Siciliei. 


Henric a gásit-o la Palermo, a logodit-o cu fratele sáu 
Filip [al Suabiei]. Drept urmare, acelasi impárat orb l-a 
adoptat in disperare pe Filip si pe fiica sa ca mostenitori 
ai regatului care fusese uzurpat de fratele său, sperând 
cu ardoare că de aici va urma sprijinul împăratului 
[Henric].7%5 


Relatarea lui Otto din St. Blasien nu trebuie luată 
prea în serios. Evident, nu este destul de bine informat 
in ce priveşte afacerile bizantine şi atribuie 
conationalilor săi germani un rol cu mult mai mare 
decât merită în desfăşurarea evenimentelor. Nicetas 
Choniates nu vorbeşte de niciun conflict între Isaac al 
II-lea şi fratele său Alexie înainte ca Isaac să fie 
răsturnat de Alexie în aprilie 1195, prin urmare 
povestea abordării lui Henric de către Isaac pentru 
ajutor împotriva fratelui său este lipsită de bază. Nu-i 
exclus ca Otto să fi integrat informaţii trunchiate legate 
de revolta lui Alexie Branas din 1186. Nu este 
adevărată nici afirmaţia lui Otto că Isaac al II-lea i-a 
adoptat pe fiica sa, Irina, şi pe Filip al Suabiei ca 
moştenitori, atât timp cât exista fiul său Alexie. 


75 Otto of St Blasien, 1912, pp. 69-70. 


Anexa 7 


Trimişii lui Mihail al VIII-lea promit ajutor pentru 
Tara Sfântă (iulie 1274) 


În vara anului 1274, împăratul Mihail al VIII-lea a 
trimis o delegaţie la Conciliul de la Lyon în încercarea 
de a pune capăt schismei dintre Bisericile bizantină şi 
apuseană, înlăturând în acest fel orice pretext de 
agresiune a Occidentului. Dar nu era singura carte pe 
care trebuia să o joace. Aici, ambasadorii săi promit 
cooperarea cu următoarea expediţie în regatul tot mai 
slăbit al Ierusalimului: 


În privinţa ajutorului pe care domnul nostru 
împăratul îl va aduce Ţării Sfinte, ne spune şi susţine că 
țelul şi intenţia sa sunt acelea de a acorda un sprijin 
consistent în Tara Sfântă, prin armate, bani, provizii şi 
alte mijloace. Asta va fi posibil doar dacă este în pace 
cu vecinii săi latini. Şi va aduce în ajutorul Ţării Sfinte 
atâtea resurse câte va porunci Preasfântul Părinte, 
deoarece Sfântul nostru Părinte va spune când acest 
sprijin din partea împăratului va fi suficient. lar în 
pregătirea acestor lucruri, vom predica pe străzi, în 
oraşe şi de la amvon, când această poruncă ne va fi dată 
de Preasfântul nostru Părinte. 


Gherman, smeritul monah şi nevrednic episcop” 

Georgios Akropolites, mare logofăt (logothetes), 
slujitor al preaputernicului nostru stăpân împăratul? 

Teofan, smeritul mitropolit de Niceea 

Datata în luna iulie, al doilea indiction/9? 


Promisiunea de „armate, bani, provizii si alte 
mijloace” fusese, desigur, făcută de nenumărate ori în 
trecut, dar aici apare un element nou: propunerea lui 
Mihail de predicare a cruciadei în întreg Imperiul 
Bizantin. Era un indicator al gravitátii amenințării pe 
care o reprezenta Carol de Anjou. 


Anexa 8 
Bizanțul şi cruciadele în literatură 


Dacă evenimentele dramatice din vremea cruciadelor 
au inspirat un număr mare de romane istorice, relativ 
puține dintre ele ating rolul Bizanțului în cadrul acelor 
întâmplări. Cei dintâi care s-au apropiat de acest 
subiect au adoptat de multe ori o atitudine de 


7% Germanos Markoutzas, fostul patriarh Gherman al Ill-lea al 
Constantinopolului în 1265-1266. 

707 Istoricul Georgios Akropolites. 

75 Delisle, 1877, p. 82. 


dezaprobare, reflectând fidel prejudecățile din 
relatările apusene ale acelor vremuri. Bizantinii sunt 
adesea zugrăviți ca laşi neputincioşi, bizuindu-se 
pentru apărare pe vitejia altora, fiind puşi în antiteză cu 
personaje nord-europene inventate, care întruchipează 
robustete si virtuti pe care acei răsăriteni decadenti 
pasămite le pierduseră. 

Contele Robert de Paris (1832) de Walter Scott, pionier 
scoţian al literaturii istorice, ilustrează acest punct de 
vedere timpuriu. Romanul, plasat la Constantinopol, în 
vremea sosirii Cruciadei I din 1096-1097, este populat 
de personaje istorice ca împăratul Alexie I, fiica sa 
Anna Comnena, ginerele său Nicefor Bryennios, 
Bohémond de Taranto şi celelalte căpetenii ale 
cruciadei. Apare şi Hereward, personaj în întregime 
fictiv, englez din garda Varegă, blond cu ochii albaştri, 
folosit de împărat „ca să suplinească lipsa de curaj în 
rândul propriilor lui supuşi”. Hereward se distinge 
prin cinste şi candoare la Curtea coruptă şi depravată 
de la Constantinopol, fiind unicul pe care împăratul se 
poate bizui. Când valul Cruciadei I ajunge la 
Constantinopol şi insolentul conte Robert de Paris se 
aşază pe tronul lui Alexie, bizantinii cei fricoşi se trag 
deoparte şi Hereward este cel care îl înfruntă. Dar când 
trădătorul şi duplicitarul Nicefor Bryennios unelteşte 
ca Robert să fie aruncat în temniţă, Hereward îi sare în 


ajutor si cei doi zádárnicesc lovitura pusá la cale de 
Bryennios impotriva socrului sáu, Alexie. Íntre timp, 
naraţiunea devine complicată şi bizară, un bizantin 
viclean pierind de mâna unui urangutan ucigaş. 
Oricum însă, s-a constituit în acest fel şablonul 
bărbatului nordic care înfruntă curajos masinatiile 
bizantine.” 

James M. Ludlow urmează îndeaproape acest model 
în Sir Raoul (1905). Eroul este un cavaler german, Jean 
von Ehrestein, care are nefericirea să intre în dizgrație 
după ce, într-un turnir, armásarul sáu se ciocneste din 
greşeală de cel al lui Bonifaciu de Montferrat, 
provocând căderea si rănirea nefericitului marchiz. 
Pierzându-şi statutul de cavaler, Jean se alătură unei 
bande de tâlhari, iar după câţiva ani înfăţişarea sa se 
schimbă atât de mult, încât poate să intre în slujba lui 
Bonifaciu, parte pentru a se reabilita, parte pentru a fi 
aproape de personajul fictiv Renée, nepoata lui 
Bonifaciu. Adoptă numele de Raoul şi prima sa 
misiune este să se ducă la Constantinopol şi să 
organizeze fuga tânărului Alexie Anghelos din 1201. Se 
alătură Cruciadei a IV-a, însă renunţă când află de 
complotul venetian de a abate flota spre capitala 


7% Scott, 1876, pp. 27, 117-118; James, 2000, pp. 238-239. Cf Komnene, 2009, p. 
PP PP P 
291. 


bizantiná. Merge oricum la Constantinopol si, dupá o 
serie de isprăvi de vitejie, poate să-şi dezvăluie 
adevărata identitate şi să ceară mâna lui Renée. Din 
nou, tema deosebirii dintre virilii nordici şi grecii 
corupți şi laşi este atotprezentă în roman. Latinul, ni se 
spune, este „superior prin barbatia lui grecului”, ca un 
buldog în comparaţie cu un cocker spaniei. Renée este, 
aparent, fiica lui Conrad de Montferrat cu Teodora, 
sora împăratului Isaac al II-lea, însă „sângele aprig il 
avea, desigur, de la tatăl ei”. Ca la un semnal, în scenă 
intră acum şi un englez din garda Varegă, purtând 
numele Wambold, care împreună cu Jean Raoul 
simbolizează toate virtuțile eroice ale viguroaselor rase 
nordice.” 

Odată cu schimbarea de atitudine față de rasă si sex 
de la mijlocul secolului XX, nu au mai fost acceptabile 
asemenea declarații stridente de superioritate rasială. 
Ele se fac remarcate prin absență în romanul lui Alfred 
Duggan din 1964, Contele Bohémond. Duggan era un 
scriitor prolific, care nu încerca niciodată să glorifice 
sau să dramatizeze trecutul. Preferă să nareze liniar, zi 
cu zi, doar rareori retrospectiv, chiar dacă sub stilul său 
narativ monoton se poate discerne un umor sec. 
Propria sa experienţă de soldat în Al Doilea Război 


7? Ludlow, 1905, pp. 161, 255, 263, 298, 324. 


Mondial se reflectá in relatárile convingátoare despre 
chinul şi plictiseala marsurilor lungi. Asta explică poate 
şi de ce personajele sale sunt lipsite de eroism, 
acționând din cele mai diverse motive, şi prin urmare 
Boh&mond de Taranto al său este departe de Hereward 
sau Wambold. Povestea este prezentată din punctul de 
vedere al lui Bohémond (desi nu la persoana I) şi arată 
cum îşi justifica fata de sine acţiunile pentru ca 
ocuparea Antiohiei să fie compatibilă cu jurământul 
cruciat. Şi Alexie este privit din unghiul de vedere al lui 
Bohémond, nu doar ca bizantin perfid, ci şi ca om de 
care normandul să poată profita pentru a-şi atinge 
scopurile proprii. Însă, din când în când, asupra 
paginilor pare să se lase umbra vechii despártiri dintre 
greci şi latini. Anna Comnena îl vede în treacăt pe 
Bohémond de la o fereastră şi se întreabă cum poate fi 
atât de înaltă o ființă umana.”!! 

Ca exemplu de abordare specifică secolului XXI am 
putea aminti împărăteasa lui Meg Clothier, care 
urmăreşte existența aventuroasă a lui Agnes, fiica 
regelui Ludovic al VII-lea al Franţei. A fost, pe rând, 
soţia lui Alexie al II-lea, Andronic I şi Teodor Branas, 
fiul generalului Alexie Branas care s-a ridicat împotriva 
lui Isaac al II-lea în 1187. Povestirea culminează cu 


7! Duggan, 1964, p. 87. 


ocuparea si jefuirea Constantinopolului în timpul 
Cruciadei a IV-a. Dintre cele patru scrieri amintite, 
acest roman se bazează probabil pe cele mai minutioase 
cercetări, majoritatea personajelor fiind oameni cu 
existenţă reală, şi nu varegi plásmuiti. Pe de altă parte, 
eroicii bărbaţi albi au fost înlocuiţi de un alt stereotip: 
personajul feminin puternic — în cazul de faţă, chiar 
Agnes. În noaptea nunţii, este neînfricată „ca un bărbat 
înainte de un discurs sau de o luptă măreaţă”, deşi se 
află la multe sute de kilometri de casă şi în vârstă de 
doar zece ani (deşi autoarea îi mai adaugă câţiva). 
Departe de a fi o victimă inocentă luată în căsătorie de 
ucigaşul primului ei soţ ca să-şi legitimeze uzurparea, 
Agnés este cea care face propunerea de unire lui 
Andronic I. Tot pe seama ei sunt puse câteva replici din 
cele mai tari, cum ar fi gluma lui Andronic cá dacá 
Alexie al II-lea mort a ajuns in Sicilia, trebuie să fi fost 
un înotător de forță.” Sigur că un personaj feminin 
puternic nu este deloc rău în sine. Cititorii însă trebuie 
să fie conştienţi că reprezintă tot un stereotip, la fel ca 
eroul nordic. 


7? Clothier, 2013, pp. 62, 496. 
73 Clothier, 2013, pp. 159, 176. Cf. Eustathios of Thessalonica, 1988, p. 53. 

ILUSTRATIA 30. Gtavurá de frontsoiceu realizată Ge Villiam Greatbatch 
Cupă un desen de William Boxall reprezentând o scenă cin Contele 
Robert de Poris de Walter Scott: „Contele Robert se așază pe tronul 

impirat ulus Alexie” 


Mai mult decât atât, in pofida renunţării la 
constructul traditional al masculinitátii, până şi aici se 
insinuează vechea subliniere a deosebirii dintre latinii 
bărbătoşi şi grecii debili. Alexie si Teodor Branas — 
personajele bizantine pozitive — sunt, amândoi, bravi 
războinici. Alexie al II-lea, Isaac al II-lea, Alexie al 
III-lea şi Alexie al V-lea Murtzuphlos —- personajele 


negative — sunt, cu toţii, lipsiţi de pornire războinică: 
genul de oameni care „scâncesc de frică şi fug din fata 
asaltului fráncilor"7^. Atât timp cât spectrul acestei 
percepții stăruie, în ciuda revoluţiei petrecute în 
atitudinile fata de rasă şi sex, probabil cá ea va da 
mereu culoare modului nostru de a înţelege ciocnirea 
dintre Bizanţ şi cruciade. 

